
Capitolul 21 


les la suprafaţa piscinei, luând o gura mare de aer, 
înainte să le observ pe cele patru fete stând complet 
nemișcate la marginea ei, în rând şi cu ochii măriţi 
spre ceva ce se întâmplă în spatele meu. 

Nedumerită, mă întorc încet în direcţia în care 
privesc, surprinzând chiar momentul în care Elita 
scapă de cămăși și își etalează fără rușine trupurile 
bine lucrate. Parcă s-ar mișca cu încetinitorul, lăsând 
privirilor noastre ocazia să-i sfredelească atent și cu 
grijă. 

— La naiba! o aud mormăind pe Roxette în spa- 
tele meu. Cu o asemenea priveliște, nu-ți mai vine să 
fugi nicăieri. 

— Cine mai vrea să fugă? întreabă Reina ca pen- 
tru ea. 

Cele două dau în sincron paharele de șampanie 
peste cap, continuând să se holbeze la ei într-un mod 
deloc discret, care trădează faptul că sunt deja vrăjite 
de prezenţele lor impunătoare și spectaculoase. 

— Vezi că ai puţină salivă în colţul gurii, i-o trân- 
teşte Mia lui Angel, fluturând indexul spre faţa ei. Dacă 
vrei să salivezi, fă-o departe de băutura mea. 

— Nu e amuzant, contraatacă blonda, ofticată. Nu 
salivez. Doar... mă uitam și eu. 

Aceasta se încruntă, clătinându-şi capul în repe- 
tate rânduri, parcă neștiind cum ar mai putea să se 
scuze că a fost prinsă în fapt. 

— Dacă vrei să i-o pui, de ce nu i-o ceri? vrea Mia 
să ştie. S-a întâmplat deja o dată. Acum ar trebui să fie 
floare la ureche! 

— Despre cine vorbeşti? pufăie Angel, cu o falsă 
nedumerire. 

Stie exact despre cine vorbește, însă se pare că îi 
place la nebunie să se comporte ca și cum ochii ei nu 
se lipesc de Ryder de fiecare dată când prind ocazia, ca 
să-l spioneze pe furiș. E la fel de discretă cum e și el, 
când vine vorba despre aruncat priviri fierbinți. 

— Despre Ryder vorbesc, evident! Cât o să vă mai 
holbaţi unul la celălalt, până să faceţi o mișcare? 

Angel soarbe ușor din șampania ei, apoi strânge 
enervată paharul între degete, uitându-se urât în 
direcţia în care Ryder se trântește pe un şezlong din 
apropiere, relaxat. Spre deosebire de ea, el se preface 
foarte bine că noi nici nu existăm aici. 

— Asta nu o să se întâmple, replică hotărâtă. 
Poate voi ați uitat, dar eu n-am făcut-o. Tipul ăsta e 
unul dintre motivele pentru care nu mă pot întoarce 
acasă. Voi ştiaţi că fac asta de zece ani? 

Ne uităm lung la ea. În luna pe care am petrecut-o 
aici, am auzit suficiente lucruri despre ei. Am știut de 
la început că, înaintea noastră, au trecut mai multe 
fete prin mâinile lor, fete ca ele. Poate că nici măcar 
nu suntem singurele pe care le-au adus aici, pe iahtul 
ăsta, la o fiesta în largul mării Mediterane. Sunt foarte 
tineri, iar ele au fost și mai tinere şi atrăgătoare. Nu 
cred că au rezistat. 

Și doar gândindu-mă că nu sunt singura cu care 
Keith a avut de-a face pe insula asta, simt palpitaţii 
de nemulţumire. Dacă într-adevăr, n-am fost singura? 

Dacă obișnuiește ca în fiecare an să-și aleagă o fată din 
cele zece şi să o ţină doar pentru el, până la licitaţie? 

Ochii mi se îndreaptă spre el. E în dreptul barului 
luminos din apropierea piscinei și prepară concentrat 
un cocktail, îmbrăcat doar în pantaloni de plajă și 
nimic altceva. 

Poate că nu sunt singura, dar asta nu mă face să-l 
privesc altfel decât este. Am știut de la bun început 
că nu e unul dintre băieții ăia buni, cavaleri în armuri 
strălucitoare sau prinți salvatori. 

— Cine ştie ce s-a întâmplat cu celelalte fete, 
adaugă Angel cu voce joasă, parcă fiindu-i frică să o 
rostească mai tare. 

— Ştim deja ce s-a întâmplat cu ele, mormăie 
Reina. Ceea ce o să se întâmple şi cu noi la sfârșitul 
verii, indiferent de cum stau lucrurile acum. Poate că 
ne bălăcim în piscină, pe un iaht fițos, şi bem șampanie 
franțuzească, dar la final... 

Lasă fraza în aer, însă nici nu avem nevoie de o 
continuare ca să înţelegem la ce se referă. La final tot 
ne vor da celui care oferă mai mult. Sau le vor da, dacă 
ar fi să cred tot ceea ce Keith mi-a promis. 

Brusc, simt nevoia să beau ceva. Mă uit la paharul 
meu gol, așezat pe marginea piscinei și oftez. Îmi amin- 
tesc că mi s-a cerut să nu beau prea mult, dar cred că 
e deja prea târziu să-mi mai fac griji pentru asta. Sunt 
ameţită și încă simt nevoia să mă îmbăt, căci situaţia 
continuă să mă copleşească. 

les stângace din piscină, cu ochii fixaţi pe sticla de 
pe masa cu picior înalt, de lângă șezlonguri. Pornesc 
tiptil spre ea, mergând pe vârfuri, ca să nu se observe 
cât de ameţită sunt de fapt. Simt cum o forţă invizibilă 


e rai 


LEXI B. NEWMAN 


încearcă să mă tragă spre stânga, dar mă opun și îmi 
spun mie însămi că mai drept decât atât nu pot merge. 

Reușesc să ajung la sticlă fără incidente. Arunc o 
privire fugară peste umăr și o scot din gheaţă, pregă- 
tindu-mă concentrată să-mi umplu paharul, deși mâi- 
nile îmi tremură cu putere. Și apuc să vărs doar puţin 
pe suprafaţa mesei, înainte să-mi fie smulsă sticla din 
mână şi trântită înapoi în gheaţă, în același timp în care 
simt prezenţa impunătoare a cuiva în spatele meu. 

— Rahat. 

Îmi ridic stânjenită privirea spre Keith şi spre ex- 
presia lui fioroasă, care mă atenționează că am gafat-o. 
Văd pe maxilarul său proeminent cum i se zbate un 
nerv, iar ochii săi verzi ard de nervi. 

— Te-ai îmbătat, constată printre dinţi. 

Dar oricât de urât ar ajunge să se uite la mine, 
grozăvia situaţiei mă face să surâd amuzată, în special 
când îmi dau seama cât de ridicolă e întreaga scenă. 
Răpitorul meu tocmai e supărat că m-am îmbătat. 
Poate fi mai absurd? 

— Simţeam nevoia s-o fac, îi spun, întorcându-mă 
lent cu tot corpul spre el. 

— Şi ţi-am cerut să nu te îmbeţi, bombăne supă- 
rat. 

— Ei bine, îmi pare rău, domnule Control, dar am 
tot dreptul din lume să mă îmbăt măcar o dată, în spe- 
cial pe un iaht pe care îl cheamă ca pe mine. Dacă vrei 
să mă cerți ca pe un copil mic, fă-o când sunt trează. 

La finalul tiradei mele, nu mai simt nicio urmă 
de amuzament. Dimpotrivă, ajung să fiu la fel de ner- 
voasă ca el, mai ales când încep să-mi dau seama că 

mă transform din ce în ce mai mult într-o marionetă 
adevărată, pe care tipul ăsta o controlează când și cum 
îşi doreşte. 

— Ellie, nu te îmbăta! mârâi la el. Ellie, nu face 
nimic periculos! Ellie, îmbracă-te! Ellie, dezbracă-te! 
Mai du-te dracu, amice! Nu ești maică-mea, dara naibii 
să fiu dacă nu te porți ca ea! 

Sprâncenele negre i se arcuiesc de confuzie când 
constată și el că mai am puţin și îi urlu în față, vocea 
mea ridicată acoperind cu ușurință muzica de fundal, 
cu tente latino. Nici nu trebuie să privesc dincolo de el, 
ca să-mi dau seama că tocmai am atras atenţia tuturor 
cu izbucnirea mea neanunţată și, evident, alimentată 
de paharele pe care le-am dat peste cap în ultima oră. 

lar Keith nu mai pare să ştie ce să spună. Doar se 
uită la mine încurcat, având o cută frumoasă pe frun- 
tea-i bronzată și lipsită de riduri. Nemernicul ăsta nu 
cred că are mai mult de treizeci de ani, dar știe foarte 
bine cum să se comporte de parcă ar fi cu adevărat 
Dumnezeul meu. 

Tremurând de nervi, smulg sticla din frapieră şi o 
duc la gură, luând câteva înghiţituri chiar sub privirea 
lui tăioasă, care mă avertizează că o s-o încurc pentru 
sfidare. 

Știu şi eu că am început s-o iau razna. Bănuiesc 
că a fost doar o chestiune de timp până să o fac. Am 
încercat din răsputeri să îmi păstrez puţinul control 
care mi-a fost lăsat și să tratez totul cu răceală, însă mă 
aşteptam la o izbucnire ca la carte. Tot ce nu știam era 
când o să se şi întâmple. 

Acum, însă, s-au adunat prea multe lucruri pentru 
care îmi fac griji. Mă îndrăgostesc şi nu o fac oricum. 


BE e e 


LEXI B. NEWMAN 


Mă îndrăgostesc incredibil de tare și sunt pregătită să 
uit că el e cel care m-a adus aici şi să-l cred pe cuvânt 
când îmi spune că o să mă păstreze. Sunt gata să uit 
că tipul ăsta nu e un erou și că, cel mai probabil, are 
numeroase jocuri pregătite în minte, cu care să mă 
păcălească. 

lar eu cad în capcana lui. A dracu să fiu de nu o fac 
ca cea mai proastă făptură din Univers! 

— Ştii ceva? îl întreb, luând sticla de la gură îna- 
inte s-o termin. Poţi să-mi iei trupul și sufletul și să-ţi 
baţi joc de ele cum vrei tu, dar niciodată nu o să fiu 
a ta. Niciodată! M-ai auzit? îl întreb, împungându-l cu 
degetul în piept. Nu ştiu care naiba e problema ta cu 
mine şi de ce faci toate astea, dar niciodată nu o să-mi 
iei spiritul! Mai bine ai înceta cu toate jocurile astea... 

— Ce jocuri? mă întreabă nonșalant, cât eu flutur 
din mână frenetic, în căutarea unui cuvânt potrivit. Ce 
jocuri, Ellie? insistă. 

— Naiba știe ce ai tu în cap! 

Keith oftează, lăsând impresia că e pe punctul de 
a se sătura de discuţia asta. Privirea lui rătăcește pen- 
tru câteva clipe dincolo de iaht, în largul mării înghiţite 
de întuneric, apoi revine cu ea asupra mea și replică 
scurt: 

— Lasă sticla jos! 

Nota întunecată din vocea lui mă face să mă 
zbârlesc, înfiorându-mi pielea mai tare decât a făcut-o 
curentul rece provocat de iahtul în mișcare. Aproape 
sunt tentată să mă supun, dar apoi îmi amintesc că, 
dacă aș face-o, doar aș demonstra că toată izbucnirea 
asta a mea a fost în zadar. 

— Dacă nu, ce? îl întreb enervată. 

— O să ţi-o trag în faţa tuturor şi, crede-mă, după 
ce voi termina cu tine, toţi vor avea nevoie de un psihi- 
atru care să le scoată din cap tot ce au văzut. 

Înghit în sec, având curajul pentru prima oară să 
privesc dincolo de el, la cei care ne urmăresc încordați. 
Observ că, cele patru fete au ieșit din piscină și s-au 
retras în spatele celorlalți bărbaţi de pe punte, de 
parcă ar căuta protecţie împotriva celui din faţa mea. 
Se vede pe chipurile lor ceea ce știam deja, adică faptul 
că Keith le sperie de moarte. 

— Lasă sticla jos, Ellie! E pentru ultima oară când 
ti-o spun. 

Și cea mai mare greșeală pe care o fac este s-o las, 
într-adevăr. Imediat ce o pun pe masă, mâna lui îmi 
prinde coada udă și mă trage pe neașteptate spre el, 
făcându-mă să icnesc speriată. Tot alcoolul pe care îl 
am la bord se risipește dintr-odată, când văd în ochii 
lui dorința dea mă face să regret tot ce am scos pe gură 
în seara asta. Mă privește cu o asemenea intensitate, 
încât ajung să gâfâi sub atenţia cu care mă învăluie ca 
într-o bulă în care existăm doar eu și el. 

Cu cealaltă mână îmi atinge în treacăt buzele. În 
timp ce eu tremur în faţa lui, deopotrivă de nervi şi de 
teamă, el își ia tot răgazul să-mi studieze gura și s-o 
atingă cu vârful degetului mare, ca și când ar încerca 
să rezolve vreun mister legat de ea. 

— Nu mă face să îmi pară rău că îmi placi, Ellie. 
Nu mă face să cred că n-ai învăţat nimic. Pot oricând să 
mă întorc la a te tortura în moduri groaznice, care să te 
schilodească, deși prefer să te fac să gemi de plăcere, 
decât să plângi de durere. Vrei să fiu cu adevărat un 
animal, ca să-ți demonstrez că nu sunt vreun prost? 

Cu noduri în gât, clatin din cap, necutezând să-mi 
mut privirea din ochii lui. Măcar de aș mai ţine minte 
cum am ajuns din nou în situaţia asta, dar e cert că 
încep să regret că am băut foarte mult. 

Nu vreau să mă întorc din nou acolo, ca să-i văd 
partea urâtă, cu toate că, în adâncul meu, sunt incitată 
de ea. 

— Te-am urmărit ani întregi, îmi mărturisește cu 
voce joasă, care abia acoperă sunetele valurilor ce se 
izbesc de iaht şi vuietul curentului puternic. Încă din 
momentul în care am aflat de existenţa ta, mi-am dorit 
să te strivesc ca pe un gândac. Dar apoi, când te-am 
văzut, tot ce am vrut a fost să te aduc aici ca să-ţi arăt 
lumea mea, pentru că știam că, într-un fel sau altul, o 
să te potriveşti la perfecție. Există în tine un monstru 
pe care încerci să-l ascunzi ca să poţi poza în victimă, 
când de fapt, știm amândoi care e adevărul, iubito. Eşti 
exact ca mine. 

Trag uşor aer în piept printre buzele întredes- 
chise, cât el îmi şterge singura lacrimă ce mi se stre- 
coară pe obraz și care îmi trădează slăbiciunea pentru 
el. 

Dacă are dreptate? Dacă în mine chiar există o 
parte întunecată, ca a lui, care nu-mi dă voie să mă 
comport ca atare în fața unui agresor? Dacă ea e cea 
care se îndrăgosteşte de el? Mereu am crezut că sunt 
diferită și poate că tocmai asta mi-e confirmarea că, 
într-adevăr, sunt. 

— Dar nu-ţi face griji, Ellie, se grăbeşte să-mi 
spună, lipindu-și fruntea de a mea și lăsându-și braţele 
să mă cuprindă într-o îmbrăţișare caldă. Am tot timpul 

din lume să te ajut să-l accepţi, pentru că n-o să mai 
pleci niciodată de aici. 

Buimacă, mă uit lung la el, încercând să-mi dau 
seama dacă asta e o ameninţare sau o promisiune. 
Orice ar fi, cuvintele lui și braţele cu care mă încon- 
joară, mă fac să mă înmoi precum o cârpă şi să ajung 
să atârn de ele ca într-un leagăn. 

Mâinile îmi urcă singure pe pieptul lui gol, 
mângâind pielea fină sub care se întind muşchi tari. 
Totodată, devin a naibii de conștientă de răsuflarea 
lui fierbinte, ce-mi încălzește obrajii. Sunt nevoită să 
clipesc de mai multe ori, ca să mă smulg din capcana în 
care m-a prins doar cu privirea, şi să-mi scutur năucită 
capul ca să alung senzaţia că încearcă să mă supună. 

— Atunci, dă-mi drumul, îi cer, bulversată de pu- 
terea nemărginită pe care o exercită asupra psihicului, 
special pentru a mă face să capitulez. Nu vreau să fiu 
o prizonieră. 

— Nu ești. Niciodată n-ai fost. 

— Dacă nu sunt, de ce încerci să mă transformi 
într-o marionetă? De ce ţii strâns de frânghii și te 
străduiești să mă faci să mă mișc doar aşa cum vrei tu? 

Mă trag înapoi doar cât îmi permit braţele lui și 
cât să-l pot privi. Dincolo de el, nimeni nu mai e atent 
la noi. Probabil că îmbrăţișarea pe care Keith mi-o 
oferă e dovada că lucrurile nu o vor lua razna prea 
mult, încât să fie nevoie de intervenţie ca să fiu scoasă 
din mâinile sale. Dincolo de el, petrecerea ia amploare 
și fetele mele se integrează la perfecţie în rândul Elitei, 
dând uitării pentru o seară că şi ele sunt prizoniere pe 
insula Paradisului. 

Apoi revin asupra lui Keith, simţindu-mă cople- 
șită de intensitatea cu care mă urmărește și mă arde 
pe interior, ca lava unui vulcan. Nu pot să mă mai lupt 
cu el. 

— De ce mereu când întorc capul, în spatele meu 
există un paznic cu o puşcă îndreptată spre mine, dacă 
nu sunt prizonieră? 

— Pentru siguranţa ta, răspunde prompt. 

— Siguranța mea e ameninţată doar de tine, îl 
informez serioasă. 

— Exact. 

Devin şi mai bulversată şi, oricât m-aș strădui 
să înţeleg la ce se referă, nu-mi pot da seama ce vrea 
să-mi comunice. Ba chiar devine şi mai greu să mă 
gândesc la asta când mâna lui urcă pe spatele meu și se 
încleştează pe ceafă, trăgându-mi capul mai aproape 
de el, ca fruntea să i se lipească la loc de a mea. Apoi 
îl simt strecurându-se adânc în subconștientul meu şi 
împroșcându-l cu otravă. Mă face să-i tresar în braţe. 

— Ştiu și ei ce s-ar putea întâmpla dacă vei încerca 
vreodată să mă dejoci. Au fost avertizaţi că, dacă te vor 
scăpa din ochi şi vei fugi, voi da foc întregii insule. La 
propriu! 

Un fior de gheaţă îmi traversează coloana doar 
imaginându-mi asta. E primul avertisment pe care îl 
iau în serios și îl cred în stare să dea foc întregii insule, 
Jăsându-ne să ardem cu toţii, ceea ce mă îngrozeşte 
teribil. 

Dar nu pot spune că acum nu știu asta. 

— De ce? 

Un strigăt ascuţit mă deconcentrează și îmi întorc 
capul spre Mia, care își ia avânt înainte să se arunce în 

piscină ca o bombă. În acelaşi moment în care trupului 
ei atinge suprafaţa limpede a apei, aruncând asupra 
noastră o explozie de stropi, îl aud pe Keith spunând 
aproape de urechea mea, pe un ton gros și grav: 

— Te iubesc. 

Aș vrea să pot spune că am halucinaţii, dar când 
ochii mi se întorc brusc spre el, cu propria voinţă, știu 
că am auzit prea bine. Ceva din mine îngheaţă și nu-mi 
dau seama dacă de groază sau de surprindere. Nu-mi 
dau seama nici dacă mărturisirea lui ar trebui să se po- 
goare asupra mea ca un blestem sau ca o salvare. Cert 
e că sunt îngrozită de asta și, în același timp, simt cum 
pieptul mi se umflă de un sentiment greu de descris, 
dar care aduce cu ușurarea. 

Mă cutremur din toate încheieturile când își ri- 
dică o mână și îmi fereşte șuviţele uscate de păr după 
ureche, înainte să arunce spre mine o altă ameninţare 
sau promisiune: 

— Şi nu o să mă opresc până când n-o să mă iu- 
beşti și tu cu o asemenea intensitate, încât să îţi doreşti 
să vii cu mine oriunde aș vrea să te duc. Ai înţeles? 

Degetul lui mare trece din nou peste buzele mele, 
apăsându-le cu vârful acestuia. 

— Ai fost avertizată! 

Dumnezeule! Înghit de mai multe ori în sec, încer- 
când în zadar să-mi stăpânesc valul de emoţii care mă 
cuprind cu totul, parcă vrând să mă înece. Am obosit 
să-i rezist. Am obosit să mă mint de una singură că nu 
simt nimic pentru el. Simt totul! 

— Vreau să mi-o tragi, îi spun dintr-odată. Acum. 

Buzele îi tresar și un rânjet malefic i le curbează, 
făcându-mă să mă cutremur din nou, de data asta de 
anticipare. 

— Orice pentru tine, iubito, şi oricând. 

Îşi lasă mâna să alunece pe braţul meu şi îmi 
cuprinde degetele, înainte să mă tragă pe punte spre 
cabine. Adrenalina ce-mi pune rapid sângele în miş- 
care, încălzindu-l, îmi înfundă urechile și devin imediat 
conștientă de propria respiraţie greoaie şi de bătăile 
accelerate ale inimii ce-mi pompează în piept, înnebu- 
nită. Nu mai aud nimic, în afară de un vâjâit constant, 
nici măcar muzica pe care Micha o dă mai tare, ca să 
anime ceea ce se transformă într-o petrecere monstru. 

Trecem pe lângă ei. Ca prin vis îl văd pe Ryder tră- 
gând-o pe Angel departe de piscină, într-un colţ intim. 
O văd și pe Roxette aprinzând o ţigară cu marijuana, 
înainte s-o paseze lui Micha, iar pe Mia înotând la 
marginea piscinei, unde Trent o aşteaptă cu un pahar 
plin. Apoi îl văd pe Deke înșfăcând-o pe Reina de cap 
și sărutând-o cu patos, cel mai probabil pentru a-i 
închide gura. 

Mă las condusă departe, pe niște scări înguste 
și alunecoase, apoi pe un coridor strâmt. Trecem în 
grabă prin dreptul mai multor uși, oprindu-ne abia 
când ajungem în faţa ultimei cabine. Pulsul îmi crește 
rapid când Keith apasă clanţa din metal și împinge ușa. 

Primul lucru pe care îl văd în încăperea neaștep- 
tat de spațioasă, e patul cu baldachin, din lemn masiv, 
care promite numeroase lucruri, că nici nu mai găsesc 
curajul de a trece pragul. Ezit în dreptul ei, cuprinsă de 
o teamă profundă ce-mi strânge stomacul într-un nod 
sufocant. 

Tresar când Keith mă cuprinde din spate, cu o 
mână de talie şi cu cealaltă de gât ca să-mi lase capul pe 
spate. Îmi sărută delicat obrazul expus, zgâriindu-mă 
ușor cu urma de barbă ce-i încadrează maxilarul, fă- 
cându-l să arate și mai periculos. 

— Cabina asta a fost special pregătită pentru tine, 
îmi spune. O să fii în siguranţă. Nu o să-ţi ofer nimic 
din ceea ce nu poți duce. 

Aş minţi dacă aş afirma că nu ştiu ce se întâmplă 
aici, mai ales când observ curelele prinse de tăblia pa- 
tului. Ăsta să fie motivul pentru care iahtul îmi poartă 
numele? 

Nu că m-ar interesa acum. Sunt prea ocupată să 
mă pregătesc sufletește de tot ce urmează, ca să mai 
găsesc şi răspunsul la o dilemă nesemnificativă. 

— Curaj, Ellie. 

Fir-ar să fie! Năucită de emoţiile în contradicto- 
riu, pe care le simt acaparându-mă tot mai mult, trag 
adânc aer în piept şi pătrund în încăpere înainte să mă 
răzgândesc, oprindu-mă abia când ajung în faţa patu- 
lui cu așternuturi închise, pe care încep să-l privesc 
obsedant ca să nu mă uit în jurul meu. 

Îmi umezesc în grabă buzele uscate, strângân- 
du-mi pleoapele când aud ușa închizându-se după el, 
apoi paşii cum îl poartă pe podeaua din lemn, spre 
mine. E doar o chestiune de timp până încep să mă în- 
curajez în minte. Ba chiar ajung să urlu la mine însămi 
și să-mi reamintesc că nu există nimic pe lumea asta 
căruia să nu-i pot face faţă. Nimic. 

Cu gândul ăsta, mă întorc cu fața spre el, urcân- 
du-mi privirea pe pieptul său, peste rozariul de la gât şi 
oprind-o pe chipul halucinant de frumos, care încă îmi 

taie respiraţia. Îmi amintesc fără să vreau, de momen- 
tul în care l-am văzut intrând pe ușa sălii de conferinţe, 
pentru prima oară. Ceea ce simt acum e de un milion 
de ori mai rău şi mai violent decât ce am simţit atunci 
în legătură cu el. Cumva, știam că vom ajunge aici și că 
voi fi mai mult decât bucuroasă să-i fac cunoștință cu 
partea mea întunecată, pentru că, cumva, eram ferm 
convinsă că nu există nimic care să-l sperie... 

Dar, dacă mă iubește acum, ce o să simtă pentru 
mine la final, când își va da seama că, de fapt, sunt o 
jucărie mai defectă decât crede? O să mă mai păstreze? 
O să-și mai dorească să mă devoreze, așa cum o face 
acum, când mă înșfacă pe neașteptate și îmi zdrobește 
gura, ca şi când ar vrea să-mi ia totul? 

Probabil că da. Probabil că atunci o să mă iubească 
mai mult, pentru că el nu e un blestemat de erou. E un 
anti-erou care, cel mai sigur, nu o să se oprească până 
nu mă strică de tot. 

Capitolul 22 


Cu braţele întinse și prinse în curelele din piele 
neagră și cu inima strânsă, îl urmăresc pe Keith printre 
gene cum îmi cuprinde picioarele între genunchi și 
se apleacă spre mine. Din instinct, îmi lipesc spatele 
mai bine de tăblia rece a patului, ușor emoţionată, 
în special când mâinile sale se întind în direcţia mea. 
Aproape îmi doresc să sar din pat și să fug înapoi pe 
punte, unde atmosfera nu e la fel de încărcată și sufo- 
cantă, cum e aici. 

Obrajii îmi iau foc când ochii lui verzi îmi găsesc 
fața. Mă simt certată din cauza faptului că nu rezist să 
nu mă foiesc în mijlocul saltelei, ca un copil neastâm- 
părat. Am furnicături ce pornesc din vârful picioarelor, 
până în moalele capului. 

— O să-ţi dau sutienul jos, mă avertizează. Și nu 
uita. Cu cât te miști mai mult, cu atât mai tare o să te 
rănești. Vrei să rămâi cu semne? 

— Nu, răspund încet. 

— Păcat, spune ca pentru el, ochii săi devenind 
mai aprinși. Mie îmi place al dracului de mult să ţi le 
fac. 

Înghiţind nodul din gât, îmi ridic privirea spre 
curelele ce-mi ţin încheieturile prinse de cadrul din 
lemn al baldachinului, atât pe stânga, cât și pe dreapta. 
Deşi Keith a evitat să mă lege prea strâns, orice miş- 
care bruscă ar putea face ca marginile tari și dure ale 

acestora să-mi intre în piele și să mi-o înroșească, cel 
puţin. 

Apoi mă uit la tavanul cabinei, de care e prins 
patul, tresărind când degetele reci ale lui Keith se 
strecoară între spatele meu și tăblie și trage de șnurul 
sutienului. 

— De ce mereu ajung să fiu legată de ceva? îl 
întreb. De ce nu te pot lega și eu pe tine? 

— Pentru că n-am încredere în tine, îmi răspunde 
prompt. Nu încă. 

— Şi eu am încredere în tine? mă încrunt. 

Chicoteşte scurt, parcă distrat de întrebarea mea 
retorică, la care nu am nevoie de un răspuns oricum. 
Îmi place să cred că am, odată ce i-am permis să mă 
lege astfel. Nu ar fi pentru prima oară şi încă mă îndo- 
iesc că ar putea să-mi facă ceva din ce nu vreau. 

— Tu nu prea ai de ales, Ellie. În plus, îmi place să 
te leg, iar expresia ta îmi spune că și ţie îţi place. 

Scot un sunet indignat, uitându-mă la el urât, în 
timp ce desface și şnurul legat la ceafă și aruncă suti- 
enul pe podeaua cabinei care, dinăuntru, nu mai pare 
așa spațioasă. 

Patul ocupă cea mai bună parte din încăpere. Din 
șifonierul încorporat din stânga, zăresc prin ușa gli- 
santă ușor întredeschisă, o bucată de mătase albă, ce 
seamănă cu materialul din care sunt confecţionate ma- 
joritatea rochiilor care mi-au fost oferite, și îmi amin- 
tesc de ceea ce mi-a spus înainte să intru aici. Cabina 
asta a fost pregătită pentru mine, probabil dinainte de 
a ajunge pe insulă. Asta dă curelelor agățate de câte un 
lanţ scurt, o cu totul altă însemnătate. Bănuiesc că au 

fost puse aici doar pentru cazul în care aveam de gând 
să mă opun, ceea ce n-am făcut. 

Gura lui mă distrage de la orice gând răzleţ care 
îmi trece prin minte. Mi se aşterne la baza gâtului și 
simt cum pielea mi se înfioară încă de la primul contact, 
recunoscându-l. Un șuierat ușor îmi iese printre dinţi, 
mânat de buzele care îmi apasă gâtul cu o delicateţe 
neobișnuită și insuficientă pentru a umple nevoia pe 
care o am. 

Încep să mă întreb în sinea mea de ce m-a mai 
legat, dacă oricum avea de gând să mă trateze ca pe 
o păpușă din porțelan, care s-ar putea sparge până 
și la cea mai mică atingere. Mișcările lente pe care le 
face mă irită, nu mă incită, dar apoi înţeleg că ăsta e şi 
scopul pentru care abia mă atinge și mă sărută. E un 
soi de tortură sau pregătire - depinde de cum vreau să 
văd lucrurile acum. 

Strângând din dinţi, urmăresc cu mintea traseul 
pe care îl execută mâna lui. Îmi mângâie pielea cu în- 
cetineală, curbându-și degetele abia când ajunge sub 
sânul elastic pe care, ulterior, aproape îl cuprinde cu 
totul în palmă. În același timp, gura îi urcă pe maxilar, 
lăsându-și buzele să i se frece de pielea mea acum sen- 
sibilă până ajunge la ale mele, întredeschise și pregătite 
să fie sărutate cu forță. Însă tot icnesc când se repede 
spre mine pe neașteptate, luându-mă cu asalt. Capul 
mi se izbeșşte de tăblia de care sunt rezemată și se lasă 
mult pe spate în momentul în care Keith se ridică agil, 
ajungând să-mi cuprindă șoldurile între genunchi. 

Geme profund în gura mea când limba i se 
strecoară mișelește printre buze și atinge biluța din 
metal dintr-a mea. Îl simt cum se înfioară peste mine, 

făcându-mă să-mi doresc să am mâinile libere, ca să-l 
pot atinge şi să ghicesc sub palmele mele asprimea 
pielii bronzate. Aş vrea s-o fac mai mult pentru pro- 
pria-mi plăcere, ca o confirmare că eu îi fac asta. 

Îmi place la nebunie cum mă sărută acum. Cu 
toate că gâtul mi-e prea arcuit și nu pot să înghit, 
poziţia îmi lasă gura expusă la tortura dulce la care o 
supune cu bună știință. Ţinându-mi capul între pal- 
mele mari, își adânceşte limba la nesfârșit, până mă 
lasă fără suflu și cu mintea goală, concentrată doar la 
el și atât. Urmărește în detaliu fiecare frecare a buzelor 
sale de ale mele și fiecare răsucire a limbii peste a mea. 

Apoi se oprește. Inopinat, violent, făcându-mă 
să-mi deschid buimacă ochii și să mă uit revoltată la el, 
deși el nu se uită la mine. 

În locul gurii mele, care nu s-a săturat nici pe 
departe de chin, ciupește un sfârc tare ca piatra și îl 
suge ușor, smulgându-mi un geamăt mic și o tresărire. 
Trag de curele, din ce în ce mai dornică să-l cuprind și 
să-l ating pe de-a-ntregul. 

Niciodată n-am fost mai fascinată de cineva. 
Niciodată nu m-am udat atât de tare, încât să nu mai 
am stare. Mă foiesc sub el, dornică să-l fac să se gră- 
bească, însă tot ce reușesc este să-l împing să se mute 
asupra celuilalt sân, ca să-l maseze și să-l sărute cu o 
lentoare înnebunitoare. Oftând, îmi las capul să cadă 
pe spate şi savurez senzaţia cauzată de dinţii săi, care 
se strâng în jurul sfârcului sensibil. 

Mă pierd rapid într-o explozie de fiori plăcuţi, 
care mă agită şi mai mult. Îmi strâng coapsele, căutând 
să mai alin din nevoia pe care o simt crescând cu vi- 
teză. Nici nu-mi dau seama când Keith mă descalecă 

și mă prinde de glezne. Mă trezesc din visare brusc 
și am impresia că mă prăbușesc din înaltul cerului, 
când mă trage dintr-odată, întinzându-mă forțat pe 
saltea. Lanţurile se smucesc cu putere, scoțând un 
sunet ascuţit când aproape smulg cadrul din tavan, iar 
braţele mi se încordează. Curelele mușcă fără milă din 
încheieturile mele, făcându-mă să gem de durere. 

Nici nu apuc să mă dezmeticesc, că faţa lui e deja 
adânc îngropată între picioarele mele și mă mușcă, 
în același timp în care două degete lungi se strecoară 
printre pliurile umede și pătrund în mine, croindu-și 
drum spre ghemul de nervi din adâncul meu. E o com- 
binație mortală pentru care nu sunt deloc pregătită, 
mai ales când mă ia cu asalt, parcă vrând să îmi smulgă 
un orgasm prematur. Abia reușesc să-mi mai ţin capul 
ridicat şi să-l privesc făcând ravagii, ca un dement ce 
vrea cu orice preţ să mă sfărâme în noaptea asta. 

Uit de tot. Euforia care mă cuprinde se împânzeşte 
prin întregul corp ca un venin și mă trezesc lăsându-mi 
capul pe spate, ca să atârne la fel cum umerii îmi atârnă 
deasupra saltelei, ţinuţi ridicaţi de strânsoarea dură a 
lanțurilor. 

— Sfinte! sâsâi. 

Keith îmi şterge din memorie tot ce am trăit 
până acum. Nu cred că există pe lumea asta ceva 
mai fantastic decât gura lui și decât degetele ce pun 
presiune constant pe acel loc fermecat din adâncuri, 
care îl iubește pe nemernic la nebunie. Nici măcar nu 
depune efort pentru a mă aduce exact unde îşi dorește. 
Interiorul meu se contractă la nici două minute de 
când m-a luat în stăpânire și sunt tot mai aproape de 
a-i oferi o bucată din mine. 

Primul orgasm vine vijelios şi imposibil de oprit. 
Mă lovește în plin tocmai când garda mi-e prea jos 
ca să-i rezist, iar corpul mi-e cuprins de un tremur 
puternic, care nu-l încetinește pe Keith nici măcar cu 
o idee. Dimpotrivă, explozia mea pare să-l întărâte 
și mai tare, căci își adânceşte și mai mult capul între 
coapsele mele, prelungindu-l la infinit. Gemetele ce-mi 
plonjează din gură nu lasă impresia că s-ar estompa 
prea curând. 

Un val de căldură sufocantă se abate asupra mea, 
acoperindu-mi pielea cu o peliculă de transpiraţie 
rece. Nu mă mai pot uita la el. Nu-l pot vedea acolo 
acum, când mă tulbură puternic. 

Al doilea îmi taie respiraţia, pur și simplu. Faţa 
mi se ridică singură și îmi simt ochii cum se măresc 
de groază, când explozia dureros de plăcută îmi face 
trupul să se zdruncine pe saltea, cu replici puternice. 
E ca un cutremur care pare să zdruncine și patul, nu 
doar pe mine. 

Keith devine de neoprit. Scapă în grabă de pan- 
taloni şi urcă în genunchi pe salteaua care se lasă sub 
greutatea lui. Îmi e din ce în ce mai greu să-l urmăresc 
sau să anticipez următoarea sa mişcare. Mi se poziţio- 
nează între coapse într-o singură fracțiune de secundă. 
Se mișcă rapid, nelăsându-mi timp să mă înfior. 

— Nu, gem fără vlagă. 

Mă împing cu călcâiele în saltea, încercând să ies 
de sub el. Nu sunt pregătită pentru încă unul. Mintea 
deja îmi este pe cale să se piardă, iar corpul meu nu o 
să mai reziste prea mult, în special la asta. Sunt a naibii 
de conștientă ce poate să facă, dacă îl las. 

— Încă unul, spune, răsuflând cu greu. Să fie unul 
memorabil. 

Mă pătrunde pe neașteptate cu o izbitură 
dură, executată din șolduri, ce-mi răpește un țipăt. 
Proptindu-se într-un braţ, mă prinde zdravăn de șold 
cu celălalt și se împinge în trupul meu, adânc, scrâș- 
nind puternic din dinţi. Curelele parcă se strâng din ce 
în ce mai tare, pe măsură ce împingerile lui cresc în 
intensitate. Mă trage spre el, întinzându-mi braţele la 
maximum de parcă ar vrea să-mi frângă oasele. 

Intensitatea cu care îl simt mă face să mă las 
moale în braţele lui. Îi permit să alunece în trupul meu 
și în minte și să mă domine pe de-a-ntregul. Până la 
urmă, pentru asta e făcut. Pentru asta e creat. Keith e 
menit să pună stăpânire pe fiecare bucăţică din mine 
și să se joace cu ea. 

Și poate că mâinile lui rămân nemișcate, dar îl 
simt cum mă atinge peste tot. Corpul lui e ca o stâncă 
ce e gata să mă zdrobească. 

Înşfăcându-mă de ceafă cu mâna şi de buza de jos 
cu dinţii, crește intensitatea împingerilor, mișcându-se 
și mai tare. Patul de sub noi pocnește sub presiunea pe 
care o pune asupra mea conştient. 

Vrea să mă distrugă! 

Oh, fir-ar să fie, de nu am de gând să-l las! 

Cu greu constat că, cumva, ajung în poala lui, deşi 
mâinile îmi sunt în continuare legate. Bazinul mi-e 
sprijinit de coapsele sale, iar mâinile lui cu degete 
puternice, se adâncesc în mijlocul meu. Se folosește de 
propriul meu trup ca de o pârghie ca să ajungă și mai 
adânc, ţinându-mă susținută deasupra saltelei. Și, deşi 
spatele mi se arcuiește, iar mușchii mi se contractă, 

simțind un punct sfâşietor între omoplaţi, strâng din 
dinţi și din pumni, refuzând cu încăpățânare să-i cer 
să se oprească. Nu are importanţă că ochii lui nu-mi 
scapă faţa nici pentru o clipă, parcă așteptând să vadă 
ceva acolo care să-i dea de înţeles că nu mai pot. 

Eu am vrut-o. El doar îmi dă ceea ce am cerut. 

Țipătul care îmi iese pe gură ca un tun, apoi se 
izbeşte de pereţii cabinei, descrie exact ce simt în 
momentul în care mă destram a treia oară. Imediat ce 
un cutremur de proporţii uriașe îmi cuprinde corpul, 
Keith mă lasă pe saltea să mă sparg în mii de bucăţi 
pentru el, ochii lui continuând să mă urmărească, plini 
de satisfacție și uluire. Apoi are propriul orgasm, adânc 
înfipt în mine, și e al naibii de fierbinte. 

Nu știu cât timp trece. Cumva, pierd noţiunea lui, 
fiind prea preocupată să mă lupt cu întunericul ce vrea 
să mă prindă și să mă tragă spre el, ca să-mi ofere o 
pauză. Sunt atât de epuizată, încât nu cred că mi-am 
dorit vreodată să dorm așa cum îmi doresc acum. Abia 
îmi deschid ochii ca să-l văd pe Keith privindu-mă cu o 
expresie greu de descifrat. 

— Dă-mi drumul, te rog. 

Înghit în sec, simţindu-mi gura prea uscată. 
Fiecare cuvânt îmi zgârie gâtul ce are nevoie neapărat 
de ceva răcoritor, care să-mi potolească setea extraor- 
dinar de mare. 

Printre gene, mă uit la el cum îmi încalecă din nou 
șoldurile şi se întinde spre prima curea, desfăcând-o 
cu ușurință. Brațul amortit îmi cade pe saltea înainte 
să apuc să-l controlez, iar încheietura mi-e roşie, pur- 
tând urmele forței cu care s-a frecat de pielea mea. 

Mă eliberează tăcut, străduindu-se la rândul lui 
să-și recapete suflarea. Când termină, primul lucru 
pe care îl face este să se întindă lângă mine și să-mi 
ferească șuviţele lipite de obrajii pe care îi simt încinși 
și îmbujoraţi, înainte să mă tragă mai aproape, până 
când nasul mi se lipește de pieptul lui fierbinte și gol. 


Deschid cu greu ochii; pleoapele-mi par a fi făcute 
din plumb. Lumina orbitoare care pătrunde în cabină 
prin geamul de deasupra e deranjantă și mă crispez, 
rostogolindu-mă pe burtă să mă feresc de ea. 

— Nu o să dispară, să ştii. 

Vocea groasă a lui Keith mă readuce rapid în sim- 
tiri și deschid din nou ochii, la o secundă de când i-am 
închis. Îl găsesc sprijinit de peretele opus, cu ochelarii 
de soare pe nas, în cămașă albă şi bermude, arătând 
proaspăt și odihnit. 

— Cine? întreb confuză. 

— Soarele, Ellie. Chiar mă întrebam când o să în- 
ceapă să te deranjeze. E aproape prânzul și pun pariu 
că ești lihnită. 

Nici bine nu o spune, că îmi și simt stomacul 
strângându-se de foame. 

— Îmbracă-te, îmi cere. O să faci duș mai târziu. 

Nemulțumită, mă ridic în capul oaselor cu mișcări 
robotice, apoi arunc o privire asupra schimburilor așe- 
zate la marginea patului. Nu e o rochie albă și grea, cu 
care am început să mă obişnuiesc, ci o rochie de plajă 
lungă din material semitransparent și cu imprimeu 
floral tropical, asortată la un costum de baie dintr-o 
singură piesă. 

— Ce s-a întâmplat cu rochiile de zeițe grecești? îl 
iau peste picior. Te-ai plictisit de ele? 

Rămâne nemişcat în poziţia lui relaxată și, chiar 
dacă lentilele fumurii ale ochelarilor îi ascund ochii 
frumoși, tot îl simt cum mă sfredelește certăreţ. 

— Ai ceva de comentat în privinţa vestimentaţiei, 
iubito? Nu-ţi plac zeițele grecești sau care-i problema? 

— ie îți plac? 

— Mie îmi plac brunetele care nu comentează în 
privinţa hainelor și cărora sigur le stă bine în turcoaz. 

— Hm, îngaim. Ciudat. Ţin minte că ai spus odată 
cât de mult nu-ţi plac brunetele. 

Mă ridic arogant de pe pat, cu oasele înțepenite, 
nepăsându-mi deloc că încă sunt goală pușcă și că 
privirea lui mă furnică din cap până în picioare, chiar 
și prin lentile. 

— Am minţit, mărturiseşte sec. 

— Și mi-o spui aşa, pur și simplu? surâd. Minţi 
des? 

— Mai pui multe întrebări? plescăie. Îmbracă-te! 

Ridic mâinile în semn de predare, simțind cum un 
rânjet batjocoritor mi se întinde pe buze. 

— Nu e cazul să te enervezi, rege nebun. Doar 
eram curioasă. 

lau costumul alb de baie și rochia, apoi mă închid 
în baia înghesuită a cabinei, dând drumul robinetului 
argintiu înainte să îmi ridic privirea în oglindă, la pro- 
pria-mi reflexie răvăşită. 

Încruntată, îmi trec lent degetele prin părul des- 
prins și lăsat să cadă până în dreptul fundului, ciufulit. 
Arăt jalnic și neîngrijită, în pofida obrajilor roşii şi arşi 
de soare. Ochii cenușii, în schimb, parcă ard. Strălucesc 
într-un mod ciudat, ce trădează cât de satisfăcută sunt. 
Și probabil că aș sta toată ziua să mă privesc, fascinată 

de cât de mult m-am schimbat, dacă motivul pentru 
care am făcut-o n-ar bate nerăbdător la ușă. 

Mă limpezesc și mă îmbrac grăbită, întorcân- 
du-mă în cabină special ca să-l surprind pe Keith exact 
în aceeaşi poziţie în care l-am lăsat, ca și când nici nu 
s-ar fi mișcat de acolo. 

— Am ceva pentru tine. 

Într-un final, se desprinde de perete şi se apropie 
de mine, vârându-şi mâna în buzunarul drept al ber- 
mudelor. Scoate un lănţișor și îl ridică la nivelul ochilor 
mei, care se fixează pe perla neagră ce atârnă de el, 
delicată și mai uluitoare decât orice diamant din lume. 

Fără să-mi spună ceva, se apleacă şi mi-l prinde la 
gât, mângâindu-mi în treacăt ceafa cu vârful degetelor. 
În momentul în care perla rece îmi alunecă pe piele, 
mă înfior ușor, cutremurându-mă în faţa lui. 

Nici nu vreau să ştiu cât de scumpă e. Probabil că, 
dacă aș afla preţul ei, m-aș simţi instantaneu cumpă- 
rată. Prefer să văd bijuteria fascinantă ca pe un cadou 
neașteptat, prin care Keith își arată sentimentele pe 
care le are față de mine. 

Abia când se retrage, constat cât de emoţionată 
sunt acum. O ating uşor, uimită de cât de repede devine 
ceva indispensabil. Totodată, mă simt contrariată de 
acțiunile lui. Dacă noaptea trecută mi-a tras-o sălbatic, 
acum se comportă cu o blândeţe ieșită din comun, de 
parcă aș fi vreo nestemată. 

— Cere-mi tot ce vrei, îmi spune, dar niciodată să 
nu încerci să mă prostești. 

Atât e tot ce-mi mai spune, înainte să părăsim ca- 
bina și să urcăm pe punte. lahtul care a navigat întreaga 
noapte e deja ancorat și singurii care nu s-au întors la 
viaţa reală suntem noi şi Jordan - care rămâne ultimul. 

Keith mă lasă pe mine prima să trec puntea mo- 
bilă. Îl aştept pe debarcader cât părăseşte la rândul lui 
iahtul ce-mi poartă numele și mă prinde de mână. 

— De cât timp am ajuns? îl întreb, păşind pe lângă 
el cu tălpile goale. 

— Acum zece minute, îmi răspunde calm. 

Abia apoi îi văd pe ceilalţi la capătul debarcaderu- 
lui, arătând răvășiţi după o noapte în care au petrecut 
mai animalic ca niciodată. Le văd pe fetele mele îm- 
pleticindu-se în propriile picioare, obosite și mahmure 
și, pentru prima oară, mă bucur că am fost oprită din 
băut. Probabil că, dacă Keith nu mi-ar fi smuls sticla 
din mână, acum aș fi arătat la fel de rău ca ele. 

— Dumnezeule, ce mă doare capul! o aud pe Mia 
gemând, trecându-şi crispată o mână prin părul încâl- 
cit în clipa în care îi ajungem din urmă. Nici nu mai ţin 
minte cât am băut. 

— Vreo patru sticle, i-o trântește Trent, la fel de 
epuizat. Pe a cincea am fost nevoit să o arunc peste 
bord, ca s-o ţin departe de mâinile tale. Ţi-am mai spus 
că bei ca un marinar? 

Blonda doar ridică din umeri cu nepăsare. Cred 
că e prea obosită să se mai contrazică cu el, deși văd pe 
faţa ei dorinţa de a o face. 

Coboară prima de pe ponton, fiind aproape de a 
se prăbuși când picioarele ei se împiedică în trepte. 
Din fericire pentru genunchii săi, apuc să o prind la 
timp de brat. 

— Adu-mi aminte să nu mai beau niciodată, îmi 
cere, făcându-mă să chicotesc. În special șampanie 
asezonată cu câteva cocktail-uri mortale. 

Îi trânteşte lui Micha o privire criminală și înţeleg 
că el e cel care a adus-o în starea deplorabilă în care 
se află. 

— Dacă nu ţi-au plăcut, de ce le-ai mai băut? o 
întreabă blondul, deranjat. 

— Omule, după cinci pahare de șampanie, aş fi 
băut şi lichid de frână, dacă mi-ai fi dat! se răstește su- 
părată. Oh, la naiba! se crispează iar. Du-mă în cameră, 
Ellie. O să dorm o săptămână. 

Uşor de spus, greu de făcut. După ce îmi iau rămas 
bun de la Keith pe fugă - mai exact printr-o clătinare 
ciudată din cap -, mă aventurez prostește într-o misi- 
une aproape imposibilă. Să o car pe Mia mai mult în 
spate, decât merge pe propriile picioare, se dovedește 
a fi un adevărat chin, mai ales când direcţia ei de mers 
e debusolată de mahmureala de care suferă. 

Spre ușurarea mea, nu întâmpinăm niciun inci- 
dent în drum spre vilă. Toate cinci ajungem întregi și 
nevătămate în dreptul scărilor ce duc la etaj şi pe care 
le urcăm leneș. 

— Tu unde naiba ai dispărut aseară? mă întreabă 
Reina la un moment dat, mergând în spatele meu. 

— Chiar vrei să știi? pufăi. Haide, Mia. Eşti grea 
ca naiba! 

lritată, o prind și mai strâns de braţ când o simt 
lăsându-se moale spre mine. Urcăm împreună şi ulti- 
mele trepte și pornim încet spre dormitorul pe care îl 
împărțim, așteptând nerăbdătoare momentul în care 
nu o să mai atârne atât de greu pe umerii mei. 

Cu mâna liberă împing ușa, lăsând-o să se izbească 
de perete, și trec stângace pragul, înainte să înțepenesc 
subit. Groaza care mă cuprinde dintr-odată mă face să 
tip cât mă ţin plămânii și, înspăimântată de-a dreptul, 
îi dau drumul Miei și mă ciocnesc de ușa larg deschisă, 
căutând disperată să pun distanţă între mine și trupul 
gol și plin de sânge al fetei de pe patul meu. 

— Ce naiba a fost aia? 

Glasul ridicat al lui Keith mă smulge din visare şi 
îmi strâng braţele la piept, alungând din minte tot ce 
am văzut. Încă nu-mi vine să cred că mi se întâmplă 
asta după o noapte deosebită, pe un iaht extravagant. 
E ca şi când cineva s-ar strădui să-mi facă o glumă 
sadică. 

Buimacă, îmi ridic privirea spre Jordan, care ştie 
la fel de multe ca mine. Keith pare să uite pentru mo- 
ment că el a fost cu noi tot timpul. 

Dar îl înţeleg. Îl văd cât de nervos e. Când îşi ridică 
mâna ca să-și maseze baza nasului, tremurul ei e ceva 
ce nu-mi poate scăpa. Probabil că nici lui nu-i vine să 
creadă ce se întâmplă, pentru că asta nu făcea parte 
din plan. 

De fapt, dacă judec după expresiile pline de în- 
trebări ale tuturor celor aflaţi în sala de conferinţe din 
vila Elitei, niciunul nu știe ce se petrece. 

— S-a mai întâmplat asta vreodată? întreb curi- 
oasă, făcând un pas stângaci spre ceilalți. 

Îmi strâng mai tare braţele în jurul corpului, deşi 
e cald în încăpere. Groaza prin care am trecut și încă 
trec mă face să-mi fie frig, să fiu scuturată de fiori reci 
ce-mi înfioară pielea pe sub costumul de baie și rochia 
subțire. Oricât m-aş chinui să ţin departe imaginile din 

dormitorul acela, acestea îmi revin în minte de fiecare 
dată când le dau afară. 

— Ellie, așteaptă în living, îmi cere Keith iritat, 
fără să se întoarcă spre mine. 

În schimb, îmi face semn spre uşa încăperii, drept 
invitaţie să-i las singuri. 

— Nu! mă răstesc, ofticată. Tipa aia era pe patul 
meu. Vreau să știu dacă cineva îmi ameninţă viaţa sau 
e doar o glumă morbidă! 

— Ar fi absurd să credem că îţi ameninţă cineva 
viaţa, Ellie, îmi spune Micha relaxat, așezat fiind pe 
primul scaun de lângă masă. Nu suntem decât noi pe 
insulă. 

— Şi Brian? 

Cu o sprânceană arcuită, Keith se răsuceşte ușor 
pe călcâie ca să mă poată privi. Observ pe faţa lui cât 
de greu reușește să se stăpânească. Un nerv se tot în- 
cordează pe maxilarul proeminent, trădând faptul că 
nu îi place deloc situaţia. 

Ei bine, nici mie nu-mi place. Tocmai am avut 
parte de o surpriză colosală pe care probabil o s-o ţin 
minte toată viața. Presimt că nu o s-o uit niciodată pe 
blonda fără suflare, ai cărei ochi mă priveau cu averti- 
zare. 

— Ce-i cu Brian? vrea să știe. 

— A fost ţinta mea umană! mormăi printre dinţi, 
frustrată că mă pune s-o rostesc. Cred că, dacă ar vrea 
cineva să mă omoare, el ar fi acela. 

— Brian nu mai e pe insulă de ceva timp, mă 
informează Ryder sec. 

Îmi mut năucită privirea pe bărbatul şaten care 
pare să trateze totul cu superficialitate, ca şi când n-ar 
fi mare lucru că am găsit o fată moartă în patul meu. 

— Atunci, altcineva mă ameninţă! 

Vocea mi se ridică cu câteva octave, ajungând mai 
mult să țip la ei, decât să le vorbesc. Mă îndoiesc că 
poate fi mai evident că încep să-mi ies din minți aici. 

— Să nu tragem concluzii pripite, spune și Deke, 
la fel de relaxat. Jordan, aţi scos-o din dormitor? 

— Băieţii s-au ocupat de asta, răspunde bărbatul 
de culoare, vizibil încordat. Într-o oră ar trebui să fie 
totul pregătit. 

— Schimbaţi și patul, le cere Trent, stând drept 
lângă Keith. Până deseară, vreau ca orice urmă că a 
fost acolo, să dispară. 

Atât de simplu? Cu gura ușor căscată, mă uit la 
toţi, pe rând, şocată de cât de repede vor să scape de 
problemă. 

— Şi cu fata ce facem? întreabă Jordan curios. 

Probabil vor scăpa și de ea, la fel de ușor. E simplu 
pentru ei, nu? În afară de Keith, care e roşu la față de 
nervi, ceilalți tratează totul cu răceală, ca și când nu ar 
fi pentru prima oară când se confruntă cu așa ceva aici, 
pe insulă, sau în altă parte. 

Pentru prima oară mă întreb cu cine am de-a face. 
Ar fi trebuit să mă întreb asta de la bun început și aș 
fi făcut-o, dacă nu m-aș fi lăsat distrasă de unul dintre 
ei. Da, am spus-o. Unul dintre ei. Când o să înţeleg că, în 
loc să ies din rahat, m-am adâncit mai mult în el? 

— Eu nu mă întorc acolo, le spun într-un final, 
clătinând vehement din cap. Nu aveţi decât să-mi dați 
un alt dormitor, că nu mai calc în camera aia niciodată! 

— Calmează-te, mârâie Keith la mine, privin- 
du-mă ameninţător de la un metru distanţă. 

Urăsc când mă priveşte astfel. Mereu am avut sen- 
zaţia că încearcă să bage spaima în mine pentru a mă 
controla ca pe celelalte. Și i-a funcționat... până acum. 
Mi-a fost teamă de el, pentru că știam ce ar putea să-mi 
facă, dacă nu-l ascult. Am vrut să fiu cuminte, tocmai 
pentru a nu fi pedepsită. 

Dar am obosit. A naibii să fiu de nu am obosit să-i 
port frică. Indiferent pe cât de rău e Diavolul ăsta, îmi 
place să cred că sunt perfect capabilă să-l răpun. Să 
rup frânghiile cu care îmi controlează viața, de parcă 
ar fi în totalitate a lui. 

— Ba nu mă calmez deloc! mărâi și eu, enervată. 
Din cauza ta am ajuns în situaţia în care mă simt ne- 
voită să privesc peste umăr, ca să nu fiu omorâtă în 
moduri sadice de cine știe ce psihopat aveţi printre 
voi! E doar vina ta! 

— Ellie, o iei razna, intervine și Ryder, rostind 
cuvintele printre dinţii încleştaţi de nervi. 

Se simte cât îi displace tonul cu care le vorbesc. 
Probabil că în mintea lor chiar se consideră mai supe- 
riori față de orice altă ființă umană. 

— Tu taci dracului din gură! i-o trântesc înfuriată. 
Nu vorbeam cu tine! 

Apoi lucrurile iau o întorsătură ciudată, când 
Ryder se repede spre mine, cel mai sigur pentru a-mi 
aplica o corecție pentru felul în care îi vorbesc, iar 

Keith îl prinde de cămașă înainte să treacă de el și să 
se apropie prea mult. Îl urmăresc cu ochii mari cum 
își înfige o mână în gâtul lui, făcându-l pe acesta să se 
uite șocat la el, iar pe Micha să sară de pe scaun și să 
treacă în ofensivă. Toţi se încordează într-o singură 
secundă, arătând pe punctul de a sări, în cazul în care 
Keith chiar are de gând să-l lovească. 

— Nici să nu îndrăznești să o atingi! 

Din fericire, brunetul îl eliberează cu o îmbrânci- 
tură dură, înainte ca situaţia să degenereze. Aș minţi 
dacă aș spune că nu sunt uluită că tocmai a sărit la 
gâtul lui pentru mine, dar asta nu mă calmează nici pe 
departe. Ryder, în schimb, îl priveşte pe Keith într-un 
mare fel, parcă nevenindu-i să creadă că a fost atacat. 

— Tu chiar ești serios acum?! tună, având o expre- 
sie de-a dreptul criminală. Mă ataci pentru o târâtură?! 

— Târâtura asta e a mea. O să te atingi de ea doar 
când o să-ţi permit eu! 

— Atunci, învaţ-o să vorbească frumos, Keith, 
replică Ryder printre dinţi, apropiindu-se vijelios de 
el. Dacă mai deschide gura în faţa mea, îi zbor capul de 
pe umeri! 

Din fericire pentru noi, Micha reacționează și se 
interpune între ei, împingându-l pe Ryder departe de 
adversarul lui. La cum arată acum, era doar o ches- 
tiune de timp până aveau să zboare pumni spre faţa 
frumoasă a brunetului mânios, pe care îl văd strângân- 
du-și degetele pe lângă corp. 

— Mă ocup eu de ea, spune Keith apoi, ca pe o 
promisiune. 

Nervos, Ryder se smulge din mâinile lui Micha și 
părăseşte încăperea cu tunete și fulgere. Restul îl ur- 
mează la scurt timp, după ce Keith le aruncă o privire 
cu subînţeles, ultimul fiind chiar Jordan, ce închide lin 
ușa în urma lui. 

Imediat ce rămânem singuri în sală, Keith se 
întoarce cu faţa spre mine și ceea ce văd în ochii lui nu 
prevestește nimic bun. Cu maxilarul încordat, porneşte 
spre masa rotundă din colţ, pe care e o tavă cu pahare 
și o sticlă de whisky. Umple tăcut unul, în timp ce eu îl 
urmăresc cu ochii mijiți de suspiciune, apoi se apropie 
de locul în care am înţepenit. 

În momentul în care întinde paharul, invitân- 
du-mă să beau, simt cum mă înfurii și mai tare. Fără să 
mă gândesc, îl lovesc cu putere peste mână, iar paharul 
de cristal se sparge de podea, împroșcându-mi picioa- 
rele goale cu cioburi și băutură. 

— Bagă-ţi-l în fund! 

Acesta expiră zgomotos pe nas, trădându-și ne- 
mulțumirea față de mișcarea pe care am făcut-o. Ochii 
îi devin şi mai periculoși și ard de avertisment. 

— Întreci măsura, Ellie! mă informează printre 
dinţi. Calmează-te înainte să mai faci și altă prostie, 
altfel o să te doară! 

— Nu mă întorc în dormitorul ăla! bombăn, 
scrâșnind cu putere din dinţi şi privindu-l la rândul 
meu, amenințător, ca să-și dea seama că nu glumesc 
deloc. Vreau alt dormitor. 

— Nu există alt dormitor. 

— Nu-mi pasă! zbier. N-ai decât să mă muţi în 
dormitorul tău! Până la urmă, din cauza ta am ajuns în 
situaţia asta! 

Keith pufnește, făcându-mă să mă simt ridicolă. 

— Cum vine asta? mă întreabă încruntat, încli- 
nându-și capul spre dreapta. Am fost cu tine toată 
noaptea! Nu eu am ucis-o, apoi am pus-o în patul tău! 

— Nu, dar din cauza ta sunt aici. Tu ai vrut neapă- 
rat să-ți demonstrezi abilitățile de mafiot în fața mea 
și să mă aduci pe insula asta, ca să te răzbuni. Aşadar, 
nu-ţi rămâne decât să-mi păzeşti fundul zi și noapte 
de acum înainte, altfel îți măcelăresc tot personalul 
blestemat, începând de la Jordan, până la cel mai neîn- 
semnat paznic! Apoi o să trec la tine! 

Din instinct fac un pas înapoi când el face unul 
mare spre mine, vrând să ajungă mai aproape. Eschiva 
mea îl oprește, făcându-l să ezite o clipă și să se în- 
crunte nedumerit. 

— Nu mă ameninţa, păpușă. Oricare ar fi natura 
sentimentelor mele pentru tine, nimic nu o să mă 
oprească din a-ţi oferi ceea ce meriţi dacă nu te com- 
porți frumos, ca o fetiță cuminte! 

— Nu sunt marioneta ta, Keith! îi spun catego- 
ric, pufnind printre buze. Nu sunt marfa ta, iar tu cu 
siguranță nu ești stăpânul meu! Dacă vrei să fiu as- 
cultătoare, atunci tratează-mă cum se cuvine, jigodie 
afurisi... 

Icnesc când mâna i se adânceşte în părul meu 
desfăcut și, cu o smucitură sănătoasă, mă trântește 
cu burta pe masa lungă din lemn masiv, trăgându-mi 
enervat capul pe spate. Coloana mi se arcuiește în 

fața lui și încerc în zadar să-i prind încheietura mâinii 
care-mi ţin captive șuviţele lungi. 

Înţeleg imediat care e intenţia lui. Degetele mâinii 
libere îmi ridică rochia pe fund, înainte să se strecoare 
pe sub costumul de baie dintr-o singură piesă şi să mă 
atingă intim. 

— Dacă un lucru nu-mi place pe lumea asta, acela 
e să fiu luat de prost, Ellie. Trebuie neapărat să te învăţ 
să vorbeşti cum trebuie. 

— Dă-mi drumul! urlu la el. 

Îmi împing podurile palmei în masă, căutând 
disperată să mai slăbesc presiunea pe care o pune 
pe spatele meu. Ridicându-mi ușor pieptul de pe 
suprafaţa lucioasă de sub mine, apuc să mă trag doar 
puţin înapoi. Keith îmi ghicește rapid intenţia de a mă 
ridica și mă trântește la loc, mutându-și mâna din păr 
între omoplaţi. Prinde strâns de rochia vaporoasă, 
încleştându-și degetele în pumn, apoi se apleacă peste 
mine, lipindu-și pelvisul de fundul meu expus. 

— Vreau să ţi-o trag, îmi spune la ureche. Tare. 
Sălbatic. Să nu te mai poţi ridica de aici. Poate aşa o 
să-ți dai seama că, oricât ai riposta, tot proprietatea 
mea o să fii. Când o să înţelegi, Ellie? 

— Să înţeleg ce?! întreb iritată. 

— Că, indiferent câtă gălăgie faci, nu o să mai fii 
stăpână pe propria viaţă? lubito, eu sunt stăpânul tău! 

Pufnesc nervos, chicotind ușor la început, ca pe 
urmă să ajung să hohotesc de-a binelea. Incredibil! 

— Poate că m-ai cumpărat de la o jigodie la fel de 
afurisită ca tine, Keith, dar eu n-am stăpân. Mai bine ai 
înţelege tu asta, iubitule. Nu sunt păpuşa ta. 


LEXI B. NEWMAN 


— Dar ce eşti? mă întreabă cu amuzament în glas. 

— Dacă nu-ţi iei mâinile de pe mine în momentul 
ăsta, o să fiu coșmarul tău, răspund prompt. 

Surăzând, își lasă nasul să se adâncească prin 
părul meu şi să îmi atingă gâtul într-o mângâiere lină. 
Și, deși încă sunt nervoasă, trupul meu totuși reacţi- 
onează pentru el, înfiorându-se tot, din cap până în 
picioare. 

— Nu vreau să-mi iau mâinile de pe tine, mărtu- 
riseşte încet. Încă nu ai înţeles? Nu o să fiu niciodată 
capabil să mi le mai iau, odată ce le-am pus acolo. Ştii, 
prietenii mei preferă slăbănoagele blonde, dar eu... Oh, 
fetițo, tu eşti moartea mea! Nu te-aș da nici pe zece 
blonde cu picioare lungi, supuse și pregătite oricând 
să şi-o tragă fără scandal. Așadar, ce te face să crezi că 
aş lăsa pe cineva să-ţi facă rău? 

Nu cred asta. Nu cred că ar fi capabil să lase pe 
cineva să mă rănească. Nu știu nici eu de ce. L-am 
văzut adineauri sărind la gâtul prietenului său, pentru 
care probabil şi-ar da și viaţa, asta doar ca să mă pro- 
tejeze. Chiar dacă felul lui de a o face e anormal, nu 
mă îndoiesc că ar face pentru mine ceea ce am făcut 
și eu pentru el în Eden, când cuțitul din mâna blondei 
aceleia voia să-l străpungă. Cicatricea mică de pe ante- 
braţul meu nu mă face să uit că, în pofida a ceea ce simt 
acum faţă de el, l-am protejat la rândul meu. 

— Cum rămâne cu tine? vreau să știu. Și tu îmi 
faci rău. 

— Nu, Ellie, mă contrazice prompt. Așa știu eu să 
iubesc. Cu forţă. 

— Aşa le-ai iubit și pe celelalte? arunc bomba, 
făcându-l să înţepenească peste mine. Le-ai legat până 
aproape de sângerare și le-ai tras-o sălbatic, ca să le 
arăţi cine e stăpânul? 

— Nu există „celelalte', răspunde fără grabă. 

— Vrei să spui că, în cei zece ani în care te-ai ocu- 
pat doar cu asta, nu ţi-ai ales nici măcar o fată din cele 
care au trecut pe aici? 

— De ce crezi că sunt toate blonde? mă întreabă 
dintr-odată, debusolându-mă pentru câteva clipe. 

Mă încrunt, rămânând întinsă pe jumătate pe 
masa lungă. 

— Tocmai mi-ai spus, îi amintesc. Ceilalţi preferă 
blonde slăbănoage. 

— Nu, mi-o retează. Sunt toate blonde pentru că 
mie nu-mi plac. Nu am ce să fac cu o spălăcită virgină, 
care habar nu are de nimic. Am nevoie de una defectă 
ca tine, care să-mi reziste, de una căreia, atunci când 
i-o trag cât pot de tare, să îi placă. Căreia să-i placă 
să fie legată și care se excită atunci când o lovesc cu 
cravașa. 

Mă cutremur sub el, lipindu-mi fruntea de supra- 
fața rece a mesei. Keith, în schimb, profită de maleabi- 
litatea mea şi mă sărută prelung pe gât, lingându-mi 
suav pielea înfiorată. Mă face să uit de tot ce am văzut 
în după-amiaza asta, în dormitorul acela, cel puţin 
pentru un moment. 

— Ştiu că ţi-a plăcut aia, Ellie, șoptește. La fel știu 
și că nu există nimic pe lume căruia să nu-i poţi rezista, 
iar eu ador asta. Sunt al naibii de încântat să îţi testez 
toate limitele. 


LEXI B. NEWMAN 


Cu mintea îi urmăresc mâna cum se retrage de 
pe omoplaţii mei şi alunecă într-o mângâiere pe spate. 
Corpul mi se încordează înainte să-l pot controla și fiori 
fierbinţi îl străbat cu lentoare, înnebunindu-mă. O simt 
apoi strecurându-se între picioarele mele. Degetele lui 
trec peste materialul fin al costumului și se strecoară 
agile pe sub el, lăsându-le să îmi încercuiască delicat 
miezul plin de terminații nervoase. Dar, deși sunt udă 
și pregătită, imagini fulgerătoare şi sângeroase îmi 
trec prin faţa ochilor, făcându-mă să mă înfurii la loc. 

— Nu! 

Keith se oprește deodată, parcă încremenind, cu 
degetele chiar la intrarea în trupul meu cuprins de un 
tremur de nervi și tensiune. 

— Nu vreau. 

Apoi aştept. Aştept să-și iasă din minţi sau să mă 
forțeze. Tocmai și-a exprimat cu voce tare dorinţa de a 
mi-o trage aici și acum, iar eu îl refuz, în ciuda faptului 
că se consideră în continuare stăpân pe tot ce am, 
inclusiv pe corpul meu. 

Și sunt şocată să îl simt retrăgându-se. Se ridică 
de pe mine și îmi aranjează cu grijă costumul de baie, 
înainte să mă prindă de braţ și să-mi îndrepte spatele. 
Cu o mână îmi feresc părul lung din ochi și îl privesc 
surprinsă cum se întinde și îmi cuprinde bărbia între 
degete, ochii lui cercetându-mi amănunțit faţa fier- 
binte. 

— Mă derutezi, Ellie, mărturisește încruntat. Mă 
respingi? 

TeS Die 


Elita păpușarilor - Volumul 2 


— Cum spuneam, nu ești stăpânul meu, îi spun 
serioasă. Am dreptul să te refuz atunci când nu vreau 
să mi-o trag, iar acum nu vreau! O să mă fortezi? 

— Pot s-o fac, mă informează sec. Te pot forţa. 

Strângându-mi buzele, fac un pas mic spre el, 
ajungând destul de aproape cât să îi pot simţi căldura 
corpului. Keith își apleacă privirea spre mine, urmă- 
rind-mă contrariat. 

— Atunci, n-ai fi nimic altceva, decât un animal, 
i-o trântesc. Un violator. Și știm amândoi că ești orice, 
numai asta nu. Aşa-i? 

— Nu-mi place să fiu refuzat, argumentează 
printre dinţi, încleștându-și degetele pe bărbia mea. 
Dar nu, nu o să te forțez. În schimb, pot să te fac să îţi 
doreşti. 

Mâna lui urcă pe obrazul meu, cuprinzându-l în 
palmă. Printre gene îl observ aplecându-se ușor spre 
gura mea, cu ochii fixaţi pe ea, arzând de dorinţa de a 
mă săruta. Și, cu cât se apropie mai mult, cu atât mai 
tare se zbat pleoapele mele, vrând să se închidă şi să 
aștepte momentul în care gura lui o să se ciocnească 
de a mea. 

Simt, din nou, cum pierd controlul. M-aş minţi de 
una singură dacă aş afirma că nu vreau ca el să mă să- 
rute și să mă întindă la loc pe masa aceea, apoi să sfâșie 
tot ce am pe mine. La naiba! Atracția pe care o simt faţă 
de el e din ce în ce mai mare. Pe zi ce trece, devine tot 
mai greu de stăpânit. Aş vrea să-l pot îmbrăţișa cu tot 
cu întunecimea lui. 

Dar dacă aș face-o și aş ceda iar în faţa lui, ce ar 
învăţa din asta? Doar i-aș demonstra că are dreptate 

într-o privinţă. Chiar ar fi stăpânul meu, iar eu mario- 
neta lui. 

— Am spus nu! 

Cu pleoapele strânse, reușesc s-o rostesc, chiar 
dacă iese din gura mea cu o disperare nouă. Keith se 
oprește cu buzele peste ale mele, înlemnind pentru a 
doua oară în câteva minute, iar eu rămân șocată de cât 
de greu îmi este să-l resping. 

— Dacă într-adevăr mă iubeşti, o să mă lași să ies 
pe uşa aia acum. 

Înghit o dată în sec şi fac un pas lateral, aşteptând 
să mă înşface oricând. Însă, cumva, ajung până la uşă 
fără să fiu oprită sau izbită de ceva. Pun mâna pe 
clanţă, iar Keith e în continuare în același loc în care 
l-am lăsat, privindu-mă cu ochii mijiți. 

les din încăpere, stupefiată. Mă opresc în mijlocul 
coridorului scurt, de pe care pot vedea ieșirea, și clatin 
buimacă din cap, încercând să-mi dau seama ce a fost 
cu toate astea. 

— La naiba! 

Tocmai i-am ţinut piept. Tocmai am controlat 
situația. Sunt șocant de surprinsă de asta și sunt nevo- 
ită să îmi acopăr gura cu palmele, ca să nu izbucnesc. 
Ce vrea să însemne asta? Că am rupt frânghiile și că, 
oficial, nu mai sunt o prizonieră pe insula Paradisului? 

Ei bine, un singur lucru devine clar, pe măsură ce 
pornesc spre ușa vilei și nimeni nu mă oprește... 

Niciodată, de când am ajuns pe insulă, nu m-am 
simţit mai liberă decât acum. 

Stomacul îmi clocoteşte de emoții. Îmi lipesc 
palma de abdomen, în speranţa că asta o să-l calmeze, 
de preferabil înainte ca ghemul nervos să dea pe dina- 
fară. 

N-am mai călcat de ceva timp în Eden. Ba chiar 
încep să am impresia că Keith a uitat de existenţa 
grădinii fantastice pe care a construit-o special pentru 
a mă tortura, căci nici măcar n-a mai adus vorba de ea. 
Și nu credeam că o să-mi fie dor de mirosul proaspăt 
pe care îl emană, de ciripitul iritant al păsărilor care 
zboară pe sub acoperișul oval al serei, agitate, sau de 
ustensilele terifiante pe care Keith le-a ascuns foarte 
bine în vegetaţie, ca să nu știrbească frumuseţea din 
interiorul pereților din sticlă. Știu că sunt acolo, ori- 
cum, dar nu știu câte sunt. 

Picioarele mă duc singure la crucea Sf. Andrei din 
oţel vopsit în negru, de ale cărei capete atârnă câte un 
lanţ. Acum, că o pot privi în toată splendoarea ei întu- 
necată, nu-mi vine să cred că am fost legată de chestia 
asta de două ori! Probabil că scopul ei a fost cel de a 
mă ţine captivă și la mila unui bărbat despre care ai 
crede că nu prea îi plac jocurile sado-masochiste. Nici 
acum nu cred că-i plac, deși știu că îi oferă un oarecare 
fior pe care nu îl poate reproduce şi în alt mod. 

Construcţia rezistentă din fața mea inspiră pu- 
tere. Puterea de a-ţi oferi ocazia să faci tot ceea ce vrei 
cu persoana care ajunge să fie atârnată de ea. La naiba, 

nici măcar nu o pot privi prea lung, fără să simt cum 
mă înfior de o groază neobișnuită, un amestec între 
teamă şi o plăcere bolnăvicioasă, dar profundă. Până şi 
în mintea mea mi-e rușine să recunosc că îmi lipsește 
acea plăcere. 

Trecându-mi mâna prin păr, mă îndepărtez de ea. 
Mă avânt, în schimb, pe o potecă nepavată și simt cum 
pământul mi se strecoară printre degete, uşor noroios. 
E extrem de bine! Miroase a libertate și a vegetaţie. 
Aerul răcoros mă duce cu gândul la o pădure, nu la o 
junglă împrejmuită de o cupolă. La cât de mare e, nici 
nu cred că aș putea s-o străbat pe toată, ca s-o desco- 
păr pe de-a-ntregul. 

Cu toate astea, îmi las picioarele să mă poarte 
până şi în cotloanele necunoscute, având impresia că 
sunt pe cale să descopăr ceva mai groaznic decât o 
cruce de fier sau un lanţ atârnat de tavan. Sigur există 
aici lucruri mai complicate pe care nu-mi doresc cu 
adevărat să le văd, dar de care sunt în secret incitată. 

Cât de multe poate să ascundă un om, totuși? 
Am aflat deja despre Keith câteva detalii la care nu 
mă așteptam. Jurnalul din noptiera lui mi-a spus cât 
de puternic este, de fapt. Dincolo de bărbatul căruia 
îi place la nebunie să mă lege, să mă amenințe și să 
mă calce pe bătături, de pe insula asta, este cineva im- 
portant acolo, în cealaltă realitate. Probabil că învârte 
lucruri mult mai mari decât o afacere cu fete. Bănuiesc 
că traficul de carne vie e ca o vacanţă pentru el, care 
îi oferă prilejul potrivit să petreacă trei luni pe an pe 
o insulă privată și plină de bogății, tocmai în mijlocul 
mării Mediterane. 

În concluzie, mă îndoiesc că aş mai putea să aflu 
ceva despre el, care să mă surprindă. Am aflat deja că 
nu e unul dintre băieţii buni cu care ai vrea să te încurci 
într-un fel, iar eu sunt implicată până peste urechi. 

Bravo, Ellie! Tipic mie. 

Mereu am avut înclinația de a mă vâri în necazuri 
care mă depășesc în absolut toate privinţele. Trebuie 
doar să-mi amintesc cum să mă descurc cu ele, ţinând 
cont că, de cele mai multe ori, am fugit când situaţia o 
lua razna şi acum fuga nu face parte din lista cu soluţii. 

Pierdută în gânduri, nu-mi dau seama când mă 
opresc, însă când ies dintre ferigi, mă trezesc în fața 
unei colivii mari și aurii, prinsă de tavanul înalt al serei 
cu un lanţ lung și gros, ce o ţine suspendată la un me- 
tru de sol. Ochii mi se fac cât cepele doar uitându-mă 
la ea. Nu e o colivie adevărată, deşi are forma uneia. E 
o cușcă umană în care, cel mai sigur, avea de gând să 
mă închidă. 

Sfinte! 

Mă întorc brusc cu spatele la ea, îngrozită. Aş 
prefera de un milion de ori mai mult să atârn de cruce, 
decât să fiu închisă ca un animal. Acum nu-mi rămâne 
decât să regret că m-am avântat adânc în jungla inte- 
rioară şi am descoperit-o ascunsă între ferigi înalte și 
copaci. 

— Ellie! 

Inima îmi bate cu putere în piept, accelerându-se 
când aud glasul ridicat al lui Jordan, venind din apro- 
piere. Apoi, după o jumătate de minut, îl văd ieșind 
de după vegetaţie și oprindu-se ca să mă privească 
dojenitor. 

— Ce naiba crezi că faci aici?! Te-am căutat peste 
tot! 

— Am lipsit doar zece minute! pufnesc, evitând 
să mă mai uit în spatele meu. Ce naiba e asta? 

Fac semn cu degetul peste umăr, ca să înțeleagă la 
ce fac referire, însă Jordan nici măcar nu se clintește. 

— ie ce ţi se pare că e? mă întrebă iritat. 

— O cușcă! aproape mă răstesc. Aveaţi de gând să 
mă închideţi într-o cușcă? Ce dracu caută chestia asta 
aici?! Arăt ca un animal? 

— Calmează-te, fetițo! pufnește ironic. Nu te-a 
închis nimeni acolo, nu? Faci scandal degeaba. 

Nu am fost închisă acolo, dar doar uitându-mă la 
ea, simt cum mă înfior de teamă. Ăsta e un lucru pe 
care nu vreau să-l experimentez în niciun fel, nici mă- 
car de curiozitate și având opţiunea de a ieși de acolo 
când vreau. Simplul gând să intru în colivia aurie mă 
înspăimântă cu putere și trec pe lângă Jordan ca din 
pușcă, dorindu-mi să mă îndepărtez cât mai mult de 
ea. 

Îmi aduce amintiri neplăcute. 

— Keith te caută! mă informează el, pornind după 
mine. Nu știu ce naiba crezi că faci, dar dacă știu ceva 
despre el, acela e că nu-i place să fie sfidat. Ți-o cauţi 
cu lumânarea? 

les grăbită din vegetaţia care parcă m-a înghiţit și 
ajung din nou la aleea pavată cu marmură. 

— Nu știu ce părere ai tu despre asta, Jordan, dar 
nu sunt cățelușul nimănui, mormăi iritată, pornind 
de data asta spre ieșirea din grădină. Nu-mi pasă că 
mă caută. În plus, am lipsit doar zece minute! pufăi, 
fluturând din mâini. 

— Care zece minute? întreabă, aflat la doar câţiva 
pași distanţă. Lipsești de două ore! 

Ridic din umeri, nepăsându-mi nici de asta. N-am 
avut idee că a trecut atâta timp de când am plecat de 
la vilă, dar tot nu-mi dau seama de când a devenit asta 
o problemă. 

— Ellie! 

Mă opresc când paznicul mă prinde dintr-odată 
de braţ, la câţiva metri de ieșire, și mă întoarce cu faţa 
spre el. 

— După incidentul din după-amiaza asta, nimeni 
nu-și dorește să te scape din ochi. E pentru propria 
siguranţă. 

— Oh, acum sunteţi de părere că nu mai trag con- 
cluzii pripite, ca o paranoică ce sunt? îl iau peste picior. 
Viaţa mea chiar e în pericol? 

Smulgându-mă din strânsoarea sa, îmi strâng 
braţele la piept și îl privesc de jos, lăsându-mi capul 
ușor pe spate în așteptarea unui răspuns care să-mi 
confirme ceea ce știu deja. Spre deosebire de ei, eu 
n-am nicio îndoială că trupul fetei a fost lăsat în patul 
meu drept avertisment. Sunt sigură că, cineva de pe 
insula asta mi-a transmis clar un „păzește-ţi spatele”. 

— Până nu ne dăm seama ce s-a întâmplat acolo, 
prefer să rămâi sub ochii noştri. Serios, fetiţo, nu știu 
ce a văzut Keith la tine, dar dacă mai dispari astfel... 

— Ce o să faci? îl întreb curioasă. 

Jordan se eschivează, clătinând derutat din cap. 
Știu că ar fi trebuit să fie o ameninţare, dar ceva nu-l 
lasă să continue. Cu toate astea, văd o schimbare în 
atitudinea lui faţă de mine. Dacă la început era mereu 

dispus să mă îmbrâncească şi să mă amenințe de fie- 
care dată când prindea ocazia, acum parcă ar depune 
efort să nu spună ceva greşit. 

— Doar încearcă să nu mă calci pe nervi, replică 
într-un final. E îndeajuns de rău că am ajuns să dădă- 
cesc o puştoaică non-stop, deși asta nu era trecută în 
fișa postului. Nu e cazul să-mi și supraestimezi răbda- 
rea. 

Ochii mi se mijesc cu suspiciune, în timp ce Jordan 
termină nesigur, îndreptându-și spatele. Mișcarea îl 
face să arate și mai mare decât este. 

— Cu ce ești tu mai specială? mă întreabă din- 
tr-odată, încruntându-și sprâncenele groase şi stu- 
foase, care abia se deosebesc de pielea-i ca ciocolata. 

— Nu ştii? rânjesc. Instinctul îmi spune că lucrezi 
de mult timp cu tipii ăștia. Nu ar fi trebuit să fii la cu- 
rent cu tot? 

— Ştiu de ce eşti pe insulă, mă informează sec. 
Știu toată povestea despre Amelia și mai știu și că ţi-o 
tragi cu Keith. V-am văzut pe plajă. Ce nu înţeleg cu 
adevărat este de ce te ocrotește cu perseverenţă, deși 
planul a fost să te facă să suferi. 

— Poate că ştiu să i-o trag mai bine decât i-a 
tras-o alta în toată viaţa lui, îl iau peste picior, chico- 
tind distrată. 

Însă Jordan nu gustă deloc gluma mea aparent 
nevinovată. Zâmbește, dar ceva mă face să cred că 
nu-mi zâmbește mie. 

— Mă îndoiesc de asta, mi-o trântește nonșalant. 
Ai dreptate, lucrez cu Keith de foarte mulţi ani, deci am 
avut ocazia de a-l vedea de nenumărate ori cu femei 

adevărate. Amazoane şi adevărate experte în arta se- 
xului. Tu ești doar o scamă. 

Mă uit surprinsă la el, văzând pe faţa lui cum 
așteaptă ca zâmbetul de pe buzele mele să piară, de 
gelozie sau nemulțumire. Probabil că îmi spune des- 
pre Keith și alte femei special pentru a-mi distruge 
siguranţa de sine, care pare să-l enerveze. Ce nu știe el, 
însă, este că nu sunt așa de ușor de doborât. Deși simt 
un junghi mic de gelozie în interiorul meu, când acesta 
reușește să-mi aducă în faţa ochilor imagini pe care nu 
mi le doresc, mă străduiesc să-mi menţin rânjetul și 
atitudinea relaxată. 

Dacă vrea să jucăm murdar, o să jucăm murdar. 

— N-aş spune că sunt doar o scamă, Jordan, îl 
contrazic sec. Dacă aș fi fost, tu nu mai erai aici, să-mi 
păzești fundul, nu-i așa? 

— E doar o chestiune de timp, mă asigură el. 

— Mai vedem noi. 

Întorcându-mă pe călcâie, pornesc încet spre uși, 
însă vocea lui mă oprește după doar câţiva pași, când 
mă întreabă răspicat: 

— Chiar crezi că ai scăpat? 

Îmi strâng nervoasă pumnii pe lângă corp, sim- 
tind că sunt pe cale să clachez. Nu știu care e problema 
lui cu mine, dar încep să cred că vrea dinadins să-mi 
reamintească unde îmi este locul. 

— O greşeală mică și aterizezi înapoi printre 
celelalte. Vezi tu, Keith nu e un om foarte răbdător, 
darămite iertător. Cum crezi că a rezistat atâta timp 
făcând asta? Suflând în cefele tuturor sclifositelor 

fandosite, care aveau impresia că pot ajunge ceva mai 
presus decât niște sclave? 

Mă răsucesc lent spre el, încercând să-mi dau 
seama unde vrea să ajungă cu asta. Nu e greu de ghicit 
care e părerea lui despre mine, însă nu ţin minte să fi 
dat de înţeles că îmi pasă. E doar un paznic. Nimic mai 
mult. Nu o să-i permit să se strecoare în mintea mea și 
să mă facă să mă simt înjosită cu toate speculațiile lui. 

— Fetiţo, am pierdut numărătoarea celor care 
au crezut că, să se bage în patul unuia dintre ei, este 
o opţiune, replică amuzat. Până la urmă, ăsta e primul 
plan al vostru într-o situaţie ca asta, nu? Să vă folosiți 
de propriul corp și seducţie, crezând că asta o să vă 
salveze. 

— Nu știu unde vrei să ajungi cu discuţia asta, 
Jordan, dar începi serios să mă plictisești, i-o retez. Ce 
ar fi să-ți ţii restul părerilor doar pentru tine? 

Chicotind gros, acesta se apropie de mine, fă- 
cându-mă să-mi las capul pe spate ca să-l pot privi. E 
foarte înalt, însă asta nu mă împiedică deloc să mă uit 
la el strâmb. 

— Eşti perversă și periculoasă, îmi spune distrat. 
Mi-am dat seama de asta încă de când te-am văzut. 

— Felicitări! exclam batjocoritor. Promit să te 
premiez mai târziu. 

— Lasă glumele, fetițo, mă sfătuieşte. Mai bine 
ai avea grijă cum te comporți. Ți-am spus, o singură 
greşeală şi o să zbori de unde ai venit, înainte ca măcar 
să-ți dai seama! Prin urmare, mai bine te-ai pregăti de 
aterizare. Keith nu a apreciat deloc dispariţia asta a ta 
și e deja mânios. 

Acesta își încheie tirada cu un rânjet pe măsură, 
apoi iese din grădină pur şi simplu, lăsându-mă să 
mârâi în urma lui, plină de nervi. 

Drumul spre vila Elitei mi-l petrec gândindu-mă 
intens la toată discuţia cu Jordan. O reiau de nenumă- 
rate ori în minte, deşi sunt conștientă că asta îi oferă 
oportunitatea de a se strecura acolo unde nu trebuie, 
ca să-mi distrugă siguranţa și încrederea că sunt per- 
fect capabilă să controlez situația. 

Poate n-o controlez, aşa cum am impresia. Poate 
chiar sunt în pericol. Până la urmă, relaţia ciudată 
pe care o am cu Keith nu-mi garantează că locul meu 
rămâne intact şi că nu mă voi întoarce exact acolo de 
unde am plecat. 

Ar fi în stare să mă bage înapoi în licitaţie? 
Probabil că da. Nu pot spune că, în luna pe care am 
petrecut-o aici, am ajuns să-l cunosc foarte bine, ca să 
știu cum reacționează atunci când cineva își bate joc 
de el. M-a avertizat că va da foc întregii insule dacă voi 
încerca să-l sfidez, dar chiar ar face-o cu adevărat? 

Curând îmi dau seama cât de instabilă este, de 
fapt, situaţia și că n-o controlez deloc, așa cum aveam 
impresia. Îl găsesc pe Keith în dormitorul lui, stând în 
pragul ușii balconului și pufăind nervos dintr-un tra- 
buc. În cealaltă mână ţine strâns un pahar cu whisky. 

În momentul în care intru, ușor temătoare, ochii 
lui tăioşi se înfig în mine, făcându-mă să mă opresc 
după un singur pas. Simt cum îngheţ când ajung la 
concluzia că Jordan nu m-a minţit și că într-adevăr e 
mânios. Foarte mânios. 

— Unde ai fost? mă întreabă printre dinţi, cu 
maxilarul încordat. 

Fir-ar! Cumva îmi aduce aminte de tata. Obișnuia 
să mă întrebe fix același lucru, de fiecare dată când 
jeşeam din casă fără permisiunea lui, pe exact același 
ton plin de avertizare, care mă făcea tot timpul să în- 
lemnesc. O singură privire de-a lui era suficientă să-mi 
dau seama că urma să fiu pedepsită pentru îndrăzneala 
de care am dat dovadă. 

Aceeași senzaţie o am și acum și nu-mi place 
deloc. Simpla privire a lui Keith mă atenționează că am 
întrecut limita şi că ceva rău e pe cale să se întâmple. 

— În Eden, răspund sincer, controlându-mi cu 
grijă tonul. 

Keith își strânge buzele într-o linie dreaptă, clăti- 
nând uşor din cap. 

— Ţi-am spus vreodată că poţi intra acolo când 
vrei tu? mă întreabă apoi, cu o mină curioasă și sfi- 
dătoare, totodată. Sau că poţi să dispari astfel, fără să 
spui nimănui unde te duci? 

Îmi frământ stresată mâinile, încruntându-mă 
confuză. 

— Nu știam că am nevoie de aprobare să mă duc 
undeva. 

— Eşti pe insula mea, Ellie, mârâie. Insula mea, 
regulile mele. Spre deosebire de celelalte târâturi, tu 
ai nevoie de aprobare și când mergi la baie, ai înţeles? 

Târâturi? Înghit în sec, nemulțumită de felul în 
care vorbește cu mine și îmi muşc limba ca să reprim 
valul de cuvinte usturătoare pe care le am la adresa lui, 
în privinţa apelativului pe care tocmai mi l-a pus. Nu 


MECI 


Elita păpușarilor - Volumul 2 


sunt târâtura lui. Poate că lucrurile au luat-o de ceva 
timp razna, dar refuz să mă consider una. 

Și ce dacă e nervos? Acum sunt și eu nervoasă. 

— Asta e părerea ta despre mine? îl întreb, strân- 
gându-mi degetele în pumn. Că sunt o târâtură? 

— Fată cuminte cu siguranţă nu ești, mi-o trân- 
teşte nonșalant, ca şi când ar fi avut răspunsul pregătit 
dinainte să întreb. Dacă ai fi fost, nu ai fi dispărut astfel. 

— N-am dispărut, îl contrazic prompt, tremurând 
de nervi. Nu e vina mea că niciunul dintre voi nu e 
suficient de deștept încât să caute în locurile potrivite. 
Am fost chiar sub nasul tău tot timpul. Dacă voiam să 
dispar, o făceam la minimum cincizeci de mile distanţă 
de tine. 

Ochii lui se mijesc periculos, iar maxilarul i se în- 
cordează şi mai tare. Pentru o clipă am vaga impresie 
că tocmai îl aud scrâșnind din dinţi. 

Îl urmăresc provocator printre gene cum ridică 
paharul spre gură și dă peste cap toată băutura, îna- 
inte să se clintească din prag. Cu pași relaxaţi străbate 
încăperea şi lasă paharul pe noptiera din dreapta pa- 
tului, apoi rămâne nemișcat preţ de câteva clipe lungi 
și apăsătoare, în care ajung să-mi aud propriile bătăi 
ale inimii. 

Când se întoarce spre mine, le simt accelerând 
simţitor, ca o prevestire. Orice ar avea de gând să-mi 
facă, pot ghici pe faţa lui că nu o să fie ceva care să-mi 
placă, cum ar fi vreo pedeapsă sexy şi erotică, din care 
să ieşim amândoi storși de puteri și satisfăcuţi. Nu, de 
data asta presimt că o să mă doară, într-un fel sau altul. 

Jordan avea dreptate. Dacă nu mă port cu mănuși, 
aterizarea o să fie prea puternică și nimic nu o să mă 
mai poată ridica de la pământ. Şi nu doar pentru că 
Keith ar fi în stare să-mi arate perfect unde îmi este 
locul, ci pentru că mă îndrăgostesc tot mai tare de el. 
Căderea o să fie mai răsunătoare decât o bombă nucle- 
ară, capabilă să arunce toată insula în aer, nu doar pe 
mine. 

Sunt tentată să-mi las privirea în jos când se apro- 
pie de mine, mergând apăsat pe podeaua din lemn. 
Ochii lui parcă ar tăia în carne vie, atât sunt de furioși 
și aprinși. Văd în ei dorinţa de a mă pedepsi sălbatic 
pentru tot ce am făcut astăzi. 

Inima mi se face mică în piept, tremurând. Keith 
se opreşte la un pas distanţă și cu greu menţin contac- 
tul vizual. Tensiunea și teama ușoară pe care o simt 
față de el mă împinge tot mai tare să-mi aplec ochii. 

— Dezbracă-te. 

Ordinul lui vine pe neașteptate, iar sprâncenele 
mi se arcuiesc înainte să le pot opri, trădându-mi atât 
nedumerirea, cât și mirarea. 

— Ce vrei să faci? îl întreb confuză. 

— Dezbracă-te! repetă mai insistent. 

Uitându-mă lung la el, înțeleg că nu mi-o cere 
pentru a-și satisface vreo plăcere sau pentru sex. Din 
contră, nota întunecată din glasul lui mă face să mă 
înfior de anticipare și să intru rapid în defensivă. 

— Nu. 

Privirea îi devine mai violentă, iar ochii mai mari. 
E uluit de răspunsul meu prompt la cererea lui, care 
n-ar fi trebuit să îmi dea de ales. E clar că se aștepta să 

tac și să execut, ca o fetiță cuminte ce vrea să fiu, nu să 
mă opun și să-l sfidez, ca şi când aș avea vreo putere 
în faţa lui. 

— Ellie... 

— Nu mă dezbrac! i-o retez serioasă. Dacă vrei 
să mă pedepseșşti pentru că am plecat fără să-ți spun, 
dă-i drumul! Leagă-mă sau spânzură-mă de ce vrei tu. 
Bate-mă! Însă niciodată nu o să-ți permit să te atingi 
de mine dacă eu nu-mi doresc asta. 

— Crezi că e după tine? vrea să știe, privindu-mă 
contrariat. 

— Încearcă şi vom vedea ce se întâmplă! îl provoc 
printre dinţii încleștaţi. Haide! 

— Nu, replică scurt, rânjind cu un colţ al gurii. Am 
o idee mai bună. Îţi aminteşti când am menţionat că 
știu totul despre tine? 

Clatin din cap, nedumerită. Îmi amintesc că mi-a 
mărturisit pe iaht ceva despre asta. Că m-a urmărit 
mult timp înainte să mă aducă aici. Că a adunat infor- 
mații ca să știe cu cine are de-a face. Dar asta nu mă 
ajută acum să înţeleg ce legătură are. 

— Nu am glumit, adaugă amuzat. Chiar ştiu totul 
despre tine. 

Înainte să apuc să-l întreb unde vrea să ajungă 
cu afirmaţia lui, Keith mă prinde de braţ și mă trage 
cu putere spre ușa dormitorului, luându-mă prin 
surprindere încât mă împiedic în propriile picioare și 
icnesc când aproape mă prăbușesc în genunchi. Acesta 
e nevoit să aștepte cât îmi regăsesc echilibrul, ca să mă 
poată scoate din încăpere. 

— Ştiu cu cine ţi-ai tras-o prima oară, mărturi- 
seşte nervos, înaintând pe coridor și trăgându-mă cu 
forță după el. Ştiu cu cine ţi-ai tras-o și a doua oară, 
adaugă și mai furios, mergând prea repede ca să pot 
tine pasul. 

Mai că alerg în urma lui. Îi simt degetele adâncin- 
du-se în carnea brațului meu și cum strânsoarea lui 
începe să doară tot mai tare, pe măsură ce o intensifică. 

— Știu şi că, de fiecare dată, i-ai părăsit, pentru 
că nu eşti în stare să te atașezi de oamenii care nu-ţi 
seamănă. 

— Keith... 

Ușor speriată de direcţia în care o iau lucrurile, 
încerc de câteva ori să mă smulg din prinsoarea lui 
puternică, de preferabil înainte ca lucrurile să o ia și 
mai mult razna. 

Abia acum îmi dau seama cât de tare am gafat-o. 
Credeam că deţin controlul. Că am rupt frânghiile. Dar 
Keith îmi demonstrează că n-am fost nici măcar pe 
aproape de a mă elibera, darămite să și reușesc atât 
de simplu. Probabil că mereu o să fiu o prizonieră, nu 
contează cât de mult ajung să îmbrăţişez situaţia. 

— Nu te-au făcut niciodată să simţi ceva, nu-i aşa? 

— Keith, o iei razna, îl informez înspăimântată. 

Însă asta nu-l opreşte deloc să mă târască pe scă- 
rile vilei, chiar sub ochii celorlalţi patru bărbaţi aflați 
în living, ce acum ne privesc confuzi. 

— Ştiu că ai fost o elevă silitoare, dar nu suficient 
de bună pentru Harvard, continuă, ignorându-mă cu 
vehemenţă, în timp ce mă face să mă împleticesc tot 
mai des. Părinţii tăi ţi-au plătit intrarea, pentru că nu 

voiau să accepte că fetița lor e prea proastă ca să intre 
la o universitate prestigioasă. 

Aproape atârn de mâna cu care îmi ţine braţul 
ridicat, ca să nu mă prăbușesc la picioarele lui înainte 
să ajungem oriunde are de gând să mă ducă. Cert e că 
am un presentiment din ce în ce mai rău, în legătură cu 
toată tevatura asta. Ceva rău o să mi se întâmple. 

— Nu-i aşa, Ellie? 

— Keith, opreşte-te! îi cer tot mai speriată. Îmi 
pare rău că am plecat așa. Te poţi opri acum. 

— E cam tărziu pentru scuze, iubito. Păstrează-le 
pentru cineva care e suficient de idiot încât să te creadă 
într-adevăr că vorbeşti serios. 

Icnesc din nou când ajungem la baza scărilor, iar 
Keith mă întoarce spre încăperile din spate. Pentru o 
clipă scurtă am impresia că vrea să mă ducă în sala 
de conferinţe, unde l-am cunoscut, însă apoi îmi dau 
seama că nu puteam să mă înșel mai tare. 

În momentul în care Keith deschide ușa dulapului 
înghesuit de sub scări, simt cum mă cuprinde groaza. 
Mă trag înfiorată înapoi, ajung să mă zbat ca să scap 
din strânsoarea lui și să mă îndepărtez cât mai mult de 
locul ăla mic, întunecos şi înfiorător ca o gaură neagră. 
Mi se face pielea de găină instantaneu, în special când 
îi ghicesc intenţia de a mă vâri acolo. 

Dar nu e ca și când aș putea să-mi măsor forța cu 
el. Keith e un bărbat puternic, care ar putea răpune pe 
oricine, darămite o ființă ca mine. Indiferent cât de tare 
ajung să mă zbat şi să ţip, îngrozită peste măsură de 
ideea de a fi închisă în încăperea aceea mică și strâmtă, 
nu reușesc să-l înving. 

— Nu! zbier. Dă-mi drumul! Keith! 

Lacrimile îmi ţâşnesc și mă trântesc la pământ, 
căutând disperată să mă lupt cu el și să-l împiedic să 
mă tragă acolo. Niciodată, în toată viaţa mea, n-am fost 
mai speriată, iar el niciodată n-ar putea să fie mai crud 
decât acum. 

— Dă-mi drumul! 

Încerc să-l lovesc cu picioarele şi cu braţul liber, 
însă în zadar. Reuşeşte cu ușurință să mă arunce în cel 
mai îngrozitor loc din lume, ce-mi amintește de toate 
coşmarurile pe care le-am avut vreodată și de cele mai 
negre amintiri. 

Și nu sare nimeni să-l împiedice. Deși țip cât mă 
țin plămânii şi plâng în hohote, așa cum n-am făcut-o 
nici măcar la început, niciunul dintre ceilalți patru băr- 
baţi din încăpere nu-l oprește să mă îndese în spaţiul 
strâmt și jos al dulapului și să-mi trântească apoi cea 
mai amenințătoare privire a sa, menită să mă facă să 
îngheţ de spaimă. 

Cu lacrimi în ochi, îl privesc de pe podea cum 
rămâne drept în faţa mea și, cu o mână pe ușă, se uită 
lung la mine, înainte să-mi spună calm: 

— Dar cel mai important lucru pe care îl știu, 
Ellie, este cea mai mare frică a ta! 

Apoi trântește ușa, lăsând întunericul să mă în- 
ghită de vie şi cele mai urâte coşmaruri pe care le-am 
avut încă din copilărie, să năvălească peste mine. 

— Stai dreaptă, am spus! 

Băţul subţire care mă loveşte peste spate pe 
neașteptate îmi ciupeşte pielea deja înroşită de la nu- 
meroasele lovituri și icnesc speriată, îndreptându-mi 
postura ca la comandă. 

Niciodată nu mi-am dorit la fel ca acum să îi iau 
băţul din mână şi să-l frâng de genunchi. E cel mai mare 
coşmar al meu. Un simplu obiect reușește să mă facă să 
mă înfior de groază și nici măcar nu e cel mai strălucit 
pe care îl are. Cel din mâna tatălui meu e jerpelit şi pe 
punctul de a se rupe la cât de des m-a lovit cu el, însă 
doare la fel de tare ca prima dată. 

— Te-am întrebat unde ai fost, hârâie enervat, 
poziționându-se în faţa mea. 

Înghit în sec, evitând să-l privesc în ochi. E un 
monstru şi nu e pentru prima oară când ajung la con- 
cluzia asta. De-a lungul anilor și-a făcut obiceiul să mă 
chinuie în toate felurile. 

— Ţi-am spus deja. Am fost la Heather să învăţăm! 

Înfuriat, mă loveşte din nou, de data asta peste 
braţ, făcându-mă să gem de durere. Tentaţia de a fugi 
spre uşă e atât de mare, încât abia rezist. Știu că, dacă 
aș face-o, doar aș înrăutăţi situaţia. Nu există gaură din 
care să nu mă poată scoate și pedepsi aspru. 

În plus, unde aş putea să mă duc? Am doar şai- 
sprezece ani și a trecut timpul în care speram că mă 
voi trezi a doua zi cu alţi părinți. 

— Nu mă minţi, Elena! zbiară la mine, în timp ce 
eu izbucnesc în plâns, tremurând cu putere în faţa lui. 
Mai bine ai spune adevărul! Cu cine ai fost? 

— Cu Heather! 

A treia lovitură vine peste coapse și sunt nevoită 
să-mi mușc limba, ca să-mi reprim un alt geamăt. 
Hohotesc mai tare, deși știu că nu o să se oprească. Cu 
toate că nu îi spun nimic altceva, decât adevărul, știu 
că nu o să mă creadă niciodată. 

— Eşti o târfă! îmi spune printre dinţi. Eşti de 
toată jena! Ne faci familia de râs! Tot orașul o să afle 
că fiica noastră e mai uşoară decât o prostituată şi toți 
vor râde de noi. Toţi! 

— N-am făcut nimic. 

Bățul lui lung și subţire mă lovește din nou 
peste spate, făcându-mă să ţip. Usturimea pe care o 
simt e sfâșietoare că aproape cad în genunchi. Și nu 
se opreşte. Odată pornit, cu greu o să-l mai lase jos. 
Oricât de tare aș ajunge să ţip sau să plâng, loviturile 
continuă să vină și sunt de neoprit. E doar o chestiune 
de timp până când trupul îmi amorţește și nu mai simt 
nimic. 

Cum să-i spun să se oprească? Nici când mă vede 
la podea, întinsă peste parchetul livingului, nu înce- 
tează. Mârâind ca un animal turbat, năvălește peste 
mine cu toată forţa. Mi-e frică să deschid gura. Nu pot 
să deschid gura și să-i cer să se oprească. 

Și, cu toate că mi-e frică de el, simt cum furia în- 
cepe să clocotească în mine, dorind să iasă afară. Devin 
ca un vulcan gata să erupă și ştiu că, dacă nu lovesc la 
rândul meu ceva, o să mă întorc împotriva lui şi o să fac 
ceea ce ar fi trebuit să fac de la bun început: să-l omor. 

Când, într-un final, lasă bățul să-i cadă din mâini, 
trupul meu e în întregime îndurerat. Nici măcar nu mai 
opun rezistență când mă agaţă de un braţ și mă ridică, 
continuând să arunce asupra mea cuvinte jignitoare 
și veninoase, cu care să umple golul până la debaraua 
de pe coridor, unde mă aruncă așa cum obişnuieşte de 
fiecare dată când e prea obosit să mă mai lovească. 

— Gândeşte-te bine la ce ai făcut! Astăzi nu pri- 
mești cină! 

Apoi trânteşte ușa. 

Tresar, ieşind din visare la o altă realitate. Ochii 
albaştri ai lui Micha mă urmăresc cu interes şi curio- 
zitate, așteptând să reacționez în vreun fel, însă ce nu 
știe el e că prezenţa lui a încetat de ceva timp să mă 
mai ia pe nepregătite. 

În ultimele două zile şi-a făcut un obicei în a mă 
verifica, el fiind singurul care a avut curajul de a trece 
pragul dormitorului lui Keith, în afară de doctoriţă, 
după toată treaba cu dulapul de sub scări, de unde 
am ieşit mai mult moartă, decât vie. Spaima pe care 
am tras-o mi-a întrerupt firul cu propria conștiință și, 
ulterior, am aflat că am suferit cel mai mare atac de 
panică din toate timpurile, inclusiv din nenumăratele 
pe care le-am avut. După spusele bărbatului blond din 
faţa mea, am fost destul de aproape de a avea un atac 
de cord adevărat şi am băgat în sperieţi pe toată lumea. 

— Ai visat urât? mă întreabă, văzând în ochii lui 
speranţa că, de data asta, o să-i și răspund. 

Credeam că s-a învăţat minte deja. Nu mă simt 
în stare să-i vorbesc lui sau oricui. Sunt prea goală și 
lipsită de vlagă și parcă aş dormi în continuare. 

— Mai ai de gând să zaci aici sau cobori, în sfârșit, 
din pat? vrea să ştie, ochii lui devenind și mai curioși. 
N-ai mâncat nimic. 

Mă uit lung la el, simţindu-mi pleoapele cum 
vor să se închidă la loc, deși au stat închise toată ziua. 
Ultima oară când am deschis ochii era încă lumină 
afară. Acum, însă, seara pare să se fi lăsat de ceva timp 
și singurul lucru care luminează dormitorul este ve- 
ioza de pe partea dreaptă a patului, unde sunt întinsă. 

Nu, n-am de gând să cobor de aici. Nu sunt pre- 
gătită deloc să dau ochii cu cel din cauza căruia am 
ajuns în situaţia în care să nu mai știu încotro mi-a 
luat-o inima, cu cel care m-a trecut prin cel mai mare 
coşmar al meu doar pentru a-mi demonstra cine e mai 
puternic. 

Oftează când vede că n-am de gând să-i ofer vreun 
răspuns. Îşi lasă capul să-i cadă în faţă şi priveşte câ- 
teva clipe podeaua de sub picioarele lui, părând să se 
gândească la ceva. 

— Am vorbit cu el, mă informează dintr-odată. 
Uite, în pofida a ceea ce crezi despre noi acum, nu 
suntem animale, iar Keith e conștient că a întrecut o 
limită pe care nu avem voie s-o trecem. Avem niște re- 
guli pe care nu le încălcăm niciodată, iar el... La naiba! 
blestemă iritat. Totul e dificil când vine vorba despre 
voi doi. Ceea ce s-a întâmplat în ziua aceea, nu o să se 
mai întâmple. Îţi promit! 

Îl ascult dezinteresată, sperând în sinea mea că o 
să plece curând. 

— Deşi ştia despre claustrofobia ta, nu se aştepta 
să fie chiar aşa gravă, argumentează. De fapt, niciunul 

dintre noi nu ne aşteptam. Are regrete acum. Oricum, 
mereu ai avut problema asta? 

Răspunsul e simplu: nu. Până să fiu încuiată de 
nenumărate ori în încăperea aceea minusculă și cu 
miros de înălbitor, din casa în care am copilărit, obiş- 
nuiam să prefer locurile înghesuite. Apoi acestea s-au 
transformat încet în cea mai crudă pedeapsă pe care 
o puteam primi, când eram uitată acolo cu orele, până 
simțeam cum îmi amorţesc picioarele. Eliberarea de- 
venise o răsplată pentru fiecare lucru pe care îl făceam 
corect şi nu erau multe. Am ajuns la un moment dat 
să stau mai mult acolo, decât în oricare altă parte a 
casei, în special când părinţii mei s-au transformat în 
persoane aproape imposibil de mulţumit. 

Și, până când Keith m-a vârât în camera aceea 
mică de sub scări, ce servește în mod normal drept 
dulap, credeam că am scăpat de asta. Credeam că sunt 
liberă. 

M-am înșelat, evident. Undeva, în adâncul meu, 
m-am bucurat când m-am trezit aici, pe insulă. M-am 
bucurat că am scăpat de furia constantă a tatălui meu 
și de nemulțumirea veșnică a mamei. Nu mi-am dat 
seama că, de fapt, am dat peste ceva mai periculos. 

— Rahat! înjură Micha din nou, enervat. Ok, 
schimbăm foaia! 

Când mă aștept mai puţin, mă răstoarnă pe spate 
și își strecoară braţele sub trupul meu moale, ridicân- 
du-mă de pe saltea cu ușurință, de parcă n-aş cântări 
mare lucru pentru el. Iar eu nu înţeleg de ce face asta. 
Ar trebui să fie de partea lui, nu de partea mea. 

Cu o expresie relaxată, porneşte cu mine spre 
ușa dormitorului, apoi se opreşte pe coridor ca să mă 

lase pe propriile picioare. În schimb, mă prinde de 
mână și mă trage după el spre scări, lăsându-mă să mă 
împleticesc în urma sa fără forță. Nu prea îmi dă de 
ales. În pofida faptului că se poate observa că nu sunt 
în stare să particip la asta, Micha coboară scările şi mă 
conduce spre terasa din spate. 

Prin ușile glisante din sticlă îi văd pe toţi la masă, 
Keith ocupând locul de onoare din capul acesteia. Și, 
deşi îl văd pentru prima oară de la scena cu dulapul, 
mă simt prea pustiită ca să mai am ceva şi pentru el, 
nici furie şi nici dragoste. Poate doar că nu am sufi- 
cientă putere pentru a mă opune lui Micha, ca să mă 
întorc în pat. 

Aerul serii mă înfioară din prima clipă în care calc 
afară. O briză uşoară pătrunde prin pijamalele din satin 
cu care sunt îmbrăcată, formată din pantaloni scurți și 
maiou cu bretele subțiri, făcându-mă să tremur până 
în dreptul mesei, unde mă aşez cu o bufnitură incon- 
trolabilă pe scaun, în fața unei farfurii cu creveţi în sos 
de vin roşu. 

— Avem companie în seara asta, îi informează 
Micha pe ceilalți, pe un ton amuzat, așezându-se în 
dreapta mea. N-a vrut să vină, dar nu prea a fost după 
ea. 

— Eşti în regulă, Ellie? mă întreabă Ryder curios, 
iar eu îmi ridic derutată ochii spre el. 

Ce-i pasă? Cu ceva timp în urmă, a vrut la rândul 
lui să-mi aplice o corecție din cauza gurii mele slobode. 

— Nu o să vorbească cu tine, dacă la asta te aş- 
tepţi, replică tot blondul de lângă mine. Nici cu mine 
nu vorbește. 

Ryder doar îl priveşte scurt, înainte să mă fixeze 
cu ochii lui căprui și să mă studieze cu intensitate, de 
parcă ar vrea să ghicească ce se află în mintea mea. 

— Uite, înțeleg că, ceea ce s-a întâmplat în du- 
lapul ăla te-a speriat de moarte, indiferent ce naiba a 
fost, dar e cazul să-ţi revii în fire. Mănâncă ceva, mă 
sfătuieşte. 

Un oftat neașteptat vine din stânga mea şi devin 
brusc conştientă de prezenţa lui. 

— Las-o în pace, îi cere Keith sec. 

Cu coada ochiului îl văd sorbind din paharul lui cu 
whisky. Asemeni mie, nu pare să se fi atins de mâncare 
în seara asta și nici nu cred că are de gând s-o facă. 
În schimb, simt tensiunea puternică pe care o emană. 
Aproape mă face să tuşesc. 

E clar că în seara asta nu e în apele lui. Orice i 
s-ar fi întâmplat, în seara asta nu e Keith cel relaxat. 
Deşi nu ne atingem, pot să-i ghicesc încordarea şi 
nemulțumirea față de orice nu-i dă pace acum. E ca o 
atmosferă stranie ce plutește pe lângă el ca mireasma 
unui parfum. 

Bea prea mult. Gândeşte prea mult. Ochii lui ră- 
tăcesc pe deasupra mesei, goi. Am impresia că e deja 
beat, dacă nu cumva e pe punctul de a se îmbăta. 

— În regulă, mormăie Ryder, oftând. Atunci, aş 
vrea să vorbim despre Angel. 

— Ce ar mai fi de vorbit? vrea el să știe, întrebând 
din complezenţă. 

Judecând după atitudinea delăsătoare pe care 
o are, mă îndoiesc că îi pasă acum de Angel. Nici mă- 
car nu se uită la Ryder când întreabă. Ochii lui verzi 

continuă să rătăcească în gol, lăsându-mi mie ocazia 
de a-l pândi printre gene cât de lung îmi doresc. 

— Vreau să o scoatem din licitaţie, i-o trântește 
șatenul pe un ton hotărât, menit să-l convingă pe Keith 
de același lucru. 

Privirea mi se întoarce spre ceilalți, observându-i 
oprindu-se din mâncat în acelaşi timp, special ca să se 
holbeze la bărbatul din capul celălalt al mesei. 

— Glumești, nu? îl întreabă Deke, răgușit. Cum 
adică să o scoatem din licitaţie? 

— Vorbeşte prostii, își dă Trent cu părerea, rela- 
xat. Ori s-a îmbătat, ori fetița aceea i-a băgat ceva în 
cap. 

— Vorbesc serios, le-o retează Ryder sec. În plus, 
nu sunt atât de idiot, încât să mă las manipulat de o 
fată de optsprezece ani, Trent. Ce naiba e în neregulă 
cu tine? 

— Ce e în neregulă cu mine? pufnește acesta, 
fluturând din mână cu aroganță. Mai bine te-ai întreba 
ce e în neregulă cu tine. Angel e aici special pentru 
licitaţie! Nu o vom lăsa să iasă pe ușa din faţă, pur și 
simplu! 

— Sfinte! oftează Micha, lăsând tacâmurile pe 
marginea farfuriei, ca să-şi maseze baza nasului. 

Vestea că Ryder vrea s-o scoată pe Angel de la 
licitaţie reuşeşte să-i agite pe toţi, mai puţin pe Keith. 
Acesta e în continuare prea absent ca să participe la 
dezbatere sau prea interesat de paharul său, ca să mai 
dea atenţie altcuiva. 

— Nu, e clar, mormăie Deke mai mult pentru el. 
S-a ţicnit toată lumea! 

— Nu mă aştept să o lăsaţi să iasă pe ușa din faţă, 
mâărâie Ryder, iritat, aplecându-se ușor peste masă 
și privindu-şi prietenii tăios. Vreau doar să iasă din 
schemă. 

— Şi ce se va întâmpla cu ea după încheierea se- 
zonului? îl întreabă Trent, încruntat. O s-o iei cu tine? 

Șatenul se gândește preţ de câteva clipe, înainte 
să ridice lent din umeri. 

— Posibil. Încă nu m-am gândit la asta. 

— De când facem lucrurile astfel? vrea Micha să 
știe, intervenind în discuţie pentru prima oară. Asta nu 
e o joacă de copii! 

— Bine. 

Răspunsul lui Keith vine pe neașteptate, iar toţi 
muţesc ca la comandă și se întorc vijelios spre el, 
șocați. Până şi pe mine mă ia pe nepregătite, deşi nu 
particip cu adevărat la dezbaterea care ar putea să-i 
schimbe viaţa lui Angel. 

În orice caz, după reacţiile lor, pot doar să bănu- 
iesc că e pentru prima oară în istoria afacerii lor, când 
se întâmplă asta, iar reacțiile sunt pe măsură. 

— Bine? îl întreabă Ryder, vizibil confuz. 

— Nu mă face să repet, amice, îi cere brunetul, 
nonșalant. 

— Ce dracu, Keith?! se răstește Trent, enervat. 
Una este să vorbim despre Ellie şi alta este să vorbim 
despre una dintre ele! 

Aducerea mea în discuţie îl face pe Keith să revină 
cu mintea la masă, iar ochii i se întorc spre bărbatul 
aflat la un scaun distanţă de el. 

— Să vorbim despre Ellie? se încruntă, parcă ne- 
venindu-i să creadă că a spus asta. Ellie nici măcar n-a 

fost în plan, așa că nu avem ce naiba să vorbim despre 
ea! Spre deosebire de Angel sau oricare altă slăbă- 
noagă afurisită din casa aia, Ellie n-a fost niciodată de 
vânzare! Ai înţeles? 

Trent se uită la el scandalizat, în timp ce eu în- 
cerc să asimilez ceea ce tocmai a rostit. Încă de când 
m-a adus pe insulă, mi-a dat de înţeles că, după ce va 
stoarce viaţa din mine, mă va da celui care oferă mai 
mult pe mine. Acum, însă, aflu că niciodată n-am fost 
în planurile lor. În planul lui. Nu m-a adus pentru a mă 
vinde mai departe, ci pentru a mă păstra. 

Nu știu ce să simt în legătură cu asta. După tot ce 
mi-a făcut și după ce am aflat câte mai e în stare să facă, 
nu mă simt nici măcar cu o idee mai ușurată. Probabil 
pentru că, în mintea mea, consider că aș scăpa mai 
uşor dacă m-ar oferi chiar şi gratis unui străin. 

— Dacă Ellie n-a fost niciodată în plan, atunci de 
ce e aici? întreabă Deke printre dinţi, vizibil enervat de 
conversaţia asta bulversantă. 

— Credeam că e suficient de clar, mârâie brune- 
tul. Pentru mine! E aici pentru mine. 

Pufnetul lui Trent se transformă în hohote batjo- 
coritoare de râs şi toţi ajung să se uite la el, nedumeriţi. 

— Asta sigur e o glumă proastă, replică amuzat. 
Tu nu vezi că fata asta te urăște de moarte? 

Acesta face semn din mână spre mine, mutând 
atenţia tuturor asupra mea, dar singurul lucru pe care 
îl văd este privirea greu de descifrat cu care Keith mă 
sfredelește. 

— Ai avut tu grijă să o faci să te urască, mai ales 
când ai început s-o legi și s-o pedepsești încă de când a 
pus piciorul pe insulă, apoi ai închis-o ca pe un animal 

și săraca aproape şi-a dat duhul acolo! Uită-te doar 
puţin la ea! 

Se uită. Prea intens, aş spune. Doar uitându-se la 
mine, simt cum sângele mi se pune în mișcare tot mai 
repede şi urcă vijelios în obraji, colorându-i. 

— Nu ştiu care e planul, Keith, dar comporta- 
mentul tău din seara asta mă face să cred că nu asta 
îți doreai să obţii de la ea, adaugă Trent zeflemitor, 
căutând intenţionat să-l umilească. 

Trântindu-șşi paharul pe masă, Keith își trece mâi- 
nile peste faţă și oftează prelung, evitând să mai spună 
ceva. Până și Trent se opreşte din a arunca cu replici 
menite să-l irite când observă pe faţa lui ceva ce eu una 
n-am mai văzut. Când îşi lasă mâinile să cadă și una să 
alunece pe suprafaţa mesei, să străbată distanţa dintre 
noi şi s-o cuprindă pe a mea, ochii săi verzi sunt plini 
de o strălucire suspectă, iar chipul îi este străbătut de 
o emoție pe care o socotesc drept descumpănire și în- 
frângere. Îmi simt inima urcându-mi în gât, acolo unde 
începe să bată înnebunită. Niciodată nu m-a mai privit 
astfel, atât de blând și, totodată, atât de... disperat. 
Orice i-ar trece prin cap, pare să-l întoarcă pe dos. 

Înghiţind în sec, îmi aplec privirea spre mâna lui, 
care o acoperă pe a mea şi îmi mângâie lin degetele, cât 
se gândește intens la ceva ce nu pot ghici nici cu toată 
străduinţa din lume. De data asta, nimic de pe faţa lui 
nu trădează ceea ce are în minte. 

Ce vrea de la mine? Nu e evident că deja mi-a luat 
totul? Ce mai vrea? Mă uit la el cu aceeași disperare, 
simțind cum în piept începe să încolțească o bombă și 
se face tot mai mare, pe măsură ce el nu mă mai scapă. 
Îmi priveşte faţa pe de-a-ntregul, buzele, apoi se uită 

adânc în ochii mei şi oftează. Pentru el nu pare să con- 
teze că ceilalţi își continuă cina, de parcă nimic nu s-ar 
fi întâmplat. 

— Jordan, murmură la un moment dat, întorcân- 
du-și capul spre bărbatul din dreptul intrării. 

Acesta se apropie de noi. Ceva în mine tremură, 
apoi se frânge. Presimt că urmează ceva ce nu o să-mi 
placă, dar Keith nu se mai uită la mine. Ochii lui sunt 
acum pe Jordan, iar degetele i se strâng în jurul mâinii 
mele cu putere. 

— Pregătește elicopterul, îi cere hotărât. 

Mâna i se retrage inopinat și sunt imediat tentată 
să o reapuc, dorindu-mi să mă agăţ de ea. Nu-mi place 
deloc senzaţia pe care o lasă în urmă, de goliciune şi 
expunere și nu ezit să-mi înfig ochii în el, bulversată. 

Ce vrea să facă? Cuprinsă de panică, mă uit și la 
ceilalţi, însă nici ei nu arată de parcă ar înţelege ceva 
din asta. Atât Trent, cât și Deke, Micha și Ryder îl ur- 
măresc pe Keith încruntaţi și mai mult decât curioși să 
afle la rândul lor ce urmează să se întâmple. 

— De ce? îl întreabă Jordan, confuz. 

Apoi înţeleg. Când atenţia lui se întoarce asupra 
mea, înţeleg ce vrea să facă și nu știu dacă să mă simt 
ușurată de asta sau să mă simt trădată. Cert e că ochii 
mi se blochează în privirea lui sfredelitoare și nu mai 
sunt capabilă s-o mut de acolo, nici când Keith îmi 
confirmă bănuiala cu voce tare, spunând cât se poate 
de clar: 

— Ellie se întoarce acasă. 

O liniște ciudată se aşterne peste cei aflaţi la masă. 
Toţi şase îl privim pe Keith plini de confuzie, însă el 
se uită doar la mine, parcă așteptând să reacționez în 
vreun fel. 

Cum adică mă întorc acasă? După ce mi-a spus 
că nu voi mai pleca niciodată de aici, vestea că mă 
eliberează, pur şi simplu, vine ca o palmă peste faţă. 
Ce s-a întâmplat cu codul lor? Cu afacerea lor? Cât de 
mare e riscul pe care vrea să și-l asume, doar ca să mă 
scoată din ecuaţie? Probabil e uriaș, dar nu-l văd prea 
îngrijorat de asta. Cu toate că aş putea să spun totul, 
de îndată ce mă întorc în America, pare într-adevăr 
pregătit să-mi dea drumul. 

lar eu mă trezesc năucită. Nu credeam că astfel o 
să meargă lucrurile. Când am fost răpită din baia unui 
cinematograf, mă aşteptam să mi se întâmple lucruri 
oribile. Ba chiar în momentul în care am deschis ochii 
și mi-am dat seama cum stau lucrurile, m-am pregătit 
intens să rezist, oricât de dure aveau să devină. N-am 
avut nici cea mai mică idee că, după ce Keith m-a vârât 
în Eden ca să mă pedepsească pentru tot ce i-am făcut 
Ameliei, o să vină și clipa asta. 

— Keith, mormăie Ryder calm, lăsându-și tacâ- 
murile pe masă. Ce înseamnă asta? 

— Mai clar decât atât nu pot să fiu, îi răspunde 
brunetul prompt. Înţeleg că sunteţi surprinși... 

— Surprinşi? îl întrerupe Trent pe un ton ironic, 
uitându-se la el revoltat. Cred că, înainte să iei o deci- 
zie aşa drastică, ar trebui să te consulţi cu noi. E vorba 
despre siguranţa tuturor. 

Bineînţeles că își face griji pentru asta. Niciunul 
dintre ei nu poate garanta că nu voi face tot posibilul 
să le distrug afacerea. Până la urmă, ăsta ar fi primul 
lucru pe care l-ar face o persoană a cărei libertate a 
fost privată de nişte străini. Nu contează că, în loc de 
celule răcoroase și lanţuri care să ne facă să ne simţim 
cu adevărat prizoniere şi la mila lor, am primit cu totul 
altceva. 

Și toţi îşi fac griji pentru siguranţa lor, mai puţin 
Keith. El pare convins că nu voi face nimic care să-i tră- 
deze, că nu voi spune nimic. Parcă ar ști exact ce se află 
în mintea mea, pentru că are perfectă dreptate. Dacă, 
prin absurd, chiar voi fi eliberată, insula asta și toţi cei 
aflaţi aici vor înceta să mai existe. 

— Nu o să se întâmple nimic, replică el, relaxat, 
sprijinindu-se de spătarul scaunului său din bambus. 

Ceilalţi îl privesc tot mai revoltați, în timp ce eu 
înghit uşor în sec, pândindu-l printre gene și prin părul 
răsfirat de briză. Mă copleșește, deşi asta nu înseamnă 
neapărat că ar avea încredere în mine. 

— Pot să ştiu şi eu de ce vrei să faci asta?! întreabă 
Deke, ofticat. Regulile sunt simple, Keith! Nimeni nu 
pleacă de pe insulă până la licitaţie! Nimeni nu e elibe- 
rat, indiferent de circumstanţe! De ce vrei să riști totul 
pentru o femeie? 

Deşi se uită numai și numai la el, sperând la un 
răspuns pentru dilema lui, Keith nu mai e dispus să le 
explice de ce a luato decizie neașteptată și debusolantă. 

Se ridică de la masă și îl privește pe Jordan pentru o 
clipă, înainte să-i spună un „fă ce ţi-am cerut” și să 
intre în vilă. 

Rămasă singură în prezenţa celor patru bărbaţi 
nervoşi, care presimt că sunt pe punctul de a se certa 
între ei așa cum n-au mai făcut-o niciodată, ajung să 
mă simt ca o oaie într-o haită de lupi gata să mă sfâșie 
ca să afle motivul pentru care Keith își dorește să mă 
lase să plec. Nici nu vreau să ştiu ce e în mintea lor 
acum, chiar dacă am o bănuială. Nu ar fi singurii care 
ar crede că m-am folosit de seducţie ca să-mi obţin 
eliberarea. 

Și aşa cum am prezis, e doar o chestiune de timp 
până se iau la ceartă zgomotos, fiecare aducând acuze 
și argumente împotriva hotărârii lui și împotriva mea. 
Nici nu se putea să fie mai previzibil decât atât. Mă 
aplec spre Micha şi îi şoptesc la ureche, apoi nu mai 
rămân să-i ascult. Curioasă şi nervoasă în aceeași mă- 
sură, mă ridic de la masă înainte ca unul dintre ei să-și 
îndrepte furia asupra mea și pornesc grăbită spre ușile 
glisante din sticlă. 

— Ce joc murdar mai e și ăsta?! zbier. 

Keith se opreşte la baza scărilor și se întoarce 
domol spre mine, având acum o expresie nedumerită. 
Mă apropii vijelios de el, gata să-l chestionez. Nu-mi 
dau seama de ce, dar nu sunt pregătită să accept ideea 
că urmează să fiu eliberată. 

— Nu e vorba despre niciun joc, Elena. 

Încruntându-mă urât, îl privesc și mai ofticată. 
De când îmi spune pe întregul nume? Înţeleg că ştie 
totul despre mine, inclusiv întregul nume, dar e pentru 
prima oară când îl rostește și tot ce pot spune este că 

niciodată n-a semănat cu tatăl meu, decât acum. Cei 
doi parcă ar fi făcuţi din același aluat. 

— Nu-mi spune Elena! îl avertizez. Şi sigur e un 
joc bolnav de-al tău, în care vrei să mă faci să sper că, 
în sfârșit, mă întorc acasă, dar află un lucru, amice. 
Prefer să mă omori, decât să mă întorc acolo! Dacă vrei 
să scapi de mine, n-ai decât să găsești o altă modalitate 
prin care s-o faci. 

Îmi închei tirada împungându-l cu degetul în 
piept, ca să vadă cât de hotărâtă sunt în privinţa asta. 
Trebuie neapărat să găsească o altă soluţie, pentru că 
n-am de gând să plec de aici așa ușor. Nu-mi poate face 
asta. 

Cu forța am fost vârâtă în lumea lui și am făcut tot 
posibilul să-mi găsesc un loc. Acum tot cu forţa o să fie 
nevoit să mă scoată, pentru că nicăieri nu m-am simţit 
mai bine şi mai liberă cum mă simt printre tonurile lui 
întunecate. Violenţa și încercările lui nenumărate de a 
mă face să mă supun sunt metodele perfecte prin care 
să-mi exorcizeze nişte demoni de care n-am reușit 
niciodată să scap. 

Dacă vrea să mă bată cu cravașa, să o facă. Nu 
poate să doară mai tare decâtjoarda tatei. De fapt, Keith 
nu-mi poate face nimic care să pară mai rău decât tot 
ce-mi poate face el, dacă mă întorc. Probabil că, să fiu 
răpită seara, dintr-o baie, a fost cel mai bun lucru care 
mi se putea întâmpla şi bărbatul din fața mea habar nu 
are. Se uită lung la mine, având o expresie tâmpă, ca 
și când n-ar înţelege de ce nu-mi doresc să plec, ca și 
când n-ar ști că m-a salvat, nu m-a răpus. E a naibii de 
enervantă și nu mai am răbdare să rămân în faţa lui și 

să-l privesc. Apucându-l strâns de încheietura mâinii 
stângi, îl trag afară din vilă. 

Dacă nu înţelege, ei bine... atunci o să-i arăt. 

Drumul spre Eden îl parcurgem în tăcere, fiecare 
pierdut în propriile gânduri și nedumerire. Keith 
merge în liniște în urma mea, evitând să pună întrebări 
despre motivul pentru care îl aduc aici, în partea asta 
întunecată de insulă, unde grădina e ascunsă aproape 
în întregime de vegetaţie. 

E incredibil cât de dor mi-a fost să intru în sera 
de sticlă, cu el. M-am atașat de locul ăsta într-un mod 
pe care n-aş fi niciodată în stare să-l descriu. Îmi oferă 
sentimentul de libertate. E ca și când plămânii mei ar 
reuși, în sfârșit, să respire în voie. 

Miroase proaspăt. Ca o zi de vară, petrecută în 
mijlocul unui munte. 

— Ellie, ce facem aici? mă întreabă într-un final. 

Mă opresc din mers abia când ajungem în dreptul 
crucii Sf. Andrei și îi eliberez mâna, întorcându-mă cu 
spatele la ea. Sub ochii lui curioși, mă poziţionez îna- 
intea ei și întind fiecare braţ spre fiecare curea, apoi îi 
cer scurt: 

— Leagă-mă. 

Și aştept. Inspir adânc și aştept emoţionată să se 
apropie şi să-mi lege fiecare încheietură cu curelele 
ajustabile din piele, însă Keith nici măcar nu se clin- 
tește. Stă la doar doi pași distanță de mine și de cruce 
și mă privește puţin mirat, având sprâncenele arcuite 
în semn de confuzie. 

— Haide! insist. 

Nir y Asi 

— Nu, mă refuză. Nu-mi dau seama ce vrei să 
demonstrezi cu asta, Ellie, dar îmi pierd timpul aici. 
Nu o să te leg. 

Aș minţi dacă aş spune că nu mă aşteptam la asta. 
În seara asta am văzut unele schimbări la el, schimbări 
pozitive. Nu-l mai văd la fel de dispus să mă lege și să 
mă pedepsească, așa cum era altădată. 

— Mai bine laşi prostiile şi ne întoarcem. 
Elicopterul poate să fie gata în orice clipă să te ducă 
acasă. 

— Nu vreau să merg acasă, îl informez calmă, 
umezindu-mi buzele în grabă cu limba. Ştiu că hotărâ- 
rea asta are legătură cu dulapul de sub scări și cu ceea 
ce mi s-a întâmplat. Te-ai speriat. 

— Normal că m-am speriat! strigă deodată, fă- 
cându-mă să tresar. Când te-am scos de-acolo, te-am 
scos mai mult moartă, decât vie! Refuz să mai asist 
vreodată la așa ceva, în special când e vorba despre 
tine. 

— Nu aveai de unde să știi că frica mea e atât de 
mare, încât să fac un atac de panică, argumentez. 

Keith își măreşte ochii, revoltat, căpătând o ex- 
presie criminală. 

— Nu-mi căuta scuze, Ellie! mă avertizează ener- 
vat, îndreptând un deget spre mine. Ştiam că ţi-e frică 
de spaţiile închise. Te-am băgat acolo cu bună știință! 

Deschid gura să-i caut o altă scuză pentru ceea 
ce mi-a făcut, însă acesta mi-o retează instantaneu, 
înainte să apuc să rostesc ceva, când ridică degetul 
spre mine drept ameninţare, trântindu-mi și o privire 
pe măsură. 

Adevărul este că niciodată nu l-am văzut aşa 
întors pe dos şi revoltat pe el însuși. Credeam că el nu 
e în stare să aibă regrete, dar acum regretă amarnic că 
m-a închis acolo. 

— Poţi spune orice, dar află că nu o să mă răzgân- 
desc. Contrar a tot ce am spus încă de când te-am adus 
aici, nu vreau să te mai rănesc. Dacă rămâi, o să te 
distrug. 

— Nu înţelegi? îl întreb cu un chicot. Nu-mi poți 
face niciun rău prin care să nu fi trecut deja. Nu există 
pe insula asta loc în care să mă închizi sau lucru de 
care să mă legi şi să simt că poţi fii mai crud, pentru că 
tatăl meu e de un milion de ori mai crud ca tine. 

— Tu ești cea care nu înţelege nimic, Elena! 

Îmi las braţele să-mi cadă pe lângă corp, luată prin 
surprindere de tonul cu care îmi urlă în faţă, frustrat. 
Chipul lui se înroșește de furie și din instinct mă lipesc 
de cruce când face inconștient un pas spre mine. 

Poate că nu înţeleg unde vrea să ajungă cu asta, 
dar nici el nu înţelege că nu mă tem de el. Probabil 
sunt deja prea nebună să mai am șanse de vindecare, 
căci nu vreau să plec. 

Și mai cred că îmi spune Elena pentru că vrea, în 
mintea lui, să se îndepărteze de mine. 

— Nu te-am luat din sânul familiei tale și al pri- 
etenilor ca să te iubesc, ci să te strivesc! Şi o s-o fac, 
mă asigură. O să te strivesc, într-un fel sau altul, cu 
intenţie sau nu. Nu știu să fiu bun, Ellie. Dacă rămâi, 
nici tu nu o să mai fii în stare să te recunoști. Și aici 
nu vorbim despre părinţii tăi, despre ce ţi-au făcut sau 
despre tine, ci despre mine. Eu nu sunt capabil să mă 
opresc. O să fie doar o chestiune de timp până o să fac 
ceva necugetat şi o să te omor. 

Mai face un pas spre mine și îmi cuprinde faţa 
în palme, ridicând-o spre el. Icnesc, dar nu pentru 
că acum ar fi reuşit să mă sperie, ci pentru că nu mă 
aşteptam să fie sincer cu mine. 

— Înţelegi acum? mă întreabă printre dinţi. Chiar 
dacă nu-mi doresc, o să fac ceva la un moment dat și o 
să te omor. Nu vreau să mori! 

Și văd în ochii lui cât de convins este de asta, mai 
ales când mă scutură frustrat, ca și când ar încerca să 
mi-o bage în cap cu forța. Mă înspăimântă puţin cu câtă 
putere pare să creadă că, într-adevăr, o să mă omoare. 

— Nu am încredere în oameni, Ellie, îmi spune cu 
o idee mai calm, lipindu-și fruntea de a mea. Nu am 
încredere nici măcar în prietenii mei, deși am crescut 
împreună. Așadar, cum aş putea să am încredere într-o 
făptură ca tine? Mă aștept oricând să faci ceva greșit, 
care să mă scoată din minţi atât de tare, încât să nu mai 
fiu în stare să mă controlez. O singură palmă dacă ţi-aș 
da și n-aş mai fi capabil să mă opresc până nu te fac să 
regreţi că ai făcut-o. Nu vreau să te mai rănesc. 

Gura lui mi-o zdrobește pe a mea într-un sărut 
apăsat, iar palmele îmi strâng mai tare obrajii deja 
striviți. Cu greu mă lasă să asimilez ceea ce-mi spune, 
ca să-mi dau seama cât de puternice sunt sentimentele 
lui pentru mine. Probabil nici nu se compară cu ale 
mele, deși sunt gata oricând să afirm cu voce tare sau 
în gând că îl iubesc. Îl iubesc cu forţă, ca o persoană 
nebună care, în pofida avertismentelor sale nesfârşite, 
îi îmbrățișează propria nebunie. Niciodată nu m-am 
simțit mai vie cum m-am simţit în momentul în care 
m-am aruncat în întunericul lui și l-am acceptat pe tot, 
fără teamă. 


Elita păpușarilor - Volumul 2 


Cum se așteaptă ca acum să mai pot pleca? El nu 
mă îngrozește, ci mă face să-l doresc cu ardoare. 

— De aceea suntem aici, replic cu greu, printre 
gâfâieli sonore, când Keith se retrage pentru o clipă. 
Dacă vrei să mă pedepseşti, fă-o aici, în Eden. Nu mă 
mai închide acolo. Arată-mi disciplina pe care o vrei. 
Învaţă-mă, dacă e nevoie, dar nu o să te las niciodată 
să mă părăsești. 

Cuvintele îmi ies pe gură cu inflexiuni și ochii mi 
se umplu de lacrimi. Emoţiile mele sunt prea intense 
ca să le pot stăpâni. Doar gândul că are în plan să mă 
urce într-un elicopter care să mă ducă departe de el, 
doare al dracului de tare, mai tare decât ar durea să mă 
bată din nou cu cravașa lui. 

— Ai înţeles, rege dement ce eşti?! mârâi, cu 
maxilarul încordat și tremurând toată. Nu te las să te 
descotorosești astfel de mine! Nu mai sunt prizoniera 
ta și nici una dintre celelalte nu sunt. Sunt iubita ta! 
Sunt regina ta! 

Îl înşfac de cap când anticipez că vrea să se tragă 
înapoi. Cu ambele mâini îl forţez să vină mai aproape 
și îmi adâncesc degetele în părul lui, la ceafă, strângân- 
du-l furioasă în pumni, înainte să-i strig în faţă: 

— Sunt regina ta! 

Aproape cad din picioare când mă atacă pe neaș- 
teptate, gura sa năpustindu-se spre a mea ca nebuna. 
Mă înșfacă atât cu buzele, cât și cu dinţii, mușcând fe- 
roce tot ce-i iese în cale, până la sângerare. Simt gustul 
metalic din gură, ce se împrăștie pe limbă ca veninul 
și înghit icnetul pe care-l scot în momentul în care mă 
izbeşte de cruce cu putere, parcă vrând să mă rupă în 
două. 

Apoi îmi prinde părul cu o mână şi cu cealaltă 
bărbia, trăgându-mi capul pe spate. 

— Nu te mai juca cu mine, Ellie! mârâie nervos. În 
noaptea asta o să pleci cât mai departe posibil și punct! 

O forţă îl smulge brusc din faţa mea, obligându-l 
să mă elibereze. Micha se înfiinţează de nicăieri și îi 
prinde din spate gâtul cu braţul într-o tehnică de au- 
to-apărare ce îl blochează pe Keith cu totul, nelăsându-i 
deloc ocazia să se protejeze. Îl urmăresc speriată cum 
se agaţă cu ambele mâini de antebraţul prietenului său 
și încearcă în zadar să se elibereze, pe măsură ce faţa 
lui capătă o culoare din ce în ce mai stranie. 

— Nu-l omori, la naiba! îi cer lui Micha, iritată. 

Însă acesta e prea ocupat să-l strângă pe Keith în 
braţe, până când leșină și se lasă moale pe picioare. 
Mârâind, blondul îl ridică cu greu, înainte să se scurgă 
pe alee, și îl târăște până în colţul grădinii și în dreptul 
patului de exterior. Aproape că mi-e milă de iubitul 
meu acum adormit, care atârnă inert în mâinile prie- 
tenului său și, mai nou, aliatul meu. 

Nu credeam că o să am vreodată ocazia să-l văd 
astfel. Un munte de om ce acum doarme ca un copil 
mic în grădina pe care a construit-o special pentru 
a mă tortura pe mine. Nu credeam nici că voi avea 
vreodată oportunitatea de a-l lega eu pe el. Imediat ce 
Micha îl pune pe saltea și îmi întinde fâșia de material 
dur pe care cel mai probabil a luat-o din dormitorul lui 
Keith, îi strâng cu putere încheietura mâinii stângi și 
i-o leg fedeleș de tăblia modernă a patului, profitând la 
maximum de ideea de a folosi totul împotriva lui. 

— Încă nu-mi vine să cred că m-ai convins să fac 
asta, bombăne Micha în spatele meu, stând în picioare 

lângă pat. Eşti sigură că vrei să-i legi doar o mână? 
Dacă nebunul ăsta scapă, o să fie vai de tine! 

— Nu o să-mi facă nimic, spun convinsă, trecân- 
du-mi ușor degetele peste chipul lui superb şi acum 
liniștit. 

Nu de multe ori l-am văzut dormind. S-a întâmplat 
doar de două ori să adoarmă în zilele pe care le-am 
petrecut în Eden, însă nu am avut ocazia să-l privesc 
în toată splendoarea lui. Epuizarea fizică şi psihică pe 
care o simțeam atunci nu-mi lăsa cine ştie ce timp la 
dispoziţie înainte să adorm şi eu, iar el a refuzat vehe- 
ment să-și împartă patul cu mine și în alte dăţi. Parcă 
i-ar fi fost teamă de fiecare dată să se expună în faţa 
mea vulnerabil. 

— Nu fi atât de sigură, Ellie, mă atenționează 
Micha, făcându-mă să mă întorc spre el. Când o să se 
trezească, nu o să-i placă deloc. Nici măcar nu înţeleg 
de ce ai vrut asta. 

Ei bine, nici nu mă aştept să înţeleagă, dar tot ţin 
să i-o spun. 

— Voia să mă trimită acasă. 

— Aşa, şi? pufneşte. Ar fi trebuit să profiţi de 
asta şi să fugi mâncând pământul. Asta ar face oricare 
dintre celelalte fete. Ce naiba e în neregulă cu tine? 

Se uită insistent la mine, de parcă răspunsul la 
întrebarea lui mi-ar sta scris pe frunte. Cum mă aștep- 
tam, nu are cum să înţeleagă. Nimeni n-ar face-o. 

— Uite, prefer să-l ţin legat și să risc să scape şi 
să-mi ia capul de pe umeri, decât să mă întorc. Nu ai 
idee ce m-ar putea aștepta acasă. Părinţii mei nu sunt 
genul de oameni care ar răsufla ușuraţi dacă aş intra 
pe ușă, după zile întregi în care am fost dispărută, ci 
genul de persoane care m-ar lovi neîncetat, până le-aş 

spune totul, inclusiv ce mi-aţi dat să mănânc! Cu alte 
cuvinte, dacă vrei să vă protejez fundul ţie și celorlalţi, 
atunci mai bine te-ai asigura că rămân. 

Acesta oftează, trecându-și o mână peste faţă și 
privindu-şi încurcat prietenul. 

— Ţine minte! îmi spune. Am făcut asta doar 
pentru că nu sunt de acord cu decizia lui și că ar fi fost 
prea riscant să te lăsăm să pleci. N-am făcut-o pentru 
tine și pentru orice dracu se întâmplă între voi! Dacă 
vreți să vă sfâșiaţi reciproc, nu aveţi decât, dar nimeni 
nu pleacă de pe insulă, nici măcar tu. 

Încuviinţez din cap, în semn că sunt de acord, 
apoi îl urmăresc cum se întoarce pe călcâie și pleacă, 
lăsându-mă singură cu el. 

Nu știu cât timp trece de când Keith n-a mai 
mișcat și de când Micha a plecat, dar cert e că sunt pe 
punctul de a aţipi pe pieptul lui cald când acesta dă de 
înțeles că urmează să se trezească. Îl simt mişcându-se 
ușor sub obrazul meu și îmi ridic încet capul, întor- 
cându-mi privirea spre el. Lumina slabă a felinarelor 
ce încadrează aleea și abia răzbate spre noi, cât şi cea 
aruncată de luna plină aflată deasupra serei, mă ajută 
să-i disting încruntătura ușoară dintre sprâncene și 
încep, într-un final, să-mi fac griji de reacţia pe care ar 
putea s-o aibă în momentul în care își va da seama ce 
am făcut. 

Până la urmă, sunt exact ca el. Cu gura lui mi-a 
spus-o şi probabil că nu a mai avut niciodată la fel de 
multă dreptate în legătură cu ceva. Chiar sunt exact ca 
el. 

Gemând, pleoapele lui se zbat şi știu deja că s-a 
trezit şi că încearcă să-și amintească ce s-a întâmplat. 
Mă ridic deasupra lui cu o mișcare fluidă, cuprinzându-i 

șoldurile între genunchi și aştept curioasă și emoţio- 
nată ca ochii verzi şi frumoși să se deschidă și să se 
fixeze pe faţa mea, aflată la doar câţiva centimetri de 
a sa. 

Și, când se întâmplă, furia din irisurile sale se 
stinge lent, lăsând în loc confuzie și un strop de blân- 
deţe pe care n-am mai văzut-o la el. Nu se uită la mine 
de parcă m-ar uri, ci de parcă m-ar iubi cu tot ce are 
mai bun. 

— Ce se întâmplă? întreabă, încruntându-se și 
mai tare. 

Trage de braţul legat și pufnește dintr-odată. 
După ce studiază în grabă fâșia de material cu care 
i-am strâns încheietura, privirea lui coboară înapoi pe 
mine, arătând din ce în ce mai uluit. 

— Nu-ţi ieși din minţi, rege nebun, îi cer. Avem 
câteva lucruri de discutat și doar astfel aveai să mă 
asculți. Doar în grădina noastră lucrurile sunt spuse 
pe nume, nu? Nu era corect să te folosești doar tu de 
ea, cum nu e corect nici să mă alungi din paradisul tău, 
odată ce m-ai lăsat să intru. 

Maxilarul i se încordează, dând semne că urmează 
să se enerveze. 

— Dar înainte de toate, vreau să-ți spun ceva, îl 
informez, înainte să apuce să deschidă gura. 

Mă aplec şi mai mult deasupra lui, iar părul îmi 
cade ca o perdea în jurul capului său, încadrându-i chi- 
pul astfel încât, tot ce îi mai rămâne de văzut, e chipul 
meu. 

— Te iubesc, murmur aproape de buzele lui 
întredeschise, forțându-l să-mi înghită cuvintele, unul 
câte unul. Acum, arată-mi că mă iubești şi tu și păs- 
trează-mă sau ucide-mă. Alege! 

Keith întinde cealaltă mână ca să desfacă legătura 
din jurul încheieturii, însă i-o prind la timp. Încă aple- 
cată deasupra lui, o crucific de pat și îmi trec degetele 
printre ale sale, ținându-i-o departe de fâșia de mate- 
rial care îmi permite să dețin câtuși de puţin controlul. 
Și nu pare să-i placă. Acesta se uită fioros la mine, ochii 
lui verzi arzând de avertisment și încă ceva. Incitare? 

— Nu e amuzant, Ellie, mormăie printre dinţi. 
Grădina asta există ca să te țină pe tine legată, nu pe 
mine. 

— Nu încerc să fiu amuzantă. Încerc să te fac să 
mă asculți. 

— Ei bine, nu apreciez deloc metoda ta de a mă 
face să ascult, mărturiseşte. Ala a fost Micha? 

Când văd scânteia din ochii lui tot mai violenţi, 
decid să nu-i ofer un răspuns la asta. Într-un fel sau 
altul, tot o să afle cine e cel care l-a trădat, deși n-a 
făcut-o în special pentru a mă ajuta pe mine. 

— A fost Micha, nu-i așa? insistă. 

— Te abaţi de la subiect, Keith, îl atenţionez seri- 
oasă. Nu am venit aici să vorbim despre Micha. 

— Nu, plescăie. Am venit aici să vorbim despre 
plecarea ta. Ştii, Ellie, încep să nu te mai înţeleg deloc. 
Ai fost adusă pe insulă împotriva voinţei tale, iar acum 
nu mai vrei să pleci? Oricare dintre celelalte fete ar fi 
mai mult decât dispuse să îţi ia locul. 

Îmi strâng buzele într-o linie dreaptă. Nu dezmint; 
probabil toate ar vrea să-mi ia locul din elicopterul ăla 
și să se întoarcă acasă, dar eu nu sunt celelalte. 

— Te-ai gândit ce s-ar întâmpla dacă ai rămâne? 
mă întreabă curios, arcuindu-i sprâncenele. Există 
cineva acolo care abia așteaptă să pună mâna pe tine, 
care a măcelărit o fată doar ca să-ţi trimită un avertis- 
ment, iar eu nu știu cine e. Cum să te protejez când eu 
nici măcar nu am idee cine vrea să-ţi facă rău? 

Mă încrunt, imediat ce înţeleg de unde până unde 
vine toată ideea cu eliberarea, când el mi-a promis că 
nu voi mai pleca niciodată de aici, apoi îmi îndrept 
spatele, continuând să-l privesc uluită. 

— Vrei să mă eliberezi doar pentru a mă proteja? 

Abia când o rostesc cu voce tare, îmi dau seama 
cât de... anormal sună. De când mă protejează el pe 
mine, oricum? Este măcar capabil de o astfel de dovadă 
de iubire? 

Înainte să-i anticipez următoarea mişcare, mă 
răstoarnă de pe el și cad pe spate pe salteaua moale cu 
o bufnitură ușoară și un icnet aproape mut. 

Habar nu am cum se eliberează, dar o face al 
naibii de repede. În următoarea secundă, ajunge între 
coapsele ce mi se desfac singure să-l cuprindă și îmi 
prinde ambele mâini, ridicându-le deasupra capului 
înainte să-și lase degetele să se strecoare între ale 
mele și să le strângă cu putere. 

— Crezi că te-aș lăsa să pleci atât de simplu, dacă 
nu ar fi existat un motiv? mă întreabă apoi, pe un ton 
moale, privindu-mi cu intensitate gura expusă. Ellie, 
ultimul lucru pe care vreau să-l fac acum este să-ți 

permit să te îndepărtezi, în special când am devenit 
dependent de tot ce ţine de tine, de părul tău, de ochii 
tăi, de trupul tău... 

Strângându-mi pleoapele, îl las să-şi îndese fața 
în scobitura gâtului meu şi să-mi mângâie gâtul cu 
nasul, străduindu-mă totodată să rămân nemișcată, 
deși apropierea lui îmi transmite un fior de gheaţă ce 
m-ar cutremura din toate încheieturile, dacă nu m-aş 
controla cu grijă. 

Expir pe gură tot aerul când el inspiră adânc 
și geme, lipindu-şi tot chipul de gâtul meu, ca într-o 
îmbrăţișare intimă. 

— Mirosul tău... 

— Dacă vrei să mă dai afară din viaţa ta, vorbesc 
încet, înghițind repetitiv în sec, trebuie să te strădu- 
iești ceva. Oricum nu o să plec nicăieri. 

Oftând, Keith își ridică privirea şi se sprijină în 
coate, având o cută mică între sprâncenele încruntate 
de confuzie. 

Acum că știu de ce vrea să o facă, nu-mi rămâne 
decât să continui să insist. Până acum o clipă am cre- 
zut că toată ideea cu eliberatul pornește de la faptul că, 
vrând să mă pedepsească pentru dispariţie, s-a simţit 
nevoit să mă închidă, și plecarea mea are legătură cu 
asta într-o oarecare măsură. Dar principalul motiv 
pentru care vrea să mă trimită departe de locul ăsta 
nu are legătură cu el. Oricine s-ar ascunde acolo şi vrea 
să-mi facă rău, Keith e îngrijorat pentru asta. 

— Poate că toată povestea cu fata aceea nici mă- 
car n-are legătură cu mine, continui aproape în șoaptă. 
O să mă alungi doar pentru o supoziţie? 

— Nu vreau să te alung. Vreau să fii a mea. Vreau 
ca la sfârşitul sezonului, să pleci de aici cu mine. 

— Atunci? întreb curioasă, studiindu-i în amă- 
nunt fața frumoasă. 

— Dacă te frâng? vrea să ştie, eliberându-mi una 
dintre mâini ca să-mi ferească șuviţele de păr de pe 
frunte. Dacă, până se termină vara, o să te frâng și n-o 
să mai știu cum să te repar? Când te-am găsit zăcând 
în dulapul acela, fără nicio reacţie, am crezut că am 
făcut-o deja. 

— Nu aveai de unde să... 

— Îmi pare rău. 

Rămân cu cuvintele pe limbă, şocată să-l aud 
cerându-și iertare de la mine. Eram pregătită să-i po- 
vestesc de ce mă tem de locul acela, dar acum nu mai 
sunt la fel de convinsă că merită să mai spun ceva și să 
stric momentul. 

Și pare sincer. Arată ca și când într-adevăr i-ar 
părea rău pentru ce mi-a făcut. Probabil și-a dat și el 
seama că pedepsele mici pe care mi le-a aplicat până 
acum nici nu se compară cu ceea ce m-a făcut să simt 
în momentul în care m-a vârât în încăperea mică de 
sub scări și că, să mă înspăimânte de moarte, nu făcea 
parte din planurile lui. 

— Îmi pare foarte rău, adaugă domol, coborân- 
du-și cu lentoare degetele pe obrazul meu. 

Îmi eliberez şi cealaltă mână, apoi îi cuprind gâtul 
cu ambele brațe, trăgându-l spre mine înainte să mai 
spună și altceva care să mă copleşească. Acum mă simt 
de parcă aş avea garda prea jos ca să mă pot apăra 
în faţa emoţiilor şi sentimentului că mă îndrăgostesc 

teribil de tare. Niciodată n-am mai avut senzaţia că o 
să cad în gol după cineva. 

Îi capturez gura cu buzele, inspirând pe nas mi- 
reasma parfumului în care mă învăluie, și îl sărut așa 
cum n-am mai făcut-o, ca şi când aş vrea să-l înghit. În 
acelaşi timp, mă adâncesc în saltea când întreaga lui 
greutate se prăbușește peste mine, strivindu-mă între 
el şi ea. Îi ia o singură clipă să-mi răspundă. Nici nu 
pare că ar avea nevoie de îndemnuri ca să mă sărute 
la rândul lui înfocat, cu limba. Habar nu are că îl vreau 
enorm acum şi sunt pe punctul de a plânge. 

Expir dintr-odată. Mâna sa coboară pe coastele 
mele, cu degetele răsfirate, într-o mângâiere lină și 
delicioasă. Mi-aş dori s-o simt direct pe piele, nu prin 
maioul din satin al pijamalelor elegante, așa cum o simt 
strângându-se pe coapsa mea ca să-mi ridice piciorul 
în jurul taliei lui. 

E dificil să exprim în cuvinte ce simt pentru el. 
E ca ceva ce mă roade pe dinăuntru și mă consumă. 
E ca flacăra ce consumă o lumânare. Îmi transformă 
interiorul în ceară topită şi fierbinte. Mi-l lichefiază. 

În mintea mea, știu că nu e normal. Nici eu nu mă 
simt prea normală acum, ce-i drept, dar sunt gata să 
admit că, dacă mă alungă, o să sufăr aşa cum n-am mai 
făcut-o pentru nimic şi pentru nimeni. 

Și abia pune mâna pe mine, că deja iau foc subit. 
Izbucnesc în flăcări reale ce mă fac să mă zvârcolesc 
sub el, lipsită de răbdare. Gura i se mută pe gâtul meu 
și-l sărută aprins, răvăşitor, până mă tulbură cu totul. 
Peste minte mi se aşterne o pătură de ceață și parcă aş 
trece dintr-odată pe pilot automat. 

Mă ridic în capul oaselor, fără să mi-o ceară. Ridic 
braţele când degetele lui se încâlcesc în tivul maio- 
ului, iar Keith mi-l scoate pe cap într-o fracțiune de 
secundă, lăsându-l apoi să cadă lângă pat. Văd printre 
gene şi prin pelicula de ceaţă de pe ochi cum privirea îi 
coboară ţintă spre sânii acum goi, ce se înfioară chiar 
înainte să-i atingă. Fiecare celulă din corpul meu știe 
cine e şi ce poate să facă și îl adoră peste puterea mea 
de a înţelege. 

Cât mă reîntind pe spate, acesta găsește fâşia 
de material cu care i-am legat încheietura. O prinde 
cu ambele mâini, întinzând-o în faţa ochilor ce mi se 
închid ca la comandă, când o apropie de faţa mea. Nu 
mă opun. Nici nu aş putea s-o fac. Îi permit să mi-o lege 
în jurul capului, cu un nod, și să-mi ia văzul. 

Apoi totul devine mult mai intens. Nu-l văd, dar 
ajung să-l simt la o intensitate nouă, care mă face să fiu 
nerăbdătoare. Pot doar ghici când se apleacă deasupra 
mea, căci pielea mi se electrizează, iar căldura corpu- 
lui său îl încălzește pe al meu ușor. Oricât de insistent 
mi-aş ordona în minte să mă relaxez, muşchii mi se 
încordează tot mai puternic, așteptând tensionaţi 
următoarea lui mișcare. 

O atingere blândă pe abdomen mă face să tresar 
și icnetul ce-mi iese pe gură descrie perfect cât de sen- 
sibil mi-e trupul acum, ca o coardă întinsă și menită să 
cânte la cea mai mică ciupitură. Mâinile lui îmi cuprind 
sânii tot pe neașteptate, degetele sale înfășurându-se 
în jurul lor ca şi când ar încerca să-i măsoare. Îi ma- 
sează uşor, fără grabă, comportându-se cu ei cu grijă, 

de parcă ar fi niște jucării care ar putea să se strice 
mult prea repede. 

E pentru prima oară când se poartă grijuliu și 
blând, dar şi când mă face să aştept atât de mult. Îmi 
oferă răgaz să-mi gândesc poziţia. În timp ce el e în 
genunchi între picioarele mele desfăcute, braţele îmi 
sunt de-o parte și de alta a corpului, flexate din cot, 
iar întregul corp mi-e expus privirilor sale. Nu mă 
clintesc, cu toate că îl simt studiindu-mă în amănunt, 
din vârful capului, până în vârful degetelor tensionate 
de la picioare, pe care nu reușesc să le mai relaxez. 

— Eşti perfectă, murmură, lăsându-și mâinile să 
alunece pe talia mea. Nu vreau să pleci, Ellie. 

Fir-ar! Mă cutremur pe saltea, scoțând un geamăt 
stins printre buzele întredeschise și uscate. 

— Vreau să te ţin pentru totdeauna aici, așa... 

— Atunci, nu mă forţa să plec, răspund fără vlagă. 

Tresar din nou când gura lui se lovește de abdome- 
nul meu, iar dinţii i se agaţă de pielea încinsă, mușcând 
blând din ea. Apoi îl sărută aprins, cu limba, lăsând în 
urma lui doar dâre fierbinţi și umede. Alunecă pe talie 
şi pe şold, iar eu mă arcuiesc, puţin înspăimântată de 
intensitatea cu care îl simt, cu dinţii adânciţi în buze ca 
să-mi reprim orice sunet. Abia rezist, dar nu mi-aş da 
jos legătura de la ochi pentru nimic în lume. Faptul că 
nu-l văd și nu anticipez urcă scena la un nivel la care 
n-a mai fost până acum. Îmi menţine trupul sub tensi- 
une maximă, devenind al naibii de sensibil și receptiv. 

Doar în momentul în care îmi scoate pantalonii 
scurți şi lenjeria de sub ei, îmi dau seama cât de tare 
arde locul unde picioarele se unesc. Sunt nevoită să mă 

prind de așternutul de sub mine ca să suport atingerea 
ușoară a părului său pe interiorul coapsei, dar asta nu 
mă ajută deloc să-i suport și gura ce se înfige în miezul 
meu, nemiloasă. Surprinderea e atât de mare, că gea- 
mătul ce-mi scapă seamănă izbitor de mult cu un țipăt 
de teamă. 

Şi nu se mai opreşte. Oricât de tare ajung să strâng 
cearșaful între degetele încleștate sau cât de tare gem, 
nu se mai opreşte. Suge cu nesaţ centrul cu terminaţii 
nervoase până când şi cel mai mic și mai neînsemnat 
fir de păr mi se zbârlește. Spatele mi se desprinde de 
saltea, încordându-se tare şi dureros, iar sângele îmi 
inundă urechile, năvălind peste mine ca valurile unui 
tsunami veritabil. 

Ajung să fiu incredibil de zgomotoasă, iar geme- 
tele mele sunt tot ce se mai aude în sera din sticlă. 

Dar nu mă lasă să termin. Oh, nu! Deși sunt foarte 
aproape de a avea un orgasm vijelios chiar pe limba 
lui, se oprește la ţanc și se ridică asupra mea la fel de 
îmbrăcat, adâncind aceeași limbă fermecată în gura 
mea doar ca să mă abandoneze apoi și să se plimbe 
nestingherită pe maxilar şi pe gât. 

— Te iubesc, șoptește încet, abia rostind cuvin- 
tele. Te vreau enorm de tare! 

Primul lucru pe care îl fac după această declaraţie 
este să-mi încleștez degetele pe nasturii cămășii sale 
din pânză și să-i desfac unul câte unul, fără efort. O fac 
din instinct, ca pe un lucru pe care l-am făcut de un 
milion de ori înainte şi mi-a intrat în reflex. În același 
timp, gura lui mă aruncă departe de locul ăsta, vrând 
probabil să-mi ia mințile, înainte să-i iau eu controlul. 

Devine doar o chestiune de timp până îl răstorn 
pe saltea și îmi reiau poziţia, rostogolindu-ne într-o în- 
cleștare de trupuri. Ultimii doi nasturi îi rup, neavând 
răbdarea necesară să-i mai desfac și, chiar şi legată 
la ochi, pot vedea cu ochiul minţii pieptul delicios de 
sub mine, pe care nu ezit să-l cercetez cu limba și cu 
buzele. Dacă el mă vrea, eu îl vreau și mai mult. De un 
infinit de ori mai tare. 

Mă împing în podurile palmelor, lăsându-mă să 
alunec mai jos într-un sărut continuu. Îl simt înfio- 
rându-se sub mine și încordându-se cu putere, parcă 
anticipând ce am de gând să-i fac. 

O să mai iasă de aici doar distrus. Așa cum el m-a 
distrus pe mine încă din momentul în care m-a atins 
pentru prima oară, așa o să-l distrug eu acum, dacă nu 
mai tare. Doar îl cuprind cu gura şi știu deja că e al meu 
cu totul, în special când mâna i se înfășoară pe ceafa 
mea, pregătită să mă ghideze ca să-l urc pe cele mai 
înalte culmi ale plăcerii. În sinea mea, îmi place să cred 
că n-a mai experimentat niciodată ceva la fel de intens 
și de plăcut, cum e gura mea pe el şi cercelul din limbă 
care îl atinge constant, special să-l înnebunească. 

Asemeni primei dăţi, simt fiorul cum îl scutură şi 
îl face să geamă printre dinţii încleştaţi special pentru 
a-l ajuta să suporte tortura la care îl supun cu bună 
știință, prin mişcări lente și prelungi, pe toată lungi- 
mea sa. Se supune la rândul său aceleași torturi și îmi 
eliberează părul, permițându-mi să îl chinui până la 
nebunie, în pofida faptului că tremură din ce în ce mai 
puternic, iar gemetele sale ușoare cresc, transformân- 
du-se în cuvinte la fel de dulci. 

— Vino aici, scumpo. 

Se ridică pe neașteptate și mă trage spre el, apoi 
mă întoarce pe spate, ridicându-se asupra mea cu o 
mișcare agilă. În continuare legată la ochi, îl ating uşor 
pe braţe cât se poziţionează și mă pătrunde cu răbdare, 
expirând fierbinte peste fața mea în momentul în care 
ajunge adânc. Abia reușesc să rămân nemișcată. 

De data asta, timpul se opreşte, iar Keith face 
dragoste cu mine. Nu mai pare dispus să smulgă totul 
și să mă frângă. Nu mai caută să-mi provoace o doză de 
durere pentru care să-l ţin minte. Acum mă iubește. Se 
mișcă lin, dar adânc, strecurându-se în locuri în care 
până acum n-a fost. O face ca şi când vrea dinadins să 
tragă de timp ca să dureze eventual o veșnicie. 

Nu aș fi surprinsă să aflu că, atunci când vom ieși 
din bula noastră, a trecut o lună, un an, de când am 
intrat în Eden. Dacă timpul într-adevăr ne-ar aștepta, 
n-aş mai pleca de aici decât atunci când m-aș sătura 
de el, dacă ar fi posibil. Acum pare la milioane de ani 
distanță, când tot ce-mi doresc este să mă scufund și 
mai tare în braţele şi în gura lui. 

Deşi aş vrea ca momentul ăsta să se prelungească 
la infinit, îmi simt orgasmul venind leneș, însă gata să 
mă rupă. Probabil îl simte și el, căci Keith își intensifică 
mișcările cu izbituri delicioase, smulgându-mi pentru 
fiecare câte un geamăt pe măsură și răsplătindu-mă 
apoi cu sărutări pe tâmple și pe obraji. 

Când mă aștept mai puţin, îmi smulge materialul 
de pe ochi și accelerează simţitor, luându-mă cu asalt 
în clipa în care își strecoară braţele sub mine și mă 
cuprinde într-o îmbrăţișare de oţel. Pe măsură ce mă 

apropii de punctul culminant, pompează tot mai tare 
în interiorul meu, scrâșnind feroce din dinţi, străduin- 
du-se parcă să-și menţină propriul orgasm sub control. 
Nu cedează impulsului puternic de a se elibera, până 
nu mă aduce exact unde își dorește. 

Și, chiar dacă nu e pentru prima oară când mă 
înalţă la cer cu un orgasm răsunător, pe acesta îl simt 
diferit. Nu e la fel de sfâșietor și tăios, ci pur şi simplu 
dureros de lent şi de lung. O plăcere criminală mă ia în 
stăpânire, făcându-mă să mă crispez și să mă încordez 
sub el ca un arc şi nu se mai oprește până când nu-mi 
încleștez până și cel mai mic mușchi din corp. Keith 
mi-l prelungește înnebunitor de mult, stimulându-mă 
atât cu mâna, cât și cu mișcări agile și perfect execu- 
tate, ce-mi ating acel nerv imens din adâncul trupului, 
în timp ce ochii săi nu-mi scapă nicio reacţie. 

În schimb, ai mei se măresc de teamă. Dragostea 
ce-mi umple pieptul e prea copleșitoare. Keith își lipește 
faţa transpirată de faţa mea acum fierbinte, înainte să 
se elibereze la rândul său, cu un geamăt răsunător ce 
trădează cât de vulnerabil este în momentul ăsta. 

Apoi mă las moale; nu-mi mai simt corpul și nici 
nu-mi mai pasă de el. Îmi pasă doar de sentimentul 
dulce ce mă acaparează cu totul și mă lasă să cred că 
locul meu e aici, în braţele lui, că sunt exact acolo unde 
trebuie. 


leșim din Eden altfel decât am intrat. Mâna lui îmi 
strânge degetele și mă conduce spre vila Elitei, pășind 
încet pe lângă mine. 

Peste insulă plutește o liniște ciudată. Parcă nici 
valurile mării nu mai sunt la fel de sonore ca în alte 
zile. E o noapte calmă, la fel cum mă simt și eu, calmă 
și binedispusă. 

Ochii uşor distraţi ai lui Keith se apleacă spre 
mine și îmi zâmbește amuzat. 

— Ce? întreb curioasă, surâzând. 

Se oprește din mers în mijlocul aleii, la jumătatea 
distanţei dintre grădină și vilă, apoi se întoarce cu faţa 
spre mine și îmi fereşte cu ambele mâini părul ciufulit 
de briză. 

— Eşti conştientă că acum lucrurile stau altfel, 
nu? Eşti liberă să pleci oricând îţi dorești. Total con- 
trar a ceea ce cred ei, eu sunt convins că nu ai spune 
nimănui despre noi şi despre locaţia asta. Nu mai ești 
o prizonieră. De fapt, nici nu sunt sigur că ai fost vre- 
odată. 

— Ai spus că nu ai încredere în oameni, Keith, îi 
reamintesc. 

— Ştiu ce am spus, murmură, cuprinzându-mi 
obrajii în palme, ca să-mi ţină faţa ridicată spre mine. 
Contrar a ceea ce am spus în seara asta, încă îmi doresc 
să rămâi cu mine. 

— Eşti sigur că vrei să faci asta? îl chestionez, 
încruntată. Asta ar însemna ca la sfârșitul sezonului, 
să mă iei cu tine. Eşti sigur că vrei să mă iei cu tine? Nu 
există nimeni care să te aștepte dincolo de insula asta? 

— Dacă ar fi existat, lucrurile ar fi stat altfel? 

Scot un sunet indignat. Probabil că nu. Nu m-am 
întrebat niciodată dacă există o femeie care îl aşteaptă, 
dar nici nu-mi pasă cu adevărat. Dacă ar fi, aş alunga-o. 

Aș face tot posibilul să o scot din viaţa lui. Până la 
urmă, sunt o persoană cât se poate de egoistă și nu 
mi-e ruşine cu asta. 

— Keith... 

— Eşti doar tu, mă întrerupe, sărutându-mi scurt 
buzele. Nu-ţi scoate colții! 

Pufnesc ofticată, dar nu apuc să mai şi spun ceva 
legat de asta. Aplecându-se ușor, îmi înfășoară talia 
cu ambele braţe şi mă ridică pe un umăr, înainte să 
pornească spre vilă. 

— Acum, că nu mai sunt o prizonieră, înseamnă 
că nu voi mai fi nevoită să convieţuiesc cu celelalte 
fete? întreb calmă. 

Deși atârn în spatele lui, trebuie să recunosc că 
nu mă deranjează deloc. Picioarele mele goale se bu- 
cură de plimbarea gratuită pe care o primesc şi își iau 
răgazul de a se odihni. 

— Nu, răspunde prompt. Nu o să accept ca iubita 
mea să se amestece cu marfa. O să stai acolo unde ţi-e 
locul, regină. Pe tron, lângă mine! 

— Să ştii că figurile astea de stil încep să mă obo- 
sească, mărturisesc amuzată. Acum chiar mă aştept 
să ai un tron ascuns pe undeva, doar așa, pentru că îţi 
permiți. 

— Tu ai început. Şi îmi permit orice. 

— Observ, îl iau peste picior. Îți permiţi să fii şi 
incredibil de ignorant. 

Acesta intră în vilă chiar pe ușa din faţă, fără să 
se obosească să mă repună pe picioare. Din fericire 
pentru mine, livingul e aproape gol, Jordan fiind sin- 
gurul care mai ocupă spaţiul. Bărbatul de culoare doar 

ne privește scurt, înainte să se prefacă preocupat de 
asigurarea perimetrului, comportându-se de parcă 
nici nu l-a văzut pe Keith trecând prin faţa lui cu mine 
în spate. 

— Propun să ai grijă ce scoţi pe gura aia magică, 
Ellie, replică brunetul, urcând lent scările spre etaj. Mă 
tentează să te supun unor perversiuni prin care pot 
jura că nu ai mai trecut niciodată, asta doar ca să te 
pedepsesc pentru limba ta ascuţită. 

— Poate o să-mi placă, i-o trântesc sec. N-ai de 
unde să ştii. 

— Mă îndoiesc. În plus, nu vreau să te mai rănesc 
în niciun fel. 

Ajunși în dormitorul lui, mă așază pe pat cu o grijă 
ridicolă şi mă privește de sus, prinzându-mi în schimb 
bărbia între degete. Îmi mângâie delicat colţul gurii, în 
timp ce pare să se gândească la ceva. 

— Ce? întreb din nou, curioasă. 

— Încă nu-mi vine să cred că singurul lucru pe 
care l-am făcut ca să te aduc aici, a fost să plătesc cinci- 
zeci de mii de dolari individului potrivit. E incredibil 
ce fac oamenii pentru niște mărunțiş. 

— Cincizeci de mii de dolari sunt mărunţiș? 

Keith ridică dintr-un umăr. 

— Ellie, habar nu ai cât de bogat sunt. Cincizeci 
de mii chiar sunt mărunţiș. 

— Şi dacă ţi-ar fi cerut mai mult? îl interoghez, 
curioasă să aflu cât ar fi fost dispus să plătească pentru 
a mă avea aici. 

— Aş fi plătit pentru tine oricât, replică sincer, 
expresia lui rămânând la fel de nemișcată. De ce crezi 

că nu m-am gândit niciodată să te vând? Nu există pe 
lumea asta un om suficient de bogat, în afară de mine, 
ca să-și permită să te cumpere, pentru că valoarea ta e 
mai mare decât îţi poţi imagina. 

Retrăgându-și mâna, mă ridică pe neașteptate de 
pe marginea saltelei, ținându-mi strâns braţele ca să 
stau dreaptă în faţa lui. 

— Şi nu pentru că eşti cea mai frumoasă femeie 
din lume, pentru că nu ești. Am văzut femei cu o 
frumuseţe atât de mare, încât parcă nu erau reale. 
Însă tu..., adaugă printre dinţi, strângându-şi şi mai 
tare degetele, ce simt pentru tine... Asta nu se poate 
cumpăra, iubito. Nici nu cred că aș avea atât de mulţi 
bani. Ce senzaţii îmi stârnești tu... sunt inestimabile, ca 
diamantele din ochii tăi. Nepreţuite. 

Înghit în sec, emoţionată, înainte ca gura lui să 
mă sărute apăsat, pentru câteva clipe scurte. Apoi 
mă întinde pe patul lui mare şi se întinde lângă mine, 
trăgându-mă la pieptul lui. Nu apuc să mă întreb dacă 
urmează să dispară din nou, pentru că devine clar că 
nu o să mai plece nicăieri. 

De data asta o să rămână. 

Deschid ochii și ceea ce văd prima oară e un Keith 
adormit, cu chipul liniștit și nemișcat, al cărui braţ e 
petrecut peste mine. În ultimele două săptămâni, să 
mă trezesc astfel a devenit o obișnuinţă, ținând cont că 
acum Îîmpărțim același dormitor și același pat. El spune 
că, să locuiesc în vila Elitei ţine de protecţia mea, însă 
știm amândoi că nu e doar atât. După noaptea petre- 
cută în Eden - și ultima, de altminteri - lucrurile stau 
diferit în cazul nostru. Keith a ajuns să se învârtă pe 
lângă mine de parcă fericirea mea ar fi principala lui 
grijă, comportându-se ca un iubit al naibii de insistent 
și posesiv. 

Și nu rezist să nu zâmbesc când mă gândesc la 
asta. Cine ar fi crezut că lucrurile se vor aranja astfel? 
De fapt, cine ar fi crezut că o să ajung în momentul în 
care să-mi doresc ca vara asta să nu se mai termine? 

Mă strecor cu greu din căușul braţelor sale fier- 
binţi, mișcarea mea făcându-l să se întoarcă pe spate. 
Sar din pat debordând de energie, ştiind că asta e ziua 
pe care mi-o voi petrece la piscină alături de fete - o 
chestie pe care n-am mai făcut-o de ceva timp. După ce 
cotrobăi prin sertarele comodei după un costum din 
două piese, următoarea destinaţie e baia din dreapta, 
apoi cabina de duș cu uși din sticlă. 

Spăl cu răbdare toate urmele de noaptea trecută 
şi îndepărtez transpiraţia cauzată de dimineaţa mult 

prea călduroasă, folosind în special apă rece ca să alung 
nota ușoară de somnolenţă și să mă revigorez. Presimt 
că azi va fi o zi bună, aşa cum au fost și ultimele. 

Când ies de sub jetul de apă, Keith e deja în 
pragul băii, zgâindu-se la mine printre gene. Goală și 
udă, pășesc tiptil spre suportul de prosoape şi înşfac 
unul mare, ștergându-mi fața cu un colţ, în timp ce îl 
pândesc la rândul meu, curioasă să aflu ce are de gând 
să facă. 

Dacă un lucru am aflat despre el, acela e că e al 
dracului de imprevizibil. Mă aştept oricând să se înfi- 
inţeze lângă mine și să mă înşface. N-ar fi prima oară 
când s-ar trezi cu chef de sex spontan, pe orice bleste- 
mată de suprafață pe care ar putea să mă întindă sau 
să mă trântească. Și aş minţi dacă aş spune că nu-mi 
place asta la el. Mă menţine într-o continuă stare de 
alertă și e mai palpitant decât aș recunoaște vreodată 
cu voce tare. 

— Unde te duci așa devreme? mă întreabă calm, 
sprijinindu-se de tocul ușii pe care îl ocupă aproape în 
întregime, la cât de mare e. 

Să fiu sinceră, încă mă minunez cum bărbatul ăsta 
nu a reușit să mă frângă până acum. Nu e ca şi când 
n-ar avea puterea necesară pentru a o face fără efort. 

— La piscină, răspund senină, înfășurându-mi 
trupul cu prosopul. Vrei să vii și tu? Sau de data asta îl 
trimiţi pe Jordan să-mi păzească fundul preţios? 

Acesta chicoteşte scurt în faţa înțepăturii cu care 
îl atac, urmărindu-mă cum mă apropii de oglinda mare 
din dreptul chiuvetei. 

— Ai ceva de comentat despre asta, iubito? 


— 102 — 


Elita păpușarilor - Volumul 2 


— Aş cam avea, mărturisesc. E ridicol să fiu ur- 
mărită peste tot, ba de tine, ba de el. Toată povestea cu 
fata aceea a trecut. Dacă voia cineva să-mi facă felul, ar 
fi făcut o mișcare până acum. 

— Nu sunt dispus să risc, mi-o retează nonșalant, 
mutându-se într-un final din prag. 

Se apropie de mine și simt cum pielea mi se 
electrizează, înfiorându-se. Mă cutremur înainte să se 
oprească în spatele meu și să-mi cuprindă braţele în 
palme, privindu-mă în oglindă. 

— Ai putea sta cu mine astăzi, propune, coborân- 
du-și capul ca să-mi sărute umărul dezgolit și încă ud. 
Promit să te ţin ocupată non-stop. 

— Nu mă îndoiesc că ai putea, dar am nevoie 
de o pauză. Încă nu-mi simt picioarele după noaptea 
trecută. 

Să nu mai menţionez despre senzaţia ciudată pe 
care o am între picioare constant și care se dovedește a 
fi a naibii de deranjantă. Nu-mi permite să uit nici mă- 
car pentru o clipă ceea ce mi-a făcut noaptea trecută și 
ceea ce-l face acum să surâdă amuzat, cu buzele încă 
pe umărul meu. 

— Îmi place la nebunie să ţi-o trag tare, se scuză 
pe un ton distrat. Cred că te-au auzit și fetele din cea- 
laltă vilă. 

— Şi te bucură asta? îl întreb aproape în șoaptă, 
înclinându-mi capul când gura îi urcă pe gât. 

Mă sărută cu o lentoare ucigătoare, în timp ce 
mâinile sale se strecoară pe șoldurile mele și mi le cu- 
prind între degete, strângându-le ritmic prin prosopul 
plușat. 

— Sunt un bărbat cu un ego foarte mare, Ellie, mă 
informează printre sărutări. Mă simt bine când femeia 
pe care o am geme de plăcere şi o aud și alții cât de 
bine se simte cu mine. lar tu, iubito, gemi într-un fel... 
Dumnezeule! 

Strâng din dinţi, prinzându-mă de marginea chiu- 
vetei elegante şi ovale, aşezată pe un blat imaculat din 
marmură. Gâtul mi se arcuieşte și mai mult, lăsând loc 
gurii sale să-mi lingă suav pielea tot mai înfierbântată. 

Cu mintea îi urmăresc mâna dreaptă, care se mută 
încet de pe șoldul meu şi se strecoară pe sub prosop, 
între picioare. Degetele osoase şi reci mă ating în cel 
mai intim mod, ca într-o mângâiere blândă, înainte 
ca vârful indexului să se oprească exact pe miez. Abia 
mă atinge şi deja vibrez în braţele lui, apoi mă înmoi 
când execută mișcări circulare şi lente pe vârful plin 
de nervi. Expir tot aerul din plămâni deodată și îmi las 
capul să cadă pe umărul lui, savurând fiecare senzaţie 
cu ochii închiși. 

Nu-mi reprim nici cel mai mic sunet ce-mi iese pe 
gură, mai ales acum că ştiu cât de mult adoră să mă 
asculte. Fără să-și dea măcar seama, tocmai îmi lasă 
posibilitatea de a mă folosi de una dintre slăbiciunile 
sale. Dar apoi mă prăbușesc rapid când îmi şoptește în 
ureche: 

— Să nu termini. 

I-aş spune că nici măcar nu sunt pe aproape dea 
termina, dar sunt luată prin surprindere de ordinul lui 
şi îmi cobor brusc privirea în oglindă, ca să-l privesc 
şi să înţeleg de ce nu vrea să fac asta. Rânjetul malefic 
de pe buzele lui e al naibii de sugestiv și devine clar că 


— 104 — 


Elita păpușarilor - Volumul 2 


doar se joacă cu mine când, după ordinul lui, începe 
să-și miște degetele mai agil, mai insistent, căutând să 
mă excite până la nebunie. Mă privește la rândul lui în 
oglindă, cu ochi strălucitori și diabolici, urmărindu-mi 
fiecare mișcare cu o atenţie absurdă, ca și când ar 
încerca să se asigure că îl ascult. 

Îmi cuprinde umerii cu celălalt braţ, ţinându-mă 
captivă și lipită de el, iar capul i se sprijină de al meu, 
fără să mă slăbească vreun pic. 

— Vreau ca astăzi să te duc undeva, mă infor- 
mează, continuând să pună presiune pe mine. Şi vreau 
ca toată ziua să fii la fel de excitată ca acum. Să nu mai 
ai răbdare să intru în tine. Ba chiar să mă rogi s-o fac. 
lar apoi o să te iau atât de tare, încât o să te rup în două. 

— Nu, șovăi, uşor speriată de cât de mare mi-e 
dorinţa. Vreau acum. 

— Nu acum. 

Se retrage dintr-odată, iar eu aproape cad din 
picioare. Îmi strâng mai bine mâinile pe marginea 
blatului, privindu-l șocată în oglindă cum își aruncă 
pantalonii de pe el şi pornește spre cabina de duş, 
râzând. Nici nu pare să-l deranjeze că erecţia lui e la fel 
de mare ca nevoia mea. 

— Eşti rău, mă plâng. 

— N-a spus nimeni că sunt bun, Ellie, mă ia peste 
picior. Mai bine ai coborî. Sigur au ajuns fetele. 

Apoi râde și mai tare, vârât în cabină, gol şi 
apetisant, pe când genunchii mei tremură cu o forţă 
incredibilă. Nemernicul! 

Înfuriată şi roşie în obraji, înşfac costumul de 
baie și mă întorc în dormitor, trântind ușa cât sunt în 
stare de tare, ca să vadă că nu apreciez deloc jocul ăsta. 

Le găsesc pe fete invadând piscina din spatele 
vilei, chiar dacă au spectatori încă de dimineață. O 
melodie latino animă atmosfera, cântând pe fundal, 
iar Ryder și Trent stau trântiţi pe câte un şezlong, 
savurându-și cafeaua în liniște. Știu deja că, cei doi 
crai prezenţi le pândesc pe după ochelarii de soare cu 
lentile fumurii. 

Încă înfierbântată, evit să iau contact cu vreunul 
dintre ei sau dintre ele. Mă îndrept ţintă spre tram- 
bulină și nu mă mai opresc până când nu aterizez în 
apa răcoroasă și menită să-mi potolească focul dintre 
picioare. Abia când ies la suprafaţă, zgribulită, dar încă 
în flăcări, le privesc pe cele patru blonde prezente, 
care abia şi-au făcut curajul de a-și introduce degetele 
în apă. 

Apoi înot spre ele, surprinzând chiar momentul în 
care Reina le povestește ceva interesant despre Deke. 

— Poate că nu vorbeşte mult, dar... Pf! 

Blonda așezată pe marginea piscinei se îmbujo- 
rează ușor, iar Mia chicotește distrată. 

— Ce e? întreb curioasă. Despre ce vorbiţi? 

— Deke a dus-o pe Reina în Paradisul plăcerilor... 
cu gura! 

Și o spune cam tare, că ne întoarcem toate cinci 
capetele spre cei doi bărbaţi de pe șezlonguri, ca să 
ne asigurăm că nu au auzit. Drept răsplată, Reina o 
îmbrâncește pe Mia, iar aceasta cade în piscină cu un 
hohot, intrând în apă doar până la gât. 

— De ce n-ai strigat în gura mare? o chestionează 
enervată. 

— Ce? întreabă aceasta, cu un aer nevinovat, cris- 
pată din cauza soarelui puternic ce se reflectă în apă 
și îi intră în ochi. N-am spus nimic, în afară de adevăr. 
Era de așteptat, oricum. V-am văzut sărutându-vă. Ştii, 
credeam că doar Angel și Ellie s-au tâmpit subit, însă 
acum... 

— Spui asta doar pentru că tu ai rămas cu cel mai 
dificil specimen de mascul de pe planetă, i-o trântește 
Roxette serioasă. Eşti geloasă! Angel deja îl are pe 
Ryder la degetul mic, așa cum Reina îl are pe Deke. 
Micha nu se pune la socoteală, așa că... 

Mia pufneşte, dându-și ironic ochii peste cap, 
înainte să se uite pe furiș la Trent. 

— Nu l-aş vrea nici dacă ar fi ultimul mascul de 
pe planetă, contraatacă hotărâtă. Sună mai bine un 
vibrator. 

— Cred că poţi să le ceri unul, dacă îţi dorești, o 
iau peste picior, chicotind când mă împroaşcă pe neaş- 
teptate. Pun pariu că au unul pe aici pe undeva. 

— Dar Micha de ce nu se pune la socoteală? inter- 
vine Angel, încruntată. 

Viteza cu care Roxette se îmbujorează la rândul 
ei e grăitoare. Îl place. Nu ştiu dacă s-a întâmplat ceva 
între ei, dar cu siguranţă simte ceva pentru el. 

— relevant! flutură din mână. În orice caz, cred 
că ar trebui să fim realiste, fetelor. Angel a avut noroc, 
dar asta nu înseamnă că vom avea parte de același 
final. 

Tăcerea se așterne asupra noastră și toate ne pri- 
vim între noi. Nici nu e nevoie să o rostească. Au aflat 
de ceva timp că Angel a ieșit din schemă datorită lui 
Ryder, chiar dacă cei doi nu au o relaţie. Încep să cred 
că acesta a făcut-o doar ca să-și repare greşeala. S-a 
culcat cu ea. Prin urmare, Angel nu mai e o marfă bună 
pentru care ar licita cineva, ţinând cont că, cei care vor 
veni aici să le vadă, sunt în căutare de virgine. 

— Am auzit că majoritatea sunt tineri, mormăie 
Roxette la un moment dat, cu o expresie serioasă. Că 
Elita își selectează clientela cu grijă. 

— Asta ar trebui să mă facă să mă simt mai bine? 
o întreabă Mia încruntată, privind-o urât. 

— Preferi să crezi în continuare că urmează să 
pleci de pe insula asta la braţul unui moșşneag pervers? 

Cele două se înjunghie mental, fiecare având pro- 
pria opinie legată de asta. În timp ce Roxette e alinată 
de gândul că străinii care vor veni şi vor licita pentru 
ea sunt tineri, Mia încă are probleme cu adaptatul la 
noua ei viaţă. 

— Calmaţi-vă, le cer. Dacă vă agitaţi, nu o să rezol- 
vați nimic. Din contră, o să-i călcaţi pe bătături. 

— ie ţi-e uşor să vorbeşti despre asta, atâta 
timp cât nu faci parte din plan, mi-o retează Mia tăios, 
uitându-se la mine cu ciudă, de parcă eu aș fi cea care 
le-a adus aici în primul rând. 

Și îi înţeleg furia. Spre deosebire de ea, la mine 
stau altfel lucrurile. Nu mai sunt una dintre ele, iar asta 
le face să fie tensionate și suspicioase. 

— Ai două posibilități, Mia, dacă nu ţi-ai dat 
seama până acum, rostesc printre dinţi, apropiindu-mă 

de ea ca să mă audă. Ori îţi plângi întruna de milă, ori 
iei situaţia în propriile mâini și te descurci. Se pare că, 
dintre voi toate, doar Angel a înţeles care e singura 
cale de scăpare. 

Ochii căprui ai celei aflate în faţa mea se mijesc 
cu furie. 

— Insinuezi cumva să mă culc cu unul dintre ei, 
doar ca să scap? bombăne. 

— Nu, răspund sec. Insinuez că ar trebui să fii fată 
deşteaptă, să te oprești din smiorcăit și să te strecori pe 
sub pielea lor. Nu trebuie să te prostituezi ca să-i aduci 
exact acolo unde vrei tu, însă trebuie să dai dovadă de 
un strop de tact și să-ți retezi limba aia spurcată, altfel 
or să te mănânce de vie. 

— Vorbim despre ei acum, mârâie, făcând semn 
din cap spre cei doi bărbați. Ţi se pare că sunt dispuși 
să negocieze cu noi? Poate că în cazul tău și al lui Keith, 
lucrurile stau altfel, dar în cazul nostru lucrurile sunt 
cât se poate de clare și de simple. Nu suntem aici ca să 
le ţinem de cald, așa cum o vor face banii după licitaţie, 
aşadar, păstrează-ţi naibii sfaturile pentru tine! 

Tresar când mă împroașcă din nou cu apă, drept 
avertisment, apoi iese din piscină. O urmăresc ne- 
dumerită cum părăsește curtea din spate și dispare, 
înainte să mă întorc spre celelalte și să-mi arcuiesc 
confuză sprâncenele. 

— Nu o băga în seamă, îmi cere Reina, calmă. 
Cu cât se apropie mai mult clipa aceea, cu atât e mai 
agitată. O să-i treacă. 

— Nu-mi pasă dacă îi trece sau nu, replic cate- 
goric. Nu e treaba mea să o atenţionez. Dacă vrea să-i 
enerveze, ei bine... Vom vedea ce o să se întâmple. 

Atenţia mi-e distrasă de apariţia iubitului meu 
încă somnoros, ce iese pe uşile din sticlă și păşeşte 
legănat spre şezlongurile de pe partea cealaltă a pis- 
cinei. Brusc, toată întâmplarea cu Mia rămâne în urmă 
și mă concentrez doar pe el. Cu capul ușor aplecat și 
mușcând cu poftă dintr-un măr, Keith străbate distanța 
de la ușă la șezlonguri fără să mă bage în seamă sau 
să-mi arunce vreo privire. Cu toate astea, îmi amin- 
tește de ceea ce s-a întâmplat între noi în baie și simt 
cum mă încălzesc din nou, deși apa e rece. Furnicături 
îmi pleacă din moalele capului şi coboară prin întregul 
trup, oprindu-se între picioare. 

Argh! Senzaţiile pe care mi le stârneşte nu-mi 
sunt deloc străine. M-am obişnuit deja să-l simt apro- 
piindu-se sau când e prin preajmă, celulele mele să-l 
recunoască de fiecare dată când apare. Orice mi-ar fi 
făcut, e clar că sunt o cauză pierdută. 

Îl urmăresc printre gene cum ocoleşte piscina şi 
se trânteşte pe un şezlong liber, chiar lângă prietenii 
săi, evitând să-i salute sau să-i bage în seamă în vreun 
fel. Mușcă iar din mărul lui, apoi se oprește, ochii lui că- 
zând într-un final pe mine ca să mă prindă în flagrant. 

Viteza cu care îmi întorc capul înapoi spre fete 
mă face să clipesc ameţită şi stârnește câteva râsete în 
rândul blondelor de lângă mine. 

— Ai grijă, Ellie! mă atenționează Reina, pregătită 
să mă ironizeze. S-a încălzit apa în jurul tău. Poate iei 
foc. 

Dându-mi ochii peste cap, decid să nu le mai bag 
în seamă și ies din piscină pe partea șezlongurilor, 
scuturându-mă de apă în drum spre Keith și spre 
șezlongul de lângă el. Când mă așez peste prosopul 
întins, capul lui se întoarce și rânjetul pe care îl poartă 
pe buze îmi dă de înţeles că urmează să spună ceva 
nelalocul lui. 

— Eşti udă. 

Exact cum am prezis. Ştiu că nu se referă la faptul 
că abia am ieşit din apă și că trupul meu e ud, cu stropii 
strălucind ciudat în soare, ci la cu totul altceva. Şi pro- 
babil că nu sunt singura care îşi dă seama de asta, căci 
îi aud pe Trent şi Ryder râzând pe înfundate dincolo de 
el, cu capetele întoarse spre noi. 

În momentul ăsta, sunt a naibii de supărată pe el. 

— Da, Keith, bombăn, strângându-mi braţele la 
piept. Apa e udă tot timpul. 

— Ești și supărată, constată din nou, amuzat. Udă 
și supărată. Hm, nu e bine. Trebuie să facem ceva în 
legătură cu asta. 

Privindu-mă cu insistență, mușcă din mărul lui 
şi zâmbeşte, înainte să mestece minuţios, special să 
mă enerveze. Ultimele zile petrecute cu el m-au aju- 
tat să îmi dau seama când încearcă să mă provoace, 
când mă necăjeşte și când e extrem de serios. Acum 
e destul de evident că se străduiește să mă provoace 
și să-mi amintească constant de promisiunea pe care 
mi-a făcut-o în baie legat de ceea ce mă așteaptă astăzi. 
Bineînţeles, îmi amintesc și de faptul că m-a lăsat baltă 
și mă lungesc pe şezlong, plescăind din buze, înainte 
să i-o retez: 

— Ba nu trebuie! Vreau, în schimb, să taci. Îmi 
tulburi liniștea. 

Râsetele celorlalți doi sunt tot ce se mai aude în 
momentul în care gura lui Keith se închide subit. Mă 
uit cu coada ochiului la el ca să mă asigur că mai este 
acolo și îl observ cu o încruntătură de toată frumuse- 
tea. 

Zece puncte pentru mine! 

— Tocmai mi-ai spus să tac? mă întreabă șocat, 
cu o notă de amuzament pe care nu reușește să o mas- 
cheze. Cum îndrăznești? Sunt stăpânul tău! 

Drept răspuns, întind braţul spre el și îi prezint 
degetul meu mijlociu, spre deliciul spectatorilor. Până 
și pe cele trei fete de lângă piscină le aud râzând, nu 
doar pe cei doi bărbaţi din dreptul lui, care par să 
savureze din plin schimbul acid de replici dintre mine 
și el. 

Și nici el nu arată prea supărat, deși nu-l prea 
respect în momentul ăsta. Ochii verzi îi sclipesc, iar 
colțurile gurii îi tresar, trădând faptul că și lui îi vine 
să râdă. 

— Afurisită femeie. 

— Doar nu credeai că o să scapi nepedepsit, după 
toată treaba de azi-dimineaţă, nu? 

— În orice caz, urât gest, domnişoară! mi-o trân- 
tește relaxat, împreunându-și picioarele la glezne. Ar 
trebui să fii bătută la fund pentru asta. 

Ridic din umeri, în loc să-i ofer un răspuns la 
atacul subtil pe care îl lansează. Nu vreau să vorbesc 
despre bătăi la fund, cravașe și despre cum m-a lăsat 
cu ochii în soare, când ceilalți ascultă atent. E suficient 

să știu că nu sunt străini de ce activitate am avut noap- 
tea trecută. Dacă mă iau după spusele lui Keith, m-a 
auzit toată plaja, nu doar ei. 

Un băiat slăbuțţ și foarte bronzat se apropie de 
noi, ţinând în mâini o tavă. L-am văzut des în ultimul 
timp şi am înţeles că face parte din staff şi că nu vor- 
beşte deloc engleza, însă nu m-am chinuit să-i rețin 
și numele, cu toate că Keith l-a rostit de câteva ori. 
Personalul oricum e numeros, așa că nu mai contează. 

Cert e că apariţia lui aprinde niște spirite, mai ales 
când ochii îi cad pe sânii mei și nu-i mai dezlipeşte. 
Posesivitatea care mocnește în iubitul meu iese la 
iveală în următoarea secundă și turuie o întreagă frază 
în spaniolă, din care nu înţeleg nimic. Orice i-ar spune, 
sună a acuze și înjurături, iar băiatul se înroşește până 
în vârful urechilor imediat ce-și mută privirea în pă- 
mânt. 

Nu că asta l-ar opri vreun pic pe Keith să-l tran- 
șeze de o mie de ori în mintea lui, în timp ce acesta lasă 
tava pe măsuţa cu umbrelă ce desparte șezlongurile și 
o șterge speriat. 

— Ce ai cu el, brută? îl apostrofez iritată. Pot jura 
că am văzut cum i s-a zbârlit părul pe ceafă din cauza 
ta! 

— Să aibă grijă unde dracu se uită! bolborosește 
enervat. Tipul ăla mai avea puţin și ghicea ce mărime 
porţi la sutien! 

— Aşa, şi? 

Întrebarea mea îl face să-și întoarcă privirea 
tăioasă spre mine cu o încetineală amenințătoare, ară- 
tând ca şi când nu i-ar veni să creadă că am spus asta. 

— Nu-l întărâta, Ellie! îmi sugerează Ryder amu- 
zat, intervenind pe neașteptate. Vrei să te mănânce? 

Ei bine, pare că ar fi pe cale să mă mănânce cu 
adevărat. Până și mie mi se zbârlește părul pe ceafă, 
dar nu de groază, ci de incitare. Îmi place la nebunie 
să-l stârnesc. E ca o fiară. 

— Stai jos şi nu mușca, iubitule! replic distrată. 

Un strigăt plin de disperare ne întrerupe războiul 
purtat doar din priviri și ne întoarcem amândoi spre 
Ryder, care se zgribulește sub o Angel udă și acum 
întinsă peste el. 

— Ah, la dracu, ești rece! 

Dar apoi se conformează situaţiei și își înfășoară 
braţele în jurul ei cu dragoste, deși trupul ei îl udă și pe 
el. Îmi mut ochii de pe ei când Keith întinde spre mine 
frappe-ul adus şi îl prind cu ambele mâini, mirată. 

— Bea-l! mă îndeamnă. Vom pleca în curând. 

— Unde? întreb curioasă. 

Sorb din băutura răcoroasă, mișcarea făcând ca 
gheaţa din pahar să se lovească de pereţii acestuia și 
să scoată un clinchet plăcut. 

Zâmbindu-mi, îmi prinde ușor bărbia între de- 
gete. 

— O să vezi. Îmbracă-te cu ceva frumos şi scurt. 
Te aștept pe iaht în zece minute. 

Apoi îmi face șmecherește cu ochiul, se ridică și 
intră în vilă, toate astea înainte să îmi găsesc cuvintele. 
Și cum nu mi-a lăsat cine știe ce timp la dispoziţie, nu-l 
mai pierd încercând să dau gata frappe-ul rece. 

Cu inima bătându-mi cu putere pe undeva prin 
gât, mă întorc în dormitor şi caut prin hainele ce mi-au 

fost aduse aici o vestimentaţie care să îndeplinească 
cerința lui, fără să mă întreb de ce ţine neapărat să fie 
scurtă. Astfel, zece minute mai târziu, urc pontonul 
purtând o rochie albă care abia atinge jumătatea coap- 
selor și sandale cu toc. 

Îl văd pe Keith deja la bordul lui Ellie, aşteptând. 
Grăbesc pasul şi trec puntea mobilă în două secunde, 
oprindu-mă direct în braţele larg deschise ale bărba- 
tului pregătit să mă prindă. 

Și aş minţi dacă aș spune că nu am emoţii în pri- 
vinţa plecării. O singură dată am părăsit insula pentru 
o plimbare în larg, iar faptul că acum o părăsim din 
nou, doar noi doi și echipajul, îmi face inima să bată cu 
mai multă forță, dornică să afle ce urmează. 

Mă uit lung la Keith, aşteptând o explicaţie. Îşi ia 
tot răgazul din lume să îmi dea părul încă umed după 
urechi, apoi să-mi verifice ţinuta cu un zâmbet mic pe 
buze. 

— Fetiță cuminte. 

— Îmi spui unde mergem? îl întreb nerăbdătoare. 

Amuzat, își lasă mâinile să coboare pe braţele 
mele și să îmi cuprindă degetele, apoi mi le petrece 
în jurul gâtului său, trăgându-mă mai aproape cu o 
smucitură ce-mi smulge un icnet de surprindere. 

— Ai idee de câte ori te-am văzut dansând? mă 
întreabă dintr-odată, umezindu-și buzele în grabă cu 
vârful limbii și privindu-mă sfredelitor. 

Clatin vag din cap, neînţelegând unde vrea să 
ajungă cu asta sau dacă într-adevăr speră la un răs- 
puns. 

— Niciodată? o rostesc nesigură, chicotind. 

— De trei ori, mărturisește serios. Te-am văzut 
dansând de trei ori. În club, cu prietena ta, Heather. 

Mă încrunt, contrariată, dar apoi îmi amintesc. 
Keith m-a urmărit un timp, înainte să mă aducă aici. 
Înainte mă speria simpla idee că am fost spionată non- 
stop, însă acum... Acum sunt din cale afară de curioasă 
să aflu ce-şi doreşte de la mine, ca să mă mai gândesc 
la asta. 

— Bineînţeles, de fiecare dată când te-am văzut, 
un tip mort de beat se dădea pe lângă tine și n-a mai 
fost deloc spectaculos. 

— Tot nu înţeleg unde vrei să ajungi, Keith, replic 
ruşinată. 

— Vreau să dansezi pentru mine. 

Cerinţa lui mă lasă cu gura larg căscată, oripilată 
de direcţia în care mi-o iau gândurile de îndată ce o 
rostește. Deși ar trebui să mă înfurii pe el pentru ceea 
ce-mi cere, mă trezesc incitată de ideea de a o face 
pentru el. 

— Adică... vrei să-ţi fac un număr de streaptease? 
întreb crispată, încercând să-mi dau seama dacă am 
înţeles bine. 

Ochii lui se măresc deodată şi pufneşte zgomotos, 
înainte să izbucnească în râs. 

— Nu mă aşteptam la asta, dar trebuie să recu- 
nosc că îmi place cum gândești! spune printre hohote. 
Oricât de palpitant sună să-mi faci un streaptease, nu 
la asta mă refeream. Ba chiar aș prefera să-ţi păstrezi 
hainele pe tine, ţinând cont că nu vom fi singuri acolo. 

— Dar cine o să mai fie acolo? îl întreb curioasă, 
străduindu-mă să nu mă las copleșită de stânjeneală. 


— 116 — 


Elita păpușarilor - Volumul 2 


Bănuiesc că n-ar trebui să fiu uimită că am înţeles 
cu totul altceva. Keith chiar e imprevizibil, iar un nu- 
măr de streaptease probabil ar fi cel mai simplu lucru 
pe care ar putea să mi-l ceară vreodată. 

— Nu ştiu, surâde. O insulă întreagă? Mergem în 
Ibiza, iubito, nu într-un sex club. Sfinte! Când ai devenit 
atât de nerăbdătoare să te dezbraci? 

Încă râzând copios, în hohote tot mai răsunătoare, 
se întoarce pe călcâie şi dispare spre cabine, lăsân- 
du-mă frustrată și îmbujorată până în vârful urechilor, 
pe puntea iahtului. 

Fir-ar! 

— Bravo, Ellie! mă felicit cu voce tare, pornind vi- 
jelios spre barul în spatele căruia un băiat prepară de 
zor cocktail-uri. Acum o să creadă că ești nimfomană! 

Înșfac paharul de şampanie pe care băiatul cu 
trăsături latino mi-l întinde și îl dau grăbită peste cap, 
continuând să mă dojenesc zdravăn în minte. E clar că 
bărbatul ăsta scoate tot ce e mai rău din mine. 

— Am înnebunit, nu-i așa? îl întreb pe barman. 

Acesta mă privește cu ochi mari și căprui, având o 
expresie nevinovată și puţin confuză, de persoană care 
nu înţelege nicio iotă din ce-i spun. 

— Să știi că vorbește doar spaniolă. 

Vocea groasă a lui Jordan mă face să mă întorc 
spre el în momentul în care se oprește lângă mine și 
mă privește exact ca pe o nebună. Probabil se întreabă 
și el, la fel ca mine, de ce vorbesc cu barmanul, în 
special când știu foarte bine că nimeni din personal 
nu vorbeşte altceva, în afară de spaniolă. Bineînţeles, 
cu excepţia doctoriţei. Și a paznicilor, dacă aceştia s-ar 
pune la socoteală. 

— În plus, aş prefera să nu vorbeşti cu nimeni, 
în afară de noi. Eşti iubita șefului, iar iubita șefului nu 
pălăvrăgește cu angajaţii. 

— Adică, ar trebui să nu pălăvrăgesc nici cu tine, 
nu? 

Atacul direct pe care îl lansez spre el îl face pe 
Jordan să se încrunte, vizibil încurcat. Ceva îmi spune 
că nu se aștepta să pun problema astfel, dar nu îl gă- 
sesc deranjat de întrebare, ci dimpotrivă. Sclipirea din 
ochii lui aduce a plăcere nevinovată. 

— Să înţeleg că vii și tu în Ibiza să-i dansezi lui 
Keith? îl iau la mişto, chicotind distrată. Ţi-a cerut și ţie 
să te îmbraci în fustă scurtă? 

— Eu nu mă îmbrac în fuste, replică tăios, privin- 
du-mă urât de la o distanţă de doar doi pași. Nu-mi 
avantajează picioarele. 

Apoi îmi face ștrengărește cu ochiul şi se îndepăr- 
tează, în timp ce eu rămân plăcut surprinsă să constat 
că marele Jordan tocmai a făcut o glumă. 

Ei bine, lucrurile încep să devină tot mai stranii, 
sinceră să fiu, începând încă din clipa în care iahtul se 
pune în mișcare, îndepărtându-se lent de insulă. Odată 
am fost prizonieră, iar acum urmează să fiu scoasă în 
lume. Keith e gata să-și asume riscul de a-i dispărea 
chiar de sub nas. Probabil că asta ar fi lovitura fatală 
care l-ar face să piardă controlul. 

Un alt lucru ciudat e că Jordan pare să mă fi 
acceptat şi el, la fel cum au făcut-o și ceilalți membri 
ai Elitei. Nu-mi dau seama dacă asta are de-a face cu 
faptul că sunt „iubita șefului”, aşa cum spune el, sau cu 
altceva. De un lucru sunt sigură, totuși. 

Ceva nu-mi miroase bine. 

— E totul în regulă? 

Keith se așază pe puntea din faţă a iahtului ce taie 
marea în două, ţinând în mână un pahar de whisky 
cu gheață. Ochelarii de soare aviator de pe nasul lui 
îi oferă o notă în plus de strălucire ţinutei casual, iar 
cămașa lui albă are prea mulţi nasturi descheiaţi ca 
privirea să nu-mi alunece pe pieptul bronzat. Întreaga 
lui postură mă face să mă simt oarecum rușinată în 
rochia fără bretele pe care o port și care se ridică des 
din cauza curenților puternici de aer. 

Mă ridic în capul oaselor şi mă sprijin în braţe, 
privindu-l lung printre șuviţele de păr răsfirate. 

— Sincer, mă întreb dacă toate astea sunt reale 
sau visez, mărturisesc serioasă. 

— Nu e suficient de real pentru tine, iubito? mă 
întreabă amuzat, sorbind din băutura lui. 

— Keith, acum două luni eram în campusul uni- 
versităţii Harvard, iar acum sunt pe un iaht luxos, în 
mijlocul Mării Mediterane. Uneori am impresia că am 
adormit în timpul vreunui examen sau în bibliotecă şi 
toate astea fac parte dintr-un vis ciudat. 

— Nu e un vis, mă asigură cu o mină senină, rân- 
jindu-mi pervers cu un colţ al gurii. 

El sigur e un vis. Încă nu-mi dau seama cum poate 
cineva să fie șarmant și rău în același timp. E o combi- 
nație mortală şi periculoasă. 

— În orice caz, m-am gândit, mă informează din- 
tr-odată. Când ne întoarcem în America, o să renunțţi 
la Harvard. Dacă o să vrei în continuare să obţii o 
diplomă, o s-o faci de acasă. 

Acasă? Mă întreb unde mai este şi asta. În mo- 
mentul ăsta sunt a naibii de confuză când vine vorba 
despre ce o să se întâmple după terminarea sezonului. 

— Cum rămâne cu părinţii mei? îl întreb încur- 
cată. Dacă ne întoarcem în America, devine doar o 
chestiune de timp până mă vor găsi. 

— Aşa, şi? pufăie. 

Întorcându-şi capul spre mine, îl simt cum mă 
priveşte atent din spatele lentilelor fumurii ale oche- 
larilor. 

Cum adică? Cred că e destul de clar încotro se 
îndreaptă discuţia asta. lar apoi zâmbește și nu mai 
înţeleg nimic. 

— Chiar crezi că aș fi riscat să aduc pe cineva aici, 
când aș fi știut că există posibilitatea să fie căutat? 
Ellie, ultimul lucru pe care îl vreau este ca o pereche 
de părinţi să-mi sufle în ceafă. 

Clatin din cap, tot mai buimacă. Ce vrea să în- 
semne asta? Că nu mă caută nimeni? Poate că ai mei 
niciodată n-au fost părinţii model, dar sunt ferm con- 
vinsă că tatăl meu, cel puţin, nu ar fi renunţat la ideea 
de a mă căuta nici după atâta timp de la dispariţie. 

— Ai tăi cred că ai fugit de acasă, îmi spune sec. 
Ba chiar au un bilet prin care le spui că ai cunoscut un 
tip care ţi-a luat minţile și ai fugit cu el în lume, cu tot 
ce aveai în şifonier. Nu te caută nimeni. 

Îl privesc stupefiată cum îşi încheie tirada luând 
o înghiţitură din whisky-ul său şi se sprijină relaxat 
într-un cot. Nu-mi dau seama dacă toată povestea asta 
ar trebui să mă înfurie sau să mă lase rece, dar cert e 
că a reușit să mă uimească. 

A fost în casa mea. Mi-a strâns lucrurile. Mi-a 
plănuit atent dispariţia, ca un adevărat psihopat. Apoi 
m-a adus aici, cu gândul să mă treacă prin toate cele 
nouă cercuri ale iadului. 

lar acum vrea să mă ia acasă. Bănuiesc că e vorba 
despre casa lui, oriunde ar fi aceasta. Sunt bulversată. 

Trecându-mi mâna prin părul lung şi ciufulit ca 
să-l dau peste cap, privesc în zare, acolo unde soarele 
urmează să fie înghiţit de apă și unde cerul capătă o 
culoare oranj. 

— Vino aici! 

Keith lasă paharul pe punte și întinde un braţ 
spre mine, invitându-mă să mă culc pe pieptul lui. Mă 
cuibăresc lângă el, încă năucită de vestea că, asemeni 
celorlalte fete, nu mă mai așteaptă nimic în America. 
Nimic. 

— Priveşte partea bună a lucrurilor, Ellie, îmi 
sugerează, jucându-se pierdut cu degetele prin părul 
meu. Ai scăpat. Nu trebuie să te întorci la tatăl tău 
abuziv, la mama ta nepăsătoare sau la universitatea 
pe care niciodată nu ţi-ai dorit-o. Atâta timp cât nu-ţi 
baţi joc de mine și de sentimentele mele, totul o să fie 
perfect. 

Îmi ridic privirea spre el când îl simt mişcându-se 
şi mă răstorn pe spate în momentul în care se ridică 
asupra mea, sprijinindu-se într-un singur braț. După 

ce îşi scoate ochelarii, ochii săi verzi îmi cercetează 
amănunțit faţa, având o expresie serioasă. 

— Am încredere în tine, îmi spune. Nu mă face să 
regret. 

— De ce crezi că o să te dezamăgesc? îl întreb 
curioasă, trecându-mi palma peste obrazul lui și prin 
urma aspră de barbă ce-i încadrează maxilarul. 

Vreau să se uite la mine şi să vadă că nu am de 
gând să-l trădez. Nu pentru că nu mi-ar aduce niciun 
folos, ci pentru că știu cât de fragilă e încrederea pe 
care şi-o pune în mine și nu-mi doresc să creadă că fac 
asta doar pentru a-mi scăpa pielea. 

— Nu o să te mint, mormăie. Lucrurile ar putea 
deveni mult prea crude pentru tine. Fetele pe care 
acum le consideri prietene sau simple amice vor pleca 
la un moment dat şi nu o vor face de bunăvoie. Trebuie 
să înveţi să renunti la ele de pe-acum, pentru că, ceea 
ce s-a întâmplat cu Angel, nu o să se întâmple și cu 
celelalte, nici dacă prin absurd, băieţii mei nu vor reuși 
să şi le ţină în pantaloni. Ceea ce a făcut Ryder a fost o 
greşeală. 

— Ţine de codul ăla al vostru? 

Acesta chicotește scurt. 

— lubito, dacă am regula tot ce intră pe insula 
aia, s-ar alege praful de tot. Nu o să-mi risc niciodată 
siguranța doar pentru că unele sunt gata să-și desfacă 
picioarele ca să primească imunitate. Toate fetele de pe 
insula aia vor pleca, iar tu nu o să le mai vezi niciodată. 

Înghit în sec, înainte să întreb încet: 

— Toate? 


— 122 — 


Elita păpușarilor - Volumul 2 


— Nu te atașa, Ellie, mă avertizează. Nu vreau să 
suferi după niște străine despre ale căror existenţe 
nici n-ai știut până acum două luni. 

Încuviinţez, în semn că am înţeles şi nu mai replic 
nimic. Nici nu cred că aș avea ce să mai spun, când 
totul e clar. Roxette, Reina, Mia... Toate vor dispărea la 
finalul verii și cine ştie ce o să se aleagă de ele. 

Dar ce nu ştie Keith e că m-am atașat deja şi câ o 
să-mi fie al naibii de greu să renunţ, deşi nu văd nicio 
posibilitate prin care l-aș putea face să abandoneze 
misiunea. Instinctul meu de autoconservare îmi spune 
să-mi văd de treaba mea și să nu mă avânt într-o situ- 
ație care ar putea să mă depășească. 

Și, oricum, nu sunt un erou. 

Keith zâmbeșşte mândru, apoi mă sărută cast pe 
gură. 

— Așa, frumoasa mea! 


Ajungem în Ibiza abia când se înserează. Când 
pun piciorul pentru prima oară în port, o senzaţie 
ciudată mă cuprinde cu totul și mă înfior de plăcere. 

Încă nu-mi vine să cred că, după două luni pe- 
trecute pe o insulă privată, urmează să mă întorc în 
civilizaţie. Toate simţurile îmi intră în alertă și urechile 
îmi depistează un ritm vag de muzică latino, venind de 
undeva din depărtare. 

Jordan o ia înaintea noastră, iar Keith se opreşte 
în dreptul meu cât să mă prindă de mână și să-mi 
zâmbească într-un fel pe care îl găsesc ademenitor şi 
provocator. 

Abia mai târziu aflu că planul lui era să mă aducă 
într-un Tropical Cocktail Bar, un local exotic şi tradiţio- 
nal din apropierea plajei, unde se dansează în aer liber 
pe muzică latino. 

Ţinându-mă strâns de mâna lui şi uitându-mă 
uluită în jurul meu, urc stângace pe terasa din lemn 
acoperită cu plasă și luminată de şiraguri de becuri 
colorate, ce te introduc în atmosfera spaniolă. Mai 
multe femei îmbrăcate sumar își mișcă trupurile lasciv 
pe lângă partenerii lor, pe ritmul melodiei senzuale, 
în acorduri de chitară, improvizând un ring de dans 
printre mesele din lemn, răsfirate de-a lungul terasei. 
Drept în față, barul iese în evidenţă prin strălucirea lui. 

Emoţiile îmi răscolesc stomacul, mai ales 
când mâna lui Keith se lipește la baza spatelui meu. 
Ridicându-mi privirea spre el, îl observ în elementul 
lui, în pofida faptului că, pentru mine, totul e străin. 

Nu ştiu să dansez pe muzica asta. Doar mă uit la 
cuplurile din fața mea cum își ondulează împreună 
corpurile și îmi muşc buza de jos, ușor excitată. Parcă 
ar face sex sub ochii mei măriţi. Atât de intim și de 
senzual se mișcă toți. 

Și tocmai când credeam că vom alege o masă li- 
beră, la care să ne așezăm și să-i privim, Keith mă trage 
în mijlocul lor și mă cuprinde în braţe, ţinându-mă cu 
spatele lipit de pieptul lui. 

Mă trezesc speriată de atmosfera fierbinte din 
jurul nostru și de mâinile lui, care se opresc pe şoldu- 
rile mele şi așteaptă să mă legăn. Fundul meu se freacă 
lent de el când ritmul melodiei îmi intră în sânge și mă 
conformez situaţiei mai repede. 

Parcă aş fi hipnotizată. 

Știu că m-a adus aici să dansez pentru el și o fac, 
deși la început sunt cam stângace. Apoi devine al naibii 
de simplu să ne sincronizăm și să ne mișcăm împreună, 
cu toate că trupul lui e perfect lipit de mine. Mă legăn 
ușor, în vreme ce degetele sale se înfig în mătasea 
rochiei și mi-o ridică pe coapse. Mă asigur că îmi simte 
fiecare mișcare în parte, fiecare unduire a corpului, iar 
el primeşte totul cu răsuflarea întretăiată și cu nasul 
lipit de gâtul meu. 

E simplu să mă las cuprinsă de fiorii dulci ai ex- 
citării alimentate de dansul lasciv pe care îl executăm. 
Nici măcar nu mă așteptam ca el să se miște într-un 
fel atât de excitant și înnebunitor, încât să am nevoie 
de susţinere ca să-l pot urma. Ridicându-mi un braţ, 
îl prind de ceafă și îl țin aproape, răsuflând la rândul 
meu greoi. Temperatura dintre noi e foarte ridicată şi 
îmi simt propria transpiraţie cum începe să-mi alunece 
pe tâmple și pe gât, iar Keith nu mă ajută deloc să fac 
față. Răsuflarea lui mă încălzeşte și mai tare și sunt pe 
punctul de a lua foc în braţele sale când mâna îi alu- 
necă printre picioarele mele şi mă atinge intenţionat şi 
în treacăt, prin materialul fin al bikinilor de plajă. 

Când mă întoarce cu fața spre el, mă simt ameţită 
și euforică. Abia apuc să mă agăţ de gâtul lui cu braţele 
şi mă transform într-o adevărată îngheţată când gura 
lui se apropie de faţa mea şi mă sărută prelung în col- 
tul buzelor. Înghit consecutiv în gol, cu gura uscată şi 
cu pleoapele strânse. Sunt copleșită de totul. De cât de 
aproape îi este fața de a mea și de cât de tare mă strâng 

degetele lui de fund, de parcă și-ar dori să pătrundă în 
carne... De emoţiile mele... 

Pe măsură ce îmi las palmele să alunece pe 
pieptul lui, una peste materialul cămășii și cealaltă 
pe despicătura lăsată de nasturii descheiaţi, încep să 
mă mișc din nou. Keith își lasă piciorul să se strecoare 
între ale mele și îmi înfăşoară talia cu braţul. Se mișcă 
la rândul lui bine, nici nu trebuie să depun efort ca să-l 
urmez orbește, cu întregul corp. Parcă ar face dragoste 
cu mine, nu ar dansa. 

Nu mai existăm decât noi în întreaga lume sau 
cel puţin aşa am impresia. Bula noastră e invadată 
de notele suave care ne conduc tot mai aproape unul 
de celălalt, iar șoldurile mele uită complet cum să se 
mai oprească. E incredibil cât de tare îmi aud propria 
răsuflare evadând printre buzele întredeschise și cât 
de tare mă încing în braţele ce nu-mi mai dau drumul. 
E atât de frumos, încât mi-e imposibil să-mi mai mut 
ochii de pe chipul lui, profitând de faptul că e mai atent 
la gura mea, decât la orice altceva. 

Și Keith pare fermecat. Îl văd aşa cum nu l-am mai 
văzut niciodată, fascinat și cu ochi scăpărători, aprinşi 
de excitare şi lumini... Superb ca un zeu. 

Când melodia se oprește, înlocuită fiind de alta 
mai ritmată, simt o undă de dezamăgire. Corpul înfier- 
bântat mi-e luat în stăpânire de un fior rece când al său 
se desprinde de mine. Keith se oprește, făcându-mă 
să-mi ridic năucită privirea spre el și îl văd înghițind 
de nenumărate ori, în timp ce ochii îi rătăcesc pe gura 
mea, năuciți. 

— Ce naiba îmi faci? 

Vocea lui abia răzbate până la mine, dar se 
propagă în interiorul meu şi explodează ca o bombă 
emoţională. 

În următoarea secundă, amândoi năvălim în 
toaleta barului și trântesc uşa cu piciorul, ocupați să ne 
devorăm reciproc, ca niște animale flămânde. Spatele 
meu se izbeşte de ceva tare, dar sunt prea pornită să-l 
mănânc și nu-mi mai pasă unde suntem sau de ce sunt 
lipită. Valul de fierbinţeală ce curge prin mine ca lava 
pârjolește totul în calea lui, lăsându-mi neatins doar 
instinctul primar şi sălbatic de a-i sfâșia hainele de pe 
el. Şi ne sărutăm adânc, răvăşitor și cu disperare, pe 
când mâinile mele îi desfac în grabă cureaua, nasturele 
și fermoarul pantalonilor, iar ale lui îmi scot bikinii de 
sub rochie. 

După dans, preludiul e irelevant. Doar o pierdere 
de timp. Nici măcar nu mă deranjează că nicio haină, 
în afară de lenjeria mea, nu cade de pe noi. Ador că 
nu se pierde în detalii, acum că simt o nevoie imensă 
să mă facă a lui și mă răsuceşște cu spatele la el într-o 
fracțiune de secundă, făcându-mă să clipesc ameţită şi 
nerăbdătoare. 

Sfinte! 

Intră în mine cu o mişcare bruscă și, din instinct, 
mă proptesc în mâini, ţinând uşa închisă și sprijinin- 
du-mă de ea. Degetele lui încleștate în șolduri îmi ţin 
rochia ridicată și se retrage doar ca să se izbească din 
nou. Geamătul lui sonor e mai excitant decât mișcarea 
pe care o face doar din șolduri și mă cutremură din 
temelii, până în vârful degetelor de la picioare, când 
sunetul delicios pe care îl scapă e aproape de urechea 


— 127 — 


LEXI B. NEWMAN 


mea acum sensibilă. Simt cum mi se frânge şi sufletul, 
nu doar trupul. Forţa cu care mă pătrunde îmi distruge 
până şi ultima speranţă că voi scăpa vreodată de el. 

Abia acesta e momentul în care mă dăruiesc lui 
cu totul, cu minte, inimă şi spirit, căci corpul e deja al 
lui şi îl manevrează așa cum nimeni altcineva n-ar fi în 
stare s-o facă. Mă atinge până în cel mai sensibil punct 
și mă transformă într-o persoană complet nebună 
după el. 

Pierdută, ca sub influenţa celui mai puternic drog 
din lume, nici nu-mi dau seama când mă întoarce cu 
fața spre el şi mă ridică, iar picioarele îmi ajung pe 
șoldurile lui. Simt cum mă zdrobeşte între el și ușă, 
cum îmi prinde fiecare încheietură în parte și le unește 
în spate, apoi îl aud scrâșnind din dinţi înainte să mă 
atace cu tot ce are mai bun. 

Și e crud! Dumnezeule, cât de crud e! Dacă nu i-aș 
cunoaşte prea bine sentimentele, aș crede că încearcă 
dinadins să mă rănească, dar cum știu ce simte pen- 
tru mine și cât de puternic e impactul lor asupra lui, 
devin convinsă că ăsta e singurul mod prin care îmi 
poate demonstra că mă iubeşte, singurul mod pe care 
îl cunoaște. Mi-a spus odată că așa iubește el, cu forță, 
şi l-am crezut. Îl cred şi acum, în pofida faptului că mă 
sfărâm în braţele sale. 

Și nu doar că îl cred, dar îl și simt. Chiar dacă îm- 
pingerile lui sunt puternice și mă fac să-mi mușc limba 
ca să le țin piept, îl simt mai aproape ca niciodată. 
Îşi ia răgazul de a mă copleşi cu sărutări pe întreaga 
față şi pe gât și de a-mi șopti cuvinte încurajatoare. 
Devine neimportant că mâinile sale îmi strâng dur 

— 128 — 


Elita păpușarilor - Volumul 2 


încheieturile la spate, în dreptul fundului și că sunt 
complet la mila lui. 

Îl iubesc pe omul ăsta. Îi iubesc sălbăticiunea, 
întunecimea... Sunt iremediabil îndrăgostită de vio- 
lenţa pe care o are în suflet și care îl face să fie la fel de 
fierbinte şi periculos ca iadul. 

— Haide, iubita mea! 

Mă eliberează doar pentru a mă prinde din spatele 
coapselor și mă agăţ rapid de gâtul lui, înspăimântată 
de vijelia pe care o simt apropiindu-se, gata să facă pră- 
păd. Orgasmul mă loveşte în plin, când mă aştept mai 
puţin, făcându-mă să mă arcuiesc dureros și puternic 
în braţele ce-mi menţin greutatea în aer, scoțând un 
sunet ce-mi zgârie prelung gâtul. Contorsionarea mea 
aproape îl face pe Keith să mă scape și îl aud icnind 
surprins. Se oprește din a se mișca și mă presează pe 
suprafaţa rece a ușii, ca să mă apuce mai bine, apoi mă 
mută pe blatul din lemn al chiuvetei. Mai execută două 
mișcări între picioarele ce-l cuprind şi termină la fel 
de intens, cu un tremur delicios şi un geamăt incitant, 
strivindu-mă în braţele sale de oţel. 

Tot ce mai rămâne din noi sunt răsuflări grele şi 
gâfâieli. Cu pieptul zbătându-i-se ca să tragă aer, Keith 
îşi lasă fruntea umedă de transpiraţie pe umărul meu 
gol și, într-un final, râde. 

— 0 să mă omori într-o zi, murmură amuzat, ri- 
dicându-și încet privirea în ochii mei. Dacă o vom ţine 
tot aşa, o să murim de epuizare. 

— Tu m-ai băgat în asta, replic, umezindu-mi 
buzele uscate cu limba. Tot tu trebuie să mă înveţi cum 
să mă opresc. 

Gânditor, îmi mângâie obrazul cu degetul mare, 
avându-le pe celelalte adâncite în părul puţin încâlcit. 
— Nu vreau să te oprești. Doar... mi-e teamă. 

Ochii mi se ridică dintr-odată într-ai săi, mutân- 
du-se de pe gura ademenitoare. 

— Teamă? întreb uimită. 

— Am şi eu temerile mele, Ellie. De exemplu, mi-e 
teamă că o să mă îndrăgostesc prea tare și n-o să ştiu 
când să mă opresc. Mi-e teamă că asta te-ar putea răni, 
pentru că, dacă ajung acolo, n-o să mai am control 
asupra mea. La fel mi-e teamă și să-mi pun întreaga 
încredere în mâinile unei fete de doar douăzeci de ani, 
deşi probabil e cam târziu să mă mai îngrijorez pentru 
asta. Cert e că, în cei douăzeci și opt de ani ai mei, nu 
am mai simţit niciodată că o să-mi pierd minţile după 
o femeie. 

— Şi asta e ceva rău? întreb după ce înghit nodul 
din gât, care mă ameninţă să mă sufoce. 

Sunt atât de absorbită de el şi de ceea ce-mi 
spune, că nici nu dau atenţie persoanei care intră în 
baie și iese la fel de repede. 

— Stai, îi cer încurcată. Încerci cumva să te des- 
parți de mine? 

— Nu fi ridicolă! pufnește, strângându-mă la 
pieptul lui. Nu plec nicăieri. Şi nici tu. 

Abia după ce îmi permit să răsuflu ușurată, îmi 
dau seama cât de încordată am ajuns și cât de mare a 
fost frica ce mi s-a strecurat pe ascuns în minte. Chiar 
dacă tocmai îmi promite că nu o să mă lase, inima tot 
îmi bate ca nebuna în piept. 

Mă agăţ de gâtul lui, îndesându-mi faţa în curba 
dintre el și umăr. Nu admit că înţeleg în totalitate ce se 
petrece cu el sau cu mine. Probabil nu voi înţelege ni- 
ciodată cu exactitate cât de intense sunt sentimentele 
mele pentru Keith sau cât de mare îmi e frica de a fi 
abandonată. Vreau doar să rămână așa, între picioa- 
rele mele, în braţele mele, şi să nu mai plece deloc. 

Sunt nebună? Nu mai am nicio îndoială. Sau poate 
sunt bolnavă, pentru că nimic din ce mi se întâmplă 
nu pare câtuși de puţin real. Poate că am sărit de pe 
fix acum ceva timp, iar totul se întâmplă în imagina- 
tia mea. Bărbatul ăsta nu are cum să mă iubească cu 
adevărat, nu? E același bărbat care mi-a înscenat dis- 
pariția, gândind totul până la cel mai mic detaliu, care 
are apucături de sociopat şi care vrea să mă păstreze, 
dar pe celelalte să le vândă. E ca și când ar exista două 
persoane complet diferite în același trup, ceea ce mă 
bulversează și mai tare. 

les din reverie când se retrage din căușul braţelor 
mele și îmi mângâie colțul gurii, zâmbindu-mi. Doar 
mă uit la el, la faţa lui frumoasă, și îmi spun mie însămi: 

Nu-mi pasă nici dacă ar fi psihopat, atâta timp cât 
nu se oprește din a mă privi ca pe o nestemată. 

Urc scările ca să ajung de pe coridorul dintre 
cabine, pe puntea iahtului, și îi găsesc pe Keith și pe 
Jordan la masa aranjată chiar în mijlocul vasului. 

— Încă n-am idee cine e, mormăie Jordan, sorbind 
din cafeaua lui. 

Mă apropii domol, pășind tiptil pe puntea lustru- 
ită și înfierbântată de soarele puternic de dimineaţă. 
Îmi strâng mai bine halatul fin şi scurt din satin în 
jurul trupului şi zâmbesc inconștient când îmi zăresc 
iubitul. 

— Ei bine, trebuie să afli, mărâie Keith, iritat. 
Urgent! E unul dintre noi și nu-mi place ideea că am 
o cârtiţă în grup, care vrea să-i facă felul iubitei mele. 
Dacă se atinge de un fir de păr din capul ei, vă distrug 
pe toţi! 

Însă Jordan nu-i mai spune nimic. Ochii lui căprui 
se ridică asupra mea şi îşi drege zgomotos glasul, gră- 
bindu-se să se ridice de la masă. Şi aproape că o face, 
până ridic mâna și îl opresc, ceea ce îl trânteşte la loc 
pe scaun. 

Nici nu trebuie să mă gândesc prea intens, ca 
să-mi dau seama despre ce vorbeau. Toată povestea cu 
fata moartă din patul meu nu a fost lăsată în urmă, deşi 
nu s-a discutat despre asta de față cu mine. Mereu am 
știut că o fac pe la spatele meu, totuși. Era imposibil să 

lase deoparte un astfel de incident, în special când e 
vorba despre un trădător din grupul lor. 

Somnoroasă, mă aplec spre iubitul meu și îi sărut 
prelung un obraz, lăsându-mi brațul să treacă peste 
umerii lui lați și tensionați și peste cămașa din bumbac 
pe care o poartă. Nu sunt deloc surprinsă să aflu că 
încă suntem în Ibiza și că iahtul nu s-a mișcat deloc 
din port. 

Rămasă în picioare, îmi îndes nasul în scobitura 
gâtului său și inspir adânc mireasma parfumului ușor 
înțepător. Miroase minunat! 

— Bună dimineaţa, murmur. 

— Vino, iubito! îmi cere, trăgând scaunul de lângă 
el. Mănâncă ceva. 

Mă așez fără vlagă, ferindu-mi părul din faţă. 
Pe masa din lemn sunt așternute diverse mâncăruri, 
dar din fericire, nu văd urmă de alte fructe de mare 
și mâncare sofisticate. Ceea ce e în faţa mea e un mic 
dejun cât se poate de american şi stomacul îmi face o 
tumbă de bucurie, în timp ce trag în farfuria albă din 
fața mea un cârnăcior. 

— Cineva e flămând! anunţă el, amuzat. 

— Foarte flămând, chicotesc. Deci, despre ce 
vorbeațţi? întreb cu o falsă curiozitate. 

Musșc cu poftă din cârnăcior, plimbându-mi privi- 
rea de la Keith la Jordan și înapoi. 

— O să vă prefaceţi că plouă sau ce? pufnesc când 
văd că niciunul nu spune nimic. Am auzit. 

— Nu ai de ce să-ţi faci griji, mă asigură Keith, 
cu o mină senină, ferindu-mi părul peste umăr. O să-l 
găsesc şi o să-i frâng gâtul ca la găini. 

— Sunteţi siguri că e cineva din grup? îmi arcu- 
iesc sprâncenele. Dacă mai e cineva pe insulă, despre 
care nu știți? 

— Am căutat peste tot, mormăie Jordan, oftând. 

— Mă îndoiesc, i-o retez. Vorbim despre o insulă 
întreagă, nu despre un petec de pământ. O insulă cu o 
junglă deasă. 

— Avem drone, mă informează Keith. Dacă era 
cineva acolo, l-am fi văzut. În plus, nu ar fi reușit să 
treacă de pază şi să se apropie atât de mult. 

Clatin din cap şi nu mai spun nimic. Mă întorc la 
cârnăciorul meu și mușc din nou, iar cu cealaltă mână 
mă întind după omletă. 

— Mă gândeam să mai rămânem un timp în Ibiza. 

Keith își trece degetele prin părul meu nepieptă- 
nat, atrăgându-mi atenţia. 

— Jordan o să se întoarcă pe insulă, dar noi putem 
rămâne cât îţi dorești. 

— De ce am impresia că mă ţii aici doar ca să nu 
mă mai aflu prin preajma oricui vrea să-mi ia gâtul? 

— E ceva rău că încerc să te protejez? mă întreabă 
încruntat. 

Îmi prinde lobul urechii între degete, masându-l 
ațăţător, în pofida faptului că Jordan e doar la câţiva 
centimetri distanţă şi ne vede. Încep să cred că intimi- 
tatea nu face parte din lucrurile pe care acesta ar ţine 
morțiș să le păstreze. 

— Nu, murmur uşor. Dar nu putem rămâne aici o 
veșnicie. Nu am de gând să mă ascund. 

— E riscant să te întorci, replică Jordan în barbă. 
O singură clipă de neatenţie și... 

Se opreşte când Keith îl tranșează din priviri, 
avertizându-l să n-o rostească. O singură clipă de nea- 
tenţie și aş fi moartă. Bănuiesc că asta vrea să spună 
și are dreptate, însă tot nu mă văd ascunzându-mă în 
Ibiza, ca o lașă. 

— Te întorci, însă cu o condiţie, spune brunetul de 
lângă mine, cu o mină serioasă. Jordan o să te păzească 
non-stop când nu sunt cu tine. 

Deschid gura să fac scandal, oripilată de ideea de 
a fi urmărită la fiecare pas, dar Keith mi-o retează doar 
ridicând un deget și îmi înghit cuvintele, frustrată. 

— Fără comentarii! Ori aşa, ori rămâi în Ibiza. 

Ochii mi se mijesc, uitându-mă la el cu ciudă. 

— Deci, nu m-ai adus aici pentru dans, constat 
iritată. M-ai adus aici ca să mă îndepărtezi de insulă. 

— Ei bine, nu știu cum altfel să-ţi ţin funduleţul 
în siguranţă, Ellie! Sincer să fiu, e pentru prima oară 
când se întâmplă așa ceva pe insula mea. Lucrurile o 
iau razna. 

Și nu pare să-i placă să scape astfel controlul. 
Bate iritat în masă cu degetele, evitând să se atingă de 
mâncare sau de cafea. Doar stă lângă mine, cu un braţ 
întins pe spătarul scaunului meu, cu ochelarii de soare 
pe nas și cu părul brunet, ciufulit într-o dezordine sexy. 

— În regulă, oftez. Dacă asta o să te liniştească, 
atunci Jordan poate să mă păzească... de la distanţă. 

Buzele bărbatului de culoare de pe partea cealaltă 
a mesei tresar într-un zâmbet pe care se străduieşte să 
și-l reprime. Se distrează copios, se pare. 

— O să fie totul bine, mă asigură Keith, mângâin- 
du-mi părul. Am încredere în el mai mult decât am în 
propria persoană. 

Încuviinţez, în semn că sunt de acord cu tot ce îmi 
propune, și mă întorc la micul meu dejun. 

După ce mă hrănesc mai bine decât am făcut-o 
în ultimul timp și zac jumătate de oră pe șezlong, mă 
arunc în piscina de pe punte ca să-mi răcoresc pielea 
încinsă de soare. Între timp, iahtul părăseşte portul 
din Ibiza și pornește încet spre insulă. 

— Poate ar trebui să stai departe de soare pentru 
o perioadă, Ellie, îmi spune Keith, trântit pe un șezlong, 
imediat ce ies la suprafaţa apei reci și mă apropii de 
margine. Te-ai bronzat foarte tare. 

Îmi privesc umerii înroșiţi, apoi braţele întune- 
cate. În mod normal, pielea mea e albă ca laptele, însă 
acum se vede unde mi-am petrecut ultimele două luni. 
Bronzul exotic mă prinde de minune. 

— Nu-ţi mai plac? îl întreb amuzată. 

Rânjetul pe care îl primesc are un milion de wati, 
cel puţin, și e mai orbitor ca soarele ce plutește deasu- 
pra iahtului. 

— Îmi placi la nebunie, mărturiseşte cu voce 
groasă, sexy, înhățându-și buza inferioară între dinţi. 
Dacă echipajul n-ar fi cu ochii pe noi acum... 

Nu mai continuă. În schimb, scoate un mârâit 
prelung, care descrie perfect tot ce-i trece prin minte 
acum. Nimic cuminte. 

— Ciudat, spun distrată, căutând intenţionat să-l 
provoc. Aş fi crezut că nu ești pudic. 

Îmi imaginez cum îşi îngustează ochii în spatele 
lentilelor fumurii. Sare agil în picioare, mișcându-se 
grațios. Sunt nevoită să-mi înghit geamătul. Când stă 
în picioare, e de-a dreptul irezistibil. Trupul lui înalt, 
bine clădit, reuşeşte să mă excite chiar și când sunt 
scufundată în apă. 

Sub privirea mea, care nu-l scapă nici măcar o 
secundă, acesta își aruncă ochelarii de pe nas și apucă 
de tivul cămășii sale albastre, ca pe urmă să o scoată 
pe cap fluid, mușchii încordându-i-se pe sub pielea la 
fel de bronzată ca a mea. Intră cu lentoare în piscină, 
păstrându-și bermudele pe el, apoi calcă apa până la 
mine, apropierea lui făcându-mă să mă întorc şi să-mi 
lipesc spatele de marginea şi mai rece. 

— Nu sunt pudic, frumoaso. Sunt egoist. Nu vreau 
să împart cu angajaţii gemetele tale. Mă irită gândul că, 
dacă te-ar auzi, ar putea să se excite. Nu-mi place ideea 
ca un alt bărbat să se excite gândindu-se la tine. 

— Mereu ai fost atât de posesiv? îl întreb curioasă. 

Degetele sale mă prind de șolduri și îmi masează 
delicat carnea, iar ochii mă pârjolesc alene. 

— Nu prea am avut cu cine, răspunde scurt. Dar tu 
ești doar a mea, Ellie. Nu am nicio problemă ca priete- 
nii mei să te audă, dar refuz să mă gândesc că angajaţii 
mei se îngrămădesc apoi pe uşa băii să se masturbeze 
în sincron, având-o pe iubita mea ca material. 

Tocmai când am impresia că o să se retragă, 
din motive evidente, degetele lui desfac șnurul din 
dreapta al bikinilor, privindu-mă ţintă în ochi, cu 
fruntea încreţită de încruntare. Înghit în sec şi încerc 
să mă desprind din contactul vizual intens, dar parcă 

aș fi vrăjită să mă uit exact în irisurile sale verzi, acum 
cu o idee mai aprinse. 

Apa în care trupul mi-e scufundat până sub sâni 
pare să se încălzească în jurul nostru și pielea mi se 
înfioară. Urmăresc cu mintea traseul degetelor sale pe 
abdomenul meu. Îl mângâie de la un capăt la altul cu 
vârfurile moi şi cu unghiile, coborând leneșe între pi- 
cioare, însă evitând să mă atingă prea mult, în special 
acolo unde arde. 

— Ellie? 

— Hm? 

Prinsă în vraja pe care o exercită asupra mea ca 
un expert, clipesc de câteva ori în încercarea de a mă 
concentra pe cuvintele sale, nu pe gura ademenitoare 
pe care îmi vine să i-o sărut până mă sufoc. Drace! În 
momentul ăsta îl văd extrem de sexy şi de irezistibil și 
abia îmi înfrânez apucăturile sălbatice de a-mi înfige 
dinţii în el. E delicios ca cel mai interzis lucru din lume. 
Ca mărul din care Eva a mușcat cu nesaţ, deși nu avea 
voie. 

— Vreau să te duc în Eden, îmi spune cu glas 
răgușit. Vreau să ţi-o trag acolo până murim amândoi, 
dar trebuie să vrei și tu acelaşi lucru. 

La naiba! Doar gândul la asta îmi inundă gura cu 
salivă şi o înghit, înainte să mă înec cu ea. Ar trebui săi 
se interzică prin lege să îmi mai vorbească astfel. E un 
abuz. Cu vocea și cu darul lui de a-mi lua minţile într-o 
clipită... m-ar putea face să accept orice pe lumea asta. 

— Da. 

— Da? întreabă, arcuindu-și delicat sprâncenele 
negre şi elegante. 

— Da. 

Un rânjet micuţ ia contur pe buzele sale, de parcă 
ar fi mândru de răspunsul meu. 

— Acum, mă săruțţi? vreau să știu, continuând să 
înghit în sec. 

Nu ştiu de ce, dar nu mă mai pot opri. Rânjetul lui 
se face și mai mare. 

— Vrei să te sărut? 

Încuviinţez din cap şi, în următoarea clipă, buzele 
sale îmi prind gura, gustând-o cu încetineală. Și nu mai 
sunt surprinsă de viteza cu care iau foc în braţele lui, 
ca o torță înmuiată în gaz, cu toate că doar se joacă cu 
mine. Mă sărută superficial, sugându-mi fiecare buză 
în parte cu o lentoare ucigătoare. Mă stârnește intenţi- 
onat, de vreme ce își ţine limba departe de mine. Parcă 
ar încerca din răsputeri să mă facă să mor după el, căci 
nici când îi cuprind ceafa cu palma și îl trag spre mine, 
nu se grăbeşte. 

— Keith? 

Vocea lui Jordan e cea care mă răcorește instanta- 
neu și revin cu picioarele pe pământ mai repede decât 
aș fi crezut că e posibil. Amândoi ne ridicăm privirea 
spre el şi doar face semn din cap ca brunetul să-l ur- 
meze, înainte să pornească spre cabine. 

Oftând, Keith își întoarce atenţia asupra mea și 
îmi mângâie în treacăt obrazul, sărutându-mă cast pe 
gură. 

— Mă întorc. la-ţi ceva de băut și nu mai sta în 
soare. Pielea ta mai are puţin și devine crocantă! 

Apoi iese din piscină şi pornește după Jordan, 
lăsând o dâră umedă în urma lui. Rămasă singură și 

bosumflată, următoarea mea ţintă e barul pe al cărui 
scaun mă înfig și nu mai mișc. 

Ajungem la insulă abia spre seară și trec puntea 
mobilă cu braţele întinse pe lângă corp și ușor turmen- 
tată. 

— Ai băut cam mult, bolborosește Keith nemul- 
tumit. 

— Două cocktail-uri! îl informez, arătându-i tot- 
odată două degete. Nu e vina mea că barmanul a pus 
cam multă vodcă în ele. 

Adică, atât de multă vodcă, încât aud muzică în 
capul meu. Dar pe urmă îmi dau seama că nu e în min- 
tea mea, ci vine dinspre plajă, acolo unde un foc imens 
de tabără se înalță spre cer, înconjurat de toată lumea. 

Pornesc stângace pe ponton, ţinându-mă strâns 
de mâna lui Keith ca să nu mă împiedic în sandalele în- 
alte. Sinceră să fiu, nu doar ăsta e motivul pentru care 
mă agăţ feroce de el. Îmi place să-l simt aproape şi, din 
fericire pentru mine, îmi cuprinde degetele cu cealaltă 
mână și îmi înconjoară talia pentru o susţinere mai 
bună. 

— Ellie, dacă un lucru urăsc pe lumea asta, este o 
tipă beată, mi-o trânteşte printre dinți. 

— Nu sunt beată, contracarez. Sunt doar puţin 
amețită. O să stau la aer și o să-mi revin. 

Coborâm împreună pontonul și pornim spre foc, 
împleticindu-mă în picioare din prima clipă în care 
pășesc pe nisip şi tocurile sandalelor mi se înfig adânc 
în el. Rahat! Braţul lui Keith se strânge mai puternic, 
trăgându-mă la piept şi ţinându-mă acolo cât reușesc 
să-mi recuperez încălțămintea. 

— Stai, îmi cere. 

Cu ochii măriţi îl privesc cum se aşază într-un 
genunchi în fața mea și se apleacă spre sandale. Le 
desface pe rând curelușele din jurul gleznelor. Degetele 
fierbinţi ce îmi alunecă pe piele mă fac să mă cutremur 
de un fior şi îmi ridic ochii spre Jordan, care trece pe 
lângă noi cu un rânjet malefic pe buzele-i groase. 

Să-l văd pe Keith astfel, în genunchi și atrăgând 
atenţia tuturor celor aflați pe plajă, îmi răscolește sto- 
macul înmuiat în alcool și scap un chicot înainte să-l 
pot opri. 

— Ce e aşa amuzant, iubito? mă întreabă nedu- 
merit. 

Îmi scoate prima sanda din picior, azvârlind-o în 
nisip. 

— Toată lumea se holbează la noi, replic distrată. 
Probabil se întreabă dacă eşti în genunchi ca să mă 
ceri sau vrei să-mi trântești un oral aici, în văzul lumii. 

— Nu mă tenta, Ellie. Și așa am rămas cam înfier- 
bântat. Dacă îmi testezi limitele, s-ar putea să te iau 
chiar aici, în văzul lumii, așa cum spui. 

După ce îmi azvârlă şi cealaltă sanda, se ridică în 
picioare și îşi scutură pantalonii de nisip, rânjindu-mi 
pervers. 

Acum desculţă, singurul motiv pentru care mă 
mai ţin de mâna lui este pentru că îmi place, nu pentru 
că aş avea nevoie de susținerea lui ca să pășesc prin 
nisipul cald și fin. Ne apropiem de focul de tabără și 
prima persoană pe care o văd e chiar Vicky, stând 
zgeribulită într-un colţ, de una singură, și privindu-mă 
crispată. Ochii ei aruncă fulgere spre mine, apoi 

coboară pe mâinile noastre împreunate, expresia ei 
transformându-se într-una sălbatică. Curând, ajunge 
să arate ca și când s-ar simţi scandalizată de ceea ce 
vede în faţa ei. 

Și pe bună dreptate, mereu a crezut că între mine 
și Keith se întâmplă ceva, iar acum tocmai își primește 
confirmarea. 

— Ce naiba e asta? 

Ne oprim în dreptul lui Ryder, iar Keith îl privește 
confuz. Şatenul ţine strâns în mână o sticlă cu bere şi e 
îmbrăcat lejer în haine sport. 

— Chiar vrei să ştii? pufăie, sorbind din sticla lui. 
În lipsa ta, fetele au luat-o razna. Parcă le-ar fi apucat 
pe toate sindromul premenstrual deodată. Trebuia să 
le distragem cumva atenţia. 

Au și reușit, ce-i drept. Cred că e cel mai mare foc 
de tabără pe care l-am văzut vreodată. Flăcările lui 
se înalță tot mai sus, iar căldura pe care o emană îmi 
încălzește cu putere pielea înfiorată de răcoarea serii. 

Oftând, Keith își îndreaptă privirea spre grupul 
gălăgios de fete din spatele lui Ryder. Vorbesc toate în 
același timp şi nimeni nu ascultă. Chiar se comportă de 
parcă ar fi luat-o razna. 

— Urmează să fie vândute ca nişte sclave. 

Până și eu sunt şocată de ceea ce tocmai am scos 
pe gură, nu doar Keith şi Ryder, care se uită lung la 
mine, nevenindu-le să creadă ce am spus. Abia acum 
îmi dau seama că m-am îmbătat cam tare. Alcoolul e 
singurul vinovat de prostia pe care am rostit-o cu voce 
tare şi care atrage nişte palme telepatice din partea 
șatenului. 

Rahat! Nu trebuia să o spun. De fapt, nu trebuia să 
o spun pe un ton ofensator și tranșant. 

— Adică, ce voiam să spun e că... 

Brunetul care mă ţine aproape începe brusc să 
râdă. 

— A băgat două cocktail-uri mortale, îi explică. 
Mă mir cum de mai stă pe picioare. 

— Au fost doar două, repet. 

— Oricum, unde voiai să ajungi? vrea să ştie. 

Inspir adânc, controlându-mi cu grijă limbajul şi 
tonul. 

— Vreau să spun că e de așteptat să devină agi- 
tate şi obraznice, odată ce viaţa lor va lua o turnură 
abruptă peste o lună. Poate acum v-a mers vrăjeala 
cu distragerea atenţiei, dar asta nu o să funcţioneze la 
nesfârșit. E vorba despre viaţa lor, până la urmă. 

Ryder mă priveşte cu ochii îngustați. 

— Mă ocup de asta de zece ani, Ellie, mi-o retează. 
Crezi că nu știu cum să mă descurc cu o mână de fete 
obraznice? Au noroc că sunt binedispus astăzi, altfel 
le-ai fi găsit aliniate pe plajă, în genunchi, goale pușcă 
și cu câte o armă îndreptată spre cap. Nu sunt un om 
foarte răbdător, să știi! 

Nici nu arată ca unul, de aceea decid să-mi închid 
gura vorbăreaţă și să mă retrag la pieptul lui Keith. 

— Mă duc să fac un duș și să-mi schimb rochia, îi 
spun. Mă întorc. 

— Ai face bine să te întorci repede, mă averti- 
zează, zâmbindu-mi jucăuș cu un colț al gurii, în timp 
ce se uită în jos, la mine. Altfel, o să vin după tine. 

Imediat ce îmi primesc sărutul, mă desprind de 
el și pornesc spre ieşirea de pe plajă și spre vilă. Deja 
simt apa rece ce o să-mi curgă pe trup și care o să 
alunge notele de alcool. 

Briza îmi flutură părul, ciufulindu-l și mai tare. 
Intru pe alee, încercând să-l îmblânzesc cu degetele 
și să le lipesc vârfurile de șolduri, însă tot în faţă îmi 
aterizează. 

Ocolesc tăcută fântâna ce tronează chiar în centrul 
aşezământului, când simt o mișcare ciudată în spatele 
meu și senzația că sunt urmată de cineva apare pe 
neașteptate. Următorul lucru pe care îl văd e scânteia 
lunii ce se reflectă în sticla goală ridicată asupra mea, 
chiar înainte de a mă lovi cu forță peste faţă. 

Un sunet ascuţit de sticlă spartă îmi inundă ure- 
chile și îmi simt capul izbindu-se de aleea pavată, când 
mă prăbuşesc. O pată neagră ca noaptea mi se aşterne 
peste privire, dar nu înainte de a-mi vedea atacatorul 
stând lângă fântână, strângând gura ciobită a sticlei în 
mână și privindu-mă dispreţuitor. 

Stiti momentul acela când totul se duce pe apa 
sâmbetei? Când te străduieșşti să te schimbi, ca să nu 
mai fi acea persoană dezagreabilă de altădată și apare 
altceva care îţi pune la pământ întregul efort, făcându-l 
să pară în zadar? 

Asta am încercat să fac şi eu în ultimul timp. Să 
mă schimb. Să devin o persoană mai bună. Am simţit 
că e momentul în care să fac o schimbare la mine, ca să 
nu mai fiu cine am fost: o agresoare. Până la urmă, asta 
e ceea ce mi-a adus cele mai multe necazuri. 

Însă acum revin la toate obiceiurile vechi, pentru 
că înţeleg ceva ce n-am înţeles de la bun început. O 
persoană bună nu ar fi niciodată capabilă să supravie- 
țuiască. Cei slabi mereu au căzut primii. 

Și, când mă trezesc cu o durere înspăimântătoare 
de cap, cu trupul ascuns printre ferigile înalte, după ce 
am fost târâtă aici ca şi când persoana care m-a lovit 
a fost convinsă că m-a omorât şi a vrut neapărat să 
mă scoată de pe aleea principală, singura mea dorinţă 
este să o omor. Vreau să o omor. N-ar trebui să scape 
cu asta. 

Gemând, îmi pipăi ceafa, ca să mă asigur că nu 
sângerez, iar degetele mele găsesc o umflătură ascunsă 
în păr. Îmi amintesc vag că m-am lovit cu capul de as- 
falt după ce am fost lovită și, chiar dacă nu sângerez, în 
față, acolo unde fruntea se unește cu rădăcina părului, 
sigur o fac. Îmi retrag degetele cu sânge proaspăt şi 

lipicios şi mă holbez la el îngrozită. Îmi amintesc ime- 
diat și sunetul sticlei când s-a spart de capul meu și 
tresar, îndurerată. 

Cum am ajuns în situaţia asta? Căci mi-e greu să 
cred că asta mi-e răsplata pentru tot efortul meu de a 
mă ţine departe de necazuri. 

— Ellie? 

Vocea ce vine din apropiere, strigându-mă pe 
un ton surprins, mi-e familiară, dar nu reușesc să o 
asociez cu un chip. Apoi îl văd pe John apărând dintre 
ferigile înalte care îi ajung până la brâu și, de îndată ce 
mă găsește la pământ clipind ameţită, ochii i se măresc 
de uluire. 

— Ce naiba faci aici?! 

Nu-mi dă ocazia să-i şi răspund. Se repede spre 
mine şi îmi înconjoară talia cu braţele, ridicându-mă 
domol în picioare și lăsându-mă să mă sprijin de el. 

Privirea i se ridică pe fruntea mea, acolo unde 
simt că mi se scurge ceva fierbinte, și blestemă zgomo- 
tos printre dinți. 

— Ce s-a întâmplat? vrea să ştie. Sângerezi ca 
naiba! 

— Keith, șovăi, clipind de mai multe ori ca să 
alung ceața de pe ochi. Du-mă la Keith. 

— Nu, mi-o retează. Te duc la clinică. 

— John..., du-mă pe plajă. Acum! 

Glasul mi se ridică spre final, iar creierii îmi zvâc- 
nesc dureros în cap, făcându-mă să gem şi mai tare. 

Înjurând grosolan, braţul lui îmi cuprinde mai 
strâns mijlocul şi mă scoate pe alee, susținându-mi 
aproape toată greutatea. Picioarele mele mai mult 

plutesc în aer, decât ating pavajul și, din fericire pentru 
mine, pornim spre plajă, nu spre clinică. 

Drumul spre focul de tabără pe care îl pot vedea 
întinzându-se până deasupra palmierilor înalţi de pe 
marginea aleii, îl petrec împleticindu-mă în picioare 
şi străduindu-mă să fac față durerii îngrozitoare care 
parcă mi-a acaparat tot capul. Dar nu asta e ceea cemă 
macină cu adevărat, ci furia ce mocnește în sinea mea 
şi care probabil nu o să se stingă până nu am să mă 
răzbun pentru ce mi s-a făcut. 

— Ellie, trebuie să mergem la clinică, mă sfătu- 
iește John, îngrijorat. Sângerezi foarte tare. 

O aţintesc pe Vicky de la distanţă. De data asta nu 
mai stă singură într-un colţ, ci alături de celelalte fete, 
iar atitudinea îi este una prudentă, ba chiar îngrijorată. 
Bineînţeles, are toate motivele din lume să fie. Nu m-a 
omorât, dar o să-și dorească să o fi făcut. 

Nici nu ştiu când mă desprind de John și din 
strânsoarea lui puternică, ce încearcă să mă prindă 
înapoi. Picioarele îmi pornesc cu viteză spre locul în 
care aceasta își frământă mâinile, privind des în direc- 
ţia băieţilor, aflați pe partea cealaltă a focului imens și 
fierbinte. 

— Ellie! 

Strigătul plin de îngrijorare al lui Keith răzbate 
până la mine, însă nu-l bag în seamă. Văd roșu în faţa 
ochilor. Sângele îmi clocotește în vene de furie și nimic 
nu mă poate opri acum. 

În următorul moment, mâna mi se înfige în gâtul 
ei. O întreagă hărmălaie pornește în rândul tuturor și 
le văd pe fete sărind înapoi, probabil înspăimântate de 
felul în care arăt și de mânia de pe chipul meu crispat. 

Doar Vicky se uită la mine cu ochii bulbucaţi, şocată 
și parcă nevenindu-i să creadă că sunt chiar în faţa ei, 
deşi a depus tot efortul să mă atace pe la spate și să mă 
lase lată. 

Și nu pierd deloc ocazia să-mi încleștez degetele 
în gâtlejul ei şi s-o sugrum cu o singură mână, turbată 
de nervi. Nenorocita asta, care acum mă privește în- 
mărmurită, a încercat să mă omoare și n-am nici cea 
mai mică urmă de milă pentru ea, în special acum. 

O trântesc în nisip și mă arunc asupra ei, prin- 
zând-o de data asta cu ambele mâini. Și tot nu mă simt 
bine. Tot nu mă simt mulţumită până nu o scutur puţin, 
smulgându-i icnete de groază. 

— Te-ai luat de cine nu trebuie, jigodie afurisită! 
Te omor! Te omor, naiba să te ia! 

Două braţe mari mă prind de șolduri și încearcă 
să mă dea jos de pe adversara mea, care se zbate tot 
mai tare sub mâinile mele ucigașe, ce-și doresc să-i 
curme viața mizerabilă. Nu le permit să mă ia. Oricine 
dracului m-ar atinge acum, nu o face suficient de con- 
vingător să-i dau drumul scârbei de sub mine, a cărei 
față devine roşie. 

— la-ţi labele de pe ea, până nu ți le retez! 

Cele două mâini dispar ca prin farmec, înlocuite 
fiind de un braţ puternic. Acesta mi se înfășoară strâns 
în jurul taliei și mă smulge de pe Vicky cu ușurință, 
târându-mă prin nisip departe de ea, dar asta nu mă 
calmează nici pe departe. Sunt prea pornită să o fac să 
regrete pentru tot ce a făcut în viața asta, că nici măcar 
Keith nu e capabil să mă mai stăpânească. Doar simplul 
fapt că o aud tușind la un metru de mine mă întărâtă şi 

mai tare și încerc să mă târăsc înapoi la ea ca să termin 
ce am început. Nu poate să scape chiar așa ușor! 

Mă răsucesc în strânsoarea lui mârâind sălbatic 
și, înainte să mă poată opri, pornesc în mâini şi în ge- 
nunchi spre rivala mea, care e ridicată de la pământ de 
unul dintre paznici. Nu ajung prea departe, ce-i drept. 
Corpul lui Keith se prăbușește peste mine, iar greutatea 
lui mă strivește de nisip, blocându-mi cu braţele orice 
mișcare pe care aş mai putea s-o fac pentru a scăpa. 

— Potolește-te, altfel o să le ofer un spectacol pe 
cinste! șuieră în urechea mea, ameninţător. 

— A încercat să mă omoare! zbier furioasă. 

Înşfac un pumn de nisip, însă mă prinde de în- 
cheietură înainte să i-l arunc pe tot în ochi şi îmi scu- 
tură brațul până îl las să mi se scurgă printre degete, 
împingându-și totodată pelvisul în fundul meu drept 
avertisment. Aş minţi dacă aș spune că nu-l cred în 
stare să facă asta în fața lor, dacă nu-i ofer ce vrea. E 
Keith, până la urmă. Probabil n-ar da nici doi bani pe 
prezenţa lor, atâta timp cât îl sfidez. 

— Nu mă provoca să fac ceva necugetat, Ellie! 
mârâie enervat. 

— Ce parte din „a încercat să mă omoare” nu 
înţelegi?! urlu, în continuare prea furioasă ca să mă 
calmez. 

— O să fie pedepsită pentru asta, mă asigură. Îţi 
jur solemn că o s-o nenorocesc pe toată viaţa pentru 
asta. Acum, calmează-te. Ai nevoie de îngrijiri. 

Pufnesc. Fix de îngrijiri nu îmi pasă acum, deşi 
continui să sângerez și să am dureri puternice. Mă simt 
de parcă m-ar fi lovit o mașină, dar nu e ca şi când aș 
mai avea ce să fac în legătură cu asta. Printre șuviţele 

de păr căzute în faţă îl văd pe Jordan prinzând-o pe 
Vicky cu putere de braţ, înainte să o scoată de pe plajă 
și s-o ducă departe de mine. 

— Gata, fetelor! tună Ryder. S-a încheiat distrac- 
ţia. Dacă nu dispăreţi în secunda a doua de aici, vă 
strâng de gât pe toate! 

Curând, singurii care mai rămân pe plajă suntem 
eu şi întreaga Elită şi, într-un final, reușesc să mă liniș- 
tesc suficient cât Keith să se rostogolească de pe mine 
și să-mi permită să mă ridic în capul oaselor. 

— Lasă-mă să văd. 

Cu mâini tremurânde, îmi fereşte părul de pe 
obraji, iar ochii îi saltă pe rana sângerândă pe care o 
simt pulsând tot mai tare, pe măsură ce se dezmorțește. 

— Cu ce te-a lovit? mă întreabă Trent, aflat în 
picioare lângă noi. 

— Cu o nenorocită de sticlă de şampanie! 

— Nu a văzut-o nimeni plecând, mormăie Deke, 
intervenind și el în discuţie. Eşti sigură că ea a fost? 

— Am văzut-o. Am apucat să mă întorc, înainte să 
mă lovească. Ea a fost. 

— Ei bine, era de aşteptat, bolboroseşte Ryder, 
iritat. Relaţia asta a voastră agită pe toată lumea. Fetele 
o dușmănesc pe Ellie. 

Keith își ridică cu lentoare privirea spre el, în- 
cleştându-şi maxilarul de nervi. 

— Nu mă face să te lovesc, Ryder. După câte 
observi, nu sunt dispus să-ţi înghit comentariile în 
momentul ăsta. 

În continuare nervos, sare în picioare şi îşi stre- 
coară braţele sub mine, ridicându-mă din nisip. 

Următoarea oprire e clinica, unde dr. Lopez îmi 
oferă toate îngrijirile necesare, în timp ce Keith ne ur- 
mărește dintr-un colţ al cabinetului, cu braţele strânse 
la piept și cu ochii mijiți într-un mod care îmi dă de 
înţeles că deja se gândește la ce urmează să facă cu 
Vicky. 

E clar că noi două nu vom mai putea convieţui nici 
măcar o clipă aici. După ce a încercat să mă omoare, o 
să-mi doresc în fiecare secundă să-i întorc favoarea, 
ceea ce ar rezulta un scandal de proporții în rândul 
nostru. Keith nu o să fie mereu acolo să mă împiedice 
să-i dau exact ceea ce merită. 

— Are nevoie de copci? o întreabă la un moment 
dat pe femeia cu halat, ce-mi flutură pe sub ochi o 
lanternă de buzunar. 

Cumva, asta îmi amintește de gălăgia pe care a 
făcut-o în legătură cu rana de pe antebraţ, care acum e 
doar o dungă mică și roșie. 

— Nu, îi răspunde dr. Lopez, cu o atitudine rece și 
profesională. Dar o s-o doară capul o perioadă. A fost 
lovită destul de puternic. Să nu mai spun de cucuiul 
din spatele capului, care e de mărimea unui pepene. 

Îl şi simt de mărimea unuia, sinceră să fiu. N-am 
mai avut curajul să-l ating, dar cât ea l-a inspectat, 
mi-am dat seama că o să dorm pe burtă o bună bucată 
de vreme. 

Ochii verzi ai iubitului meu se întorc spre mine şi 
oftează, masându-și frustrat baza nasului. 

— lisuse, iubito, mereu ai fost atât de ghinionistă? 

— Asta n-are nicio treabă cu ghinionul, bolboro- 
sesc iritată. Adică, am știut din prima zi că noi două nu 

o să ne înţelegem niciodată, dar nu mă aşteptam să mă 
atace. 

Dar bănuiesc că asta nu mai e ceva neașteptat. 
Dacă este să fiu de acord cu Ryder, toată lumea și-ar 
dori să mă atace tocmai pentru că am o relaţie cu Keith. 

— Ce ai de gând să faci cu ea? îl întreb curioasă. 

Dr. Lopez îmi curăţă cu grijă rana din faţă, făcând 
abstracţie de discuţia noastră. În schimb, Keith îşi mi- 
jeşte ager ochii, parcă încercând să-și dea seama dacă 
e o idee bună să-mi spună sau nu. 

— Prima oară să vedem care e scuza ei. 

— Ei bine, e clar că nu o să mai pot sta cu ea în 
același loc, fără să-mi doresc să-i frâng gâtul. Și nici 
prin gând să nu-ţi treacă să o duci în Eden! 

Keith chicotește distrat când întind braţul și îl 
ameninţ cu indexul. 

— Crezi că aş lăsa-o vreodată să calce acolo? vrea 
să ştie. 

— Naiba ştie ce îţi trece ţie prin cap. 

— Edenul e doar al nostru, mi-o trântește, de data 
asta cu mină serioasă. Credeam că ai înţeles. 

Dau din cap mulțumită și tresar când tifonul în- 
muiat în dezinfectant din mâna doctoriței apasă peste 
rana mea, făcând-o să usture și mai tare. 

Din fericire pentru mine, termină repede. Ultimul 
lucru pe care îl mai face, înainte să părăsim clinica, 
este să-mi înmâneze nişte analgezice pentru durere, 
pe care le înghit fără apă. 

Braţul lui Keith se înfășoară protectiv în jurul 
meu, conducându-mă încet spre vila Elitei. Mâna lui, 
strângându-mi șoldul, e singura alinare de care mă 
pot bucura acum, după toate astea. Îmi inspiră atât 

de multă încredere și susținere, încât nu mai găsesc 
puterea de a fi nervoasă pe Vicky și pe durerea de cap. 
Mă ţine strâns lângă el, păşind cu răbdare pe pavaj şi 
coborându-și de nenumărate ori ochii asupra mea, ca 
să se asigure că sunt încă aici, conștientă. 

Dar îl simt și tensionat. Ba nu, furios. Deși chipul 
lui nu exprimă altceva decât îngrijorare autentică, simt 
focul din lăuntrul său. 

— La ce te gândești? mă întreabă cu un calm 
înşelător. 

— Crezi că tot ea a pus-o pe fata aceea în patul 
meu, ca să mă sperie? Ar fi o coincidență mult prea 
mare să existe două persoane pe insula asta care vor 
să mă omoare, nu? 

— Nu, răspunde prompt. 

— Nu? mă mir. 

— Mă îndoiesc că a fost ea. 

Minunat! 

— De ce? mârâi printre dinţi. Tocmai m-a atacat, 
deci a demonstrat că este capabilă de așa ceva. De ce 
nu are cum să fie ea? 

— Pentru că nu are forţa necesară să omoare pe 
cineva şi apoi să-l târască în patul tău. E doar o slă- 
bănoagă afurisită, care habar nu are ce face și care a 
reacționat impulsiv. 

Intru în vilă când Keith îmi deschide ușa și mă în- 
torc spre el încruntată, oprindu-mă la baza scărilor ce 
duc la etaj. Mă încrunt și mai tare când ochii îi coboară 
pe fața mea și mi-o cuprinde în palmă, dându-mi de 
înţeles că nu e pregătit să urce. 

— Aşteaptă-mă în dormitor, îmi cere. 

— Unde mergi? întreb curioasă. 

— Trebuie să mă ocup de Victoria. Pune-te în pat, 
dar prima oară spală-te. Încă ai sânge pe față. 

Degetul lui mare încearcă în zadar să-mi șteargă 
o dâră de pe frunte, acolo unde îmi apar cute când mă 
încrunt. 

— Vin cu tine, replic serioasă. Idioata aia mi-a 
făcut o gaură în cap. Am tot dreptul din lume să fiu de 
faţă. 

— Nu o să-ţi placă, Ellie. 

— Nu-mi pasă. 

Oftând, acesta decide să nu mai spună nimic, cu 
toate că văd în ochii lui dorinţa de a comenta, de a 
striga la mine să urc în dormitor şi să nu-l mai sfidez. În 
schimb, mă prinde de mână și mă trage spre încăperea 
de la capătul coridorului, respectiv sala de conferinţe. 

De îndată ce intrăm, o văd pe Vicky în picioare, 
lângă perete, ţinută de braţ de către un Jordan cu 
expresie goală și puţin plictisit. La vederea noastră, 
blonda furioasă se scutură cu putere, cel mai probabil 
pentru a scăpa de mâna ce o strânge, apoi ne urmă- 
reşte răutăcios cum străbatem încăperea și ne oprim 
înaintea ei și în fața mesei. 

Faptul că o văd din nou mă înfurie la foc automat 
și mă sprijin de margine, luată prin surprindere de un 
val de ameţeală cruntă, care mă face să scâncesc. Keith 
mă prinde instantaneu de cot ca să împiedice vreo 
eventuală prăbuşire. Mă conduce cu grijă pe partea 
cealaltă a mesei și îmi trage scaunul lui, cerându-mi 
scurt un: 

— Așază-te, iubito! 

Și o fac. Cu genunchii moi, mă aşez pe scaun în 
același moment în care restul Elitei ni se alătură și, 

tăcuțţi, îşi ocupă scaunele. Ceva mă face să cred că 
sunt aici doar să asiste cu prezenţa, nu să intervină, 
însă trebuie să recunosc că situaţia ajunge să fie puţin 
dubioasă. 

Toţi se aşază exact în aceeași ordine ca în prima 
zi. Ryder, Micha, Deke, Trent și... eu, ocupând locul de 
onoare al brunetului ce mă privește cu îngrijorare, 
total diferit de felul în care m-a privit prima oară. 

— Eşti bine? mă întreabă pe un ton jos, ochii lui 
sfredelindu-mă cu atenţie. Vrei să urci în cameră? 

— Sunt bine. 

Îi zâmbesc forţat, înainte să-mi las privirea să se 
înfigă în Vicky şi s-o tranşeze telepatic. În aer începe să 
plutească o tensiune greu de suportat. Nu doar Keith 
și cu mine suntem cei nervoși, ci şi ceilalți şi chiar mă 
întreb care e motivul lor pentru care emană atâta furie, 
încât mi se zbârleşte părul de pe ceafă. Cei patru băr- 
baţi din dreptul meu o tranșează la rândul lor pe Vicky 
cu privirea, făcând-o să tremure vizibil lângă Jordan. 

Keith se întoarce cu faţa spre ea, rămas lângă 
scaunul meu. La fel ca ceilalți, emană o negativitate 
incredibilă, ce-i încleștează maxilarul atunci când, în 
sfârşit, o întreabă: 

— De ce ai făcut asta, Victoria? De ce ai lovit-o? 

Vicky își ridică ochii spre el, făcând o grimasă 
nervoasă și refuzând să-i răspundă, cu toate că Jordan 
o înghiontește. 

— Cu tine vorbesc! se răstește brunetul din pi- 
cioare. Victoria, să ştii că stau foarte prost la capitolul 
„răbdare'”, în special când vine vorba despre cineva 
care a atentat la viaţa iubitei mele. Ai face bine să răs- 
punzi când te întreb ceva. 

— Pentru că n-o suport, mormăie ea. Credeam că 
e evident. E doar o scârbă enervantă care a știut exact 
cui să i-o sugă, ca să ajungă pe scaunul ăla. E o curvă 
care şi-a ridicat fusta în faţa ta și te-a lăsat să i-o tragi, 
doar pentru o bucată de pâine în plus. 

— Ai grijă la limbaj! o avertizează Trent, de pe 
partea cealaltă a mea, mârâind cuvintele. Înţeleg că ai 
crescut într-o cutie de carton, fetiţo, dar nu-ţi permit 
să vorbeşti astfel în fața noastră. Suntem cu mult peste 
caracterul tău infect! 

— Zău?! pufneșşte ea, uitându-se oripilată la el. Cu 
ce sunteți voi mai presus decât mine sau decât niște 
traficanţi normali şi scârboşi? Doar pentru că, spre de- 
osebire de ei, voi nu ne ţineţi în lanţuri, la propriu? Sau 
că, în locul pâinii şi a apei, ne daţi caviar și şampanie? 
Ei bine, poate că sunteţi mai bogaţi și mai emancipaţi 
ca restul, dar la finalul zilei tot niște traficanţi sunteţi. 

— Da, o aprobă Keith. Și tu ești la mâna noastră, 
așa că ţi-aş sugera să ai grijă ce scoţi pe gură. Mi-ai lovit 
deja iubita. Nu e cazul să-mi subestimezi și mai mult 
emanciparea. lar Ellie nu stă pe scaunul ăsta pentru 
că mi-a supt-o sau m-a lăsat să i-o trag, ci pentru că ea 
mi-a tras-o mie. 

— Care e diferența? îl întreabă cu un pufnet. 

— Nu o să înţelegi niciodată, îi răspunde el, rela- 
xat. Dar acum nu vorbim despre relația mea cu Ellie, 
ci despre cât de tare îmi doresc să te omor în chinuri. 

Îmi ridic ochii spre el, pândindu-l printre gene 
cum îi trânteşte un rânjet diabolic. Vicky se cutremură 
lângă Jordan, înghițind sonor în sec. 

— Ştii, dacă aş fi fost un sălbatic, acum erai de 
domeniul trecutului şi asta doar pentru că ai atins-o. 

Dar n-o să fac asta, tocmai pentru că nu vreau să-mi 
mânjesc mâinile cu o târâtură ca tine. Am altceva pre- 
gătit. 

Cu aceeași atitudine înșelător de calmă, întinde 
mâna spre mine, cu palma în sus. Mă uit lung la el, 
deloc convinsă că ar trebui să-i fac jocul acum. Joacă 
rolul de bărbat calm și relaxat, dar simt că în sinea lui 
arde din dorinţa de a se duce la ea ca să-i frângă gâtul 
pentru ce mi-a făcut. Atât de periculos e. 

— Haide, iubita mea! 

Sub ochii curioși ai celorlalţi, îmi așez lent mâna 
în palma lui mare, care o înghite cu totul, și mă ridic în 
picioare. Keith îmi sărută delicat degetele, înainte să 
mă ducă pe partea cealaltă a mesei, apoi să-i facă semn 
din cap lui Jordan. Paznicul o îmbrâncește pe Vicky 
spre mine, aducând-o aproape, iar mâna îmi tremură 
pe lângă corp, vrând s-o pocnesc. 

— Pune-te în genunchi! îi ordonă Keith din- 
tr-odată, făcându-ne pe amândouă să ne holbăm la el. 

N-am idee ce vrea să facă, dar ceva îmi spune că 
o s-o umilească grozav. Probabil că simte și ea același 
lucru, căci clatină vehement din cap, respingând din 
prima clipă ideea și aducând pe faţa iubitului meu o 
crispare de furie. 

— Fetiţo, e sub demnitatea mea să ating o târfă 
spălăcită ca tine. Nu mă mai călca pe nervi şi pune-te 
în genunchi în faţa ei. 

Mă cutremur ușor, incapabilă să-mi mai desprind 
ochii de pe chipul lui tot mai schimonosit de nervi. E 
pe cale să-și piardă controlul, iar asta nu e bine pentru 
ea. Nu că blonda din faţa mea și-ar da seama de asta, 
căci încă găsește curajul de a clătina din cap. 

— În genunchi! 

Tunetul ce-i iese pe gură brunetului mă face 
și pe mine să tresar şi să fac un pas înapoi, luată pe 
nepregătite, nu doar pe Vicky. Fata începe dintr-odată 
să plângă, probabil prea speriată ca să se mai poată 
stăpâni. 

— Acum! 

Fir-ar să fie! Aproape că sunt tentată să o rog să 
facă ce i se cere. Nu-mi doresc să-l văd pe Keith mai 
nervos decât atât. Obrajii lui se înroșesc și văd scânteia 
periculoasă ce-i dansează în irisurile verzi. Vrea s-o 
umilească neapărat şi s-o facă să regrete ce a făcut în 
seara asta. 

Din fericire pentru toţi, blonda face întocmai 
și se aşază în genunchi la picioarele mele, cu umerii 
scuturându-i-se de plâns. Mi-ar fi fost milă de ea în 
momentele astea critice, dacă nu ar fi încercat să mă 
omoare. Prea puţini ar merita o umilire ca aceasta. 

— Așa! Acum, cere-ți scuze. Roag-o să te ierte că 
ai atacat-o pe la spate, așa cum fac numai lașii şi cei 
care știu că nu pot înfrânge altfel pe cineva. 

Încă tremurând cu putere şi privind jos, în podea, 
Vicky murmură printre buze: 

— lartă-mă. 

Dar, dacă judec după pufnetul lui Keith, nu prea 
i-a reuşit. 

— Mai încearcă o dată! îi comandă. Însă de data 
asta fă-o convingător. 

Plângând silențios, își ridică ochii albaștri spre 
mine, inundaţi de lacrimi. 

— Îmi pare rău, Ellie! Foarte rău! Te rog să mă 
jerți. 

Îmi strâng buzele, continuând s-o privesc urât. 
Nici măcar scuzele ei nu pot șterge ceea ce mi-a făcut. 
Poate, dacă nu m-ar fi târât în boscheţi ca pe un cada- 
vru de care încerca să scape, ar fi funcționat. Asta e 
dovada că nu regretă nimic, ci doar îi e frică de Keith. 

Sinceră să fiu, și mie mi-ar fi fost frică de el, dacă 
aş fi fost în locul ei. Uneori e al naibii de înspăimântă- 
tor. Şi poate că sunt nebună, însă eu acum îl văd ca pe 
bărbatul care îmi apără onoarea în faţa tuturor, care se 
răzbună pentru ce am păţit și care mă priveşte cu atâta 
grijă şi dragoste, încât sunt copleşită. Mă protejează 
împotriva persoanelor ca ea. 

Face un semn din cap spre Jordan, iar acesta o 
ridică în picioare, trăgând-o departe de mine. Apoi 
brunetul își trece o mână prin barbă, părând să se gân- 
dească intens la ce urmează să facă cu ea. Și, în timp 
ce o face, eu încep să mă clatin tot mai tare pe călcâie, 
cuprinsă de o amorțeală stranie și de oboseală. 

Mă prind de el când simt că mă lasă picioarele şi, 
în următoarea secundă, braţele lui sunt în jurul meu, 
susținându-mă. Închid o clipă ochii, buzele sale calde 
așternându-se pe tâmpla mea și sărutând-o blând. 

— Haide, iubito, să te punem în pat. 

Porneşte cu mine spre ușă, dar apoi se oprește și 
se întoarce cu faţa spre cei patru bărbaţi relaxaţi de 
pe scaune, ale căror chipuri sunt cuprinse de groază, 
imediat ce le spune prompt: 

— Sunaţi-l pe Santori. Am o mireasă pentru el. 

— Cine e Santori? întreb imediat ce intrăm în 
dormitor. 

Keith își strânge buzele în semn de dezgust, 
oprindu-se chiar în mijlocul încăperii și întorcându-se 
cu fața spre mine. 

— E un bastard nenorocit, replică sec. Haide! 
Trebuie să te scoatem din rochia asta și să te curățăm. 

Nu mă opun când îmi face semn cu degetul să 
mă întorc cu spatele la el. În următoarea secundă îi 
simt degetele agăţând fermoarul și trăgându-l în jos, 
mângâindu-mi uşor șira spinării. 

— E italian? 

— Da, mormăie. Se străduieşte de ceva timp să 
ajungă pe lista noastră de clienţi, dar ne place să ne 
selectăm cu atenţie clientela, iar el nu e un om în care 
poţi să ai încredere. Cum spuneam, un bastard neno- 
rocit. 

— E tânăr? 

Ajung din nou cu faţa spre el când mă prinde de 
umeri și mă răsuceşte. Împinge rochia de pe pieptul 
meu, dezgolindu-mă pe jumătate, iar ochii lui devin 
imprevizibil de neastâmpăraţi. Îmi studiază intens 
sânii, făcându-i să se înfioare. Sfârcurile mi se întăresc 
la comandă, biciuiți de privirea fierbinte cu care îi 
sfredelește. 

— De ce mă întrebi asta? vrea să știe. 


— 160 — 


Elita păpușarilor - Volumul 2 


Deşi mi-a pus o întrebare directă și curiozitatea 
din vocea sa e vădită, nu reușește să-și ridice privirea 
în ochii mei și nici nu continuă cu dezbrăcatul. Doar 
se zgâieşte, atingându-mă uşor cu vârful degetelor. Îmi 
conturează sânii acum umflaţi și grei. 

— Sunt curioasă dacă există o limită de vârstă sau 
îi selectaţi după grosimea portofelului, mărturisesc. 

— Există o limită de vârstă. Clienţii noștri au 
până în treizeci de ani. Și da, ne uităm și la grosimea 
portofelului. Dar Santori nu face parte din listă. Chiar 
dacă portofelul lui e destul de gros, nemernicul e un 
italian scârbos de cincizeci de ani, care salivează la 
toate prospăturile care ar putea să-i fie fiice. Dacă i-aș 
mai permite să vină aici, ar regula tot ce ar prinde, cu 
sau fără voia lor. 

— Şi vrei să i-o dai pe Vicky? 

Ochii lui verzi se ridică rapid în ochii mei și 
înclină capul, studiindu-mă suspicios. 

— Îţi pare rău? 

Ridic din umeri. Sinceră să fiu, mi-e puţin ruşine 
să recunosc cu voce tare că nu-mi prea pasă ce se 
întâmplă cu ea, mai ales după seara asta. Bănuiesc că 
și-o merită. Din cauza ei am o gaură în cap și un cucui 
colosal. Ar fi putut să mă omoare de-a binelea, dacă nu 
era o lașă. 

Keith îmi împinge rochia de pe șolduri, iar eu ies 
din cercul pe care îl face la picioarele mele, rămânând 
doar în bikini şi nimic mai mult. Asta e tot ce mă mai 
acoperă, dar să fiu a naibii dacă mă simt stânjenită. M-a 
văzut mai goală decât atât. În plus, am stat zile întregi 
goală pușcă, în Eden. Mă gândesc că îmi știe corpul ca 

în palmă, cu toate defectele lui, și încă mă priveşte de 
parcă ar vrea să mă mănânce. 

— Victoria nu mai poate rămâne aici, îmi răs- 
punde într-un final. Mai este o lună până la licitaţie, 
iar eu nu mă pot stăpâni chiar atât. Numai dacă aș 
vedea-o în fața mea sau prin preajma ta, mi-aş pierde 
cumpătul. 

— Nu că ai fi cel mai calm om de pe pământ, îl iau 
peste picior. 

Acesta surâde scurt, înainte să mă tragă în baie. 

Nu știu cum aterizez cu fundul pe blatul rece al 
chiuvetei, dar nici nu dau doi bani pe asta. Îl urmăresc 
pe Keith cum umezește colțul unui prosop plușat și 
se apropie cu el de fața mea după ce îmi ferește părul 
peste umăr. 

— Mă descurc şi singură, bombăn. Nu trebuie să 
faci asta. 

— Asta nu ar fi trebuit să se întâmple, replică 
printre dinţi, ştergând o dâră de pe fruntea mea. Acum 
ar fi trebuit să te întorc invers și să ţi-o pun, nu să șterg 
sângele de pe faţa ta. 

— Încă poţi s-o faci, rânjesc. 

Însă Keith nu mai pare la fel de dispus să mă în- 
toarcă invers şi să mi-o pună. Ba chiar îmi trântește o 
privire urâtă, ce îmi sporeşte amuzamentul. 

— În noaptea asta nu, mi-o retează, continuând 
să mă şteargă cu prosopul umed. În noaptea asta am 
grijă de tine. 

Și are. Ba chiar exagerează, dacă este să fiu sin- 
ceră. După ce îmi curăţă fața de orice urmă, umezește 
prosopul din nou și mă prinde deodată de gleznă, 
ridicându-mi piciorul că aproape cad de pe marginea 

blatului. Îmi înfig degetele în ea, chicotind amuzată. Se 
pare că analgezicele primite de la dr. Lopez au început, 
în sfârşit, să-și facă efectul. 

Dar apoi râsetul îmi piere când Keith îmi șterge 
cu delicateţe tălpile murdare de la mersul desculță 
și înghit în sec. Niciodată, nimeni nu a mai făcut asta 
pentru mine, dar se simte la fel de intim ca o partidă de 
sex cu persoana pe care o iubești. 

Aş fi spus că el e ultima persoană care ar face așa 
ceva vreodată. Îl credeam peste măsură de superior şi 
arogant ca să se coboare la acest nivel, cât să-mi spele 
tălpile. Până la urmă, e un om care ar putea conduce 
lumea fără ca nimeni să știe și, totuși, arată ca și când 
ar fi în stare să se coboare şi mai mult, doar ca să aibă 
grijă de mine. 

Asta înseamnă că mă iubește suficient cât să 
renunţe la orgoliul său și să facă orice consideră că e 
necesar? 

Nu spun nimic. Doar îl privesc cum îmi șterge 
fiecare deget în parte cu o concentrare ridicolă, ţinân- 
du-mi glezna ridicată cu cealaltă mână. Apoi trece la 
piciorul drept, oferindu-i același tratament, păstrând 
o tăcere tulburătoare. Inima îmi bubuie în piept cople- 
șită şi zâmbesc discret, chiar dacă nu e atent. 

— Eşti gata! mă anunţă, aruncând prosopul pe 
marginea chiuvetei. Acum să te băgăm în pat. 

Zis şi făcut. Mă duce pe sus până în dreptul patu- 
lui și, cu mine pe braţe, trage cearșaful, apoi mă așază 
între perne. E o chestiune de timp până se dezbracă 
la rândul lui și, rămas doar în boxeri, se strecoară 
lângă mine. Trupul lui cald mă face să mă cutremur de 
plăcere, în special când acesta mă întoarce cu spatele 

la el și mă lipeşte de piept, ţinându-mă aproape într-o 
îmbrăţișare fierbinte. 

Când mă trezesc, durerea de cap e mai atenuată 
și mă simt cu o idee mai bine. Singură în dormitor și în 
pat, îmi iau tot răgazul să mă întind pe toată salteaua 
și să mai lenevesc preţ de câteva minute bune, înainte 
să mă ridic. 

Găsesc pe marginea saltelei o rochie crem, ase- 
mănătoare cu o togă grecească scurtă şi o pereche de 
sandale gladiator fără toc, ce se leagă până la genunchi. 
Având un zâmbet tâmp pe buze, le îmbrac și îmi aran- 
jez părul, apoi aplic un strat subţire de rimel pe genele 
lungi. 

Astfel, cobor la parter, simţindu-mi stomacul 
făcând tumbe de foame. Nici nu mă mir, ţinând cont 
că am dormit întreaga dimineaţă, sărind peste micul 
dejun. 

— Nu-l vreau aici! 

Strigătul lui Ryder îmi șterge rapid zâmbetul de pe 
buze și mă legăn ușor pe ultima treaptă, arcuindu-mi 
sprâncenele spre cei șase bărbaţi din living. Singurii 
care stau în picioare sunt el și Jordan şi ambii îl privesc 
încruntaţi pe Keith cel trântit pe canapea. 

— Nici eu nu-l vreau aici, dar Victoria nu mai 
poate să rămână nici măcar pentru o zi, replică el, 
arogant. 

— Am înţeles asta, dar de ce tocmai Santori? 
pufăie Trent de pe fotoliu. Mă irită până și simplul 
gând că urmează să vină aici, darămite să mănânce la 
aceeași masă cu noi. Dacă tot vine, măcar scutește-ne 
de tortura de a-l avea prin preajmă mai mult decât e 
necesar. 

Cu buzele strânse, oscilez între a mă apropia de 
ei și dea mă întoarce în dormitor. Nu știu care idee ar 
fi mai bună în momentul de față. În afară de Keith, toți 
sunt tensionaţi de venirea lui Santori, ceea ce dove- 
dește cât de plăcută este prezenţa lui, în general. Până 
și eu mă îngrozesc puţin, deși nu-l cunosc. 

Dar e prea târziu pentru a mă mai retrage. De 
îndată ce Ryder mă vede, toţi își întorc capetele spre 
mine și Keith se ridică în picioare ca la comandă. Când 
îl văd apropiindu-se, sunt deja pregătită să-i dau mâna 
înainte ca el să apuce să şi-o întindă pe a lui, cu palma 
în sus. Mereu face asta, de parcă ar fi de datoria lui să 
mă poarte oriunde mi-aş dori să merg, ca pe o femeie 
care merită din plin întreaga lui atenţie și toate manie- 
rele de care dispune. 

Îl ador! 

— Cum te simţi astăzi, iubito? 

Îmi aşez mâna în palma lui, lăsându-mă trasă de 
pe ultima treaptă și condusă spre canapea. Și îi simt 
tensiunea imediat ce îl ating, deși pe faţă are bătută 
în cuie o expresie impasibilă. În acelaşi timp, ochii lui 
sunt prudenţi și incapabili să ascundă ceea ce crede, 
de fapt, despre venirea lui Santori. 

— Mai bine. De ce vă certaţi? 

— Keith nu vrea să înţeleagă că e o idee proastă 
să-l aducem pe Santori aici, îmi răspunde Micha senin, 
înţepându-l pe acesta într-un mod discret. 

Mă aşez lângă el tăcută. În schimb, Keith preferă 
să ocupe braţul canapelei și să pufnească. 

— Ştiu și eu că nu e o idee bună, însă e vorba doar 
despre un prânz. Apoi i-o vom prezenta pe Victoria şi 
vom termina cu asta. 

Ryder oftează, vizibil frustrat că brunetul nu-și 
schimbă decizia, indiferent de argumente. 

— Crezi că mie îmi face plăcere să-l am prin 
preajmă sau să-l știu aproape de Ellie? îl întreabă prin- 
tre dinţi, enervându-se dintr-odată. E un libidinos, dar 
e perfect când vine vorba să scăpăm cât mai repede de 
slăbănoaga aia blondă. Vine, luăm masa, o ia și pleacă. 
Punct! 

Trent flutură din mână, parcă obosit de subiectul 
ăsta. Se ridică şi pleacă pe neaşteptate, urmat îndea- 
proape de un Deke cu aceeași atitudine iritată. 

— În regulă, mormăie Ryder, într-un final. Dar 
dacă se apropie de celelalte fete, îi zbor capul de pe 
umeri. Să nu-mi spui că nu te-am atenţionat! 

După ce îl ţintuiește pe Keith cu indexul, drept 
avertisment, dă să plece la rândul lui după ceilalţi, 
însă se opreşte când sunetul specific unui elicopter ce 
zboară deasupra vilei se face auzit. Brunetul de lângă 
mine se încordează brusc, transformându-se într-un 
arc uman într-o singură clipă şi înjură grosolan printre 
dinţi. Înţeleg că subiectul disputei dintre ei e deja aici, 
în special când ochii verzi ai iubitului meu se înfig în 
mine și îmi spune prompt, nelăsând loc de comentarii: 

— Să nu te mişti de lângă mine! Nici măcar un 
centimetru. Şi nu vorbeşti cu el, chiar dacă îți pune 
întrebări. 

Încuviinţez din cap, îngrijorându-mă puţin. Asta 
nu sună la fel de bine pe cât mi-aș fi dorit, dar bănuiesc 
că cel mai sigur loc de pe planetă devine cel de lângă 
el și nu mă opun. Ba chiar am de gând să mă lipesc 
de braţul său și să nu mă mai desprind de acolo, până 
când Santori nu pleacă de pe insula noastră. 

Rectific: insula lui. 

— Așa, iubito, zâmbește. 

Mă ridic când îmi întinde mâna. leșim împreună 
pe terasa din spate, unde personalul pregătește masa 
pentru prânzul cu Santori. Două femei îmbrăcate în 
rochii negre și cu șorţuri albe legate pe după gât așază 
cu grijă tacâmurile argintii, ce sclipesc puternic în 
lumină, lângă farfuriile fără cusur. 

— Prin urmare, Santori ăsta..., vorbesc eu, a mai 
fost vreodată aici? 

— O dată, îmi spune el. A fost un fel de răul nece- 
sar prin care trebuia să trecem, ca apoi să impunem o 
limită de vârstă şi să ne selectăm clienţii. E un pervers 
nenorocit, Ellie. 

— S-a întâmplat ceva cu una dintre fete? vreau să 
știu. 

— S-au întâmplat destule atunci când a venit. Nu 
prea mai contează acum. Important este să trecem cât 
mai repede peste vizita asta şi să plece, de preferabil 
fără să mă enerveze. E un om influent, aşa că aș prefera 
să nu stăm unul în calea celuilalt. 

Ceva îmi spune că asta nu o să fie posibil, ţinând 
cont de nivelul de încordare pe care acesta îl are, chiar 
și când îmi trage scaunul să mă așez. 

Abia când îl văd pentru prima oară, îl iau pe Keith 
în serios. Fiorul rece ce mă scutură pe scaun e de 
groază și îmi smulg rapid privirea de pe bărbatul înalt 
și subțire care iese pe ușile din sticlă, condus de Ryder, 
rămânând ţeapănă și cu ochii fixaţi pe iubitul meu. Nu 
știu de ce, dar totul mă înspăimântă la el, inclusiv râsul 
gros care-i vine din gât, de îndată ce Keith se apropie 
de el. 

— Măi să fie, Levine! exclamă bucuros în spatele 
meu și mi-l imaginez cum îi strânge mâna. De când nu 
ne-am mai văzut? Să fie zece ani? 

— Nu i-am numărat, replică Keith sec. Ne pregă- 
team să luăm prânzul aşa că... Te rog, alătură-te! 

Cu coada ochiului îl văd pe brunet făcându-i semn 
să înainteze spre masă şi trupul costeliv al italianului 
îmi răsare inopinat în față, făcându-mă să tresar. 
Stomacul mi se strânge dureros când îmi amintesc su- 
bit puţinele detalii pe care Keith mi le-a oferit despre el 
și un ghem de greață aproape mă tentează să mă ridic 
şi s-o şterg. Îi place să reguleze fete tinere ca mine, deşi 
el are început de chelie şi o față cum numai criminalii 
în serie au. Miroase a mafie de la o poştă, ceea ce mă 
încordează și mai tare. 

Dar apoi mă relaxez ușor când Keith mă prinde 
de bărbie, în semn de susţinere. 

Cu ochii căprui și suspicioşi fixaţi pe mine, Santori 
se așază pe scaunul din faţa mea, iar Keith îl ocupă pe 
cel din capătul mesei. Şi tocmai când îmi spun mie în- 
sămi, în gând, că nu am niciun motiv pentru care să mă 
tem, îl aud pe acesta întrebând, cu un accent puternic: 

— Ea e? 

Îi ia doar o secundă brunetului să se arcuiască pe 
scaun într-un mod ciudat și să-și întoarcă ochii mari 
spre mine, arătând de parcă abia acum mă vede pentru 
prima oară stând aici. 

— Nu vreau să te ofensez, Keith, dar nu cred că 
are rangul necesar să mănânce la aceeași masă cu 
mine, bolborosește dezgustat, privindu-mă cu ură. 
Pune-o să mănânce în genunchi! 

Îmi încleştez maxilarul, muşcându-mi cu putere 
limba ca să nu-l înjur. Din fericire pentru el și pentru 
mine, îmi amintesc la timp că mi s-a cerut să nu vor- 
besc. 

Mai că îi văd coroana invizibilă de pe cap scâr- 
bosului ce mă privește într-un fel care mă zbârlește 
de greață. Ochii lui malefici cad în decolteul decent al 
rochiei și nu și-i mai ridică nici când Keith îi răspunde: 

— N-ai să trăiești tu atât ca să vezi aşa ceva! 

— De ce? 

Nu apucă să şi spună motivul pentru care îi refuză 
dorinţa. Apariţia celorlalți bărbaţi întrerupe momen- 
tan discuţia și fiecare își ocupă locul, Micha ajungând 
să stea chiar lângă mine. Pare cel mai relaxat dintre 
toţi, ba chiar îmi zâmbeșşte cu un colț al gurii în semn 
de scuză, când mă lovește din greşeală cu cotul. 

— Ce mai faci, Santori? îl întreabă Trent din 
complezenţă, strângându-i scurt mâna, înainte de a se 
aşeza lângă el. 

— Nu mă plâng, rânjește. Sincer să fiu, nu mă aş- 
teptam să fiu invitat, mai ales după ce am fost refuzat 
ani la rând. 

Tonul i se schimbă spre final, ajungând să sune ca 
o acuză. 

— Dar se pare că merită drumul pe care l-am 
făcut până aici şi timpul pierdut, continuă, întorcân- 
du-şi privirea perversă spre mine. Credeam că aveţi în 
meniu doar blonde, nu și brunete delicioase. 

Din instinct mă uit la Keith, văzându-l cu maxila- 
rul încleștat și privindu-l pe Santori într-un mod de-a 
dreptul criminal. Ceva de pe chipul lui frumos și bron- 
zat îmi spune că deja îi plănuiește în gând moartea. 

— Spuneţi-mi, cât vreți pe ea? 

Face semn din bărbie spre mine și primul care 
deschide gura nu e Keith, așa cum mă aşteptam, ci 
Trent. 

— Domnişoara nu e de vânzare. 

Sprâncenele stufoase ale italianului se ridică pe 
frunte. Răsuflu ușurată în sinea mea, relaxându-mă 
pe scaun. Nu speram ca tocmai Trent să-l informeze 
despre asta, dar bănuiesc că e mai bine decât prima 
variantă. Nu-l văd pe brunet în stare să deschidă gura 
și să spună altceva decât un „te omor”. Până la urmă, 
arată de parcă ar vrea să-i spună asta. Se holbează la 
el, având pumnii strânşi pe suprafaţa mesei, de-o parte 
și de alta a farfuriei. 

— Ba eu cred că este, replică Santori, calm. Orice 
este de vânzare pe lumea asta, darămite o păpușică 
precum ea. Pun pariu că miroase orgasmic. 

Cuvântul „orgasmic” îi iese ca un mârâit și face 
ca nodul din stomacul meu să devină şi mai mare. Îmi 
simt pofta de mâncare luând-o la sănătoasă, dar nu 
mă ridic. Nu, n-am voie, iar Keith îmi aduce aminte de 
asta când întinde braţul şi îmi prinde mâna, strângân- 
du-mi-o uşor. Ochii lui Santori cad pe mâinile noastre 
împreunate şi se trage în spate, sprijinindu-se sfidător 
de spătar. 

— Am înţeles acum, rânjește. Accesoriul ăsta 
frumos e al tău. 

Accesoriu? Acum sunt un accesoriu? 

— Da, este a mea și, cum spunea și Trent, nu e 
de vânzare, îi răspunde el, neașteptat de liniștit. Am 
altceva pentru tine, dar prima oară să servim prânzul. 

— Altceva mai frumos decât ce am deja în faţa 
ochilor? 

Tipul ăsta chiar n-are de gând s-o lase moartă. 
Mâna lui Keith se încleștează și mai tare pe degetele 
mele, aproape strivindu-le. 

Au! 

— Lasă-mă să ghicesc, îi cere bărbatul, plescăind 
din buze. O altă blondă ștearsă, numai piele și os. 

Bate dintr-odată în masă, iar eu tresar puternic. 

— Băieți, o să fiu sincer cu voi. Nu am timp de 
pierdut aici. Am afaceri de condus şi mă doare fix în 
fund de prânzul vostru. Am venit pentru o fată și deja 
presimt că o să plec nervos şi cu mâna goală. Așa că, o 
să vă fac o ofertă greu de refuzat. 

Îi priveşte pe fiecare în parte, ignorând rigiditatea 
care îi cuprinde pe toti, inclusiv pe mine. 

— Zece milioane de euro pentru brunetă. Cash! Și 
păstraţi voi blonda pentru care am venit iniţial. 

Ochii mi se măresc de groază şi mă uit înspăi- 
mântată la Keith, care se încruntă la Santori de parcă 
n-ar înţelege ce-i spune. Zece milioane de euro sunt 
o grămadă de bani. Mai mulţi decât zece milioane de 
dolari americani. 

Prin minte îmi străfulgeră singura discuţie pur- 
tată de Elită despre preţul fetelor. Au discutat despre 
Angel și despre faptul că nu ar lua nici un milion de do- 
lari pe ea. Zece milioane devine subit o sumă colosală. 

Și nu mă mai pot opri din a-l privi pe Keith, cu- 
prinsă de frică. Oare chiar se gândește să accepte o 
asemenea ofertă? Mă întreb cu adevărat dacă e una 
irezistibilă pentru el. 

Atât eu, cât și Santori, așteptăm cu sufletul la gură 
răspunsul lui. Și vine. Ca o bombă nucleară. 

— Ce parte din „ea mea” nu înţelegi, spurcăciune? 

Abia când expir tot aerul din plămâni, îmi dau 
seama că în tot acest timp mi-am ţinut respiraţia de 
teamă. Mă întind spre paharul cu apă din fața mea și îl 
înșfac nerăbdătoare, luând câteva înghiţituri zdravene. 

Urma de zâmbet de pe buzele italianului piere, iar 
ochii i se bulbucă în cap de șoc. Probabil nu se aștepta 
la un adjectiv atât de îmbucurător, pe lângă refuzul 
categoric. 

— Ai venit aici pentru o blondă și o să pleci ori 
cu ea, ori cu mâna în fund, adaugă Keith, cu un rânjet 
letal pe buze. Dar dacă te mai uiţi mult la iubita mea, o 
să pleci nu cu mâna în fund sau cu Victoria, ci cu capul 
într-o cutie. 

Am mai spus că îl ador? Cu inima bătându-mi 
puternic în piept, mă uit la el cu toată admiraţia, topin- 
du-mă sub zâmbetul ironic pe care-l poartă pe buzele-i 
frumoase. 

Fir-ar să fie! Mă excită puţin. Şi sigur are vreun al 
șaselea simţ în legătură cu asta, căci ochii lui verzi se 
întorc dintr-odată spre mine, curioși. Tocmai a vorbit 
masonul din el, care întrece detașat toate figurile de 
mafiot ale dobitocului de pe partea cealaltă a mesei. 

— Îţi baţi joc de mine?! 

Urletul italianului ne ia prin surprindere pe toţi și 
înlemnesc ca la comandă, speriată de viteza cu care se 
ridică de la masă. 

Şi se întâmplă mai multe lucruri simultan. În 
dreptul frunţii iubitului meu apare un pistol încăr- 
cat, pe care Santori îl scoate de nicăieri. Inima îmi 
explodează în piept. Apoi Santori e împuns din spate 

de ţeava puștii din mâinile unui Jordan omniprezent, 
pregătit să-l găurească, care s-a mişcat mai ceva ca un 
ninja. lar asta nu e tot. Nu doar Jordan îl ţintește pe 
nemernic, gâdilând trăgaciul, parcă dornic să-i înfigă 
un glonţ în ceafă. În acelaşi timp, Micha, Trent, Deke 
și Ryder îl înconjoară din toate părțile, amenințându-l 
feroce cu propriile arme. 

Doar Keith rămâne neclintit, ca un om care nu e 
pe deplin în toate facultățile mintale. Purtând acelaşi 
rânjet mortal și aceeași atitudine sfidătoare, se uită fix 
la Santori, neobosindu-se să se ridice de pe scaunul lui 
confortabil sau să-mi elibereze mâna. Ba chiar e sufici- 
ent de relaxat încât să-mi mângâie delicat încheieturile 
degetelor cu degetul lui mare. 

— Scuză-mă, spune iubitul meu, dregându-și 
calm glasul. Am uitat să-ţi împărtășesc un detaliu im- 
portant. Zece milioane costă doar colierul de la gâtul ei 
și e lucrat manual. Mi-a luat o veșnicie să i-l fac, dar e 
superb, nu? La fel ca ea. 

Santori se încruntă urâcios, vizibil confuz. Cu 
lentoare își întoarce privirea spre mine, ochind colie- 
rul cu perlă neagră de la gâtul meu, pe care îl mângâi 
inconștientă. 

— Acum, dacă ne-am lămurit în privinţa faptului 
că banii tăi sunt mărunțţiș pentru mine, stai jos și nu 
mai flutura pistolul ăla prin faţa mea! Poate scoţi ochii 
cuiva. 

Jordan îl trânteşte pe scaun cu o singură mişcare, 
iar Santori lasă arma deoparte, lăţind rânjetul de pe 
buzele iubitului meu nebun de legat, care provoacă pe 
faţa italianului o expresie de miliarde. 

— Bun băiat! îl felicită. Acum să trecem la afaceri, 
ce zici? 

Întind mâna spre platoul cu fructe din mijlocul 
mesei și iau o boabă de strugure roșu cu care să-mi 
potolesc foamea, mișcările mele fiind urmărite îndea- 
proape de mai multe perechi de ochi. 

Santori n-a mai deschis gura după incidentul în 
care mi-a amenințat iubitul cu un pistol. Nici ceilalți nu 
se prea înghesuie să scoată vreun cuvânt. În schimb, 
toți stau ca pe ace, de parcă fiecare se așteaptă la o altă 
scenă asemănătoare, inclusiv Keith. Cu greu îl scapă pe 
acesta din ochi, deși Jordan e încă în spatele italianului 
și are pușca pregătită. 

— Mai durează mult? 

Abia întreabă, că John și iese pe ușile terasei, 
țţinând-o pe Vicky de braţ. Și arată rău! Nu John, ci 
ea. Blonda înaltă și slabă are încheieturile legate cu 
o pereche de cătușe, părul lung e ciufulit și clipește 
deranjată când e scoasă în lumina puternică a amiezii, 
dându-mi de înţeles că până acum a stat într-o cameră 
întunecată. Nu mai poartă rochia din noaptea trecută, 
lungă şi albă, ci un maiou și nişte pantaloni scurţi nein- 
teresanți, exact ca cei în care m-am trezit în prima zi pe 
insulă. E cât se poate de clar că, atunci când m-a atacat, 
a încetat să mai beneficieze de tot ce ar avea Elita de 
oferit, de luxul exorbitant, de îmbrăcămintea de firmă 
și de avantajul unei perii de păr care să potolească 
șuvițele sălbatice din capul ei. 

Santori se ridică de pe scaun când John se oprește 
în dreptul ușilor, continuând să ţină prizoniera de braţ, 
ca să nu fugă. Italianul îmbrăcat în costum Armani 
ocolește masa pe partea lui Keith și se apropie de ea, 
studiind-o cu interes. Chiar dacă e cu spatele la mine, 
pot vedea cu ochiul minţii cum privirea lui cade direct 
în decolteul ei, apoi alunecă pe picioarele lungi și des- 
culțe. 

Apoi îl văd pe Trent privindu-l pe Keith cu insis- 
tenţă, ca şi când ar încerca să-l atenţioneze de ceva, însă 
iubitul meu nebun nici nu-l bagă în seamă. Se holbează 
la mine, nu la el, și într-un final îmi face șmecherește 
cu ochiul, atenţia fiindu-i distrasă când Santori turuie 
o frază în limba lui, pe un ton ofensator. 

— Dacă ai de gând să mă înjuri, fă-o în engleză, îi 
cere relaxat. 

— Ce e asta? 

Acesta se întoarce cu faţa spre noi, având o expre- 
sie iritată, și face semn spre Vicky. 

— E murdară! 

Keith oftează apăsat, vizibil obosit de prezenţa 
lui. Mă aşteptam să fie greu, sinceră să fiu, dar nu cre- 
deam că Santori o să facă gargară în legătură cu orice 
lucru nesemnificativ. 

Dar are dreptate. Vicky e murdară în genunchi, ca 
și când ar fi stat astfel întreaga noapte. 

— A fost pedepsită, argumentează brunetul, non- 
șalant. Și-a petrecut noaptea în pivniță. Cu un duș, e ca 
nouă. 

— Speram la mai mult profesionism din partea 
voastră, mărturisește italianul, nemulțumit. Pe lângă 

că îmi prezentaţi o fată care n-are nici cea mai mică 
strălucire, o mai aduceţi în faţa mea și în halul ăsta! 

— O vrei sau nu?! se răstește Ryder, enervat. 

— Sunt sigur că puteţi ceva mai bine. 

Ochii lui Santori cad iar pe mine, făcându-mă să 
blestem în minte. Tipul ăsta și-o caută cu lumânarea. 
Fix ce-mi lipsea, ca unui individ dubios de vârsta tată- 
lui meu săi se pună pata pe mine și să insiste, în pofida 
faptului că a fost refuzat. 

— Nu se poate ce îţi dorești tu, îi spune Keith, de 
data asta calm. Ellie este una dintre noi. Oricât ai fi 
dispus să plăteşti pentru ea, nu e de vânzare. Nu o s-o 
ai niciodată. Ne-am înţeles? 

— Ellie, murmură el cu accent, zâmbind pervers 
cu un colț al gurii. Keith, trebuie să-ţi mărturisesc că 
niciodată n-am fost mai pornit să iau femeia altuia. 
Făptura asta cu ochii cât farfuriile e una pe cinste, nu-i 
aşa? Altfel nu ai fi refuzat categoric o sumă pe care nu 
o s-o aduni nici dacă vinzi tot ce ai pe insula asta. 

Oftând, mai aruncă o privire asupra lui Vicky - 
care nu se mai oprește din tremurat și holbat la Keith. 

— Îmi pare rău, băieţi, dar nu sunt interesat de 
ea, le-o trântește apoi. Slăbănoage afurisite am și eu. 
Chiar mai multe decât le pot face faţă. N-am nevoie de 
una în plus. 

— Ţi-o dau cu cinci sute de dolari, face Keith 
oferta. 

Mă uit uluită la el. I s-a oferit zece milioane de 
euro, iar el vrea s-o dea pe Vicky cu doar cinci sute de 
dolari? Credeam că ei se joacă doar cu tot ce are șase 
zerouri şi niciunul în minus. 

— Tentant, mormăie Santori, amuzat. Dar nu. 

Brunetul își încleștează maxilarul, vizibil nemul- 
tumit de răspunsul bărbatului pe care l-a adus aici 
special ca s-o ia pe Vicky, deși asta ar fi însemnat să 
stea la masă cu cel mai nesuferit bărbat în viaţă. Dacă 
judec după expresia iubitului meu, nu se aştepta să fie 
respins. 

— Foarte bine! bombăne. Atunci, cred că vizita 
ta în Paradisul diamantelor s-a încheiat. Jordan o să te 
conducă la elicopter. 

— Stai, i-o retează Santori, amuzat. N-am spus că 
nu sunt interesat deloc, ci că nu sunt interesat de ea. 
Vreau să vorbim despre scumpa noastră Ellie. 

Înainte ca unul dintre noi să reacționeze, se pro- 
duce inevitabilul. Keith sare de pe scaunul lui, inima 
coborându-mi rapid în stomac, și îl înșfacă pe italian de 
gât, trântindu-l de ușa din sticlă. Sărind la rândul meu 
în picioare, înspăimântată de cum ajung să decurgă 
lucrurile, mă aștept să treacă cu tot cu el prin sticla pe 
care o aud imediat scoțând un sunet ciudat la impactul 
cu trupul slab al lui Santori. 

Îl domină, pur şi simplu. Mușchii spatelui lat se 
încordează pe sub cămaşa albă din bumbac, cu mâneci 
suflecate. Arată şi mai mare și mai periculos acum, că 
e furios. 

Îi privesc speriată pe ceilalți, aşteptând ca unul 
dintre ei să intervină și să-l oprească, însă sunt la 
rândul lor prea șocați de mișcarea lui Keith, ca să-și 
mai dea seama că intervenţia lor e necesară. Groaza 
de pe feţele lor tinere și frumoase îmi dau de înţeles 
că iubitul meu, care îl sugrumă pe Santori, a făcut cea 

mai mare gafă din istorie și că italianul ăsta scârbos e 
ultima persoană cu care ar fi trebuit să se pună rău. 

— Nici măcar să nu-i pronunţi numele! Ai auzit?! 
tună, scăpat de sub control, în timp ce degetele sale îl 
strâng în continuare pe nemernic de gât. Nici măcar să 
nu te gândeşti la ea! Te omor, lua-te-ar dracu de gândac 
dezgustător ce eşti! Vă strivesc şi pe tine, şi pe întreaga 
ta mafie de libidinoși! 

Din nou, am impresia că acum vorbește masonul 
din el. Nu știu suficiente detalii despre ocupaţia lui, 
dar știu suficiente cât să fiu convinsă că e cel mai pu- 
ternic om din lume și că, într-adevăr, ar fi capabil să-i 
strivească ca pe niște gândaci de bucătărie. 

— Keith, ajunge! urlă Ryder, ușor panicat. 

Degetele osoase și lungi ale iubitului meu se 
strâng mai tare pe gâtlejul lui Santori, iar fața indivi- 
dului prinde o culoare stranie și vineţie. Sunetele pe 
care le scoate acesta, cât e sugrumat, îmi ridică părul 
de pe ceafă. 

Mă lipesc prudent de marginea mesei când Micha 
trece vijelios pe lângă mine şi îl smulge cu forța pe 
Keith de lângă Santori, trăgându-l departe de acesta şi 
de gâtul lui. Odată cu eliberarea, italianul se prăbușește 
în fund, tuşind cu putere la picioarele lui Vicky și ale lui 
John, ce privesc întreaga scenă cu expresii nedumerite. 

Însă asta nu-l calmează deloc pe brunet. Se 
scutură de câteva ori ca să scape de braţele lui Micha, 
mârâind o întreagă gamă de înjurături odioase, pe care 
nu le-am mai auzit niciodată. 

— Calmează-te! latră blondul, îmbrâncindu-l și 
mai departe de adversar. 

Keith se lovește de scaunul pe care a stat în urmă 
cu doar două minute și se răsucește mânios spre prie- 
tenul lui, trântindu-i o privire criminală, care îi spune 
clar că nu apreciază deloc intervenţia lui. 

Și sunt tentată să mă apropii de el, dar n-o fac. În 
momentul ăsta e atât de furios şi scăpat de sub control, 
încât nu cred că ar aprecia și vreo intervenţie de-a mea. 

— Nu o ia nimeni pe Ellie, îi spune Micha prin- 
tre dinţi, vorbindu-i ca unui copil mic şi încăpățânat. 
Acum, liniștește-te până nu mai faci și altă greșeală 
colosală, care să ne coste. 

Expirând zgomotos pe nas, acesta pare să lase 
deoparte ideea de a sări din nou la gâtul cuiva. În con- 
tinuare mânios şi roşu la faţă, se întoarce spre mine și, 
prinzându-mă de încheietura mâinii, mă trage lângă el 
cu o smucitură ușoară, înconjurându-mi apoi talia cu 
braţul și ţinându-mă cât mai aproape de el. Ochii verzi 
mă privesc prelung și cu degetul mare îmi atinge deli- 
cat colţul gurii, ca şi când ar fi mai îngrijorat de mine, 
decât de ceea ce a făcut. Probabil că în mintea lui nu dă 
nici doi bani că a călcat pe bătături pe cine nu trebuia. 

Ne întoarcem amândoi spre Santori când acesta 
se ridică în picioare, enervat, scuturându-și costumul 
de firmă cu gesturi arogante. 

— Se pare că mi-am pierdut timpul venind aici, 
mormăie. Am crezut că sunteţi pregătiţi să faceţi afa- 
ceri cu cineva ca mine, dar acum constat că lucrurile 
astea vă depășesc. Nici nu-mi dau seama de ce mă 
așteptam la altceva din partea voastră, când nu sunteţi 
decât nişte copii care se joacă de-a adulţii. 

= 179 


LEXI B. NEWMAN 


Acestea fiind spuse, bărbatul se răsucește spre 
ușă, dând de înţeles că e pe cale să pună punct întâlni- 
rii, însă John îi taie calea cu un singur pas făcut în prag 
și o privire tăioasă. 

— Keith, mormăie Trent, venind în dreptul nos- 
tru. 

Curând, se adună toți în jur, uitându-se la brunet 
curioşi. Înţeleg că niciunul dintre ei nu e pregătit să-l 
lase pe Santori să plece la fel cum a venit, adică cu 
mâna goală. Asta ar însemna ca Vicky să rămână aici, 
cu mine. 

— Așa cum ai spus şi tu, Victoria trebuie să 
dispară, replică Deke, vocea lui neașteptat de groasă 
luându-mă pe nepregătite de fiecare dată când des- 
chide gura. E clar că nu poate rămâne până la licitaţie, 
în special prin preajma lui Ellie. Dacă a încercat deja o 
dată, o s-o facă din nou și nimic nu-ţi garantează că n-o 
să-i reușească la un moment dat. 

— O urăște și o s-o urască și mai mult acum, că 
ai avut tentativa de a i-o da lui Santori din cauza ei, 
adaugă și Ryder, pe un ton serios. 

Cu ochii mijiţi, Keith se uită o clipă la mine, braţul 
lui strângându-se în jurul meu într-un fel protector și 
posesiv. Parcă mi-ar cere părerea legat de italian și de 
Vicky, însă nu știu ce aş putea să-i spun. Situaţia mă 
depășește lamentabil, din absolut toate privinţele. 

— Şi ce propuneţi? întreabă el, la un moment dat, 
lăsându-și privirea să alunece spre Santori, aflat încă 
lângă uşă, gata de plecare. A refuzat-o chiar și pentru 
cinci sute de dolari. Asta se presupune a fi cea mai 
ieftină afacere din toate timpurile. 

— În primul rând, cere-ţi scuze, i-o trânteşte 
Micha cu un aer serios. 

Keith pufnește. 

— Nici mort! 

— Cere-ţi scuze şi dă-i-o gratis, mârâie Trent, 
iritat. Nu e cazul să-ţi testezi astfel norocul. Ce naiba, 
Keith? E pentru prima oară când faci o gafă ca asta! 
Ultimul lucru pe care îl vreau acum este ca idiotul ăsta 
să vină peste noi cu băieţii lui şi să se transforme totul 
într-o baie de sânge. 

— Nu o să-mi cer scuze pentru nimic în lume, i-o 
retează acesta, serios. 

— Atunci, dă-i-o pe Victoria şi lasă-l să plece, pro- 
pune Micha, la fel de tensionat ca toţi. Cu cât petrece 
mai mult timp aici, cu atât devin mai încordat. Lasă-l 
s-o ia şi să se care în groapa din care a venit. 

Mă uit la Vicky printre gene, cum tremură ca varga 
și plânge silențios, evitând să-l privească pe Santori în 
vreun fel. Îi e teamă de el. Ba chiar pare s-o dezguste 
în toate modurile posibile, aşa cum mă dezgustă și pe 
mine. Probabil știe că, dacă pleacă cu el, viitorul ei o să 
fie mai rău decât o moarte violentă. 

Pun pariu că regretă amarnic gestul de laşitate 
pe care l-a făcut și că se roagă în gând să apară vreo 
minune care s-o salveze. Îmi este milă de ea. Nu-mi 
place s-o recunosc, dar văzând-o în situaţia asta, îmi 
este mai milă decât mi-a fost vreodată de cineva. 

Însă nu e ca și când aş mai putea să fac ceva pen- 
tru ea, nu? 

Când revin cu privirea asupra lui Keith, îl sur- 
prind uitându-se lung la mine. Din nou, am senzaţia 

că așteaptă să-i spun eu ce să facă mai departe sau, 
cel puţin, să-mi dau cu părerea. Dar nu prea are sens, 
aşa-i? De ce ar vrea să îmi afle părerea? E afacerea lor. 
Ei sunt păpușarii. 

Apoi se uită și ceilalți la mine, cu exact aceeași 
expresie. Mă derutează. Ce înseamnă asta? Că viitorul 
ei depinde de mine? Păi, bănuiesc că, într-un fel, o face. 
Din cauza mea e în situaţia de a ajunge sclavă sexuală 
pentru un pervers ca Santori. 

— lart-o. 

Asta e tot ce rostesc, după un minut în care mă 
gândesc dacă să deschid gura sau nu. Și nu o spun 
oricui, ci doar lui Keith, cel cu sprâncenele acum în- 
cruntate în semn de nedumerire. 

— Am impresia că n-am auzit bine, replică el, 
derutat. S-o iert? Ellie, a încercat să te omoare. 

— Nu putem şti exact ce a încercat să facă, mor- 
măi încet. Știu doar că nicio fată n-ar trebui să ajungă 
pe mâinile tipului ăsta, nici măcar una ca ea. Dacă aș fi 
fost vreodată în pielea ei, mi-ar fi plăcut ca altcineva să 
facă același lucru pentru mine. 

— Eşti sigură? întreabă Trent, mirat. 

Ridic dintr-un umăr, iar iubitul meu mă privește 
ca pe mașini de lux. Cel mai sigur se întreabă în mintea 
lui când am ajuns să fiu atât de... iertătoare, când ieri 
eram a naibii de pornită să o omor cu mâinile mele. 
Ei bine, cumva, situația asta îmi aminteşte de Amelia. 
N-are nicio legătură cu ea, dar îmi amintește de cât de 
crudă am fost și de faptul că nu-mi mai doresc să o iau 
de la capăt. 

— Nu-ţi spun ce să faci cu Santori, dar îţi spun ce 
ar trebui să faci cu ea, îi spun lui Keith, a cărui frunte 
e brăzdată de cute de încruntare. Cred că, după întâl- 
nirea asta, şi-a învăţat lecţia. Atâta timp cât nu se mai 
apropie de mine... 

Micha încuviinţează din cap aprobator, pesemne 
că e de acord cu mine. Ryder face același lucru, după 
un moment de gândire. În schimb, Deke și Trent sunt 
inexpresivi, dar nu deranjaţi de părerea mea. Doar se 
uită la Keith, așteptându-l să ia o decizie, în timp ce 
acesta se zgâiește la Vicky, care nu se mai poate opri 
din plâns. 

— În regulă! pufăie Santori, intervenind în discu- 
tie pe neașteptate şi ridicând mâinile în semn de pre- 
dare. Cinci sute de dolari pentru fata asta e o afacere 
bună. Batem palma! 

— De fapt, începe Keith, dregându-şi glasul, m-am 
răzgândit. Nu-ţi mai dau nimic. O să pleci exact cum ai 
prezis, nervos şi cu mâna goală. 

Văd, efectiv, cum îi cade italianului faţa, iar ochii 
căprui i se măresc de uluire. Spre deosebire de el, eu 
scot un sunet indignat, nevenindu-mi să cred că pro- 
punerea mea a ajuns la el, că s-a gândit la ea şi că a 
acceptat-o. 

Ce înseamnă asta?! 

Cu sprâncenele arcuite, îmi îndrept atenţia spre 
Vicky, care răsuflă ușurată lângă John, apoi izbucnește 
și mai tare în plâns. 

— Mulţumesc! Mulţumesc! 

Hohotind şi continuând să mulțumească, por- 
neşte cu viteză spre mine și, cu mâinile în continuare 

legate, își lasă capul să-mi atingă umărul ca într-o 
îmbrăţișare ciudată și neașteptată. 

Sfinte Sisoe! Îmi ridic din instinct mâinile, însă 
n-o cuprind. Rămân cu ele suspendate, sperând în 
sinea mea că ușşurarea pe care o simte va trece și se 
va retrage curând. Poate că am salvat-o de la un viitor 
sumbru, dar asta nu înseamnă că sunt pregătită să fim 
prietene. 

— Levine! tună Santori șocat şi nervos în aceeaşi 
măsură. Ce mama naibii înseamnă asta?! Mi-ai promis 
o fată! 

— Mda, mormăie Keith, nonșalant. Vezi tu, iu- 
bita mea vrea să nu-ţi dau nimic și îi respect dorinţa. 
Așadar, John o să te conducă la elicopter și roagă-te... 
Dumnezeule, roagă-te să nu-mi mai ieși vreodată în 
cale, altfel te nimicesc! 

Încă stupefiat, acesta e tras în vilă de către John şi 
dispare la fel de brusc cum a şi apărut în peisaj. 

— Ce naiba s-a întâmplat cu scuzele?! pufăie 
Ryder, aruncându-şi braţele în aer de ofticare. 

Brunetul îi trânteşte o privire mustrătoare, îna- 
inte de a exclama: 

— Ups! 

— Dobitocule! bombăne Micha, dându-i un brânci 
în joacă. Măcar am scăpat naibii de Santori! Nu ştiu de 
ce, dar individul ăla mă înspăimântă ca dracu! 

— Asta pentru că ești o puștoaică smiorcăită, 
îl ia peste picior. Mi-am dat seama de asta încă de la 
început. 

Apoi redevine serios când își coboară privirea 
spre blonda ce nu se mai dezlipeşte de mine. Vicky 

continuă să plângă, însă o face mai domol, rostind 
printre sughițuri mii de scuze și păreri de rău. 

La un moment dat, Keith o prinde de braţ și o 
dezlipește de mine, făcând-o atentă la el. 

— Ascultă-mă bine! Ăsta e un gest de îngăduinţă 
pe care n-o să-l mai primeşti dacă te mai apropii vre- 
odată de ea. 

Blonda încuviinţează frenetic din cap, înainte să 
fie preluată de Deke şi scoasă de pe terasă. 

Pentru prima oară de când a început totul, îmi 
permit să zâmbesc. Mâna lui Keith îmi atinge în treacăt 
fața, zâmbindu-mi și el cu un colţ al gurii. 

— Acum te poţi relaxa, iubito. Du-te la SPA sau 
înoată puţin. Am ceva treabă. 

— Ce treabă? întreb curioasă. 

Chicotind, se retrage fără să-mi răspundă şi tot 
ce-mi mai rămâne de făcut este să-mi dau ironic ochii 
peste cap. Sinceră să fiu, nici nu mă aşteptam s-o facă. 
În ultimul timp a dispărut cam des, dar m-am obişnuit 
să „aibă treabă” și să nu-mi spună nimic despre ea. 


Seara, cu o oră înaintea cinei, îmi fac curajul să 
cobor la parter, după ce mi-am petrecut o bună parte 
din după-amiază în dormitor, nefăcând mare lucru. 
Singurul pe care îl găsesc în living e Micha, trântit pe 
canapea, sorbind adeseori din paharul lui cu whisky și 
verificând ştirile de pe un gadget cu ecran mare. 

Mă apropii lent de el, târând rochia lungă și argin- 
tie după mine. 

— L-ai văzut pe Keith? îl întreb. 

Cu lentoare își ridică ochii albaștri și prietenoși, 
studiindu-mă la foc rapid din cap până în picioare, 
înainte să-mi zâmbească. 

— E pe aici, pe undeva. 

Tipic. 

— Arăţi foarte bine în seara asta, Ellie, rânjește. 
Te pregătești pentru vreun bal, ceva? 

Încruntată din pricina răspunsului său nefolo- 
sitor, îmi aplec privirea pe rochia extravagantă. Are 
un decolteu în V, iar mânecile lungi îmi lasă umerii şi 
spatele dezgolit. 

— Am văzut-o în șifonier şi mi-a plăcut, spun 
arogant, aşezându-mă elegant pe braţul canapelei. 

Altul e adevărul, însă. Da, mi-a plăcut, dar nu ăsta 
e motivul pentru care m-am supus unei torturi ca asta. 
Port rochia grea, îmbrăcată în întregime cu ștrasuri 
strălucitoare, pentru Keith. Tot pentru el m-am şi 
străduit o jumătate de oră să-mi prind părul într-un 
coc la ceafă. 

lar el nu e aici să vadă. De fapt, naiba știe unde e! 

— Mereu a dispărut aşa sau acum fuge de mine? 
îl chestionez, în continuare încruntată. 

Cu privirea în gadget-ul lui, Micha râde distrat, de 
parcă aş fi spus vreun banc. 

— Crede-mă, nu fuge de tine! Doar... e prins în 
ceva acum. 

— În ce? 

— N-o să-ţi spun. 

Fir-ar! 

— Atunci, răspunde-mi la o altă întrebare, îi cer. 
Colierul meu chiar costă zece milioane? 

Curios, blondul își întoarce privirea spre mine 
sau, mai exact, pe colierul de la gâtul meu, cel cu perlă 
neagră. În sinea mea ştiu că e scump, dar ceva mă face 
să mă îndoiesc că e chiar atât de scump. 

— Nici coroana lui Lizzie nu costă atât, Ellie! 
pufnește. 

Lizzie? Îmi ia o clipă să îmi dau seama că se referă 
la nimeni alta decât Regina Angliei. 

— Dar e lucrat manual, într-adevăr, spune, înainte 
să apuc să-l întreb despre asta. 

— Keith l-a făcut? 

Ating perla cu degetele. Am studiat-o suficient în 
dormitor, cât să-i știu fiecare detaliu în parte, dar tot 
mi-e imposibil să cred că mâinile sale au făcut-o. Nu ar 
avea cum, nu? 

Micha încuviinţează din cap, fără reţineri. 

— Keith e bijutier, mă informează. 

Ei bine, asta e surprinzător! Credeam că, în viața 
reală, dincolo de insula asta şi de ceea ce e evident deja, 
are o ocupaţie asemănătoare. Că e mafiot sau ceva în 
genul lui Santori, dar mai tânăr și mai fermecător. 

Să aflu că, de fapt, e bijutier mă lasă cu gura puţin 
căscată. Uau! Mă întreb cum reușește asta, cu mâinile 
lui mari și elegante, când e nevoie de toată meticulozi- 
tatea ca să faci ceva atât de delicat. 

Dând din cap, mă ridic şi pornesc cu paşi mărunți 
spre ieșire. 

— Unde mergi? mă întreabă blondul dintr-odată, 
făcându-mă să mă întorc nedumerită spre el. 

Bănuiesc că ar fi trebuit să mă aştept la asta. Chiar 
dacă Keith nu e prin zonă, nu înseamnă că sunt lăsată 
să umblu în voie. 

— Am auzit că aveţi o bibliotecă prin zonă. Mă 
gândeam să o vizitez şi eu. 

— Bine. Doar ia-l pe Jordan cu tine. 

Încruntată, îi arunc o privire bărbatului de culoare 
ce iese din bucătărie pe neașteptate, prezentându-se 
la datorie. 

— Chiar e necesar? întreb ofticată. Dacă vrea 
cineva să mă omoare, sunt sigură că, după toată faza 
cu Santori, o să se gândească de două ori. 

Chipul până acum limpede al celui de pe canapea 
se înăsprește, iar Micha ajunge să arate așa cum n-a 
mai arătat niciodată în fața mea: supărat. 

— Nu mă face să repet, Ellie! mârâie ușor, privin- 
du-mă certăreț printre gene. Îl iei pe Jordan cu tine sau 
nu te duci nicăieri! 

Fir-ar! Și eu care credeam că am scăpat în seara 
asta. 

— Bine! pufnesc, iritată. Dar, la sfârșitul sezonu- 
lui ar trebui să-i daţi omului un premiu pentru dădaca 
anului! 

Replica mea îl face să chicotească amuzat, uitând 
rapid de micuța noastră luptă de orgolii, pe care spe- 
ram să fiu nevoită să o port doar cu Keith, nu cu toţi. 

Fără să mai comentez, ies din vilă, urmată în- 
deaproape de Jordan și de întreaga lui atitudine de 
protector cu normă întreagă. Deși de data asta n-are 
pușca cu el, tot arată ca un om care ar putea să te facă 
franjuri într-o clipă. 

Biblioteca e situată între SPA și vila personalului 
și e pentru prima oară când sunt cu adevărat curioasă 
să aflu cum arată pe dinăuntru. La fel ca fiecare dintre 
celelalte clădiri: exorbitant. 

La parter, în spaţiul larg deschis din stânga, tro- 
nează un pian Steinway & Sons, negru și elegant, care 
cu siguranţă a costat ceva. Lemnul lucios străluceşte 
puternic sub candelabrul cu elemente din sticlă, dând 
un aer rafinat și luxos încăperii. Etajul, însă, e ocupat 
în întregime de rafturi și rafturi de cărți şi locuri de 
studiu. 

Cu Jordan pe urmele mele, pornesc direct spre 
pian, simțind furnicăturile din degete. N-am mai cântat 
de ceva timp. De fapt, n-am mai atins un pian de când 
am fost adusă aici. Părinţii mei au ţinut morțiș să iau 
lecţii încă de când eram mică. În ciuda faptului că nu 
eram nici pe departe o familie bogată, ci mai degrabă 
modestă, aceștia au făcut tot posibilul ca eu să iau 
parte la orice ar fi înșelat aparențele. Lecţii de bune 
maniere în societate, șah, dansuri sofisticate, pian şi 
vioară. Le-am urât pe toate. 

— Ştii să cânţi? mă întreabă Jordan pe neaștep- 
tate, făcându-mi interiorul să tresară la auzul vocii 
groase. 

— Puțin, mărturisesc. 

— Nu prea pari genul de fată care ar ști să cânte 
la un instrument. 

— Părinţii mei sunt... cum să spun? Maniaci. Am 
învăţat câte ceva. 

În timp ce el se aşază pe fotoliul de lângă mine, eu 
mă așez la pian și îmi flexez degetele, înainte să ating 

încet clapele. Caut prin minte ceva de cântat, dar nu 
apuc să o şi fac. 

Uşa se trântește pe neașteptate, iar Jordan sare 
rapid în picioare, pregătit pentru orice, relaxându-se 
abia când amândoi îl vedem pe Keith. Zâmbesc, însă 
apoi zâmbetul îmi piere și mă încrunt când observ pe 
chipul lui frumos o ușoară panică și mulţi, mulţi nervi. 
Degetele sale se strâng în pumni pe lângă corp, pe 
măsură ce se apropie de noi. 

— Jordan, du-te înainte! îi ordonă direct, vizibil 
nervos. 

Confuză, mă ridic și îmi trag rochia cu mâinile, 
privindu-l lung pe Keith, în încercarea de a-mi da 
seama ce s-a întâmplat atât de grav, încât e un pachet 
de nervi. 

— S-a întâmplat ceva? vrea paznicul să știe, la 
rândul lui nedumerit. 

— Da, s-a întâmplat! se răsteşte. A venit Drew! Nu 
mai pierde timpul și du-te odată! 

Drew? Ei bine, indiferent cine e Drew, Keith nu e 
prea bucuros de venirea lui. N-a fost aşa tensionat nici 
în prezenţa lui Santori. Prin urmare, bănuiesc că Drew 
ăsta e de un milion de ori mai rău. Asta mi-o confirmă 
și Jordan care, la auzul numelui său, blestemă grosolan 
printre dinţi și porneşte grăbit spre ieșire, lăsându-mă 
singură cu el. 

Keith își masează stresat baza nasului, cu mâna 
tremurândă de furie, apoi se uită la mine într-un fel pe 
care nu-l pot descrie în cuvinte. 

— E de rău? îl întreb moale. 

— 0 să... O să fie bine. Doar... Mă irită ca dracu 
prezenţa lui! 

— De ce? Cine-i Drew? 

Oftând apăsat, se apropie de mine și îmi las capul 
pe spate când mâinile lui îmi prind chipul într-un căuş. 
Privirea sa alunecă fierbinte pe mine, studiindu-mă 
pentru câteva clipe, înainte să zâmbească aproape 
insesizabil. 

— Arăţi superb, Ellie. 

Mă sărută blând pe gură, apoi mâna lui o cuprinde 
pe a mea și mă trage spre uşă, fără să-mi răspundă 
la întrebare. Din câte îmi dau seama, nu vrea să îmi 
spună despre el. Deși urmează să-l cunosc personal, 
nu e pregătit să-mi spună cine e, de ce se află aici şi de 
ce i-a indus o stare ca aceasta. 

Și nici eu nu mă gândesc să insist. Doar merg pe 
lângă el, ţinându-mi poalele rochiei cu mâna liberă și 
cu cealaltă strecurându-mi degetele printre ale sale. 
Îi permit să mă tragă înapoi spre vila Elitei, pe când 
interiorul meu e cuprins de o teamă nouă. 

Presimt că asta o să se termine al naibii de prost! 

Curând, ajung să-l cunosc pe Drew şi presen- 
timentul că e aici să ne distrugă întreaga liniște se 
accentuează dintr-odată. Nu-mi place nimic la el. Nici 
felul în care stă în mijlocul livingului, cu Elita aliniată 
în fața lui, nici privirea-i sticloasă și încruntată cu care 
ne scrutează pe toţi. Bărbatul aflat la vreo patruzeci de 
ani arată de parcă în mintea lui deja își face planurile 
cu care să ne tortureze cu lentoare pe toți. 

Și, totuşi, ceva din privirea lui mi-e familiar. 

— Aşadar, e adevărat, constată nemulţumit cu 
glas grav, rostind cuvintele printre dinţii încleştaţi şi 
uitându-se lung la Keith. Chiar te-ai încurcat cu una 
dintre ele. 

Ochii lui hazel coboară asupra mea și, din instinct, 
îl strâng pe Keith mai puternic de mână. Depun efort 
să menţin contactul vizual cu el, însă aflu cât de greu 
este, de fapt. Niciodată n-am mai păţit ca privirea cuiva 
să-mi ofere senzaţia că străpunge zidurile de protecţie 
și pătrunde adânc, acolo unde nimeni n-a mai fost. 
Parcă m-ar descoase. Mă face să mi-o aplec pe a mea 
în podea, după doar două secunde agonizante în care 
inima mi-o ia la goană prin piept, speriată. 

— Ellie nu e una dintre ele, îi răspunde brunetul, 
cu o atitudine arogantă. Orice ai auzit... 

— Asta e scuza ta? îl întrerupe, uitându-se urât 
la el. Spui că nu e una dintre ele şi, gata, pretinzi că ai 

rezolvat-o? Ei bine, probabil că Ryder o să îmi spună 
același lucru despre Angel, nu-i aşa? 

Întreaga atenţie a lui Drew se mută pe bărbatul 
de pe partea cealaltă a mea. Ryder se încordează brusc, 
dar nu-și coboară privirea. Îl văd cu coada ochiului 
cum îl înfruntă cu vitejie, gata să încaseze orice lovi- 
tură care i-a fost pregătită. 

Se observă că Drew și-a făcut temele înainte să 
vină. E la curent cu tot, ceea ce mă face să mă întreb 
dacă nu cumva avem un spion printre noi, care îi spune 
despre fiecare mișcare a Elitei. Probabil că da. 

La fel cred și că acesta e aici ca să pună lucru- 
rile înapoi în ordine. Până acum, credeam că Elita 
controlează totul, dar acum aflu că sunt la rândul lor 
controlaţi de altcineva. Nişte păpușari controlaţi de 
alți păpușari mai mari. 

Acesta oftează, privindu-i pe fiecare în parte şi 
oprindu-și privirea pe Keith, care nu se mai oprește 
din mârâit. 

— Am avut încredere în tine, i-o trântește Drew, 
enervat. Am crezut că ştii ce faci aici şi că n-ai risca totul 
pentru o pereche de picioare. De fapt, erai singurul în 
care mi-am pus toată baza că nu se va vâri acolo unde 
nu trebuie. Însă acum m-am trezit că familiile vor să 
mă trimită aici ca să repar greșelile voastre, înainte să 
puneţi afacerea pe butuci și să ne deconspiraţi pe toţi! 

Familii? 

— Şi pentru ce? hărâie. Pentru niște femei? Ai 
de gând să ne pui pe toţi în pericol doar ca să i-o poți 
trage ei? 

Drew face semn din cap spre mine, făcându-l pe 
Keith să se încordeze într-un final. Faţa iubitului meu 
capătă o expresie criminală, pe care o are doar atunci 
când cineva îl calcă serios pe nervi. Mâna cu care îmi 
strânge degetele tremură puternic. 

— O să repet pentru tine, unchiule, replică tăios, 
iar bărbatul își arcuiește curios sprâncenele. Ellie nu e 
una dintre ele! 

— Nu-mi pasă, i-o retează sec. Sunt aici să repun 
lucrurile la locul lor și asta o să fac. Prin urmare, Ellie o 
să se întoarcă în vila fetelor chiar din seara asta. 

Blestem în sinea mea, ofticată. Bănuiesc că ar fi 
trebuit să mă aştept la asta. E prima mișcare pe care 
ar face-o cineva care își doreşte ca lucrurile să fie la fel 
ca înainte. Și sunt în regulă cu asta. Chiar sunt. Nu-mi 
pasă unde urmează să stau, atâta timp cât individul 
ăsta nu se bagă și mai adânc în treaba noastră. Nu o 
să-i permit. 

Însă Keith pare să fie de altă părere, căci începe să 
râdă dintr-odată, parcă amuzat de cererea unchiului 
său. Reușește să-l deturneze pe acesta, căci imediat îl 
simt clipind derutat, ca și când nu i-ar veni să creadă 
că i se râde în nas. 

— Asta o să se întâmple doar peste cadavrul meu, 
îi spune brunetul, distrat. lubita mea o să stea cu mine, 
iar tu nu o să ai nimic de comentat în legătură cu asta. 
Dar trebuie să recunosc că aş vrea să te văd încercând. 

Rânjindu-i drăcește, Keith își înclină capul şi 
așteaptă următoarea mutare a bărbatului din fața 
noastră, vizibil şocat. După expresia pe care o are, 

probabil e pentru prima oară când acesta se opune 
vreunui ordin. 

— Nu-mi pasă ce vor familiile, Drew, spune tot el, 
de data asta cu o idee mai serios. Nu-mi pasă nici de ce 
te-au trimis aici. Lucrurile vor decurge aşa cum vreau 
eu. Afacerea mea, regulile mele! Și, atâta timp cât stai 
aici, nu ești nimic altceva decât un musafir. Depinde 
doar de tine dacă o să devii unul nepoftit. 

Drew face un pas spre noi și mă lipesc de iubitul 
meu, ușor speriată. Doar nu are de gând să-l lovească, 
nu? Pentru că, cel mai sigur mi-aș ieși din minţi dacă 
ar încerca una ca asta în fața ochilor mei. Oricât detest 
prezenţa lui aici și cât de tare mă înspăimântă, sunt 
gata oricând să sar la gâtul lui. Nici măcar nu știu de 
unde vine gândul ăsta. 

— Mai vedem, mormăie. Voi fi aici până la finalul 
sezonului, ca să mă asigur că toate fetele vor intra la 
licitaţie, inclusiv ea. 

Face un gest din mână spre mine, iar maxilarul mi 
se încleștează de nervi. 

— S-a terminat cu joaca, Keith! 

Brunetul scrâşnește din dinţi, înainte să-și aplece 
privirea asupra mea şi să-mi ordone scurt: 

— Du-te în dormitor! Acum! 

Și cum privirea lui îmi cere același lucru, nu mai 
stau pe gânduri. Îmi prind rochia cu ambele mâini şi 
pornesc grăbită spre scări, cu inima bătându-mi pe 
undeva prin gât şi cu senzaţia că urmează să se în- 
tâmple ceva rău. Urc treptele cât pot de repede, apoi 
mă opresc lângă perete când urletul lui Keith răsună 
puternic în living: 

— Cine dracu te crezi?! 

Sfinte! 

Văd dormitorul de la capătul coridorului, dar nu 
mai reușesc să mă clintesc. Pielea mi se face de găină 
pe sub rochie și fiori reci de groază îmi străbat spatele 
dezgolit. 

— Afacerea asta e a mea și a prietenilor mei! 
adaugă, înfuriat. Noi suntem singurii care iau decizii 
aici. Nu tu, nu familiile! Noi! Şi îţi spun o singură dată, 
Drew. Dacă te atingi de un fir de păr din capul ei, vom 
avea probleme! 

— Te înşeli, Keith, îi replică bărbatul, pe un ton 
sfidător. Afacerea asta a fost a voastră până în momen- 
tul în care ați pus-o în pericol. Acum este a mea! 

— Ce naiba vrei să spui cu asta? întreabă Trent, 
evident nemulțumit de veste. 

— Ştiţi, familiile se așteptau să refuzaţi să coope- 
raţi, încă de când au aflat de existenţa celor două fete. 
De aceea m-au trimis pe mine. Nu sunt aici să vă cer 
acordul sau părerile, ci să vă iau totul! Ordinul a fost 
clar, băieţi. Nimic nu o să mai fie la voia întâmplării. Ori 
renunțați, ori vă oblig! 

La dracu! Seriozitatea din glasul lui tăios îmi 
spune că nu e aici să se joace de-a șoarecele și pisica cu 
cei din Elită și nici să-i asculte. E aici să preia afacerea 
și, ţinând cont de cine e și de ceea ce poate face, proba- 
bil e doar o chestiune de timp până va pune lucrurile 
pe făgașul lor. 

Atât eu, cât şi Angel, vom fi repuse pe lista licita- 
tiei. Dar nu asta e ceea ce mă înspăimântă cel mai tare. 
Ce mă îngrozește cu adevărat este ideea că Keith o să-i 

permită. Poate nu acum, dar la un moment dat o să fie 
convins că situaţia nu este așa cum ar fi trebuit să fie. 
Va renunţa la mine. 

— Şi, crede-mă, Keith, nu-mi face nicio plăcere să 
mă ating de capul Elenei, dar o voi face dacă nu o să fie 
rapid pusă la locul ei, adică printre celelalte. 

— Cum spuneam, o să te atingi de ea doar peste 
cadavrul meu! 

Un cor de icnete umple liniştea ce se aşterne pe 
neașteptate și îmi dau seama că s-a întâmplat ceva. 
Nu mă mai pot abţine și trag cu ochiul pe după colțul 
peretelui, doar ca să-l văd pe Drew cu mâna în gâtul 
iubitului meu și pe ceilalți privind șocați scena din faţa 
lor. 

Viteza cu care mă înfurii e copleșitoare. Doar 
văzându-l cu degetele înfăşurate pe grumazul lui Keith 
mă face să mă aprind ca fitilul unei bombe de proporţii 
uriașe și un sentiment de posesivitate, de protecţie 
exagerată îmi umple interiorul, înfierbântându-l ca 
lava. 

Într-un final, pornesc din loc. Paşii mei aproape 
aleargă spre dormitor şi, fără să gândesc, mă duc ţintă 
spre comoda după care Keith își ţine arbaleta. 

Apoi totul e în ceaţă. Nici nu realizez când străbat 
drumul înapoi spre scări și până la parter. Condusă de 
furie și de teamă, în aceeași măsură, mă trezesc doar 
când ridic arbaleta spre capul lui Drew și urlu scoasă 
din minţi: 

— Dă-i drumul! 

Degetul mi se fixează pe trăgaci, tremurând. Sunt 
într-adevăr pregătită să lansez săgeata fix între ochii 
lui, dacă nu-l eliberează. 

— Dă-i dracului drumul, altfel jur că îţi fac o gaură 
în frunte! mârâi turbată. 

Din fericire pentru mine, mâna lui se îndepăr- 
tează de gâtul lui Keith și Drew face un pas înapoi, 
uitându-se la mine uluit, parcă nevenindu-i să creadă 
că am o arbaletă ţintuită spre el. N-are nici cea mai 
vagă idee că habar nu am s-o folosesc. 

— Aşa, şi dacă îndrăznești să-l mai atingi vreo- 
dată, te omor! Nu dau nici doi bani pe cine naiba ești! 
O să mai pleci de aici doar cu picioarele înainte. 

Adrenalina îmi inundă corpul şi sunt tentată să 
trag oricum, în special când privirea-i devine batjo- 
coritoare și sfidătoare. Nu mă ia în serios, iar asta mă 
irită la fel cum m-a iritat că și-a pus labele pe iubitul 
meu. 

— Lasă aia jos, târâtură spălăcită! îmi comandă 
printre dinți. 

Mă uit lung la el, întrebându-mă dacă e întreg la 
minte. Chiar se așteaptă s-o las jos? Ei bine, oricare ar 
fi răspunsul, în loc să fac ce-mi cere, o strâng mai bine 
în mâini, continuând s-o ţin îndreptată spre faţa lui. 

— Trebuie să te străduieşti mai mult, amice! Nu 
sunt uşor de convins. În plus, sunt a naibii de supărată 
acum şi chiar s-ar putea să-ţi înfig o săgeată în frunte, 
dacă nu ai mare grijă ce scoţi pe gura aia spurcată! Cu 
riscul de a mă repeta, mă doare fix în fund cine dracu 
ești! 

Apoi arbaleta mi-e smulsă din mâini înainte 
să-mi dau seama măcar, iar Keith îmi trânteşte cea mai 
amenințătoare privire a sa, enervat peste măsură de 
mișcarea pe care am făcut-o. Dar ce nu știe el este că 
puţin îmi pasă dacă apreciază sau nu, faptul că i-am 
sărit în apărare. Mi-am făcut datoria. Ba chiar mi-a 
făcut o plăcere morbidă să-l pun pe nemernic cu botul 
pe labe. 

— Jordan! strigă dintr-odată, iar paznicul se 
înfiinţează lângă mine, prinzându-mă de braţ. Du-o în 
Eden și asigură-te că nu mai pleacă de acolo până vin! 

Pufăind, mă las trasă spre ieşirea din vilă, dar nu 
înainte de a mă uita la Drew cu dușmănie. 

— Ce naiba a fost în capul tău, fetițo? mă întreabă 
Jordan când ajungem afară și ne îndreptăm spre Eden, 
pe aleea slab luminată de felinarele elegante. Aia a fost 
o mișcare proastă. 

— Îl rănea, argumentez în apărarea mea, încă 
nervoasă. 

— Drew nu l-ar răni niciodată pe Keith și vi- 
ce-versa. Sunt rude! 

Ei bine, nu-mi pasă nici de asta. E posibil să fi 
călcat pe nervi pe cine nu trebuie, dar dacă nu aș fi fă- 
cut-o, nu m-aș fi simţit împăcată cu mine însămi. N-are 
importanţă ce voia să facă Drew. În momentul în care 
l-am văzut cu mâna în gâtul iubitului meu, am crezut că 
o să sufăr un atac cerebral. Atât de intens am ajuns să 
iubesc pe cineva care s-ar putea să-mi fi distrus viaţa. 

Acum că Drew e aici, mă întreb cum se vor sfârși 
toate. Nu-l cunosc, însă ceva îmi spune că puterea lui 

de convingere e mai mare decât a lui Keith și a întregii 
Elite. 

— Crezi că o să reușească ce și-a propus? îl întreb 
pe Jordan, curioasă și puţin temătoare. 

Acesta doar mă priveşte într-un mod indescifra- 
bil, mergând pe lângă mine. 

— Crezi că ar putea să-l convingă pe Keith să mă 
bage la licitaţie? insist. 

— Nu ştiu, Ellie, mormăie. Relaţia lor e strânsă, 
așa că nu ştiu ce ar face Keith cu tine. Ştiu doar că ai 
gafat-o. 

Aşa este? Am gafat-o? 

Înghițind în sec, aştept ca paznicul să descuie uşa 
grădinii, bâjbâind prin întuneric ca un orb. Urăsc că 
răspunsurile lui mă fac să mă îndoiesc de Keith și de 
rezistenţa lui de a se opune unchiului său. 

Apoi mai sunt și familiile, despre care bănuiesc că 
au o putere nemărginită asupra lor și asupra afacerii. 
Chiar dacă nu sunt prezente, mă fac să cred că vor 
interveni la rândul lor, dacă planul lui Drew nu va da 
roade, iar treaba se va împuțţi rău de tot. Deja mă văd 
plecând de pe insulă cu cel care oferă mai mult pe mine 
și dusă departe, cine ştie în ce colţ al lumii. Departe de 
Keith, în orice caz. 

Și aş minţi dacă aș spune că nu mi-e frică. Pentru 
prima oară, mă îngrozește gândul că, contrar a ceea ce 
am crezut până acum, voi sfârşi la fel ca restul: vândută. 

Cu sufletul la gură, aştept în tăcere ca el să vină, 
privind prin grădină cu inima strânsă în piept şi cu 
braţele înfășurate în jurul meu ca într-o îmbrăţișare. 
Jordan stă în picioare lângă patul cu tăblia ca un 

landou, asigurându-se astfel că rămân în Eden până la 
apariţia lui Keith. 

În clipa în care aud uga trântindu-se şi îl văd pe 
acesta venind furios, sar în picioare, frământându-mi 
mâinile. În schimb, Jordan se îndepărtează, dând de 
înțeles că urmează să părăsească grădina ca să ne lase 
singuri. 

Inspir adânc când Keith se oprește în fața mea, 
având pe chip întipărită o expresie frustrată. Ochii lui 
verzi sclipesc de nervi, în timp ce mă întreabă mârâind: 

— Ce dracu a fost aia?! 

Rămân mută, privindu-l confuză printre gene. 
După scurta conversaţie cu Jordan, mi-am dat seama 
că nu o să aprecieze intervenţia mea, dar nu mă aş- 
teptam să fie mânios. Întreaga lui ființă trepidează de 
furie, ceea ce nu-mi place deloc. Urăsc când e supărat 
pe mine. 

— Am vrut doar să... 

— Ţi-am spus să mergi direct în dormitor! mă 
întrerupe. Trebuia să mergi în dormitor, Ellie! Când 
te-am văzut cu arbaleta aia în mâini și îndreptată spre 
unchiul meu, am crezut că nu văd bine. 

— Am vrut doar să înceteze, bombăn. De ce ești 
supărat pe mine? Nu puteam să stau cu mâinile în sân 
și să-i permit să te rănească! 

— Nu am nevoie de protecţia ta! tună dintr-odată. 

Fac un pas înapoi, tresărind cu putere. Simt cum 
ceva în mine se frânge şi detest asta. E dovada că acesta 
s-a strecurat adânc acolo şi că ar putea oricând să mă 
doboare. Ba chiar, când ochii încep să-mi lăcrimeze, 
detest asta şi mai tare. 

— Nu e corect! replic iritată şi copleșită în aceeași 
măsură, uitându-mă la el uluită, nevenindu-mi să cred 
că ţipă la mine. Tipul ăla te strângea de gât, iar tu tot pe 
mine ești nervos?! Ai probleme! 

— Şi tu! mi-o trântește serios. Şi o să ai probleme 
care te vor depăși lamentabil, dacă mai faci vreodată 
vreo prostie ca asta! Drew e ultima persoană de pe 
lumea asta căreia ai vrea să-i intri în vizor și deja are 
capsa pusă pe tine. Nu-ţi forţa norocul, iubito! 

Îmi întorc privirea de la el, prea nervoasă ca să 
mai pot menţine contactul vizual, şi îmi strâng braţele 
în jurul meu, ca o îmbrăţişare care să mă apere de 
cuvintele lui. 

— Dacă vrei ca toată treaba asta să se termine 
bine, stai în spatele meu și ţine-ţi gura închisă! mă 
sfătuiește. 

— Asta nu o să se întâmple, spun categoric. 

Ochii lui se fac cât cepele, parcă nevenindu-i să 
creadă că îl sfidez în halul ăsta, tocmai acum. 

— Poftim? 

— Nu sunt o marionetă, Keith. O să îmi ţin gura 
închisă numai atunci când consider eu. Cred că știm 
amândoi că sunt orice, numai marfă nu, iar el mă tra- 
tează ca pe una. 

— O să devii una, dacă nu ai grijă cum te comporți 
pe lângă el, mă informează sec. 

Asta e o amenințare? Îl privesc şocată, încercând 
să-mi dau seama dacă asta e într-adevăr o amenințare 
sau un avertisment. În momentele astea, mi-e impo- 
sibil să fac diferenţa, când el se uită la mine astfel. Mă 
face să plâng. 

Două lacrimi mi se desprind de gene şi alunecă 
alene pe obraji. Le urăsc din prima clipă. După zile în- 
tregi în care tot ce a știut să facă a fost să-mi provoace 
zâmbete şi stări de bine, acum distruge totul la numai 
câteva minute de când individul ăsta a apărut în peisaj. 

— Nu plânge, la naiba! geme, trecându-și frustrat 
o mână peste faţă. 

Se întinde apoi spre mine, dorindu-și să mă 
prindă, însă mai fac un pas înapoi, derutându-l. Nu 
cred că aș fi în stare să-l las să mă atingă acum. 

— Poate că Drew are dreptate, mormăi, încăpăţâă- 
nându-mă să abordez o atitudine nonșalantă. Poate ar 
trebui să stau cu restul fetelor. Până la urmă, încep să 
cred că, într-un final, tot acolo o să ajung. 

Și presimt că o să am dreptate. Oh, Doamne, câtă 
dreptate o să am! După spusele lui Jordan, ajung la 
concluzia că, indiferent cât se încăpăţânează acum, o 
să vină clipa în care Keith o să cedeze în faţa lui Drew. 
Aşadar, într-un fel sau altul, o să ajung la fel ca restul şi 
nu o să mai conteze ce sentimente am eu pentru el sau 
el pentru mine. N-o să mai conteze nimic. 

— Aşa că n-are rost să ne prefacem că nu te are 
deja acolo unde își dorește, adică la degetul mic, replic 
sec. 

— Ellie, întreci măsura! mârâie nervos. 

Ridic încet din umeri. Știu și eu că o întrec, dar 
refuz să-i mai ofer vreo satisfacţie. 

— Ştim amândoi că nu sunt genul de fată care se 
supune, Keith. Să lăsăm gargara și fă ce ai de făcut. 

Fac un pas mare spre el, ajungând atât de aproape, 
încât pieptul aproape mi se lipește de al său. 

— Haide! îl încurajez. Trimite-mă lângă celelalte. 
Nu mai pierde timpul cu confruntări pe care oricum le 
vei pierde. În sinea ta, ştii deja că Drew o să câştige, la 
fel cum știi și că, dacă mă mai tratează vreodată ca pe 
o sclavă, o să fac exact acelaşi lucru! 

— Ellie, nu mă face să regret că ţi-am dat mai 
multă putere decât meriți. 

— la-o înapoi, îi cer serioasă. N-am nevoie de 
puterea ta. Dacă trăieşti cu impresia că mă consider 
curajoasă și protejată doar pentru că mă ţii tu în braţe, 
n-ai decât să o iei pe toată înapoi. Să nu crezi că o să mă 
doară dacă mă întorc acolo de unde am plecat. 

— Da? întreabă curios, cu maxilarul încă încleștat. 

— Da. 

— Atunci, de ce plângi? 

Întrebarea lui mă face subit conştientă de obrajii 
mei umezi şi de lacrimile din ochi. Aș vrea să pot da 
vina pe furie, că ea e cea care mă face să plâng acum 
în faţa lui, dar în adâncul meu sunt conștientă că ăsta 
e ultimul motiv. Plâng pentru că mă doare pieptul. 
Pentru că mă simt dezamăgită. Pentru că Drew a pă- 
truns în Paradisul meu și toarnă gaz peste tot, ca să-l 
incendieze. O să ardă în flăcări, odată cu mine. 

— Furia te face să vorbeşti prostii, iubita mea, 
spune apoi, prinzându-mi faţa în mâinile lui fierbinţi. 
Nu am de gând să te dau nimănui. Nu am de gând 
nici să te arunc înapoi de unde te-am scos. În schimb, 
adaugă, ștergându-mi lacrimile cu degetele mari, am 
de gând să te pedepsesc. 

Nu sunt surprinsă de decizia lui. De fapt, nu 
schițez nimic, deși ochii lui acum blânzi par să aștepte 
până şi cea mai mică tresărire facială. 

— Dacă n-o fac, o s-o facă el, și nu pot permite să 
te atingă în niciun fel. Astfel, în noaptea asta o să rămâi 
în Eden. 

Bineînţeles. Până la urmă, Edenul a fost construit 
pentru asta, pentru pedeapsă. Era și cazul să-și reia 
rolul, pentru că noi doi l-am transformat în cu totul 
altceva. L-am transformat în Rai. 

Dar tot sunt dezamăgită, așa că mă retrag din 
căuşul mâinilor sale şi mă așez pe marginea saltelei, 
mutându-mi privirea de pe el. Aştept să plece și să mă 
închidă aici. 

— O să-i spun lui Jordan să-ți aducă cina și să 
rămână cu tine, mă informează. Încearcă să nu mai faci 
și alte prostii. 

Nu-i mai răspund. Deşi îl aud oftând, nici măcar 
nu mă mai uit la el. 

— Te iubesc, Ellie. 

Îmi atinge delicat şuviţa scurtă de lângă ureche, 
ce mi-a evadat din coc, mângâind-o, apoi se întoarce şi 
pleacă. Şi abia când aud ușa închizându-se în spatele 
său, îmi permit să-mi ridic privirea din pământ și să 
murmur: 

— Şi eu te iubesc... 

Apoi adaug, strângându-mi dinții nervoasă: 

— Şi o să fie război! 

Nu am idee cât timp a trecut de când Keith m-a 
lăsat în Eden, dar e tot noapte când se întoarce. Exact 
cum mă aşteptam. Închid rapid ochii, prefăcându-mă 
că dorm. Acum nu mă simt în stare să port o discuţie 
cu el, însă trebuie să recunosc că, de data asta, nu m-a 
dezamăgit deloc, iar asta aproape mă face să zâmbesc. 

Știam că n-o să reziste. Există câteva lucruri de 
care a devenit dependent în ultima perioadă și le știu 
pe toate. Îi cunosc slăbiciunile, în special pe cele care 
țin de mine într-o oarecare măsură. Oricare ar fi moti- 
vul pentru care ar trebui să păstreze distanţa, să lase 
impresia că m-a pedepsit, nu poate sta departe. 

— Doarme? îl întreabă pe Jordan cu glas jos. 

— Aşa cred, blufează paznicul. 

Dar Jordan știe prea bine că nu dorm. Până să 
auzim uşa grădinii deschizându-se, am schimbat reci- 
proc câteva cuvinte. 

Buzele îmi tresar când ajung la concluzia că acesta 
minte pentru mine, iar faptul că sunt poziționată cu 
spatele la ei îmi oferă oportunitatea perfectă de a-mi 
muşca buzele ca să nu râd, fără să fiu văzută. 

— Poţi să pleci, îi spune Keith, moale. Du-te să te 
odihnești. Rămân eu cu ea. 

Mi-l imaginez pe Jordan încuviinţând, înainte să-i 
aud paşii cum se îndepărtează de patul de grădină. Nu 
mai aud zgomotul ușii care se trântește în urma lui, 

căci partea de saltea de lângă mine se lasă sub gre- 
utatea lui Keith şi devin mai atentă la mișcările sale, 
decât la orice altceva. Ridicându-mi delicat capul de pe 
pernă, își strecoară un braţ sub el și mă trage la pieptul 
gol, cu miros de mare și vânt. Se poziţionează astfel 
încât ajunge întins lângă mine, în fața mea, și abia apoi 
oftează. 

— Ştiu că nu dormi, mormăie. Ba chiar cred că te 
distrezi de minune în sinea ta. 

— Nu mă simt prea amuzată acum, mărturisesc, 
cu faţa îndesată în pieptul lui tot mai fierbinte. M-ai 
pedepsit. 

— Dacă nu o făceam eu, o făcea el. 

— Atunci, felicitări! i-o trântesc. Tocmai ai arătat 
cine e şeful și cine e subalternul din relaţia asta. Și 
eu care credeam că într-o relaţie, ambii ar trebui să 
poarte același rang. Ha! Ce idioată! 

Mă întorc cu spatele la el, făcându-l să pufnească 
nemulțumit, și nu mă mai pot abţine. Zâmbesc cu toată 
gura, bucurându-mă în secret că tocmai mi-a oferit 
ocazia de a-l şantaja emoțional, așa cum merită. O fi 
Keith un bărbat dur și băgat în rahat până la gât, dar e 
conștient că nu poate controla totul, cum ar fi orgoliul 
care mi-a mai rămas după ce m-a închis aici. 

— Ellie... 

— Noapte bună, Keith. 

— Ellie! 

lritat, mă prinde de umăr și mă răstoarnă pe 
spate, ridicându-se într-un cot ca să mă poată privi. 
Îngâmfată, îmi ridic ochii spre el, aşteptând următoa- 
rele argumente cu care speră să mă împace după o 

gafă ca asta. Pot simţi cât de tare îl enervează faptul 
că nu vreau să-i vorbesc, că nu vreau să-l privesc în 
ochi și că îi întorc spatele. Şi continui să mă uit la el 
încruntată, deși arată atât de răvășitor, încât îmi taie 
răsuflarea. Chiar și obosit și cu început de cearcăne, e 
cel mai frumos bărbat pe care l-am văzut vreodată. 

— Uite, am înţeles, replic, înainte să spună ceva. 
Tu ești șeful, eu sunt proprietatea, iar Drew asta tre- 
buie să vadă. Acum putem dormi? 

— Nu, mormăie. Încă eşti supărată. Prima oară 
vreau să-ți explic niște lucruri. 

— Ce lucruri? mă încrunt. Că, de fapt, adevăratul 
șef e Drew, nu tu? Oricum, când te-ai transformat în- 
tr-un papagal? Nici bine n-a venit, că deja îţi tremură 
pantalonii de băiat mare și rău! Tipul ăla vrea să-ţi ia 
totul şi să te transforme în lacheul lui, dar tot eu sunt 
pedepsită pentru că am vrut să-i trag o săgeată între 
ochi ca să nu te mai sugrume! 

Keith încasează fiecare lovitură cu o expresie im- 
pasibilă, ca şi când nu l-ar atinge în niciun fel ceea ce-i 
spun. Practic, fac praf sub ochii lui toată imaginea pe 
care a încercat din greu s-o construiască, iar el n-are 
nici cea mai mică reacție. 

— Vorbești prostii, replică la un moment dat, 
părând convins de asta. În plus, nu mă deranjează de- 
loc să mă transform într-un papagal, dacă asta îl face 
să-şi țină mâinile departe de tine. Îmi cunosc unchiul, 
Ellie. Îi place la nebunie să facă lucruri pe la spatele 
meu când nu sunt atent și ultimul lucru pe care mi-l 
doresc este să dispari subit când mă aştept mai puţin. 
Nu vreau să fiu nevoit să te caut în toată blestemata de 

lume, ca să aflu cui dracului te-a vândut. Și, cine ştie, 
poate voi ajunge prea târziu. 

Inspir adânc pe nas, uitându-mă la el cu toată 
seriozitatea de care sunt în stare. Nu pare să blufeze în 
legătură cu asta. 

— Nu mi-e teamă de el, dacă nici ţie nu-ţi este, îi 
spun prompt. Dar, dacă vei continua să mă tratezi ca 
pe cineva inferior ţie, o să mă vadă în continuare ca pe 
o verigă slabă. 

Oftând, îşi coboară capul şi își îndeasă nasul în 
scobitura gâtului meu, adulmecându-mă ușor, înainte 
să iau decizia de a-l răsturna pe spate. Îl încalec, tre- 
cându-mi un genunchi dincolo de șoldurile lui, simțind 
cămaşa de noapte cum mi se ridică pe fund. Părul lung 
și acum desfăcut îi încadrează capul când mă aplec 
asupra sa, iar ochii verzi şi mari refuză să-mi mai pă- 
răsească fața. 

— Poate că n-am nevoie de protecţia ta, aşa cum 
ai impresia, murmur. Am nevoie doar ca tu să ai încre- 
dere în mine. Mă pot descurca cu Drew. 

— Ellie, nu e un bărbat care să fie păcălit atât de 
ușor de farmecele tale. 

— Cine a spus că vreau să-l farmec? zâmbesc. Nu 
contează ce sunt nevoită să fac, dar nu o să-l las să ne 
distrugă. Nu o să-i permit să mă ia de aici. 

Depun un sărut cast pe buzele lui ademenitoare, 
apoi mă răstorn înapoi pe saltea, moment în care ca- 
pul lui se aşază pe abdomenul meu, iar cu brațul îmi 
înfășoară strâns picioarele, lăsându-se într-un final, 
moale. Cu umerii sprijiniți de tăblia patului, îmi trec 
degetele prin părul lui mătăsos, jucându-mă în el până 

când respiraţia i se domolește, dând semne că e pe 
punctul de a adormi. 

În schimb, pe mine m-a părăsit somnul. Cu toate 
că pleoapele îmi sunt grele, iar căldura trupului lui 
Keith, lipit de al meu, mă moleșește, ochii mei rămân 
fixaţi pe tavanul cupolei din sticlă şi pe semi-luna ar- 
gintie aflată deasupra grădinii. 

Mă întreb cum îi voi face faţă lui Drew, odată ce el 
a venit aici special să distrugă tot. Chiar o să fiu nevoită 
să duc o luptă mai aprigă decât am dus cu Keith la în- 
ceput, ca să-i demonstrez că nu sunt ușor de doborât? 

Atenţia mi-e distrasă de umbra unei siluete ce 
alunecă prin întuneric și se strecoară printre feri- 
gile înalte ce protejează patul cu landou de aleea ce 
străbate întreaga grădină. Lumina slabă aruncată de 
felinare şi de lună e suficientă să-l disting stând acolo, 
pândindu-ne ca un pervers ordinar, ca un criminal. 

Și probabil vede că l-am zărit, dar nu-i pasă. Nici 
mie. Ştiu de ce e aici. Cel mai sigur avea nevoie de 
confirmarea că bărbatul înfășurat în jurul meu ca un 
copil vulnerabil, nu mai e cine spera, adică cineva lipsit 
de slăbiciuni și de orice sentiment care ar putea să-l 
distrugă. 

Keith are sentimente pentru mine acum. Keith 
are slăbiciuni. A devenit vulnerabil încă din momentul 
în care s-a îndrăgostit de cineva pe care n-ar fi trebuit 
să dea nici doi bani. A devenit și mai vulnerabil acum 
când m-a pedepsit, m-a închis aici şi, totuși, n-a fost 
suficient de puternic să stea departe nici măcar pentru 
o noapte. 

Așadar, probabil că, pentru Drew, să-l găsească 
pe nepotul lui strângându-mă în braţe în somnul lui 
adânc, e o lovitură sub centură, căci nu poate privi 
prea mult. 

Apoi adorm și eu. 


Dimineaţa îl găsesc pe Drew la masa de pe terasă, 
stând relaxat pe scaunul lui Ryder, singur și cu o cafea 
în faţă. Se uită nedumerit la mine cum străbat dis- 
tanţa dintre ușă şi scaunul din celălalt capăt al mesei, 
purtând una dintre rochiile preferate ale lui Keith, cu 
body din dantelă crem și fustă din voal. Bănuiesc că 
e preferata lui tocmai pentru că îmi lasă picioarele în 
întregime la vedere, iar decolteul are o despicătură 
generoasă, care se opreşte abia la întâlnirea cu centura 
aurie de la brâu. Îmi place că îi place rochia asta, căci 
numai astfel o pot folosi împotriva lui. 

Cât de elegant pot, mă așez pe scaunul lui Keith, 
ajungând faţă în faţă cu Drew. Noi suntem singurii care 
au ajuns aici, înainte de servirea micului dejun și mă 
așez intenţionat vizavi de el. 

— Elena, murmură el, trecându-și degetele 
groase, pe care străluceşte un ghiul, prin părul brunet, 
tuns scurt. 

— Prefer Ellie, îl informez senină. Toată lumea 
îmi spune Ellie. 

— Eu nu sunt toată lumea. 

— Elena îmi spune doar tatăl meu și ăsta e unul 
dintre motivele pentru care îl urăsc, mărturisesc amu- 
zată, sprijinindu-mă de spătarul scaunului. E numele 
fostei sale amante. 

Drew rânjește cu un colț al gurii, arătând cu o 
idee mai tânăr. 

— Atunci, nu putea să-ţi pună un nume mai 
potrivit, replică tăios, părând să savureze din plin 
momentul. Probabil și ea s-a vârât în patul tatălui tău, 
cum te-ai vârât tu în cel al nepotului meu. 

Chicotesc, deşi e în mod clar un atac direct la 
moravurile mele. Dar mă așteptam la asta. Oh, din mo- 
mentul în care am deschis ochii, înțepenită de faptul 
că Keith nu s-a mai mișcat de pe mine nici măcar un 
blestemat de centimetru, mă așteptam la o discuţie de 
genul ăsta. Am venit pregătită, înarmată cu răbdare și 
gata să-i întorc fiecare replică. 

— Te înșeli, îl contrazic distrată. Nu eu m-am 
vârât în patul nepotului tău. El s-a vârât într-al meu. 

— Şi vrei să cred o asemenea tâmpenie? 

Ridic jucăuș din umeri, cât ochii lui mă studiază 
cu suspiciune de pe partea cealaltă a mesei. 

— Poţi să-l întrebi, dacă îţi dorești, îi propun. Ştiu 
că ai fost azi-noapte în Eden. Ai văzut cu ochii tăi că, 
deși m-a închis acolo pentru că te-am ameninţat, tot 
la mine a venit. Până la urmă, de aceea ai venit, nu? Să 
te convingi singur că ai într-adevăr motive să te temi. 

Drew mă priveşte lung pe deasupra mesei. De data 
asta nu mai arată de parcă ar savura ceva. Dimpotrivă, 
maxilarul i se încleștează, dând de gol frustrarea pe 
care o simte în clipa asta, legat de faptul că folosesc 
propriile acţiuni ca să-l cobor înapoi cu picioarele pe 
pământ. 

La început m-a speriat puţin. Aș minți dacă aș 
spune că nu a făcut-o. Însă acum mi se pare doar... 

patetic. Deloc înfricoșător. Ba chiar pot afirma că și 
Keith a părut mai înspăimântător decât el, înainte să 
cedeze. 

Una dintre femeile latine care se ocupă cu ser- 
virea îmi pune în faţă o ceașcă cu cafea, așezată pe o 
farfurioară rotundă. 

— Tu ar trebui să te temi, Elena, replică el într-un 
final, aparent calm şi calculat. Fete ca tine au mai 
fost. Nu ești prima care a încercat să-și scape pielea, 
folosindu-se de propriul trup. Am pierdut cu ceva timp 
în urmă numărătoarea celor care au crezut că, dacă se 
aruncă în patul lui, o să scape basma curată. O să sfâr- 
șești la fel. După ce o să se sature de tine, te va arunca 
înapoi în grămadă, ca pe o rufă folosită. 

— Ei bine, trebuie să-ți recunosc, Drew, că mi-e 
teamă de un singur lucru și nu e ăsta. Keith mă iubește. 
Știu că e greu de înghiţit, dar cu cât te conformezi mai 
repede, cu atât mai bine. Nu plec nicăieri, să știi! rân- 
jesc. Din contră, de fiecare dată când vei încerca să mă 
alungi, o să mă întorc și mai ambițioasă, iar la finalul 
întregii tevaturi, o să părăsesc scena cu el de mână. 

— E o ameninţare? se încruntă, mârâind întreba- 
rea printre dinţi. 

— E o promisiune. 

— Vorbe mari pentru un nimeni ca tine, mi-o 
trânteşte nonșalant. 

Rămân cu gura uşor căscată, luată pe nepregătite 
de îndrăzneala lui. Mă așteptam să mă jignească, să 
încerce să mă decadă și să mă tăvălească prin noroi, 
însă asta m-a luat complet pe nepregătite. 

Dregându-mi glasul, îmi pun un picior peste 
celălalt și apuc de toarta ceștii mele, sorbind ușor din 
cafeaua fierbinte. Pe deasupra ei îl văd pe Drew rân- 
jind, parcă bucuros că mi-a închis gura, neavând habar 
că deja coc altceva în minte. 

— Uite, te înţeleg, murmur apoi, lăsând ceașca 
înapoi pe farfuria ei. Abia ai venit, așa că încă n-ai fost 
pus în temă cu tot ce se întâmplă aici. 

— Şi anume? întreabă curios, arcuindu-și batjo- 
coritor sprâncenele. 

— Continui să mă vezi ca pe una dintre celelalte, 
dar află că nu am fost adusă pe insulă pentru ce crezi 
tu. Am fost deja cumpărată de cineva. 

— Zău? mă ia peste picior. De cine? 

— De Keith. 

Rânjetul de pe buzele lui piere dintr-odată, mu- 
tându-se pe ale mele. Sinceră să fiu, eram gata să joc 
la cacealma, dar acum îmi dau seama că habar nu avea 
despre felul în care am ajuns eu aici. Nu mi-e mare mi- 
rarea că trăieşte cu impresia că sunt una dintre acele 
fete care s-au strecurat în patul unuia dintre ei, pentru 
o soartă mai bună. 

Și savurez din plin expresia uluită pe care o are şi 
pe care încearcă în zadar să o mascheze într-o alta mai 
nepăsătoare. Tot ce are pe chip e o mască rigidă, gata 
oricând să se crape. 

— Şi, după câte ai văzut, deja nu mai poate nici 
măcar să doarmă fără mine. 

Micha e cel care întrerupe discuţia dintre mine și 
Drew, de îndată ce iese pe ușa terasei și se strâmbă, 
deranjat de soarele puternic. Arătând cu adevărat 

răvășit, aproape se târăște spre scaunul lui și abia după 
ce se trântește, își ridică ochii spre mine și se încruntă, 
întrebându-se probabil de ce ocup scaunul lui Keith. 

— Bună dimineaţa, mormăie morocănos. 

— Să-mi explice cineva ce înseamnă prostia asta! 
se răstește Drew deodată. 

Ceilalţi ni se alătură imediat, mai puţin Keith, 
fiecare ocupându-și scaunul. Ryder nu se mai așază în 
capătul opus al mesei, așa cum obișnuia, ci în dreapta 
bărbatului mânios, care mai are puţin și scoate flăcări 
pe nări. 

— Ce prostie? întreabă Trent, nedumerit. 

— Keith a cumpărat-o pe Elena? 

— Cine-i Elena? întreabă și Deke, la fel de buimac 
ca restul. 

Dar apoi se uită la mine și ochii i se măresc cu o 
idee, înțelegând într-un final că eu sunt Elena. 

— Ce ar fi să vorbim despre asta după ce servim 
micul dejun? propune Micha, cu o mină obosită. O să-ţi 
explice Keith totul, după ce mâncăm. 

Pomenind de lup, îl văd cu coada ochiului ieșind 
din vilă în soarele puternic ce se reflectă în ochelarii 
lui. Arată proaspăt, odihnit și puţin posac. 

— Ce să explic? vrea să știe. 

Se apropie de masă și își înclină capul de îndată 
ce mă vede așezată pe scaunul lui. Colţul gurii îi tresare 
într-un rânjet complice, care parcă îmi spune „știu ce 
încerci să faci”. Cu toate astea, nu mă ridică. Imediat ce 
îmi ia mâna de pe masă și îmi sărută prelung încheie- 
turile degetelor, se așază pe scaunul de lângă Micha, 
comportându-se de parcă locul lui mereu a fost acela. 

— Vom vorbi despre asta de îndată ce Elena se va 
ridica de la masă! replică Drew acid. 

Ochii lui se întorc spre mine şi așteaptă nervos 
să mă ridic şi să plec. În schimb, ai mei se întorc spre 
Keith, care oftează stresat. 

— Ellie nu pleacă nicăieri, i-o retează sec. E iubita 
mea, așa că o să mănânce cu noi. 

Zâmbesc, lăsându-l să-mi strângă degetele în 
mâna lui, ambele împreunate pe suprafaţa mesei. Asta 
e ceea ce voiam dela el. 

— Ei bine, eu am auzit altceva, Keith, bombăne 
enervat, trântindu-și coatele pe masă şi aplecându-se 
asupra cafelei sale, ca să-l poată privi mai bine. Am 
auzit că ai cumpărat-o! 

— E adevărat, mărturisește brunetul, senin. Mă 
rog, mai mult am plătit să fie adusă aici. Nu e proprie- 
tatea mea şi e liberă să plece când și dacă își dorește. 

— Dumnezeule! geme bărbatul, masându-și baza 
nasului. Asta e o glumă! Cum adică „e liberă să plece”? 
întreabă. A văzut prea multe, ca să poată fi lăsată să 
plece! Ce naiba s-a întâmplat cu tine?! 

Vocea i se ridică, ajungând să urle la Keith. 
Reușește cumva să distrugă toată buna dispoziţie a 
iubitului meu într-o singură clipă. Îl simt încordân- 
du-se pe scaun, strângându-mi mai puternic degetele 
și ridicându-și cu lentoare capul spre unchiul său. 

— M-am bâlbâit cumva? mârâie printre dinţii 
perfecţi și strălucitori, cuvintele parcă ieșindu-i din 
străfundul gâtului. Ellie nu e o prizonieră aici. E liberă 
să plece oriunde vrea, oricând vrea și să ceară orice își 
dorește. Ai înțeles? Nu o să repet! 

— Ai o problemă, Keith. 

— Tu ai o problemă! tună, scos din sărite, lovind 
masa cu pumnul și făcându-l pe Micha să-l privească 
nedumerit. Nu știu ce naiba îţi închipui că faci aici, dar 
asta e insula mea! Şi, ţinând cont că tu nu ești decât un 
musafir pe insula mea, ai face bine să-mi tratezi femeia 
cum se cuvine! 

Apoi se ridică de la masă sub atenta observaţie 
a tuturor şi, prinzându-mă de mână, mă trage încet, 
îndemnându-mă să mă ridic și eu. 

— Haide, păpușă! Vom servi micul dejun doar noi 
doi. 

Nu mă opun. Pornesc odată cu el spre intrarea în 
vilă, aruncându-i lui Drew o scurtă privire peste umăr 
înainte să fiu trasă pe uşă. Cu toate astea, nu mă pot 
bucura de victorie, deși ar trebui. Tensiunea pe care o 
simt învăluindu-mi iubitul în întregime mă face și pe 
mine să mă încordez. 

Niciunul dintre noi nu spune nimic, în drum spre 
dormitor. Devin tot mai convinsă, pe măsură ce înain- 
tăm pe coridorul de la etaj, că nu-i face nicio plăcere să 
fie la cuțite cu Drew, în special din cauza mea. Oricare 
ar fi sentimentele lui pentru mine, ei au acelaşi sânge. 
N-am voie să uit asta. Nu vor fi niciodată dușmani cu 
adevărat, aşa cum aș putea fi eu cu unul dintre ei. 

Imediat ce intrăm în dormitor, îmi și primesc 
confirmarea. Keith mă prinde de braţ și mă lipește de 
ușa închisă, privindu-mă într-un fel pe care nu-l pot 
descifra. Cert e că reușește să mă sperie puţin când se 
apleacă asupra mea, cu chipul tensionat și cu maxilarul 
încleștat, vizibil nervos pe mine. 

— Nu știu ce încerci să faci, Ellie, dar încetează! 
Chestia asta trebuie să înceteze acum. 

— Despre ce vorbești? îl întreb confuză. 

Corpul lui se presează de al meu și cu greu mai 
respir şi îmi mai păstrez atenţia asupra lui, când tot ce 
mă învăluie e parfumul ușor înţepător pe care îl poartă 
și care îmi dă toate simţurile peste cap, ca un afrodisiac 
puternic. Acum mă gândesc doar la porţiunea aceea de 
piele care se ițește de sub gulerul cămășii, pe care aş 
putea să i-o sărut. 

— Ştii că te iubesc, murmură, cuvintele lui lovin- 
du-se de obrajii mei. La naiba, ştii că te ador și că am 
devenit poate prea uşor, dependent de tine. Probabil 
ţi-ai dat şi tu seama de ce azi-noapte m-am întors la 
tine, în loc să te las singură acolo. 

Încuviinţez lin din cap, înghițind totodată în sec. 
Răspunsul e simplu, dar nu cred că asta e ceea ce 
încearcă să scoată în evidenţă. De fapt, mi-e teamă să 
ajung la o concluzie. 

— Dar, iubito, nu mă testa, îmi cere, prinzându-mi 
obrajii în palme, ca să mă facă să-l privesc în ochi. 
Nu mă testa, Ellie! Nu-mi supraestima răbdarea și 
sentimentele. Nu-ţi bate joc de mine! Chiar dacă simt 
o grămadă de lucruri pentru tine, dacă mai încerci vre- 
odată să arunci gaz între mine și el, te trimit cu mâinile 
mele înapoi de unde ai venit! Să nu crezi că nu aș putea 
rezista fără tine! 

Copleșită de avertismentul din glasul și din 
cuvintele sale, îmi înghit nemulţumirile și, în schimb, 
prefer să-mi ridic bărbia și să-l privesc fix în ochi, cu 
aroganță, înainte să-i spun categoric: 

— Nu poţi! 

Keith rămâne blocat preţ de câteva clipe, ca şi 
când nu i-ar veni să creadă ce am spus. 

— Ellie. 

Maxilarul său e încă încleștat și numele meu iese 
printre buzele lui ca o ameninţare autentică. 

— Keith. 

Cu un aer derutat, acesta face un pas înapoi, 
uitându-se la mine pe jumătate scandalizat și pe jumă- 
tate confuz. Sprâncenele i se încruntă, urmărindu-mă 
cum îmi aranjez rochia, fără să-l scap din ochi. 

— De fapt..., încep umezindu-mi buzele cu limba, 
m-am gândit mai bine. O să te scutesc pe tine de efort 
și pe mine de rușine şi o să plec singură. 

— Ce vrei să spui? 

— Spun că nu e nevoie să mă dai afară, pentru că 
sunt pregătită să mă întorc printre ele de bunăvoie. 

Zâmbindu-i tristă, apuc mânerul rotativ al uşii și 
părăsesc dormitorul înainte ca Keith să se dezmeti- 
cească. 

Dacă vrea să jucăm pervers, atunci o să jucăm 
amândoi. Până la urmă, sentimentele sunt cele mai 
odioase lucruri din lume și ţinta perfectă pentru dobo- 
rârea oricui. Pentru că da, există puţine limite pe care 
inima te lasă să le treci, fără a ţine seama cât de negru 
ești în adâncul sufletului. 

lar eu am de gând să i le testez pe toate. 

— Unde mergi? 

Mă opresc în dreptul fântânii și mă întorc spre 
Jordan, aflat la doar doi pași distanţă de mine, pregătit 
să mă însoţească. Aproape am uitat că i s-a cerut să mă 
urmeze peste tot, însă nu mă aşteptam s-o facă și de 
data asta. 

— La vila fetelor, răspund ușor nedumerită. 

Se încruntă. 

— De ce? 

Pufnesc. 

— Ştii, credeam că doar Keith are dreptul de a mă 
interoga de fiecare dată când prinde ocazia, comentez. 
Acum trebuie să-ţi dau raportul şi ţie? 

Ochii căprui ai bărbatului înalt și masiv, care se 
uită la mine de parcă nu sunt nimic altceva decât o 
muscă mică, se mijesc de nemulțumire. 

— Keith mi-a cerut să am grijă de tine, îmi răs- 
punde sec. Dacă trebuie să te iau la întrebări ca să îmi 
fac treaba, o să te iau. De ce vrei să mergi la vila fetelor? 

Ei bine... fie! Deși întrebările lui mă irită, la fel 
ca gândul că trebuie să raportez întruna, trebuie să 
recunosc că îmi place Jordan. Prezenţa lui nu mă mai 
deranjează, chiar dacă a ajuns să-mi sufle în ceafă non- 
stop. 

— O să stau acolo de azi înainte, îl informez, 
strângându-mi braţele la piept cu aroganță. 

Acesta se încruntă şi mai adânc, arătând ca un om 
complet confuz. 

— Nu mi-a spus nimeni despre o astfel de schim- 
bare. 

— Îţi spun eu acum. 

— Ţi-a cerut Keith asta? vrea să știe. 

— Nu. M-am exilat de una singură. 

Şi nu-mi vine să cred cât de rușinată mă simt de 
asta, dar bănuiesc că e mai bine decât să mă fi exilat 
el - așa cum s-ar fi întâmplat la un moment dat. 

Apariţia lui Drew a făcut cam dezastru față de 
cum mă aşteptam şi e aici de numai câteva ore. La ce 
mă mai pot aștepta? Nu o să se oprească până când nu 
o să mă vadă exact acolo unde își dorește, adică în rând 
cu celelalte fete, oricât s-ar opune Keith. Într-un final, 
o să cedeze. E doar o chestiune de timp până să-și dea 
seama că sângele nu se face apă pentru o femeie ca 
mine. 

Jordan se uită la mine uluit. Văd întrebările din 
ochii lui și, cumva, mă fac să mă simt și mai vulnera- 
bilă, mai expusă. Aproape îmi vine să plâng. 

— În fine, adaug tot eu, fluturând dintr-o mână. 

Îi întorc spatele şi pornesc din nou spre vilă, îna- 
inte să încep să plâng de-a binelea. Înaintăm împreună 
pe aleea pavată ce strălucește puternic în lumina soa- 
relui, păstrând distanţa de doi pași între noi. 

— Pot să-ţi spun ceva? mă întreabă la un moment 
dat, iar eu încuviinţez din cap, fără să mă întorc spre el. 
Cred că e cea mai mare prostie pe care ai putea s-o faci. 
Tocmai îi oferi satisfacţie celui mai încrezut om de pe 
planetă. Îl laşi să câştige. 

— Nu prea îl placi pe Drew, ha? pufăi, aruncându-i 
o privire scurtă peste umăr ca să-l văd strângându-și 
buzele într-o grimasă. 

— Nimeni nu-l place, mărturisește. Dar trebuie să 
fiu sincer și să-ţi spun că e destul de eficient. Reușește 
tot ce își propune și, dacă i s-a pus pata pe tine, o să ai 
o luptă zdravănă de dus cu el, fetiţo. Mai bine te-ai ţine 
pe poziţii şi te-ai gândi de două ori, înainte să faci ceva 
ce ai putea regreta mai târziu. Dacă te întorci în vila 
fetelor, nimic nu-ți garantează că o să mai ieși de acolo. 

— Poate nici nu am nevoie de o garanţie, mormăi, 
încetinind pasul ca să ajungă mai aproape de mine. 
Dacă Drew reușește să facă tot ce își propune, atunci 
tot acolo voi sfârși, nu? 

— Nu şi dacă Keith se opune. 

— Tocmai asta e problema, Jordan! exclam, 
oprindu-mă din mers și întorcându-mă cu faţa spre el. 
Tu crezi că se va opune unchiului său, pentru mine? 
Pentru că eu cred că, într-un fel sau altul, Keith o să i 
se supună lui Drew. În concluzie, tot acolo voi ajunge. 

— Nu ai de unde să știi, mi-o retează serios. 

— Ei bine, eu n-am de gând să aştept momentul 
ăla, sperând că mă va alege pe mine, în detrimentul lui. 

Ochii lui se mijesc dintr-odată, ajungând să se 
uite la mine suspicios. 

— Ce vrei să spui? 

— Ellie! 

Glasul ridicat al lui Keith pune capăt discuţiei îna- 
inte să apuc să răspund și mă răsucesc oftând, cu faţa 
în direcţia din care vine. Acesta se apropie de noi cu 
paşi mari şi hotărâți, trecându-și mâna de nenumărate 
ori prin urma de barbă. 

Deodată, mă simt ameţită de vârtejul de emoţii 
din stomac și de bătăile accelerate ale inimii, care îl 
recunoaşte pe nemernic de la distanţă. Se zbate în- 
nebunită în piept, îndrăgostită de tot ce-mi văd ochii: 
trupul înalt, zvelt, braţele pe care se mulează mânecile 
cămășii suflecate până la cot, fâşia de piele descoperită 
de nasturii descheiați... Părul brunet și aranjat într-o 
freză stilată. Întregul meu corp tânjeşte după el. 

Când se opreşte în fața mea și îi face semn din 
cap lui Jordan să ne lase singuri, palmele îmi sunt deja 
transpirate şi nu de la căldură. 

— Trebuie să plec, îmi spune apoi, cercetându-mi 
cu atenţie fața puţin crispată. Eu și Drew trebuie să 
mergem până în Ibiza și ne vom întoarce doar mâine 
dimineaţă. Vrei să vii cu noi? 

Deschid gura să-i ofer un răspuns afirmativ, însă 
mă răzgândesc rapid când îmi aduc aminte de avertis- 
mentul din dormitor, care acum mă face instabilă și 
neîncrezătoare. În schimb, el pare să fi uitat de întreaga 
discuţie, deși e în continuare prost dispus. 

— Nu, mulţumesc. O să-mi petrec ziua cu fetele. 

— Ellie, oftează, închizându-și ochii pentru câteva 
clipe, ca şi când ar blestema în minte. Aş prefera să nu 
faci asta. Ţi-am spus că nu e o idee bună să te atașezi 
de ele și încă tind să o cred. Ar fi mai bine dacă... 

— Am spus că îmi voi petrece ziua cu fetele, repet, 
de data asta mai apăsat, ca să vadă că nu glumesc și că 
el nu are nimic de comentat în privinţa asta. Până la 
urmă, fiecare ar trebui să stea cu cei de teapa lui, nu? 
Să nu ne amestecăm. 

Mârâind enervat, mă prinde de mână când încerc 
să mă îndepărtez de el. După doar un pas făcut, mă 

trage înapoi în faţa lui şi îmi trântește cea mai iritată 
privire a sa, dovadă că nu apreciază deloc gestul meu. 

— Ce naiba vrea să mai însemne și asta? mă în- 
treabă printre dinți. 

— Eu sunt una dintre ele, iar tu ești unul dintre ei. 
Mai simplu de atât nu are cum să fie. 

— Eşti a mea, mi-o trântește serios, comportân- 
du-se de parcă asta ar explica totul. Atât. Şi chiar dacă 
o faci pe viteaza cu mine, știu că nu vrei să te întorci 
acolo. 

— Nu ştii nimic, bolborosesc nervoasă, strângân- 
du-mi braţele la piept. 

Dar, la cum se uită la mine, cred că știe totul. 
Privirea lui parcă străpunge zidul pe care încerc să-l 
construiesc în sinea mea pentru a-mi proteja adevăra- 
tele gânduri şi sentimente. Niciodată nu m-am simţit 
mai descoperită ca acum. 

— Ți-e frică, replică încet. Crezi că, dacă iei sin- 
gură decizia de a te întoarce, o să te doară mai puţin 
decât te-ar durea dacă te-aș arunca eu acolo. Ţi-aș 
frânge inima. 

Nu mi-ar frânge-o. Mi-ar spulbera-o. N-ar mai 
rămâne nimic din ea. Prăbușirea mea ar fi prea zgomo- 
toasă și nimicitoare și nu mi-aş mai reveni. Şi probabil 
se vede pe fața mea cât de mare mi-e teama, căci Keith 
oftează din nou, parcă prea obosit să-mi mai explice 
aceeași chestie la nesfârșit. 

Drew mă face să am îndoieli în privinţa lui Keith, 
îndoieli pe care nu le-am mai avut până acum. Nu mai 
cred cu aceeași tărie că el e singurul care poate lua 
decizii pentru că, deși nu-mi place să recunosc, Drew e 
singura persoană cu adevărat capabilă să-l manipuleze. 

Locul meu lângă el a început să fie în pericol încă din 
clipa în care acesta a pus piciorul pe insulă. 

— Ellie... 

Mâna lui îmi prinde bărbia și îmi ridică faţa spre 
el, obligându-mă să-l privesc în ochi. Însă nu apucă să 
rostească ce are de gând să spună, căci Drew apare pe 
neașteptate lângă noi, distrugând întregul moment. 

Mă trag înapoi, strângând din dinţi de nemulţu- 
mire. 

— Putem pleca acum? întreabă ca un copil nerăb- 
dător, privindu-şi nepotul încruntat. Aveţi timp de asta 
și după ce ne întoarcem. Ellie nu o să dispară nicăieri, 
nu-i aşa? 

Acesta se întoarce curios spre mine și forțez un 
zâmbet. 

— O să mă străduiesc să nu mă evapor, chiar dacă 
ti-ar face plăcere, replic acid. O să fiu tot aici să-ți stau 
în gât! 

Dându-și ironic ochii peste cap, porneşte înainte, 
îndreptându-se spre ponton, unde Ellie e pregătită de 
îmbarcare. 

— O să-l iau pe Jordan cu mine, mă informează 
Keith, făcându-mă din nou atentă la el. John o să se 
ocupe de orice ai nevoie cât timp lipsesc. 

— Am înţeles, mormăi. 

— Vom continua discuţia când mă întorc, îmi 
promite. Toată ideea asta cu mutatul în vila fetelor... nu 
va rămâne așa! 

Zâmbesc, amuzată de seriozitatea cu care mă 
avertizează în privința faptului că nu o să lase garda 
jos, până nu va ieși exact aşa cum își doreşte. 

— Mai vedem. 

— Bine, mormăie, aruncând o privire în direcţia 
iahtului care cu greu se vede de vegetaţia de pe margi- 
nea aleii. Acum, sărută-mă! 

Se întinde spre mine, cuprinzându-mi talia cu 
brațul și trăgându-mă mai aproape de el, apoi îmi stri- 
vește buzele cu gura, sărutându-mă cu patos, departe 
de sărutul cast pe care îl așteptam și pe care l-am tot 
primit în ultima vreme. Am și uitat când m-a sărutat 
ultima oară atât de înfocat și de fierbinte, încât să simt 
cum mi se taie genunchii. Limba i se strecoară printre 
dinţii mei, încolăcindu-se expertă în jurul limbii mele. 

Când mă eliberează, îmi ia cu el şi răsuflarea. Mă 
mai ţine în braţe preţ de câteva clipe în care mă sărută 
delicat pe frunte, apoi pornește pe urmele lui Drew cu 
același mers încrezător şi debordant, pe care îl ador. 

După cinci minute în care am privit iahtul înde- 
părtându-se de insulă cu tot cu iubitul meu, intru în 
vila fetelor, surprinzând-o pe Vicky traversând livingul 
spre scări. Îmi zâmbeşte cu reţinere de îndată ce intru 
pe ușă, apoi urcă grăbită treptele, sandalele ei cu toc 
bocănind ciudat pe marmura strălucitoare. 

Mia și Angel intră în vilă pe ușile din spate, ce dau 
spre piscină, purtând fiecare câte un costum de tenis 
compus din fustă și maiou. Fiecare ţine câte o rachetă 
în mână în momentul în care se apropie de mine, pur- 
tând pe buzele lor cele mai relaxate zâmbete de care 
sunt capabile. 

Imediat ce o văd pe Angel, îmi amintesc de Drew. 
Dacă judec după chipul ei lipsit de griji, habar nu are 
că lucrurile sunt pe cale să se schimbe. 

— Ellie! mă întâmpină voioasă. Vii cu noi? Putem 
juca pe perechi. 

— Nu știu să joc, dar pot să mă uit. Reina și 
Roxette vin și ele? 

— Nu cred, mormăie Mia, posacă. Reina e în pis- 
cină de la prima oră a dimineţii, iar Roxette probabil 
încearcă să se transforme într-un chips crocant, căci a 
ocupat unul dintre şezlonguri și refuză să-l mai pără- 
sească. Suntem doar noi. 

Încuviinţez, privind-o uşor suspicioasă pe blonda 
ai cărui ochi căprui mă scrutează cu răutate. Ceva îmi 
spune că n-a trecut peste ultima noastră conversație, 
în care mi-a înţeles greşit intenţiile. Încă se uită la mine 
ca la cineva care ar încerca să abuzeze de naivitatea ei. 

Spre deosebire de ea, Angel debordează de ener- 
gie și veselie. Parcă ar fi o fetiță de cinci ani, în special 
când chiţăie zgomotos și mă prinde dintr-odată de 
braţ, smucindu-mă spre ușă. 

— Chiar începeam să cred că ai uitat de noi, măr- 
turisește senină, în timp ce ne înghesuim amândouă 
pe ieșire. Am trecut aseară pe la vilă, dar nu erai acolo. 

— Am fost în Eden, chicotesc. 

— De ce? vrea Mia să știe, mergând cu un pas în 
spate. Ce ai mai făcut? 

Oftez, întrebându-mă dacă e cazul să le spun des- 
pre Drew și despre motivul pentru care a venit, sau ar 
fi o idee mai bună să-mi ţin gura. Bănuiesc că, într-un 
final, vor afla. 

— Avem un nou șerif în oraș, mormăi. 

Angel își întoarce capul spre mine, nedumerită, 
părul ei scurt sărutându-i umerii. Ochii verzi, mari şi 
plini de nevinovăție se umplu de o teamă nouă. 

— Ce vrei să spui? mă întreabă curioasă, înceti- 
nindu-și pașii. 

Ne oprim în mijlocul aleii, aproape de fântână, și 
ambele se răsucesc spre mine, încruntate. Nici nu știu 
cum aş putea să le spun despre Drew fără să arunc şi 
mai multă panică asupra lor, asupra noastră. Probabil 
că, oricum aş spune-o, rezultatul ar fi acelaşi. 

— Drew, unchiul lui Keith, a venit aseară, le infor- 
mez serioasă. A auzit despre mine și Angel și e aici să 
pună lucrurile înapoi în ordine. 

— Adică? 

Angel se încruntă și mai tare, pe când Mia preferă 
doar să-și strângă buzele într-o linie dreaptă și să-și 
aplece privirea. Ea sigur a înţeles. De fapt, cred că și 
Angel a făcut-o, dar vestea e prea șocantă pentru ea, că 
simte nevoia să-i repet. 

— Ryder mi-a promis că nu o să mai... 

— Ryder e doar un pion, o întrerup. Toţi sunt. 
Oricine ar fi tipul ăsta, are suficientă influenţă cât să îi 
convingă să renunţe. Îmi pare rău, Angel, dar... 

Clatin din cap, neștiind cum aş mai putea să conti- 
nui. În orice caz, nu poate să fie mai evident decât atât, 
cum vor sta lucrurile de azi înainte. Toate speranţele 
ei că va scăpa de asta se vor nărui în momentul în care 
Ryder o să-i confirme fiecare cuvânt în parte. L-am 
văzut și nu e nici pe departe pregătit să-l confrunte pe 
Drew pentru ea. 

Cred că nici Keith nu este cu adevărat pregătit 
să-l confrunte pentru mine, însă refuz să mă gândesc 
la asta acum. 

Angel face o grimasă, înfuriindu-se și părând pe 
punctul de a plânge, toate în același timp. Apoi aruncă 
racheta din mână, dând cu ea de alee, înainte să se 
răsucească pe călcâie și să se întoarcă la vilă. 

— Asta e valabil şi pentru tine sau doar pentru 
ea? mă întreabă Mia, privindu-mă din nou în modul 
acela în care mă simt încolţită. 

— Probabil că e. Nu știu cum vor sta lucrurile în 
cazul meu. Doar am crezut de cuviinţă că trebuie să 
știți. 

Aceasta pufnește neîncrezătoare. 

— Ce drăguţ din partea ta, Ellie! atacă, studiin- 
du-mă din cap până în picioare cu o mină dezgustată. 
Dar stai liniştită, îmi cere. O să fiu acolo când o să 
constați că ţi-ai deschis picioarele degeaba și o să te 
prăbușești. Promit să-ţi ţin cerceii când o să se întâm- 
ple! 

Trântindu-mi o ultimă privire plină de ură și 
dispreţ, trece pe lângă mine în viteză, lovindu-mă 
intenționat peste umăr, drept avertisment. Și nu pot 
să nu pufnesc stupefiată, întrebându-mă în minte care 
naiba e problema ei. 

Oscilez între ideea de a mă întoarce în dormitorul 
lui Keith, unde să mă încui pentru restul zilei, și cea de 
a mă întoarce în vila fetelor pentru o confruntare cu 
ea. Cert e că toată atitudinea ei reușește să mă înfurie 
şi alegerea devine uşoară. 

În următorul minut, dau buzna înăuntru, fă- 
când-o pe aceasta să se oprească la baza scărilor, iar 
pe Angel pe a doua treaptă, ambele răsucindu-se spre 
mine când mă apropii de ele mânioasă, oprindu-mă 
abia când faţa mea e la doar câţiva centimetri de cea a 
Miei. Apoi o întreb: 

— Care naiba e problema ta? 

— Pleacă, Ellie! bombăne nervoasă. Nu avem 
nevoie de bunăvoința ta. Ai plecat de aici încă de la 

început ca să ţi-o tragi cu unul dintre cei care mi-au 
răpit totul, așa că ce naiba te face să crezi că avem 
nevoie de ajutorul tău acum? 

— Nu mă interesează de ce ai tu nevoie și de ce 
nu! i-o retez printre dinți. 

— Mda, strâmbă din nas. Cred că ai început să 
simți şi tu mirosul eşuării și acum cauţi refugiu printre 
noi. Ei bine, Ellie, îmi pare rău să ţi-o spun, dar locul 
tău nu mai e disponibil. N-ai decât să-ţi cauţi alt loc în 
care să te refugiezi. Sau uite o idee mai bună. Încearcă 
să i-o tragi iubitului tău mai bine, poate i se face milă 
și te salvează! 

— Dar nu ar fi mai bine să-ţi închizi blestemata de 
gură şi, data viitoare, să ai mai multă grijă ce vorbeşti? 
o întreb dur, făcând un ultim pas spre ea. Nu cred că 
vrei să ai probleme cu mine, păpușă. N-am nevoie nici 
de Keith, nici de altcineva să te învăţ naibii minte să 
vorbești frumos! 

Ochii ei se mijesc precauțţi și face un pas înapoi 
când mă trag şi mai aproape de ea. Întreaga ei sigu- 
ranţă se clatină sub privirea mea, în special când îmi 
vede pumnii strânși pe lângă corp, gata oricând să o 
lovească. 

— În primul rând, nu e treaba ta cu cine mi-o trag 
eu, replic nervoasă. 

Mai fac un pas înainte, iar ea unul înapoi. Expresia 
ei plină de vitejie crapă, iar irisurile încep să strălu- 
cească de teamă. 

— În al doilea rând..., mârâi, cine naiba te-a făcut 
pe tine stăpâna casei? Nu am venit aici pentru refugiu 
și nici nu ţine de tine dacă îl primesc sau nu. Dacă îmi 

doresc să mă mut aici, nimănui nu o să-i pese de păre- 
rea ta sau de ceea ce vrei. lar în al treilea rând... 

Un singur pas mai fac şi o prind pe nemernică de 
gât, izbind-o de peretele din spatele ei și smulgându-i 
un icnet de surprindere. La ce furioasă sunt acum, nici 
nu-mi dau seama ce urmează să fac. 

— Nu uita cu cine vorbești, păpușă! Te fac una cu 
pământul dacă mai deschizi vreodată gura în faţa mea! 

De la început am ştiut că propriile acţiuni se vor 
întoarce odată împotriva mea. Nici nu se putea altfel. 
Din momentul în care m-am așezat la masa Elitei, toate 
privirile au fost pe mine și m-au acuzat, aşa că nu sunt 
deloc mirată că Mia sau oricare dintre celelalte cred 
că mi-am desfăcut picioarele pentru a pune mâna pe 
locul ăla. 

Însă... asta nu mai sunt eu. Nu mai fac asta. Nu o 
să mă întorc din nou de unde am plecat, doar ca să-i 
demonstrez că nu s-a pus cu cine trebuie. Nu mai am 
o scuză pentru care s-o fac. Ăsta e singurul motiv pen- 
tru care îi dau drumul înainte să fac ceva regretabil, 
pe care să nu-l mai pot retrage. Mia se trage de lângă 
perete, fugind speriată pe scări și dispărând la etaj. 

În continuare nervoasă, mă întorc spre Angel, ai 
cărui ochi probabil au atins limita de mărire. Se uită la 
mine uluită, blocată pe cea de-a doua treaptă și deschi- 
zând gura de câteva ori, în încercarea de a rosti ceva. 

Dar apoi se răzgândește când uşa se deschide și 
John apare în prag, ocupând întregul cadru. 

— Ellie. 

Paznicul îmi face semn din cap să ies din vilă, ceea 
ce şi fac. Îi mai arunc lui Angel o privire, înainte să mă 
strecor pe lângă el. 

— Nu am nevoie de pază, să știi! îi spun bărba- 
tului iritată, îndreptându-mă spre vila Elitei. Suntem 
doar noi pe blestemata asta de insulă! 

— Keith mi-a cerut să stau cu ochii pe tine, mă 
informează sec. Știm cu toţii cât de tare îţi place să faci 
necazuri, nu? 

Întrebarea lui mă face să mă încrunt, apoi înţepe- 
nesc când mă împunge în mijloc cu ţeava unui pistol 
a cărui piedică o aud ridicându-se. Până și inima mi 
se oprește, nu doar trupul, și întorc lent capul spre el, 
simțindu-l de îndată cum se lipește de mine. 

Totul încremenește, inclusiv timpul. Ce înseamnă 
asta? Pentru că mi-e imposibil să cred că John e cel 
care mi-a transmis acel mesaj de avertizare. Keith are 
încredere în el. Și eu aveam încredere în el. 

— Mișcă! îmi ordonă cu voce joasă, ca un mârâit 
care provine din adâncul gâtului său. 

— Ce... ce faci? întreb cu noduri. 

Încerc să mă întorc cu faţa spre el, însă la cea mai 
mică mișcare a mea, John mă împunge cu pistolul în 
spate și înlemnesc la loc, înspăimântată. 

— Tot înainte! îmi ordonă iar. Dacă încerci vreo 
eschivă, vreo manevră, următoarea ţintă după tine o să 
fie capul iubitului tău. Acum, mișcă! 

Aerul umed al junglei îmi usucă gâtul. Rădăcinile 
mi se agaţă de tocurile sandalelor ce-mi îngreunează 
serios mersul și nu mă mai pot opri din tremurat, cu 
toate că îmi repet în minte că voi scăpa vie de aici, 
într-un fel sau altul. lar John e tot acolo, cu pistolul în 
spatele meu, împungându-mă des cu el ca să pătrund 
și mai adânc în vegetaţia deasă și înspăimântătoare ce 
ocupă o bună parte din insulă. 

Dar ce e mai rău din toate astea este faptul că 
nu-mi mai amintesc drumul înapoi. Cum mă voi în- 
toarce? Mergem de zece minute încontinuu și, după ce 
paznicul mi-a cerut să schimb direcţia de nenumărate 
ori, jungla a început să arate la fel pentru mine, din 
orice colț aș privi-o. Nu reușesc să mă mai concentrez 
ca să-mi dau seama în ce direcţie ar trebui să fie vilele, 
în special când înţeleg că sunt învârtită în cerc inten- 
ționat. 

— La stânga! îmi comandă nerăbdător. Şi mișcă-te 
mai repede! 

Voi supravieţui! O voi face! Îmi spun același lucru 
în minte și când acesta mă împunge din nou cu ţeava 
pistolului în spate, căutând să mă grăbească, când mă 
împiedic în rochie şi sandale și când aproape sfârșesc 
în genunchi pe pământul umed. Sigur o voi face! Nu 
există lucru pe lumea asta căruia să nu-i pot supravie- 
tui. 

— De ce faci asta? cutez să-l întreb. 

Susținându-mă de trunchiul aspru al unui copac, 
sar peste o rădăcină mai înaltă și aud cum rochia mi 
se sfâșie la poale, prinsă sub talpa paznicului al cărui 
rânjet diabolic îmi spune că se bucură din plin de mo- 
mentul ăsta. În zadar încerc să o trag de sub piciorul 
lui fără să rămân pe jumătate dezbrăcată, căci acesta 
refuză să-mi facă viaţa mai uşoară. Rochia preferată 
a lui Keith se rupe într-un colţ și se murdărește de 
pământ, în special când smucesc mai tare și mă prăbu- 
șesc în fund. Râsetele pe care i le stârnesc individului 
îmi aduc un gust amar în gură. Văd pe faţa lui cât de 
mult savurează umilirea la care mă supune, cine știe 
din ce motiv. 

— Mai bine te-ai întreba de ce să nu fac asta, 
îmi sugerează distrat. Ştii, nu ar fi trebuit să fii nimic 
altceva, decât o târfă pe cale să fie dată celui mai scâr- 
bos bărbat din lume, care cel mai probabil urma să te 
transforme în jucăria lui preferată. Imaginează-ţi ce 
surpriză am avut cu toţii când, contrar tuturor aștep- 
tărilor, Keith te-a urcat pe un piedestal ca pe o piesă de 
muzeu! Vezi tu..., spune, privindu-mă cu o sinceritate 
ridicolă, asta a fost o glumă proastă! 

— Că m-a urcat pe un piedestal? întreb confuză. 

Dau să mă ridic, însă sfârșesc pe spate când John 
calcă fără milă, cu bocancul lui pe abdomenul meu, 
culcându-mă la pământ. Îl urmăresc şocată de jos, 
sprijinită în coatele murdare de noroi, cum flutură 
pistolul spre faţa mea, drept avertisment. 

Rămân nemișcată, cu inima bătându-mi în gât de 
teamă. Am văzut ce i-a făcut fetei aceleia, înainte s-o 

pună în patul meu. Imaginile cu ea mi-au rămas impri- 
mate pe retină și în minte, așa că am toate motivele din 
lume să cred că pot sfârși exact ca ea. La naiba, m-ar 
putea lăsa chiar aici, cu grumazul tăiat şi pradă anima- 
lelor sălbatice. Nimeni nu m-ar mai găsi vreodată. 

— De fapt, mormăie el, apăsând mai tare cu talpa 
pe abdomenul meu, ești aici pentru că iubitul tău ţi-a 
oferit posibilitatea de a-mi nenoroci prietenul, deși tot 
ce a vrut el a fost să ţi-o tragă puţin, iar tu ai făcut-o. Ai 
tras cu o săgeată în el! Cât de sadic e asta?! 

Tresar când vocea i se ridică, ajungând să urle la 
mine, iar primul instinct este să mă ghemuiesc sub el. 
Acum, că înţeleg de ce m-a târât aici, mă tem și mai 
tare pentru viaţa mea. 

— Spune, ticăloaso! zbiară scos din minţi, lo- 
vindu-mă ușor cu vârful bocancului și făcându-mă să 
mă ghemuiesc și mai tare, cu braţele strânse în jurul 
capului ca să mă protejez. Ţi-a plăcut?! Ţi-a plăcut, 
nenorocită mică?! 

Mă lovește din nou, de data asta cu putere, fix 
între coaste, tăindu-mi răsuflarea. Trupul mi se mută 
din loc, ajungând de pe spate pe burtă, cu faţa adâncită 
în pământ, iar geamătul de durere ce-mi iese pe gură 
parcă nu e al meu. E atât de profund, de înţepător, încât 
îmi zgârie gâtul. A treia oară când bocancul lui mi se 
înfige în coaste e şi momentul în care izbucnesc în 
plâns. 

— Oprește-te! strig disperată, căutând de data 
asta să-mi protejez trupul cu mâinile. 

Plângând în hohote, mă răstorn pe o parte și 
îmi strâng genunchii la piept, așteptând îndurerată 

următoarea lovitură. Nu mă mai întreb de ce mi se 
întâmplă toate mie, pentru că știu deja. Am vrut să mă 
joc cu lucruri mari, cu lucruri care mă depășesc, peri- 
culoase... Am trăit cu impresia că nimic nu mă poate 
atinge, dacă nu-mi doresc asta. Că sunt suficient de 
puternică, încât să fac faţă situației și s-o controlez. Și 
am controlat-o. Pentru un moment. Am avut lumea în 
mâini. Am luat decizii mari, de pe urma cărora oameni 
au suferit. Am tras săgeata aceea în Brian, deşi am știut 
de la început că asta l-ar putea omori sau distruge. În 
principiu, asta am și vrut, să-l distrugă definitiv pe 
nemernicul care a avut impresia că trupul meu este o 
jucărie pe care o poate avea oricine, odată ce se află pe 
insula asta unde femeile sunt deja considerate jucării. 
Păpuși. 

Dar nu-mi pare rău. Mă uit în adâncul sufletului 
meu, acum mânjit de tot ceea ce mi se întâmplă, și 
ajung la concluzia că nu simt nicio fărâmă de regret 
a ceea ce am făcut. Tot ce am vrut vreodată a fost să 
supraviețuiesc, ceea ce trebuie să fac și acum. 

Așadar, strâng din dinţi cât pot de tare, gata să 
îndur orice. Nu contează dacă o să trec prin cel mai 
înspăimântător lad. O să ies de aici, chiar dacă o s-o fac 
cu mâinile mânjite și cu conștiința încărcată. 

Mă ridic în capul oaselor, acceptând durerea sufo- 
cantă dintre coaste ca fiind parte din mine, apoi îmi las 
capul pe spate ca să-l privesc în ochi și îl întreb: 

— Doar atât poţi, scârbă afurisită? 

John se uită din ce în ce mai șocat la mine, pe 
măsură ce ajung să-i rânjesc în faţă, cu lacrimi în ochi 
și murdară de pământ din cap până în picioare. 

— Crezi că, dacă mă omori, prietenului tău o săi 
se ridice miraculos? Sau că vei scăpa basma curată cu 
asta? Cei de acolo..., replic, făcând semn din cap spre o 
direcție oarecare, îmi vor observa lipsa şi mă vor căuta. 

— Da, rânjeşte. Dar nu te vor găsi niciodată. 

Înainte să asimilez în întregime cuvintele sale 
pline de siguranţă, mă lovește cu putere peste față și 
simt cum întunericul mă cuprinde în braţele sale. 

Visez. Sau cel puţin așa cred. Plutesc pe suprafaţa 
unei ape, trupul meu ridicându-se și coborând pe valu- 
rile line. Mă leagănă. Deasupra mea, cerul albastru nu 
poartă nici măcar o urmă de nori. E curat ca lacrima. 
Eu sunt curată ca lacrima. 

Senzaţia pe care o am nu se compară cu nimic. 
Pace. Liniște. Niciun diavol nu-și mai face prezenţa 
în mintea mea, niciun gând răzleţ pentru care să mă 
îngrijorez. Nu-mi pasă că nicăieri nu se întrezăreşte în- 
ceputul unui țărm și că eu sunt undeva în largul mării. 
E atât de liniște... Atât de bine. 

Apoi îmi amintesc de Heather. Chipul ei îmi ră- 
sare în minte pe neaşteptate şi mă face să zâmbesc. Îmi 
amintesc de cât de bine reușeam să ne distrăm când 
eram copii. Momentele cu ea mă făceau să uit mereu 
de problemele de acasă, de debaraua întunecată și 
înghesuită, cu miros de lemn vechi și înălbitor, în care 
tata mă închidea mereu când nu eram fiica perfectă pe 
care și-o dorea cu ardoare și în care voia neapărat să 
mă transforme. Dacă m-ar vedea acum... Nu sunt nici 
pe departe fiica perfectă la care visează, dar sunt o 
supraviețuitoare. Ar trebui să fie mândru de mine. 

Mă încrunt la cerul ce plutește deasupra mea 
când simt gustul ciudat de pământ. De unde pământ? 
Oriunde m-aș uita, e numai apă. Și, totuși, îmi amintesc 
exact ce gust are pământul, căci Heather m-a obligat să 
mănânc pământ când eram mai mici, drept pedeapsă 
la un joc tâmpit. Greţos și noroios. lar gustul din gura 
mea cu siguranţă e gustul pe care îl are. 

Apa din jurul meu dispare, la fel ca cerul albastru 
și limpede. Singurul lucru care rămâne e același gust 
ce-mi usucă gura și îmi strânge stomacul de greață. 
Devin conștientă de durerea dintre coaste și cea din 
frunte, apoi de mișcarea ciudată pe care o simt în jurul 
meu. Tresar când sunt împroșcată cu ceva şi ochii mi 
se deschis brusc ca să constat cu groază că sunt pe cale 
să fiu îngropată de vie, că trupul mi-e într-o adâncitură 
în sol și că John împinge cu ambele mâini grămada de 
pământ peste picioarele pe care nu le mai zăresc. 

Icnetul plin de spaimă mi se blochează în gât, 
odată cu gustul amărui de noroi, iar inima aproape îmi 
sare din piept. Claustrofobia de care sufăr se face sim- 
țită exact în cel mai nepotrivit moment și corpul îmi 
înţepeneşte, refuzând să mai coopereze tocmai acum, 
când am cea mai mare nevoie de el ca să ies de aici. 

Asta nu se poate întâmpla. Nu poate să mi se 
întâmple! Panica în care mă scufund îmi smulge un 
sunet dubios din gât, ca și când m-aș îneca pe uscat. Nu 
pot să respir. Nu pot să respir! De ce nu pot să respir? 
Deschid gura să strig după ajutor, dar nimic nu iese din 
ea. 

John nu e atent la mine. John e prea ocupat să 
mă îngroape, să se asigure că nu o să mă mai găsească 

nimeni niciodată, așa cum mi-a promis. John trebuie să 
moară ca eu să trăiesc! 

Cu greu îmi descleștez degetele de la mâna dreaptă 
și sap cu ele prin pământ, căutând ceva de care să mă 
agăţ, cu care să mă apăr, în timp ce restul trupului mi-e 
blocat și pe jumătate acoperit de pământ. 

Apoi mă vede. Mă surprinde cu ochii larg des- 
chiși, plini de lacrimi și fixaţi pe el. Parcă aș trăi pe 
propria-mi piele cel mai îngrozitor film de groază, în 
special când se aruncă asupra mea, iar mâna lui îmi 
strânge gâtul, încercând să mă sugrume. Vrea cu orice 
preţ să dispar. 

Dar o să-l las? O să-i permit să-mi facă asta? Ce s-ar 
alege din mine, dacă i-aș permite unui agresor să-mi ia 
totul? Toată viața mea am crezut că nu sunt bună de 
nimic, că nu merit nimic, până când mi-am dat seama, 
apoi, că de fapt, mi s-a oferit prea puţin. Meritam mult 
mai mult decât să fiu lăsată în viaţă și să mă mulţumesc 
doar cu asta. Şi, orice aş fi făcut rău în cei douăzeci de 
ani ai mei, îmi place să cred că nu merit nici să am o 
moarte violentă, doar pentru că m-am îndrăgostit de 
cel care m-a pus de la bun început în postura în care să 
fiu nevoită să lupt pentru propria-mi viaţă. 

Până la urmă, nu m-am considerat niciodată o 
victimă și nu o să încep de acum s-o fac. 

Când se așteaptă mai puţin, smulg piatra din 
pământ și o izbesc de capul lui cu toată forța mea, 
dorindu-mi cu ardoare să fie suficient cât să-l omoare 
pe bastard. John geme și se clatină deasupra mea, luat 
pe nepregătite de contraatac. Nu aștept să se dezmeti- 
cească, că îl mai lovesc o dată, înainte ca piatra să-mi 

plonjeze dintre degete, iar paznicul să se răstoarne de 
pe mine, îndurerat și ameţit. 

Apoi întregul corp mi se pune în mișcare, ca pe 
pilot automat. les cu greu de sub pământ şi merg în ge- 
nunchi până scap din adâncitura din sol, simţindu-mi 
pielea de pe picioare julindu-se. Imediat ce mă ridic 
în picioare, caut disperată cu privirea un alt obiect cu 
care să mă apăr împotriva lui și cu care să-l răpun, dar 
cum John nu e nici pe departe mort sau leşinat, aleg să 
fug înainte să-și revină. 

Îmi creez propria cale prin jungla deasă şi încur- 
cată ca un labirint blestemat. Nu mai contează dacă 
asta e direcţia spre vile sau dacă mă adâncesc în necu- 
noscut. Primul scop şi singurul important, de altmin- 
teri, este să scap de el. Să mă îndepărtez cât de mult cu 
putinţă de bărbatul care vrea cu orice preţ să-mi pună 
capăt zilelor. Totodată, strig cât mă ţin plămânii după 
ajutor, sperând că o să fiu auzită de cineva, aruncând 
priviri peste umăr, ca să mă asigur că atacatorul nu e 
pe urmele mele. 

Îl văd pe John în acelaşi loc, blestemând printre 
urlete pline de frustrare și furie. Sunt convinsă că, dacă 
mă prinde din nou, nu o să mai scap. 

Și, la cât de mare mi-e teama acum, nici nu cred 
că aş mai fi în stare să mă opresc vreodată din alergat, 
chiar de picioarele mi s-ar frânge la un moment dat, 
ca niște vreascuri uscate. Niciodată n-am fost mai spe- 
riată decât acum. Niciodată inima nu mi-a bătut mai 
tare. Pentru prima dată plâng în hohote, fiind a naibii 
de înspăimântată de ideea că o să mă ajungă și o să mă 
termine. 

După toate astea, nimic nu o să mai fie la fel. 

— O să te prind, nemernică mică! zbiară turbat, 
vocea lui propagându-se peste tot în jurul meu, ca un 
ecou. O să te fac bucăţi! 

Mă ghemuiesc, ţipând înspăimântată, când vuie- 
tul unui glonţ plonjează pe lângă mine, foarte aproape 
să mă lovească, însă al doilea mă ia în plin și mă prăbu- 
șesc pe burtă peste rădăcini, piciorul drept fiindu-mi 
străbătut în întregime de o durere atât de ascuţită, 
încât urlu de durere. Prin voalul murdar al rochiei 
observ sângele roșu cum mi se scurge pe coapsă. 

Ăsta ar trebui să fie momentul în care să mă 
recunosc învinsă şi să-mi accept soarta, să mă împac 
cu ideea că aici se termină totul. Şi sunt gata s-o fac. 
Printre lacrimi și hohote, îmi las capul să se odihnească 
pe pământul rece și umed, pregătită să renunţ. Ba chiar 
mă las moale și tremurând, așteptând ca acesta să mă 
găsească şi să termine ce a început. 

Închid ochii, trăgând cu nesaţ ultimele răsuflări, 
atât pe gură, cât şi pe nas. Le savurez și mă bucur de 
ele, pentru că sunt ultimele, pe măsură ce aştept să-i 
simt mâinile pe mine. 

Înainte să leşin din nou, aud vag goarnele unui 
vapor venind de dincolo de junglă. 


Mă trezesc înfrigurată, în exact aceeași poziţie în 
care am leșinat, întinsă pe burtă și cu părul răsfirat pe 
pământ, de parcă nimic nu m-ar fi atins cât timp am 
fost inconștientă. Gura uscată e și mai uscată acum și 
simt nevoia de a bea chiar și o baltă, iar stomacul mi se 
strânge de foame. 

Ridicându-mă cu greu în coate, îmi feresc părul 
încâlcit și murdar din fața ochilor, căutându-l prin 
întuneric pe John. Mișcarea scurtă pe care o fac trimite 
săgeți dureroase în piciorul rănit care, din fericire, nu 
mai sângerează la fel de tare. 

Însă sunt singură. După ce cercetez cu ochii mijiți 
împrejurimile, ajung la concluzia că sunt în același loc 
în care am căzut și că sunt singură în mijlocul junglei 
care pare şi mai încurcată acum, pe timp de noapte. 

Cu ultimele forțe, mă târăsc până în dreptul copa- 
cului cel mai apropiat și mă sprijin de el, trăgându-mi 
piciorul drept cu mâinile și strângând cu putere din 
dinți ca să nu ţip. Mă simt slăbită, ameţită și ştiu că am 
pierdut mult sânge. 

Gâfâind și pe punctul de a plânge din nou, strâng 
voalul rochiei între degete, înainte să-l sfâșii cu gre- 
utate, privind vigilentă în jur, ca să mă asigur că nu 
apare nimeni din întuneric. Hohotesc silențios, neve- 
nindu-mi să cred în ce situație am ajuns. 

În momentul ăsta regret toate alegerile pe care 
le-am făcut vreodată. Regret că nu l-am lăsat pe Keith 
să mă ia cu el pe Ellie, deşi Drew ar fi fost acolo. Regret 
că am preferat să rămân pe insulă, decât să-l confrunt. 
Poate că, dacă aș fi încetat să mă răzbun pe el, nu aș 
mai fi ajuns în situaţia în care să-mi leg piciorul cu o 
fâşie de rochie ca să nu sângerez până la moarte. 

Așa şi rămân pentru următoarele ore, îndurerată, 
înfometată, însetată și înfrigurată, blestemând clipa în 
care m-am născut ca să ajung aici. Viaţa mea n-a fost 
niciodată mai aprigă. 

A 

Sunt pe cale să adorm - sau să leşin, nu-mi dau 
seama - când aud un sunet ciudat venind deasupra 
mea, ca un motoraş. Cu greutate îmi ridic pleoapele 
umflate, apoi ridic privirea spre luminiţele ce pâlpâie 
la aproximativ un metru de sol. Cineva mă priveşte 
prin ochii dronei. Ar putea fi chiar John, dar sunt atât 
de epuizată, încât nu mai găsesc puterea de a mă ridica 
şi de a fugi. Să fiu a naibii dacă îmi mai pasă. 

Răsuflând greoi, o urmăresc cum se lasă pe 
pământ şi se dezactivează. Un foşnet e urmat îndea- 
proape de nişte voci joase. 

— E aici! anunţă cineva. 

— Cred că e rănită, anunţă altcineva. Keith, ce 
vrei să facem? 

Curând, ajung să fiu înconjurată de paznicii insu- 
lei și ţintuită de lanterne orbitoare. Mă încolţesc ca pe 
un animal sălbatic și rănit, care ar putea oricând să le 
sară la gât pentru a se apăra. 

Privirea îmi urcă pe picioarele persoanei care se 
oprește chiar în fața mea, oprindu-se abia când ajunge 
la chipul pe care abia îl disting în întuneric şi îmi simt 
inima calmându-se simţitor şi o stare de siguranţă mă 
copleșește dintr-odată, înmuindu-mi mușchii tensio- 
nați. Keith stă înaintea mea, ca un salvator. 

Dar nu apuc să-l privesc prea mult. Aceeași întu- 
necime, același gol care a început să-mi fie familiar, mă 
cuprinde din nou și, curând, nu mai simt nimic. 

Când mă trezesc, am impresia că n-am ieșit nici- 
odată din junglă, deși am fost salvată. Deschid ochii și 
văd aceleași blestemate de crengi, aceeași vegetaţie. 

Însă ce e diferit de data asta e că jungla asta e în interi- 
orul unei sere din sticlă și iarăși e zi. 

Capul mi se întoarce spre dreapta, acolo unde simt 
prezenţa cuiva. Keith e în picioare, iar eu sunt culcată 
și, totuși, ceva nu pare în regulă. Trupul meu parcă ar 
pluti, căci îl văd doar de la mijloc în sus, printre gratiile 
aurii pe care pot jura că le-am mai văzut o dată. 

În continuare ameţită şi slăbită, depun un adevă- 
rat efort să îmi dau seama unde sunt. Gratiile se întind 
parcă până la tavan și se unesc deasupra mea într-o 
boltă. 

E o colivie. Acea colivie umană pe care am văzut-o 
într-una dintre plimbările mele prin Eden. Iar eu sunt 
în interiorul ei, ca o pasăre captivă. 

Mă simt de parcă m-aș trezi subit dintr-un somn 
adânc sau aş ieşi din adâncul mării, la suprafaţă. Sar de 
pe podeaua coliviei, mișcare ce îmi străpunge piciorul 
acum bandajat și îngrijit. Colivia se clatină, atârnată de 
lanţul gros, prins de tavanul serei, şi aproape îmi aud 
inima explodând în piept. 

De ce sunt închisă aici?! 

Înnebunită, îmi întorc privirea spre Keith, căutând 
pe faţa lui un motiv pentru care mă aflu în interiorul 
unei cuști, însă faţa lui frumoasă e de-a dreptul împie- 
trită, ca faţa unei statui. În schimb, ochii lui verzi ard 
în flăcări de o furie pe care pare că abia o controlează. 

— Keith... 

— Am știut de la bun început că dragostea nu o 
să fie suficientă pentru tine, Ellie, îmi spune pe un ton 
platonic, lipsit de orice urmă de emoție. 

— Ce? întreb confuză și speriată. 

Caut o ieșire. Mă trag la marginea coliviei și 
împing cu mâna gratiile, în căutarea unei porţi prin 
care să pot ieşi. Asta trebuie să fie o glumă! Trebuie 
neapărat să fie o glumă, căci refuz să cred că iubitul 
meu m-a închis într-o cușcă. 

— Dar am uitat, mărturiseşte, încruntându-se 
ușor. 

Ochii mi se fac și mai mari, privindu-l şocată. Ce 
mama dracului înseamnă asta?! 

— La naiba! surâde amar. Chiar am uitat cine ești, 
de fapt! 

— Despre ce naiba vorbeşti?! mă răstesc, cu- 
prinsă de panică, lovind totodată gratiile cu mâinile. 
Dă-mi drumul! Keith, dă-mi drumul! 

Deși ajung să urlu la el, fața lui rămâne la fel de 
nemișcată și inexpresivă, ca a unui om gol pe dinăun- 
tru. 

— Nu! mi-o trântește sec, uitându-se la mine de 
parcă n-ar simți nimic. 

Face un ultim pas spre colivie, ajungând în faţa 
mea. Mă privește de sus, cu toate trăsăturile sale 
înăsprite de furie şi cu maxilarul încleștat, înainte 
să-mi spună printre dinţi: 

— Tu nu ești regina mea! Eşti o trădătoare! 

Cu răsuflarea întretăiată, simt cum ochii mi se 
umplu de lacrimi. Sunt năucită de ceea ce mi se întâm- 
plă şi de comportamentul lui. 

Apoi adaugă la fel de sec: 

— Aşa că îţi sugerez să te ţii bine, păpușă. Eu nu 
am milă faţă de trădători! 

— Ştii, m-am întors din drum pentru tine, mă in- 
formează Keith pe același ton platonic, gol, privindu-mă 
rece printre gratiile aurii ale coliviei. Când mi-am dat 
seama că urmează să îmi petrec o noapte departe de 
tine, am cerut echipajului să întoarcă iahtul. Nu voiam 
să merg în Ibiza fără tine, nici măcar pentru Drew. Ca 
apoi ce să aflu? mă întreabă, ochii lui aprinzându-se de 
furie. Că femeia mea a încercat să fugă când nu eram în 
preajmă să o împiedic! 

— Te înșeli, mormăi, ştergându-mi grăbită lacri- 
mile de pe obraji cu dosul palmei. N-am încercat să fug. 

Sprijinită de colivie şi cu picioarele întinse, mă 
uit lung la bandajul alb ce-mi înconjoară coapsa. Încă 
nu-mi vine să cred că m-a închis aici. Deşi nu e la fel 
de rău ca o debara sau ca dulapul de sub scări, efectul 
e același. Sunt o prizonieră. Keith mi-a luat întreaga 
libertate pe care mi-a oferit-o, fără ca măcar să-mi 
ceară să-i explic. 

Și mă simt obosită. Ba nu, mă simt stoarsă şi cu 
inima frântă. Bărbatul pe care îl iubesc e cel care m-a 
închis aici, cel care nu are încredere în mine și cel 
care, în mod cert, mă învinovăţește pentru tot ce s-a 
întâmplat. Nici nu trebuie să mi-o spună în cuvinte, 
căci ochii lui grăiesc. Întreaga lui expresie grăieşte. Se 
uită la mine cu o răceală ce ar putea să îngheţe toată 
marea și ştiu că, orice i-aş spune și orice argument aș 
aduce în apărarea mea, el nu m-ar crede. 


— 246 — 


Elita păpușarilor - Volumul 2 


Ştiu şi eu cum stau lucrurile în cazul meu. Cuvântul 
meu nu valorează nimic pe lângă cuvântul unuia dintre 
cei mai de încredere oameni ai săi. Probabil că ăsta era 
și planul B al lui John, în caz că planul A nu avea să 
funcţioneze. Nu e ca și când n-ar fi știut toţi că bărbatul 
din faţa mea m-ar fi coborât rapid cu picioarele pe 
pământ, dacă aș fi avut vreodată curajul să-l înjunghii 
pe la spate. 

— John spune cu totul altceva, replică sec. Ai 
încercat să fugi. De aceea l-ai şi lovit cu o piatră în cap, 
de aceea te-a și împuşcat. Ai aşteptat momentul în 
care să plec şi ai făcut ceea ce probabil ai plănuit de 
la bun început. Te-ai jucat cu mintea mea, m-ai dus de 
nas exact cum ţi-ai dorit ca să las garda jos şi să am 
încredere în tine. M-ai făcut să-ţi aștern blestemata de 
lume la picioare, iar tu i-ai spart capul unui om de-al 
meu cu o piatră! 

Vocea i se ridică cu câteva octave, ajungând să 
se răstească, însă nu schițez nimic. În momentul în 
care m-am trezit închisă aici, după tot ce am pătimit 
în jungla aceea, s-a schimbat ceva în mine. Am fost și 
încă sunt dezamăgită de el, dar nu mai găsesc un motiv 
bun pentru care să mă agit, să ţip şi eu și să încerc să-i 
explic... Să-mi susțin nevinovăția până la capăt. 

Așa cum a spus și el, mi-a pus lumea la picioare, 
apoi mi-a luat-o, iar căderea din înaltul cerului e prea 
dureroasă, că în înăuntrul meu e pustiu acum. 

— Spune naibii ceva! 

Urletul lui mă face să închid pentru o clipă ochii. 
Îl aud lovind gratiile cu palma şi înghit în sec, simţin- 
du-mi inima frângându-se și mai tare. 

— Explică-mi! se răstește. Spune-mi de ce dracu 
ai făcut asta?! Ce ţi-a lipsit?! 

— Nimic, mormăi. 

— Atunci? De ce naiba am un cuţit în spate acum, 
dacă ţi-am dat totul? 

Îmi întorc încet privirea spre el, văzându-l dând 
târcoale coliviei ca un animal rănit, turbat de furie. 
Obrajii săi sunt acum roșii, iar ochii taie în carne vie. 
Cumva, ajung să mă simt în siguranţă aici, încuiată. 
Nu ştiu ce s-ar fi putut întâmpla dacă ar fi avut cum să 
ajungă la mine, dar prefer să nu mă gândesc prea mult 
la asta. Bănuiesc că nimic care să fie mai rău decât este 
deja. 

— Nu întrebi pe cine trebuie, îi răspund lipsită de 
vlagă. 

— Ba eu cred că întreb exact pe cine trebuie, mi-o 
retează, rostind cuvintele printre dinţii încleștațţi. John 
nu ar avea niciun motiv pentru care să mă trădeze. 
Mi-e dator vândut. L-am scos din rahat și din sărăcie, 
mi-e alături de zece ani și niciodată nu mi-a oferit un 
motiv pentru care să mă îndoiesc de loialitatea lui. Nu 
s-ar fi atins nici măcar de un fir de păr din capul tău! 
În schimb, tu... 

Întinde degetul printre gratii, fixându-mă acu- 
zator cu el, şi sângele mi se încălzeşte la comandă de 
furie. E incredibil cât de repede e capabil să mă facă să 
mă simt încolţită și să trezească în mine simţul ascuţit 
de conservare, care până acum a dormit în adâncuri. 

Mă uit la el și nu-mi vine să cred că, pentru o 
secundă blestemată, am avut impresia că o să fie de 
partea mea, în detrimentul lui John. Că o să aibă încre- 
dere în mine. Abia acum îmi dau seama că mereu m-a 

privit cu un ochi sceptic, așteptând să-l trădez când îi e 
lumea mai dragă, ceea ce mă înfurie şi mai tare. 

— A încercat să mă omoare! mârâi mânioasă. Nu 
o să-mi cer scuze că i-am spart capul nemernicului, ca 
să mă apăr. M-a lovit! De mai multe ori! Apoi a încercat 
să mă îngroape de vie! Ai măcar idee cum e sentimen- 
tul ăla? Cum este ca cineva să arunce cu pământ peste 
tine, deși încă respiri? Ce gust scârbos are pământul? 

Mă ridic în genunchi, ignorând durerea tăioasă 
din coapsa dreaptă, și mă trag la marginea coliviei, în 
faţa lui. 

— Crede-mă, dacă aş fi găsit pistolul acela la 
timp, acum ar fi fost descărcat în el! adaug cu glas tare, 
lipindu-mi fruntea de barele reci ce mă ţin departe de 
propria-i mânie. Omul tău de încredere, așa cum îi spui 
tu, e un blestemat de psihopat și tot eu sunt închisă 
aici?! 

— Ei bine, Ellie, oftează, nu te cred. Ţi-am spus că 
nu am încredere în prea mulţi oameni. Te-am avertizat 
că, dacă vei încerca vreodată să te joci cu mine, o să 
regreți! La dracu, ţi-am spus! 

Cu inima tresărindu-mi în piept când zbiară, mă 
trag înapoi la timp, înainte ca mâna lui să se izbească 
din nou de bare, făcând colivia să se legene ușor, în 
spate şi în față. Cad în fund și cu braţele înapoi, izbuc- 
nind în plâns. 

— Ai mare noroc că sunt mort după ochii ăia, 
altfel... 

Strângând din dinţi, lasă fraza neterminată, în- 
cleştându-și degetele în pumn de nervi. Într-un final, 
își ridică mâna spre faţă și îşi masează stresat baza 
nasului, în încercarea de a se calma. În schimb, eu mi-o 
ridic pe a mea şi o lipesc de piept, în locul în care inima 

îmi bate nebunește, speriată și îndurerată de tot ceea 
ce mi se întâmplă. 

Sigur visez. Sigur trăiesc un coșmar acum. Nu 
vreau să cred că asta chiar se petrece. 

Și, cu toate că ar fi o idee mai bună să păstrez 
distanţa faţă de el acum, în momentele astea cruciale 
în care parcă nu se poate stăpâni, mă trezesc apropiin- 
du-mă din nou de marginea coliviei şi strecurându-mi 
braţele prin barele de fier ca să ajung la el. 

— Keith... 

Îl simt tresărind în clipa în care îl ating pe umeri, 
iar capul i se ridică vijelios, privind uluit cum degetele 
mele caută să-l tragă spre mine. Face un pas nesigur 
spre colivie și îmi urc mâinile pe fața lui, cuprinzând-o 
într-un căuş care să-l aducă şi mai aproape. Curând, 
capul lui se sprijină de gratii, iar cu mâinile strânge 
nervos două bare, uitându-se la mine de sus, cu ochi 
arzători, cum mă ridic în genunchi și mă întind spre 
gura sa. 

— Te înșeli, îi spun din nou, moale, simţindu-mi 
lacrimile cum vor să se strecoare mișelește printre 
gene. John nu e cine crezi tu. El e cel care a omorât 
fata aia, ca apoi s-o pună în patul meu. Pentru ce i-am 
făcut lui Brian. Mă urăște. A vrut să mă omoare acolo, 
în junglă. 

— Nu te cred, mi-o trântește. Nu te cred. Nu te 
cred, la dracu! Ești o nenorocită de mincinoasă! Crezi 
că nu ştiu ce am avut în pat până acum, Ellie? 

Tresar din nou când vocea i se ridică și, pentru 
câteva clipe, nu mai sunt capabilă să-l privesc în ochi. 
Întreaga lui ființă emană furie şi ar fi al naibii de uşor 
pentru el să mă rănească acum, chiar și fără să-și dea 
seama. 


— 250 — 


Elita păpușarilor - Volumul 2 


Ar putea s-o facă, nu? Până la urmă, Keith nu e un 
erou și îmi amintește de asta când își strecoară mâna 
printre gratii și şi-o înfige în părul meu, să-mi tragă 
capul pe spate și să-l privesc. 

— Să nu uităm datorită cui ne-am cunoscut noi 
doi, iubito. Am știut de la început că ești o mică nemer- 
nică manipulatoare și, totuşi, am pus botul ca un fraier. 
Dar nu-mi fac griji, replică, clătinând din cap. Ştiu exact 
cum să pun la loc o scorpie ca tine, ca data viitoare să 
nu mă mai iei de prost! 

Icnesc când degetele sale îmi prind ceafa, lipin- 
du-mă cu totul de gratii. Mă agăț mai cu putere de 
braţele lui, tremurând înaintea sa, sub privirea-i întu- 
necată și plină de avertisment. 

— Am apreciat mereu o femeie curajoasă şi 
puternică, Elena, care avea suficient tupeu cât să-mi 
spună „nu, dar tu nu meriţi un asemenea privilegiu. 
Așadar, de azi înainte vei face doar ce vreau eu, altfel o 
să fie rău pentru tine. Vei spune atât de multe „da-uri” 
la orice naiba o să-ţi cer, încât ăsta o să devină singurul 
cuvânt din vocabularul tău. O să-ţi demonstrez că eu 
sunt singura persoană de pe lumea asta de care ar 
trebui să te temi! Ai înțeles? 

Mă uit lung la el, incapabilă să deschid gura şi 
să-i răspund. E incredibil cât se poate schimba un om, 
atunci când e rănit. Din cineva care, odată, a fost în 
stare să-ți ofere orice, devine cineva complet diferit. 
Cineva de care chiar ar trebui să-ţi fie frică şi care nu 
mai are nimic din ceea ce obișnuiai să iubești. 

lar mie mi-e frică de el. Înghit cu noduri, pe 
punctul de a izbucni în lacrimi. Știu în sinea mea că 
nu m-ar răni, fizic vorbind, dar există pe lumea asta 
destule lucruri rele pe care ar putea să mi le facă. Ar 

distruge tot ce însemn eu şi ar construi o nouă Ellie, 
doar ca să-mi ofere o lecţie și să-mi arate cui ar trebui 
să-i fiu loială. 

Dar el nu ar putea să-mi facă asta, nu? Chiar dacă 
mi-o promite tare şi răspicat, nu l-ar lăsa inima să dis- 
trugă fiecare lucru pe care îl iubeşte la mine, doar ca 
să mă învețe minte, nu? Urăsc că, în momentele astea, 
mă îndoiesc de el, dar o fac. Îl privesc şi chiar mă întreb 
dacă ar putea s-o facă. 

— Spune „da', Ellie! îmi ordonă iritat. 

Refuz. Clatin din cap, refuzând să-i ofer satisfacția 
asta. 

— Spune „da, Ellie! se răstește. 

Clatin şi mai vehement din cap, lăsându-mi mâi- 
nile să alunece de pe braţele lui și să se tragă înapoi 
în colivie. Profit de faptul că şi mâna lui se retrage din 
părul meu și mă așez în fund, în mijlocul cuștii, zgâin- 
du-mă la el cu ochii încețoșaţi de lacrimi și cu sufletul 
chircit în piept. 

Abandonez lupta, oricât de rușinos e pentru mine 
să afirm că el e cel care câştigă de data asta. Îmi strâng 
genunchii la piept și îmi îndes faţa în braţe, luând pe 
loc hotărârea de a pune capăt oricărei discuţii între 
noi. 

Sunt obosită. Prea obosită să-i mai țin piept acum. 
Prea copleșită de emoţii și de dezamăgire, ca să mai 
încerc măcar puţin să îl conving de nevinovăția mea. 
Încep să nu-i mai văd rostul căci, oricât de tare m-aş 
tine pe poziţii şi oricât de multe argumente aş aduce în 
apărarea mea, tot John e cel care iese învingător. 

— Cum vrei tu, oftează. Dar ţine minte, iubito! O 
să mai ieşi de aici doar când vei învăţa să spui „da”! 

După o oră întreagă de stat în colivie, sub soarele 
arzător al după-amiezii, Jordan e cel care mă smulge 
din meditaţie și mă face să-mi ridic faţa dintre braţe, 
acolo unde am pus-o înainte să abandoneze și Keith 
câmpul de luptă şi să plece. 

Bărbatul de culoare se apropie de cușcă, stre- 
curând prudent printre gratii o sticlă cu apă, cu ochii 
fixaţi pe mine, de parcă s-ar aștepta oricând să sar și 
să-l muşc. Îl urmăresc iritată cum împinge sticla spre 
mine, apoi se retrage un pas, împreunându-și mâinile 
la piept și așteptând. 

— Bea! îmi cere dintr-odată. Încă eşti deshidra- 
tată. 

Îmi cobor cu lentoare privirea pe sticlă, simţin- 
du-mi gura uscată cum tânjeşte să o soarbă pe toată 
și să stingă focul dinăuntru. Sera nu a fost niciodată 
mai încinsă decât astăzi. În pofida faptului că sunt 
îmbrăcată doar într-un costum de baie dintr-o singură 
piesă, sunt scăldată în sudoare, iar părul mi-e lipit de 
tâmple, obraji și gât. 

Dar chiar dacă mi-e sete ca naiba, refuz să mă 
ating de apa adusă. Cumva, nenorocita aia de sticlă mă 
face să mă simt și mai mult ca un animal căruia aceștia 
îi aruncă mâncare printre gratii. 

— Bagă-ţi-o în dos! 

Jordan oftează, nemulţumit. 

— Uite, înţeleg că nu-ţi convine situaţia, dar ar fi 
o nesăbuinţă din partea ta să nu bei apă pe o așa arșiţă. 
Nu mă face să intru acolo și să ţi-o torn personal pe 
gât! 

— M-am răzgândit, mormăi. Spune-i lui Keith să 
şi-o bage în dos. Ar fi mai satisfăcător. 

Un pufnet nou mă face să-mi mut privirea de la 
bărbatul al cărui cap chel strălucește din cauza tran- 
spiraţiei, pe vegetaţia din spatele său. Drew apare și 
el, mergând cu mâinile la spate și cu o atitudine înfu- 
murată, rânjind în clipa în care mă vede pentru prima 
oară în interiorul coliviei. Nici măcar nu se străduiește 
să ascundă câtă plăcere îi aduce postura în care am fost 
pusă pe nedrept, dar nu m-aș fi așteptat la altceva din 
partea lui. Tipul a vrut de la început să mă vadă astfel. 

Totuși, deși sunt într-o poziţie defavorabilă acum, 
tot găsesc puterea şi tupeul de a-mi îndrepta spatele și 
de a-mi ridica bărbia în semn de aroganță. E suficient 
că are șansa dea mă privi închisă aici, așa că refuz să-i 
ofer și satisfacția de a mă vedea învinsă. 

— Jordan are dreptate, replică senin. Trebuie să 
te hidratezi. Curând, îţi va fi adus și prânzul. 

— Dacă o să mi-l serviţi tot printre gratii, atunci 
puteţi să vi-l băgaţi și pe ăla în fund. 

Rânjetul lui malefic piere și se încruntă ușor. 

— Sau ce? îl întreb zeflemitoare. Credeai că o să 
sar pe sticla aia din prima secundă, mulțumindu-vă în 
repetate rânduri că sunteţi atât de buni cu mine, încât 
nu mă lăsaţi să mor de sete? 

— Nu cred că ești în postura în care să faci nazuri, 
Elena, îmi spune nemulțumit. 

— Oh, nu? zâmbesc. Priveşte-mă! 

Cu piciorul stâng lovesc sticla cu apă, aruncând-o 
de partea cealaltă a coliviei, la picioarele lui Jordan. 
Drew se uită la mine cu ochii mari, vizibil şocat de 
îndrăzneala mea. Ha! O mie de puncte pentru mine. 

— Nu sunt un animal, spun apoi. Și refuz să fiu 
tratată ca unul. Dacă vreţi să nu mor de sete sau de 
foame, vă sugerez să mă scoateţi naibii de aici! 

Acesta face un pas în faţă, privindu-mă amenin- 
țător, în timp ce Jordan ridică sticla de pe pământ şi o 
strecoară înapoi lângă mine. 

— Eşti aici din propria cauză, replică Drew rela- 
xat. Nu uita asta. În plus, nu uita nici faptul că viaţa ta 
e în mâinile noastre. Acum e doar o chestiune de timp 
până îl voi convinge pe Keith să te includă în licitaţie și 
o să fie floare la ureche, datorită ţie. Apoi o să dispari 
din viața nepotului meu mai repede decât ai intrat. 

— Mai vedem noi. 

— Nu te amăgi singură, Elena, îmi cere, clătinând 
din cap de câteva ori. Nu o să-ţi faci nimic altceva, de- 
cât speranţe care-ţi vor fi înşelate la finalul sezonului, 
când Keith o să-și dea seama ce se întâmplă aici şi te va 
da oricui e dispus să liciteze pentru tine. O să mă asigur 
personal că prețul tău o să fie unul ușor accesibil. 

Oftează, apoi continuă: 

— Ştii, mi-ar fi plăcut să ne cunoaștem în alte 
circumstanţe, ținând cont că ești o adevărată figură. 
Dar cine aş fi eu dacă nu l-aș împiedica să-şi distrugă 
viaţa? Altfel ar fi stat lucrurile dacă nu erai aici. Asta e 
insula pe care orice femeie se transformă în marfă şi 
nimic mai mult, ai înţeles? 

Îmi strâng buzele, privindu-l rece şi distantă, ca 
și când cuvintele sale nu m-ar putea atinge niciodată. 

— Dacă Keith își va dori să mă includă în licitaţie... 
așa să fie, mormăi. 

— Așa să fie, mă îngână, buzele sale arcuindu-se 
într-un zâmbet răutăcios. 

Ochii lui se mijesc ameninţător, înainte să se în- 
toarcă pe călcâie și să dea să plece, vocea mea fiind cea 
care îl oprește cu spatele, când îi spun categoric: 

— Nepotul tău o să fie bântuit de mine, Drew. 
Crezi că el o să fie cel care o să mă nenorocească? Ei 

bine, gândeșşte-te că eu l-am nenorocit de o mie de ori 
mai rău. 

— Cum așa? mă întreabă curios, uitându-se la 
mine peste umăr. 

— Întreabă-l, îi cer serioasă. Chiar dacă acum 
sunt închisă aici, știu ce simte pentru mine și nu o să-i 
treacă cu apă rece. 

— Eşti sigură că știi ce simte el? 

La fel de sigură cum ştiu ce încearcă Drew să facă. 
Întrebarea lui şi tonul pe care o spune are scopul de a 
mă împinge să mă îndoiesc că, într-adevăr, ştiu exact 
ce simte Keith pentru mine. 

Însă colivia asta nu înseamnă nimic, aşa cum 
crede el. Sunt ferm convinsă că mă iubeşte și nici 
măcar gratiile în spatele cărora sunt încuiată nu sunt 
capabile să mă facă să mă îndoiesc de sentimentele lui. 

— De ce crezi că sunt aici, în primul rând? i-o 
întorc. Poate că nu știe cum să-și exprime furia şi sen- 
timentele, dar la finalul zilei, adevărul e același. 

— Da, aprobă amuzat. Eşti aici pentru că l-ai 
trădat. 

— Nu, îl contrazic. Sunt aici pentru că i-am frânt 
inima. 

Acesta se întoarce încet cu fața spre mine, chipul 
lui fiind lipsit acum de orice urmă de amuzament. 
Profit de ocazie și mă trag la margine, agățându-mă cu 
mâinile de barele puternice din fier ca să mă ridic în 
genunchi. 

— Astfel, am o întrebare pentru tine, Drew, îi 
spun senină, iar privirea îi devine vigilentă. Poate că 
vei reuși ce ţi-ai propus și mă vei vinde, cu sau fără 
voia lui, dar oare banii pe care îi vei obţine pe mine vor 
vindeca sufletul defect al nepotului tău? 

Pe măsură ce efectul morfinei trece, durerea 
se transformă în ceva sâcâitor și greu de îndurat. 
Șchioapăt, în timp ce înconjor colivia de mai multe ori, 
în încercarea de a suporta mai ușor ravagiile pe care 
glonțul lui John le-a făcut coapsei mele. 

Mă întreb ce s-a întâmplat cu el. Nu cu glonţul, ci 
cu John. Mă întreb dacă mai este pe insulă, dacă își face 
griji. Probabil că nu. E destul de evident pe care dintre 
noi doi îl crede Keith şi căruia îi ţine partea, iar eu nu 
sunt aceea. 

Oare de cât timp stau aici? Îmi las capul pe spate, 
cu ochii pe tavanul din sticlă. Încă e lumină, dar cerul 
a prins culori roșşiatice, dovadă că soarele e pe cale să 
apună. 

Gemând, îmi sprijin fruntea de bara rece de care 
mă ţin cu ambele mâini. Răceala ei, însă, nu stinge nici 
pe departe focul din gâtul meu și nici nu-mi răcorește 
trupul încins și transpirat. După o zi întreagă de stat 
în soare, niciodată nu mi-a fost mai sete decât acum. 
Sticla de la marginea coliviei, în care apa probabil e 
caldă, ţinând cont că a fost adusă cu ceva timp în urmă, 
parcă mă strigă și aş da-o gata într-o singură secundă 
dacă aș fi atât de ușor de prostit. 

Câteodată, îmi urăsc încăpăţânarea. Sunt conști- 
entă că ar fi fost de un milion de ori mai ușor să mă 
supun, să mă aplec în genunchi și să-mi mănânc prân- 
zul ca o fată cuminte. Chiar dacă sunt prizonieră acum, 

Keith s-a asigurat că primesc o porţie consistentă de 
foie gras, care să-mi ia ochii şi să-mi testeze grozav 
limitele. 

Nu! Plescăind din buzele uscate, îmi întorc pri- 
virea de la farfurie şi de la sticlă, ameninţându-mă în 
gând că o s-o păţesc în cazul în care mă ating de ele. Nu 
o să mai ies niciodată de aici. 

Fir-ar! 

Un foșnet mă face să-mi redeschid ochii și să-i 
îndrept spre Keith. Printre şuviţele de păr umed de 
transpiraţie îl urmăresc cum se apropie de colivie și se 
uită lung la farfuria neatinsă, înainte să pufăie ofticat. 

— Vrei neapărat să mori sau care-i faza? mă 
întreabă cu un calm înșelător, sub care își ascunde 
nervozitatea. 

— Tu vrei să mor? îl chestionez la rândul meu, 
încă sprijinită de bare. 

— Nu, Ellie. Nu vreau să mori. 

Oftând, îmi las din nou capul pe spate. E clar că 
nu a venit să mă scoată de aici, ci doar să se holbeze 
la mine. 

— Ai nevoie la toaletă? vrea să ştie. 

— Ce? întreb cu o surprindere batjocoritoare, 
lipindu-mi palma de piept în mod teatral. Nu îmi dai o 
găleată în care să-mi fac nevoile?! 

Keith își mijește iritat ochii strălucitori. 

— Nu fi ridicolă, iubito! 

— Tu eşti cel care m-a închis într-o colivie de aur, 
la propriu! Care dintre noi e mai ridicol? 

Îi trântesc un rânjet pe măsura ironiei cu care 
îl tratez și iau hotărârea de a mă așeza în fund cu un 

geamăt pe care nu reuşesc să-l reprim la timp și care îi 
atrage maniacului atenția asupra mea. 

— Ai dureri? vrea să ştie, de data asta folosindu-și 
tonul îngrijorat. Te doare? 

Privirea lui aprinsă îmi cercetează în amănunt 
faţa, așteptând un răspuns sincer. Mă bulversează. El 
e cel care mă ţine aici și tot el e cel care se pomenește 
îngrijorat pentru mine? Nici măcar nu se străduiește 
să mascheze ceea ce e evident în glasul lui, care acum 
parcă mă mângâie pe dinăuntru. 

Sunt tentată să-i trântesc un alt răspuns ironic, 
însă las armele jos. Chiar mă doare. Durerea puternică 
din coapsă începe ușor să-mi acapareze întregul picior 
și să-l amorţească până în vârful degetelor. Nu face 
decât să-mi înrăutăţească și mai mult situaţia. 

Dar refuz să dau afirmativ din cap. Îmi amintesc 
că fix asta îşi dorește și, în astfel de circumstanţe, să-i 
ofer satisfacţie e ultimul lucru pe care ar trebui să-l fac. 
Într-un fel sau altul, o să fie nevoit să mă scoată, pentru 
că nu o să-i dau de ales. 

— Trebuie să te hidratezi, iubito, îmi spune serios. 

Cu coada ochiului îl observ cum își strecoară 
mâna înăuntru, apucă sticla cu apă și o ridică spre 
mine. Aproape că mă face să pufnesc. Chiar are impre- 
sia că o să rezolve ceva cu asta? 

— Nu sunt iubita ta, replic enervată. Am încetat 
să mai fiu din momentul în care m-ai aruncat într-o 
cușcă. 

— Te înșeli. Te-am sărutat... Adică, peste tot, în 
special între picioarele alea nemernice. Ţi-am tras-o, 
apoi te-am primit în patul meu... În concluzie, eşti a 
mea. Acum, ia sticla asta și bea-o pe toată! 

Nervoasă, îmi aplec privirea spre sticla din mâna 
lui și strâng din dinţi, tentaţia fiind atât de mare 
încât abia rezist. Îmi simt mâna tremurând, dornică 
să o apuce și s-o stoarcă în întregime, până la ultima 
picătură. Mi-e foarte sete! Încep să văd scântei în fața 
ochilor. 

Înainte să-mi dau seama ce fac, deja smulg sticla 
dintre degetele lui și îi arunc capacul, pregătită să o 
duc spre gură. Printre gene îl văd zâmbind mulţumit 
și, brusc, mă simt ca un câine dresat. 

La dracu cu asta! 

Când se așteaptă mai puţin, arunc sticla spre el, 
aceasta lovindu-se cu putere de gratii și împroșcându-l 
cu apă peste faţă și pe cămașa lui impecabilă. 

— Du-te dracu! zbier. Să te ia naiba, ticălos afuri- 
sit ce eşti! 

Mârâind, Keith își șterge obrajii cu dosul palmei, 
îndepărtând excesul de apă cu care l-am lovit și care, 
în mod dezamăgitor, nu-mi aduce nicio satisfacţie. 
Dimpotrivă, mișcarea pe care am făcut-o dă startul 
unui val de furie pe care nu reușesc să-l stăpânesc și 
care îmi încinge sângele mai tare decât a făcut-o soa- 
rele până acum. Dacă gratiile nu m-ar ţine departe de 
el... 

— Dă-mi drumul! 

— Nu! se răsteşte. 

— Lasă-mă să ies! strig mai tare. 

Pieptul mi-e cuprins dintr-odată de palpitaţii ce 
nu-mi sunt întocmai străine. Nodul pe care l-am simţit 
până acum în stomac se mută în gât, tăindu-mi graiul 
și răsuflarea, și mă trântesc pe spate, sufocată. Prin 
sângele ce-mi pompează cu putere în urechi, îl aud pe 

Keith înjurând grosolan, iar colivia ajunge să se învârtă 
cu tot cu mine, imaginea clară a cerului de deasupra 
mea pâlpâind în faţa ochilor înlăcrimaţi. 

Intensitatea atacului de panică pe care îl sufăr e 
mult mai mare decât tot ce am trăit până acum. Inima 
îmi bate cu putere în piept, parcă vrând să spargă cutia 
toracică şi nici măcar braţele lui Keith, ce mă apucă 
zdravân şi mă smulg de pe podeaua coliviei, nu sunt 
capabile să mă împiedice să cad în gaura neagră ce se 
deschide sub noi. 

Timpul devine nimic pentru o clipă. Din colivie, 
ajung miraculos cu capul pe o pernă, întinsă pe salteaua 
moale a unui pat real. De braţul meu atârnă furtunul 
unei perfuzii aflate lângă pat. Ceea ce mă înconjoară, 
însă, nu e mobilierul unui cabinet din clinica insulei, ci 
al unui dormitor master pe care nu-l cunosc, dar care 
cumva îmi pare familiar. 

Habar nu am cum am ajuns aici, ţinând cont de 
faptul că mă îndoiesc că am leşinat cu adevărat, dar 
nici nu-mi pasă. Poate că nu e locul pe care l-aș fi prefe- 
rat după toate astea, însă e mai favorabil decât colivia. 
Detest colivia aia. 

Clipesc de câteva ori, genele mele măturând 
perna pe care capul meu stă, abia apoi îmi fac curaj să 
mă întorc pe spate și să-l caut pe Keith cu privirea. 

— Nu te mișca prea mult. O să-ţi scoţi perfuzia. 

Îl găsesc stând în dreptul peretelui din sticlă care, 
cel mai probabil, are privelişte spre partea din spate 
a vilei şi spre Eden. Ăsta nu e dormitorul lui, dar cu 
siguranţă e în vila Elitei. Dormitoarele din vila fetelor 
sunt mai diferite, mai mici și decorate mai... feminin. 

— Deci, am fost exilată din dormitorul conjugal, 
constat cu voce tare, râzând amar. Minunat! 

Acesta se întoarce încet cu fața spre mine, având 
o expresie distantă. 

— Asta o să fie camera ta până la licitaţie, mă 
informează. 

— Şi apoi? îl întreb curioasă, cu toate că nu-mi 
doresc cu adevărat un răspuns la asta. 

Sinceră să fiu, mi-e puţin teamă de ce ar putea 
să-mi spună. Ăsta e prilejul perfect în care Drew să se 
strecoare în mintea lui şi să-l convingă să mă treacă pe 
acea listă. 

— Nu ştiu, mormăie. Încă mă gândesc. 

— Gândeşte mai repede! mormăi. Cred că merit 
să știu ce urmează să se întâmple cu mine. 

— De fapt, Ellie, nu meriţi, mi-o retează iritat. În 
schimb, ai merita să te arunc laolaltă cu celelalte. 

Sunt nevoită să-mi strâng buzele într-o linie 
dreaptă, ca să nu dau glas cuvintelor usturătoare ce-mi 
vin pe limbă cu viteză. 

— Fă-o, îl provoc, controlându-mi cu grijă tonul. 
Nu-mi pasă. 

Îmi ridic mânioasă privirea în tavan, incapabilă 
să-l mai privesc acum. Reușește să-mi frângă inima 
doar stând acolo și îndoindu-se în continuare de 
mine... Uitându-se la mine ca la o trădătoare. 

— Nu mă lua cu de-astea, Ellie! pufnește. Nu sunt 
prost! 

— Ba eu cred că eşti cel mai mare prost, i-o trân- 
tesc sec. Ești manipulat de un prost şi mai mare ca tine, 
care probabil acum trăiește cu impresia că o scape 
basma curată cu ce mi-a făcut. Dar se înșală, să știi! Nu 

o să mă las până nu o să plătească pentru tot. Apoi n-ai 
decât să faci ce naiba vrei. Vinde-mă! Să vedem dacă 
banii o să-ţi ţină de cald când o să te trezeşti din nou 
singur. 

Keith chicotește, parcă amuzat de ceea ce i-am 
spus cu atâta seriozitate. Mă face să-mi îndrept din 
nou privirea spre el, confuză. Am impresia că nu mai 
e în toate facultăţile mintale, asta dacă a fost vreodată. 

— Tu n-ar trebui să încerci să mă convingi de ne- 
vinovăția ta, în loc să mă şantajezi emoţional? întreabă 
pe un ton distrat, ba chiar jucăuș, năucindu-mă de-a 
binelea. Spui că John mă manipulează, dar tu ce încerci 
să faci? Ataci unde mă doare cel mai tare, în speranța 
că asta o să-ţi salveze pielea, ceea ce te face să fii mai 
nemernică decât el. 

Ridic vag dintr-un umăr. 

— Fiecare cu calităţile lui. 

— Da, fiecare cu calităţile lui, mă îngână. Să-ţi 
spun cum vor sta lucrurile de azi înainte, iubito. Nu o 
să faci nimic din ce ţi-ai propus. Dacă măcar încerci să 
joci murdar pe la spatele meu, o să te usture mai tare. 
Crezi că până acum am fost rău? mă întreabă, arcuin- 
du-și sprâncenele cu o curiozitate falsă. Imaginează-ţi 
numai cât de rău o să fie în cazul în care mă mai trădezi 
vreodată. 

Nici nu vreau să mă gândesc la asta. Oare există 
lucruri mai rele decât colivia aceea? Dacă judec după 
ceea ce-mi spune, probabil că mai are în minte câteva 
idei prin care să mă pedepsească, dar nu cred că o să 
poată să mă frângă mai tare decât o face simpla lui 
privire în clipa asta. Se uită la mine ca și când n-aş fi 

nimic pentru el, decât o jucărie. Se uită la mine exact 
cum se uită şi la celelalte fete. 

— Singurul lucru care nu o să se schimbe este 
ceea ce simt pentru tine, chiar dacă te-ai dovedit a fi 
cea mai proastă investiţie pe care am făcut-o vreodată, 
replică tăios, livrându-mi lovitura de graţie când mă 
aştept mai puţin. 

Aproape îmi vine să mă ghemuiesc în pat, ca să 
mă apăr de impactul cuvintelor sale. Mă întreb cât de 
tare mai e în stare să mă lovească. Am înţeles că nu are 
încredere în mine şi m-am împăcat cu gândul. Am înţe- 
les și că nimic din ce am avut noi nu o să mai fie la fel și 
încă mă străduiesc să mă obișnuiesc, dar într-adevăr e 
necesar să-mi spună toate astea? 

Niciodată nu m-a făcut să mă simt mai... nefolosi- 
toare. Simpla lui privire mă face să cred că sunt atât de 
vinovată pe cât mă crede el, deși în adâncul meu știu că 
n-am greșit cu nimic. Abia mă mai pot uita la el, fără să 
simt cum îmi sfâșie pieptul pe dinăuntru. 

— O voi trimite pe dr. Lopez să-ţi scoată perfuzia 
și să-ți schimbe bandajul. Peste o oră te vreau la masă. 

Deschid gura să spun ceva, însă părăsește dor- 
mitorul înainte să apuc să articulez vreun cuvânt. De 
îndată ce ușa se trântește în spatele lui, se închide și 
gura mea. 

Și, aşa cum a promis, după doar zece minute, 
dr. Lopez intră în încăpere, având în mână o trusă de 
prim ajutor și pe faţă o expresie serioasă, de femeie 
profesionistă. Fără să mă salute sau să spună ceva, se 
apropie de pat și îmi scoate perfuzia, punând în locul 
ei un plasture. 

Apoi, cu o grijă ridicolă, mă îndeamnă să mă ridic 
la marginea patului și îmi scoate bandajul ce până acum 
mi-a strâns coapsa, în timp ce eu îmi menţin privirea 
pe chipul ei concentrat. Prefer să mă uit la ea, decât 
să văd cu proprii ochi ceea ce mi-a făcut nemernicul 
acela. Nu pentru că aș fi îngrozită de o rană pe care 
femeia din faţa mea a suturat-o cum a putut mai bine, 
cât timp am fost leşinată, ci pentru că mă îngrozește 
gândul că e o dovadă suficientă a nevinovăţiei mele, iar 
Keith refuză să o vadă. Ar demonstra cât de ignorant 
este. 

Cu lacrimi în ochi, aştept ca doctorița să îmi 
pună un bandaj nou, după ce îmi dezinfectează locul 
în care glonţul lui John a pătruns. Nici măcar nu mai 
ofer atenţie faptului că durerea îmi amorţește întregul 
picior, pentru că... Ei bine, la finalul zilei, sunt o supra- 
vieţuitoare! Asta mai alină puţin dezamăgirea pe care 
o simt faţă de multe lucruri. 

Adevărul este că neîncrederea lui Keith m-a 
spulberat mai tare decât a făcut-o întreaga aventură 
cu John. Până la urmă, inima nu e ceva ce poţi învălui 
în armură, ca nimeni să nu o atingă. 

Proaspăt spălată, îmbrăcată și fără tragere de 
inimă, pornesc spre masă șchiopătând și sprijinin- 
du-mă de tot ce mă poate ţine dreaptă pe picioare. Mai 
mult sărind în piciorul stâng, străbat lent coridorul de 
la etaj, apoi cobor treaptă cu treaptă. Totodată, mă rog 
în gând ca John să nu-mi iasă în cale în seara asta. 

Jos, la baza scărilor, Jordan aşteaptă să mă preia. 
Imediat ce ajung în dreptul lui, mâna lui mă prinde cu 
putere de braţ, susținându-mă în drumul meu spre 

ușile din sticlă ce dau spre terasa din spate, iar câteva 
servitoare trec pe lângă noi agitate. 

— Ce se întâmplă? întreb într-un final, curioasă 
să aflu ce e cu atâta panică. Vine regina Angliei să-i 
zboare lui Keith coroana de pe cap? 

Ridicându-mi privirea spre bărbatul care mă ţine 
ca pe o handicapată, îl surprind pe acesta cu un zâm- 
bet distrat pe buze - unul ce dispare de îndată ce își dă 
seama că tocmai l-am prins în flagrant, amuzându-se 
la una dintre glumele mele. 

Prea târziu. L-am văzut deja. 

— Sper că nu o să spui porcăria asta şi la cină! 
mă dojeneşte încruntat. Drew se aşteaptă la o discuţie 
serioasă. Are lucruri importante să vă spună. 

— Importante, cum ar fi că suferă de cancer 
pulmonar în fază terminală şi asta o să fie ultima lui 
cină în familie, înainte să-l ia dracu? îl chestionez cu 
speranţă în glas. 

— Ai vrea tu! 

Nu neg. Cred că ăsta e singurul lucru pe care mi-l 
doresc, în afară de cel evident deja: John să sufere și el 
de aceeaşi boală. 

— Oricum, de unde naiba îţi vin toate astea? 

Ridic din umeri. 

Îmi dau seama că nu e niciuna dintre variante 
abia când ieșim din vilă și observ masa lungă ce a 
înlocuit-o pe cea normală, iar pe fete ocupând partea 
din dreapta, vizibil tensionate de prezenţa lui Drew - 
aşezat strategic în capul mesei, ca un șef. 

Scanez curtea cu rapiditate, căutându-l pe John. 
Din fericire, nu-l văd pe nicăieri, nici la masă şi nici în 

picioare. În schimb, îl văd pe Keith privindu-mă din 
celălalt capăt al mesei, cu o atitudine înfumurată și 
amenințătoare, de parcă ar încerca să-mi transmită cu 
puterea minţii un „stai dracului cuminte! 

Îl las pe Jordan să mă conducă spre singurul scaun 
liber de lângă fete, poziţionat între Reina și Keith. Pe 
cealaltă parte a mesei, adică faţă în faţă cu ele, cei 
patru membri ai Elitei așteaptă tăcuţi și relaxaţi să se 
servească cina. 

Mă așez cu o bufnitură uşoară și zâmbesc strâmb 
spre blonda de lângă mine, ce nu se mai oprește din 
holbat. 

— M-am accidentat la fotbal, mă scuz. 

Brunetul din dreapta mea își drege zgomotos 
glasul, trăgându-mi o privire urâtă. De data asta parcă 
vrea să-mi transmită că n-are chef de glume, ceea ce 
probabil e adevărat. Nici nu arată ca şi când ar avea. 

— Am minţit, îi mărturisesc Reinei, iritată. Mi-a 
intrat un glonţ în picior, când am încercat să fug. 

Apoi îi trag și eu o privire lui Keith, întrebându-l 
un „e mai bine acum?, pe care sigur nu-l apreciază. 
Ochii lui verzi continuă să mă înjunghie în coastele 
pline de vânătăi. 

— Ellie, ţi se pare că am chef să-ţi ascult ironiile 
în seara asta? 

— Îmi cer scuze, domnule. N-am vrut să vă 
incomodez. Nu știam că e o cină formală. Mi-aş fi pus 
rochia de bal. 

— Taci, mi-o retează sec. 

Ochii lui cad de pe faţa mea, în decolteul maio- 
ului banal pe care l-am îmbrăcat, apoi pe după colţul 

mesei, pe pantalonii scurți și, într-un final, plescăie 
nemulțumit. 

— Cred că te puteai descurca mai bine, comen- 
tează. 

Zâmbesc. Cam forţat, dar depun eforturi serioase 
să o fac, dat fiind faptul că mă doare. Atât pot să-i mai 
ofer. O grimasă ce nu-l mulțumește deloc pe ticălosul 
care și-a propus să-mi facă viaţa amară, mai ales în 
seara asta. 

Ce vrea de la mine, de fapt? Îmi cere să tac, apoi 
mă provoacă să răspund comentariului său răutăcios 
despre ţinuta pe care am ales s-o port, în defavoarea 
tuturor rochiilor superbe din şifonier. În principiu, 
vrea să-i vorbesc sau să-mi ţin gura? 

Nu apuc să-mi dau seama. Când Drew se ridică 
de la masă și bate ușor din palme ca să atragă atenţia, 
devin mai interesată de orice are de gând să spună 
el, decât de conflictul dintre mine și Keith. Bănuiesc 
că există un motiv pentru care ne-am adunat aici și 
pentru care toate fetele au fost invitate, iar eu sunt mai 
mult decât curioasă să-l aflu. 

— Săptămâna viitoare vor veni primii noștri oas- 
peţi, ne informează bărbatul cu o mină serioasă. Este 
vorba despre nişte oameni de prestigiu, importanţi 
pentru noi, așa că avem pretenţia ca fiecare dintre voi 
să se comporte ca atare. Nu sunt niște oameni de care 
să ne lipsim sau în fața cărora să ne facem de rușine, 
aşa că orice abatere sau greşeală de-a voastră o să fie 
pedepsită usturător, fără excepţii. 

Privirea mi se întoarce spre Ryder, ce răstoarnă 
din greşeală un pahar gol, făcând zgomot. Drew se 

opreşte din vorbit și absolut toate perechile de ochi 
se întorc spre el, dar șatenul se uită într-o singură 
direcţie: Angel. Blonda de pe partea cealaltă a Reinei 
își ţine capul aplecat, jucându-se pierdută cu degetele 
în poală. 

Și aş minţi dacă aș spune că nu văd pe faţa lui ceva 
ce-mi pare cunoscut. S-a îndrăgostit de ea. Bineînţeles, 
asta în cazul în care vreunul dintre ei e capabil de așa 
ceva. Am cam început să mă îndoiesc că bărbaţii din 
faţa mea sunt în stare să simtă ceva şi pentru altcineva, 
în afară de ei înșiși. 

Cert e că Ryder arată ca un bărbat îndrăgostit și 
pe deplin nemulţumit de ceea ce se întâmplă. 

— Așadar, fetelor, își reia Drew discursul, ca și 
când nici n-ar fi fost întrerupt, mă aştept la o prestație 
ca la carte. Vreau să zâmbiţi. Vreau să conversaţi cu ei, 
dacă aceștia își doresc să converseze cu voi. Vreau să 
fiți amabile și seducătoare, să-i faceţi să fie generoși. 

— Dar fără atingeri, intervine Keith pe un ton 
platonic, reducându-l pe unchiul său la tăcere. Fără 
îmbrăţișări. Fără săruturi şi fără sex. Niciunul dintre 
ei nu are dreptul la astfel de gesturi de afecțiune din 
partea voastră, până nu sunt dispuși să facă o ofertă 
și să plătească. Paznicii noștri se vor asigura că își vor 
tine mâinile acasă şi că nu veţi fi puse în situaţii stânje- 
nitoare, aşa că nu aveţi de ce să vă temeţi. 

— În afară de faptul că urmează să fim vândute 
unor străini, nu? 

Întrebarea vine din gura Miei şi, sinceră să fiu, mă 
aşteptam să comenteze. Niciodată n-a știut să-şi ţină 
gura şi cu siguranţă nu o să înceapă tocmai de acum 

să facă uz de puţina inteligenţă pe care o are și să se 
autoconserve. 

— De unde știi că nu o să-ţi placă? o întreabă 
Keith relaxat, sprijinindu-se de spătarul scaunului său. 
Cei care vor veni săptămâna viitoare nu sunt genul de 
oameni de care ar trebui să vă temeţi. De ce credeţi că 
sunteţi numite „mirese”, nu „târfe”? Sau ți se pare că 
aici e bordel? Ce dracu crezi că suntem noi? Peşti? 

O văd cu coada ochiului pe Mia cum încremenește, 
cu ochii fixați pe faţa frumoasă și crispată a brunetului. 

— Aici vorbim despre o afacere de milioane de 
dolari, nu de prostituție ieftină, fetițo, mârâie enervat. 
Sunteţi de două luni aici și încă nu aţi înţeles ideea! 

— Calmează-te, Keith! îi cere Drew, cu o mină 
liniștită. Dacă ţipi la ea, nu rezolvi nimic. Din contră, o 
sperii mai tare. 

— Ei bine, n-aş ţipa, dacă ar avea grijă ce dracu 
scoate pe gura aia! Dar..., oftează, încercând să se cal- 
meze, o să fiu scurt și clar. Termenul de „mireasă” nu e 
pus la nimereală, doar ca să îndulcească puţin situaţia. 
De ce credeţi că sunteţi ținute în puf acum? Dacă voiam 
să vând sclave sexuale unor perverşi, camerele voastre 
ar fi fost, de fapt, un subsol întunecat și rece. Clienţii 
noștri sunt oameni respectabili. Vor o soţie pe care s-o 
arate lumii. Vor o femeie frumoasă și tânără lângă ei 
și, ca să obţină asta, sunt dispuși să plătească bani fru- 
moşi. Veţi pleca de aici milionare, dacă nu miliardare. 
Veţi avea ceea ce nu ați avut niciodată, nici măcar în 
cele mai dulci vise ale voastre. 

— Dar... cum te aştepţi să ne împăcăm cu asta, 
când există posibilitatea să fim date unor boșorogi? 

întreabă Roxette contrariată, clătinându-și capul cu 
păr ondulat în repetate rânduri. 

— Dumnezeule! geme brunetul, prinzându-și 
baza nasului între degete. 

— Există o limită de vârstă pe care nu o încălcăm 
niciodată, explică Micha, la fel de serios ca toţi ceilalți. 
Niciunul dintre ei nu e trecut de treizeci de ani. 

— E mult, replică o alta, nu-mi dau seama care. 

E prea departe ca să o pot vedea, dar e clar că 
reușește să încingă niște spirite. Keith lovește ușor 
marginea mesei, arătând de parcă nu și-ar da seama 
că, printr-o minune, mâna lui a ajuns peste a mea, iar 
degetele sale mă strâng puternic. Se agaţă de ea ca de 
o ancoră ce ar putea să-l calmeze, înainte să facă vreo 
prostie. 

— În regulă, bombăne. Am terminat cu tâmpenia 
asta. 

Se ridică de la masă când mă aştept mai puţin şi, 
cu o expresie tăioasă, se răsteşte acid: 

— Fetelor, mă doare fix în cot de ce naiba vreţi 
voi! Sunteţi aici și sunteţi proprietatea Elitei. Dacă noi 
considerăm că trebuie să plecați astăzi sau mâine, asta 
o să faceţi. Atâta timp cât sunteţi sub aripa noastră, 
veți face ce naiba credem noi de cuviinţă că trebuie să 
faceţi, fără comentarii. După încheierea sezonului, de- 
pinde doar de voi dacă viaţa voastră o să fie un infern 
nesfârșit sau un paradis meritat! 

O liniște apăsătoare se aşterne asupra mesei, iar 
eu nu-mi mai găsesc curajul de a-mi ridica privirea la 
el. Mă întind spre paharul de şampanie destinat mie 
și îl apuc de picior, însă nu apuc să-l și ridic. Palma lui 

Keith se aşază peste gura paharului elegant, ţinându-l 
pe loc, în timp ce ochii lui verzi mă pârjolesc de aver- 
tizare. 

— Fără alcool, păpuşă. Ai fost împuşcată, dacă îţi 
mai amintești. 

Abandonez misiunea și îmi retrag mâna ca arsă, 
trezindu-mă rușşinată de propria-mi îndrăzneală. Să-l 
ia naiba! 

— Acum, continuă, mutându-și privirea spre 
celelalte fete, dacă am lămurit acest aspect, ţin să vă 
informez că preţul vostru pornește de la două milioane 
de dolari americani. Nici mai mult, nici mai puţin. Prin 
urmare, faceți cumva să vă meritaţi banii și zâmbiţi! 
Tocmai ați câştigat la loterie! 

Îşi încheie tirada cu o idee mai calm și, imediat 
ce se asigură că niciuna dintre ele nu-și mai deschide 
gura, se reașază pe scaun, asemeni lui Drew, făcând 
semn personalului de dincolo de masă să servească 
cina. 

Și, cât timp îi este servită o porţie consistentă 
de risotto cu creveţi, îmi adun tot curajul și îl fac să-și 
întoarcă fulgerător ochii spre mine când întreb cu glas 
tare ceea ce ar putea însemna un milion de lucruri: 

— Care e preţul meu? 

Keith ajunge să mă privească uluit, ba chiar puţin 
descumpănit. Întrebarea mea cu nenumărate substra- 
turi pare să-l prindă cu garda jos şi să-l tulbure mai 
tare decât mă aşteptam. Mai exact, se uită la mine de 
parcă l-aș trăda din nou și mă simt oarecum vinovată. 

Dar știu ce am spus și de ce am spus-o. E timpul 
să-mi analizez toate opţiunile, inclusiv pe asta. Sunt 
conștientă că, dacă comportamentul lui nu se va 
schimba curând, voi prefera să mă retrag din peisaj. 
Nu aș suporta să devină agresiv cu mine. Nu fizic, dar 
și tortura psihică la care mă supune acum, prin simplul 
fapt că mereu se uită la mine ca la o dezertoare, e tot 
un soi de agresiune. 

Și probabil că el a înţeles că iau licitaţia ca pe 
o opțiune, căci arată de-a dreptul năucit. Obrajii i se 
înroșşesc, iar privirea îi devine tăioasă ca o lamă. 

— Poftim? întreabă nesigur. 

La naiba! Îmi strâng pleoapele şi buzele, nevenin- 
du-mi să cred că sunt nevoită să repet. Nu-mi face nicio 
plăcere, mai ales când ceilalți sunt cu ochii pe mine. 

— Care e preţul meu? Ţinând cont că nu sunt vir- 
gină, nu sunt nici blondă și nici înaltă și slabă, bănuiesc 
că nu valorez două milioane. 

Mânios, își strânge pumnii pe suprafaţa mesei, 
de-o parte și de alta a farfuriei sale, uitându-se la mine 
din ce în ce mai şocat. Încep să-l înţeleg tot mai puţin. 

— Încă discutăm despre asta, intervine Drew pe 
un ton calm. 

Îmi ridic buimacă privirea asupra lui. Bărbatul 
stă în picioare în fața scaunului său şi simt cum mi se 
frânge sufletul. 

Încă discută despre asta? Asta înseamnă că au 
discutat măcar o dată despre ideea de a mă include? 
Ei bine, asta da dezamăgire. Nici măcar nu mai găsesc 
îndrăzneala de a mă uita în ochii brunetului de lângă 
mine. 

— Taci. Dracului. Din. Gură! 

Mârâitul turbat al lui Keith nu e pentru mine, ci 
are ţintă direct spre Drew - a cărui față cade peste 
cina lui de uimire. Mai multe icnete umplu liniștea de 
la masă, iar privirile celorlalţi patru bărbaţi devin deo- 
dată vigilente. Toţi se uită stupefiați la Keith, probabil 
șocați de tonul cu care i-o retează unchiului său. 

Abia acum se simte cine e adevăratul șef de aici și 
nu, nu e Drew. Nici pe departe. 

Când îmi întorc ochii spre el, tresar pe scaun. Se 
uită din nou la mine și nu o face oricum. Parcă ar tăia 
în carne vie. 

— În casă! îmi ordonă scurt. Acum! 

Înghiţind în sec, mă supun şi mă ridic de pe scaun 
cu greu, ținându-mă strâns de marginea mesei. Dar nu 
apuc să şi pornesc de una singură spre intrare. Keith 
sare în picioare şi mă prinde strâns de braţ, smucin- 
du-mă spre el să ies din spaţiul strâmt dintre scaun și 
masă, apoi mă trage spre uși, părând să uite complet 
de faptul că sunt rănită şi piciorul drept refuză să 
coopereze. Aproape mă prăbușesc în urma sa, ţopăind 

pe piciorul stâng și abia atingând cu cel drept terasa 
pavată cu piatră. 

— Mai încet! zbier disperată. 

Inima mi-o ia la goană în piept, accelerată de 
adrenalină și nervi. Îmi vine să plâng, mai ales când 
Keith nu își ia răgazul de a avea răbdare cu mine. 
Enervat, se răsucește pe călcâie şi mă ridică pe braţe, 
prinzându-mă chiar de coastele dureroase unde stau 
aşternute cele mai îngrozitoare vânătăi din lume. 

— Au! 

Fără să rostească vreun cuvânt, mă îndeasă în 
vilă și pornește cu pași repezi spre cea mai apropiată 
încăpere care ar putea să ne ofere intimitate - sala de 
conferinţe. 

Camera e cufundată în întuneric când dăm buzna. 
Neobosindu-se să aprindă lumina, Keith trântește ușa 
cu piciorul, înainte să mă pună jos și să mă lipească de 
ea, cuprinzându-mi ambele încheieturi ale mâinilor pe 
care le desprinde cu forța de pe gâtul lui, urmând să le 
răstignească deasupra capului meu. Curând, ajunge să 
planeze deasupra mea, mare și înfricoșător, răsuflând 
furtunos pe nas. Îi disting cu greu trăsăturile feţei, 
aplecată la același nivel cu a mea și aproape înghit 
cuvintele următoarei sale întrebări: 

— Ce naiba îţi închipui că faci? 

Rămân perplexă. Din poziţia asta, sânii mi se 
apasă greu pe pieptul lui tare de fiecare dată când 
inspir şi o fac des. Respirația mea e la maximum de 
accelerare, mânată de furie și teamă. 

Nu știu ce s-a întâmplat cu Keith al meu, dar băr- 
batul din faţa mea nu mai e el. Parcă ar fi fost mestecat 

de bruta care acum îmi strivește încheieturile între 
degetele puternice. 

— Încerci cumva să mă înjunghii din nou pe la 
spate? mârâie, răsuflând aer fierbinte peste fața mea. 

— Nu, mormăi fără vlagă, puţin înspăimântată 
încotro o ia discuţia asta. Eu... 

— Ştiu ce vrei să faci, Ellie, dar nu o să se întâm- 
ple, mi-o trântește. Ia-ți gândul! 

De fapt, mă îndoiesc amarnic că ştie. 

— Dacă tot te-ai folosit de mine ca să-și salvezi 
pielea, măcar fă-o până la capăt! Nu fi lașă! Nu poza în 
victimă tocmai acum. E prea târziu să te mai ascunzi 
după deget. 

Mă uit buimacă la el, străduindu-mă să-l disting 
în întuneric și, totodată, să înţeleg la ce se referă. 

— Nu știu ce... 

Acesta mă împunge cu propriul corp în ușă, 
oprindu-mă din vorbit. 

— Un singur lucru vreau de la tine, Elena, rosteşte 
apăsat, ca o ameninţare. Încetează să mă mai tratezi ca 
pe un prost. Am fost prost destul. Mai slăbește-mă! 

Deschid gura să-i cer să nu-mi mai spună pe 
întregul prenume, dar mă răzgândesc. Probabil ăsta e 
ultimul lucru de care ar trebui să mă îngrijorez acum. 

— Mi-ai jucat în strună, ai făcut-o pe îndrăgostita, 
mi te-ai dăruit, sperând că asta o să te scape din situ- 
aţia în care ești, dar când a apărut Drew cu pretenţia 
de a te băga la licitaţie, te-ai panicat. Am înţeles. Acum 
ar trebui să-ţi joci rolul prostesc până la capăt. Ştim 
amândoi că ești orice, numai rănită nu. 

Așadar, asta e impresia lui. Asta e explicaţia pe 
care a găsit-o singur la tot ce s-a întâmplat cu John și 

cu fuga prin junglă. Mă îndoiesc că se putea înșela mai 
tare și sunt gata să i-o spun şi lui, dar mă răzgândesc 
din nou. Oricum nu cred că m-ar asculta. Deși i-am spus 
tot adevărul pe care îl știu, continuă să nu mă creadă. 
lar eu m-am săturat să mai încerc. Nici nu m-am 
străduit prea tare, ce-i drept, dar refuz să-mi consum 
energia cu cineva care a ajuns deja la o concluzie. 

Și sunt tentată să-i confirm proasta impresie 
despre mine, însă nu merită nici măcar efortul ăsta. E 
suficient să ştiu în sinea mea cine e adevăratul trădător 
dintre noi doi. 

— Îmi pare rău, Elena, dar eşti nevoită să mai 
rămâi cu noi până la încheierea sezonului, mă infor- 
mează, retrăgându-se cu un pas și eliberându-mi 
mâinile. 

— Apoi? Ce se va întâmpla apoi? 

— Orice vreau eu. Nu-mi doresc lângă mine o 
sociopată care e capabilă să întreacă orice limită, ca să 
își atingă scopul, dar nu există ceva cu care să nu mă 
descurc. Dă-mi un an și promit că o să distrug orice 
fărâmă din tine! 

Strâng din dinţi, simțind junghiul cuvintelor sale 
pătrunzând prin carnea mea şi înfigându-se în piept, 
ca o săgeată. Ar fi fost mai ușor de îndurat dacă ar fi 
tras cu arbaleta. Nici măcar rana din picior sau impac- 
tul glonţului, pe care încă mi-l amintesc la perfecţie, nu 
a durut mai tare ca croșeul de dreapta pe care tocmai îl 
primesc, metaforic vorbind. 

Norocul meu că în încăpere e prea întuneric ca 
să-mi vadă lacrimile din ochi. Niciodată n-am urât un 
cuvânt mai tare şi e pentru a doua oară când Keith mă 
asociază cu el. Poate că, cine știe, chiar sunt o sociopată. 

Astfel s-ar explica de ce am sentimente pentru bărba- 
tul ăsta, căci numai cineva care nu e întreg la minte ar 
putea să-l iubească. 

— Să ne întoarcem la masă. 

Mă fereşte din dreptul ușii când mă aştept mai pu- 
ţin, apoi iese, lăsând-o larg deschisă. În schimb, eu mai 
poposesc puţin, tremurând în beznă și luptându-mă cu 
izbucnirea pe care o simt vrând să iasă la iveală și să 
radă tot în calea ei. 

Cine are un cuţit în spate acum? 

După cinci minute lungi în care îmi conving lacri- 
mile să se retragă, mă întorc la masă. Cu coada ochiului 
le văd pe fete servindu-și cina în liniște și în continuare 
tensionate, iar Keith și Drew par să se certe din priviri. 

Mă așez stângace pe scaunul meu și mirosul de 
mâncare mi se strecoară pe sub nări, înnebunindu-mi 
stomacul gol. Am uitat când a fost ultima oară când am 
mâncat ceva, însă nici de data asta nu sunt pregătită să 
mă înfrupt din ceea ce mi se oferă. 

— Keith, începe Drew să vorbească, pe un ton 
încordat, cred că a venit timpul să revenim la a face 
afaceri în modul nostru obișnuit, curat și calculat. Nu 
cred că vrei să işti un scandal între familii doar pentru 
că eşti prea încăpățânat să faci ce e corect. 

— Şi anume? întreabă brunetul, dezinteresat, 
luând o înghiţitură zdravănă din whisky-ul său. 

— Elena trebuie să intre la licitaţie. Ordinele au 
fost clare și nu cred că îţi dorești cu adevărat ca ei să 
vină aici. 

— Keith, intervine și Trent, tensionat, uitându-se 
la brunet cu o privire plină de avertisment. Nu îi vreau 
aici. 

— Nici eu, confirmă Micha. Drew are dreptate, 
amice. Dacă familiile vin aici, se va duce naibii tot. 
Situaţia scapă de sub control, prietene, și o ştii şi tu. 

Însă, când mă uit la Keith, fix asta nu văd pe faţa 
lui. Îl priveşte pe blond plictisit, deloc îngrijorat de 
avertismentele pe care le primește. Oricine ar fi acele 
familii despre care se tot vorbește, nu sunt o îngrijo- 
rare pentru el. Din contră, am impresia că îl doare fix 
în cot. 

— Sincer să fiu, am obosit să spun același lucru 
la infinit, mărturisește iritat, sprijinindu-se de spătar. 
Prin urmare, o să fac lucrurile mai simple pentru voi. 

— Cum? întreabă Drew, curios. 

— Cincizeci de milioane pentru Ellie. 

— Poftim? se îneacă Ryder, tușind în pumn. 

Oferta pe care brunetul o pune pe masă lasă pe 
toată lumea fără grai. Fetele se uită uluite la el, la fel ca 
prietenii lui. Drew, însă, nu mai reușește să-și închidă 
blestemata de gură. Maxilarul lui aproape că se tăvă- 
lește în risotto-ul din farfuria sa. 

— Îţi baţi joc de noi?! se răsteşte dintr-odată, 
lovind masa cu palma. 

— Ţi se pare că am chef de glume? îl întreabă 
Keith retoric, înclinându-și capul în felul lui caracteris- 
tic. Regulamentul nu spune nimic despre faptul că n-aş 
avea voie să cumpăr una dintre fete. Cincizeci milioane 
pentru Ellie şi încheiem chiar acum subiectul. 

Cu răsuflarea întretăiată, mă uit înmărmurită la 
el, căutând pe chipul său vreo urmă că, de fapt, chiar 
glumeşte când spune asta. Însă faţa lui e ca piatra, 
neclintită și blocată într-o expresie cât se poate de 
serioasă. 

E cu capul! Şi e pornit să mă facă să regret tot ce 
am făcut în viaţa asta. 

— Voi plăti cash după cină, informează sec, trân- 
tind paharul pe masă. Acum e „mireasa mea. 

Cuvântul „mireasă'”, alături de tonul ce lasă de do- 
rit, întinde și ultimul nerv pe care îl mai am neafectat. 
Simt cum îmi explodează o venă importantă din cap și, 
fără să analizez situația, întreb: 

— Şi dacă refuz? 

Toate perechile de ochi se întorc brusc spre mine, 
mai puţin ai lui Keith. El se uită drept în faţă, încleștân- 
du-și maxilarul în semn că m-a auzit și că nu-i convine 
deloc. 

— Părerea ta contează prea puţin, Ellie, mi-o 
retează nonșalant. Așa că ţine-ţi gura și mănâncă. 

— Mai bine mă omori, decât să fiu „mireasa” 
unuia ca tine! 

Cu lentoare își întoarce ochii verzi spre mine şi 
răceala cu care mă străpunge îmi îngheaţă sufletul. 

— Nu te gândi că te iau pentru că ai fi o nevastă 
prea bună, ci pentru că eşti o amantă excelentă. Până 
la urmă, asta o să şi rămâi, o amantă. Cum spuneam, 
depinde de tine dacă viaţa ta o să fie un infern nesfârșit 
sau un paradis meritat, iar tu ai ales greșit. 

Da, acum văd şi eu asta. Nici nu se putea să aleg 
mai prost decât atât. Însă mai văd un lucru în irisurile 
verzi care mă ard încetul cu încetul. Ăsta mi-e sfârşitul. 
Ăsta e momentul în care nu mai am de ales, decâtsă mă 
supun şi, deşi nu-mi oferă nici cea mai vagă satisfacţie, 
capitulez. 

S-a terminat. 

Și tot ce-mi mai rămâne să fac este să încuviințez 
din cap, ca să știe și el că a învins. 

— Ridică-te! îmi comandă scurt. 

Cu lacrimi în ochi și înghițind de nenumărate ori 
în sec, execut și mă ridic, tremurând din toate încheie- 
turile sub privirile șocate ale tuturor. Expresia Reinei 
e mila întruchipată. Bănuiesc că nici ei nu-i vine să 
creadă că am fost răpusă. 

— În dormitorul meu! îmi cere Keith printre dinți. 
Și să nu te mişti de acolo până vin! 

Încuviinţând iar, ocolesc masa și pornesc cu paşi 
mărunți spre intrarea în vilă, abţinându-mă din greu 
să nu izbucnesc în hohote chiar aici, în faţa tuturor. 

Cumva, reușesc să mă controlez și după ce intru 
în dormitor și închid ușa după mine, poziționându-mă 
în picioare, lângă pat. E doar o chestiune de timp până 
lacrimile mi se retrag și lasă în urma lor o uscăciune 
pe care o simt și pe dinăuntru. Dacă până acum eram 
umplută până la refuz de emoţii în contradictoriu și o 
herghelie de nervi își făceau de cap în stomacul meu, 
în momentul ăsta nu mai simt nimic. Goliciunea apă- 
sătoare ce le înlocuiește e mult mai uşoară decât orice 
încercare emoţională pe care am simţit-o vreodată. 

Când ușa se deschide, iar pașii grei îl poartă în 
dormitor, corpul nu mi se mai încordează ca altă dată. 
Cu faţa spre el, îl urmăresc tăcută cum se apropie de 
comodă și înșfacă cravașa, înainte să pornească spre 
mine, lovindu-și cealaltă palmă cu vârful ei. 

E supărat. Foc. E mânios și întreaga lui faţă fru- 
moasă e încordată la maximum. 

— Ca să vezi! mormăie. Am ajuns exact de unde 
am plecat. Mai are vreun rost să spun că mi-ai stricat 
toată seara? 

Nu-i răspund. Nici nu cred că așteaptă vreun răs- 
puns la asta. În schimb, mă uit fix în ochii lui, nicăieri 

altundeva. Dacă are de gând să mă lovească, ei bine, o 
să fie nevoit să o facă în timp ce se uită la mine, nu în 
altă parte. O să fie nevoit să mă confrunte. 

Din regină, am ajuns „mireasă” şi mă îndoiesc că 
pot să mai decad. În cazul meu, „mireasă” e echivalen- 
tul unei supuse care urmează să o încaseze zdravăn pe 
degeaba. 

— Pardon, rectific, se scuză. Mi-ai stricat toată 
viaţa. Mi-ai terfelit reputaţia în fața tuturor. Acum toată 
lumea trăiește cu impresia că, dacă tu mi-ai tras-o, o 
vor putea face şi ei. Și o să dureze puţin până când va 
porni o revoltă, până când vor veni familiile pe capul 
meu şi îmi vor călca toată munca în picioare. 

Rămân la fel de tăcută, tentată fiind să-mi aplec 
privirea pe cravașşa din mâinile lui. Deja o simt muş- 
când din mine, pedepsindu-mă aspru pentru trădare. 
Nu e ca și când nu m-ar fi atenţionat de mai multe ori 
că voi regreta amarnic, așa că mă pregătesc pentru tot 
ce e mai rău. 

— Dezbracă-te, îmi cere dintr-odată. Până la 
piele. 

O fac. Fără să comentez. Sprijinindu-mă mai mult 
în piciorul stâng, prind tivul maioului și îl scot pe cap, 
aruncându-l pe podea. Îl aud înjurând printre dinţi, dar 
nu mă opresc. Îmi scot şi pantalonii cu tot cu lenjerie şi 
abia apoi îmi îndrept spatele, cutremurându-mă ușor 
când vârful cravașei îmi atinge șoldul ca să ferească 
părul căzut peste coaste. 

Keith dezvăluie una dintre vânătăile enorme 
ce mi se întind pe piele, aproape negre, și o studiază 
amănunţit. Nu pot să mă mai uit la el, așa că închid 
strâns ochii și aştept să lovească unde doare mai tare. 

Aştept ca vârful cravaşei să-mi elibereze părul și să mă 
plesnească peste piele neanticipat. 

Când deschid ochii cu ultimul strop de îndrăz- 
neală, nu mai e în fața mea. Surprind doar momentul 
în care ușa se trânteşte în spatele lui şi cravașa se ros- 
togoleşte în mijlocul dormitorului, departe de mine. În 
același moment, izbucnesc în plâns. 

Și nu se mai întoarce. 

Ceasul de pe noptieră indică trei dimineaţa când 
simt mișcare în jurul meu. Mă aflu între graniţa dintre 
realitate și vis când o mână mare mă smulge din plutire 
și mă readuce violent în simţuri. Alarmată, mă ridic în 
capul oaselor, iar Jordan mă prinde de umeri înainte să 
sar din pat de spaimă. 

— Liniștește-te. Sunt eu. 

Răsuflu ușurată, privind buimacă în jurul meu. 
După ce Keith a plecat și n-a mai revenit, m-am îm- 
brăcat și am adormit plângând în noua mea cameră. 
Pleoapele umflate, pe care abia le ţin deschise acum, 
confirmă faptul că poate am plâns mai mult decât a 
meritat Keith vreodată. 

— Haide! mă repede paznicul, înghiontindu-mă 
în braţ. Keith te vrea jos. 

Mă mai uit o dată la ceasul de pe noptieră, având 
impresia că nu am văzut bine de prima oară, dar în- 
tunericul de afară ar trebui să-mi fie suficient. Chiar 
e trei dimineața, așa că nu pot să nu mă întreb care e 
motivul pentru care Keith e treaz la o oră indecentă. 

— Ellie, e deja foc și pară, mă informează bărba- 
tul, oftând. Parcă ar fi înnebunit. Fă ce ţi se cere! 

Obosită și năucită, mă dau jos din pat și, condusă 
de către Jordan, ies din dormitor și străbat coridorul 
slab luminat de spoturile de pe pereți. 

Ajunsă la baza scărilor, îi văd pe toţi în living. În 
timp ce Ryder, Trent, Micha, Deke și Drew sunt în pija- 
male și vizibil somnoroși, Keith e îmbrăcat în aceleași 
haine și murdar din cap până în picioare de pământ. 

Cobor treptele cu ochii pe faţa lui crispată de fu- 
rie, transpirată şi cu dâre de noroi. Niciodată nu l-am 
mai văzut în halul ăsta; mereu a arătat de-a dreptul 
impecabil, până în vârful unghiilor de la picioare, chiar 
și părul lui veșnic ciufulit. Acum, însă, parcă ar fi un 
copil care s-a jucat toată ziua într-o baltă. 

Dar copiii mici nu au arme de foc în mână, când 
se joacă cu nisip, nu? Niciodată nu au. Cu toate astea, 
Keith strânge în mâna dreaptă un pistol negru și îl 
flutură pe lângă picior, urmărindu-mă intens până în 
momentul în care ajung în faţa lui. 

O să mă omoare? Asta e! E suficient de mânios 
încât s-o facă. 

— Acum îmi spui și mie de ce ne-ai trezit pe toţi 
și de ce naiba arăţi în halul ăsta? întreabă Drew nerăb- 
dător. 

— Keith, ce dracu faci cu pistolul ăla? îl întreabă 
și Trent, panicat. Doar n-ai de gând s-o omori pe Ellie, 
la naiba! 

Însă Keith nu răspunde niciuna dintre ei. E prea 
concentrat să se holbeze lung la mine, ca să mai lase 
și impresia că aude ceva din toate astea. Și chiar și 
prin pleoapele umflate de plâns îi observ tremurul și 
nerăbdarea. Emană prin toţi porii o furie violentă și 
dorinţa de a omori pe cineva, cel mai probabil pe mine. 

— Sfinte! geme Drew, trecându-şi mâna peste 
faţă, ofticat. Şi-a pierdut blestematele de minţi! 

Asta cred și eu. Privirea-i turbată și tremurul tru- 
pului sunt dovezile clare că nu mai e în toate minţile. 

Deja îmi văd creierii împrăștiindu-se pe podeaua 
imaculată. Până şi eu încep să tremur odată cu el. Nu 
mi-a mai fost atât de frică niciodată. 

— Keith! se răstește Micha, făcându-mă să tresar. 

— [a-ți naibii mâinile de pe mine! 

Urletul lui John mă face să mă încordez ca un arc. 
Părul mi se zburlește pe ceafă şi simpla lui prezenţă 
îmi readuce în faţa ochilor tot ce am trăit din cauza lui. 
Simt din nou pământul surpându-se peste mine, vrând 
să mă îngroape de vie. Înţepenesc, la propriu, incapa- 
bilă să mă întorc și să-l văd cum e îmbrâncit de la spate 
de către un alt paznic, până e adus în dreptul meu. 

Cineva să-l ia de lângă mine! 

Se oprește din făcut scandal de îndată ce ochii lui 
cad pe Keith și îl vede în toată splendoarea lui acum 
mânjită de pământ. Îl simt încordându-se, deşi nu mă 
atinge în nici cel mai mic și neînsemnat fel. 

Keith face dintr-odată un pas în faţă și, în conti- 
nuare mânios, ridică mâna în care ţine pistolul și se 
șterge cu dosul pe față, lăsând pe obrazul lui nebărbie- 
rit o altă dâră de murdărie. 

— Vreau să-mi spuneţi din nou, ce s-a întâmplat 
în ziua aceea, spune apăsat, cu vocea-i tremurândă și 
instabilă. 

Inima mi se strânge în piept de milă, ca o idioată 
ce e, când văd ceva nou pe faţa iubitului meu: dispe- 
rare. O disperare profundă, parcă și-a pierdut minţile 
în momentele astea critice. 

— Şi de data asta vreau adevărul! 

